
Studii  şi  articole 


ARHIEREUL  VICAR  ILARION  PUŞCARIU 


Se  vor  împlini  în  toamna  acestui  an  160  de  ani  de  la  naştere  şi  80 
de  ani  de  la  trecerea  la  cele  veşnice  a  celui  ce  a  fost  un  ilustru  cărtu¬ 
rar  sibian  arhiereul  vicar  Ilarion  Puşcariu. 

Numele  lui  este  pomenit  tot  mai  rar  şi  doar  în  studiile  de  strictă 
specialitate  deşi  prin  întreaga  sa  viată  şi  activitate,  el  a  slujit  altarul 
Bisericii,  al  Şcolii  şi  al  culturii  româneşti  ca  nimeni  altul, 

Socotim  acum  la  acest  popas  aniversar  o  datorie  de  suflet  pentru 
a  readuce  în  memoria  noastră,  a  celor  de  azi  chipul  luminos,  jertfelnicia 
şi  dăruirea  de  sine  a  acestui  „patriarh  al  neamului",  cum  a  fost  numit 
ei  la  vremea  sa. 

S-a  născut  la  5  septembrie  1842  în  ţinutul  de  legendă  al  Branului 
in  satul  Sohodol,  jud.  Braşov,  într-o  veche  familie  preoţească.  Tatăl  său 
preotul  Ioan  Puşcariu  era  unul  dintre  preoţii  de  vază  ai  ţinutului  şi  i-a 
dat  fiului  său  Bucur,  cum  se  numea  până  la  călugărie,  o  educaţie  alea¬ 
să.  Tânărul  Bucur  a  urmat  studii  medii  la  Gimnaziul  Ortodox  din  Bra¬ 
şov  (1855 — 1859),  studii  pe  care  le  va  desăvârşi  apoi  la  Gimnaziul  de 
stat  din  Sibiu.  Intre  1861 — 1864  a  urmat  cursurile  Institutului  Teologic 

din  Sibiu.  .  .  . 

*  . 

Remarcat  de  pe  băncile  şcolii  ca  un  element  deosebit,  este  trimis 
cu  o  bursă  de  studii  la  Facultatea  de  Filosofie  din  Viena  (1864 — 1869), 
unde  va  primi  şi  titlul  de  doctor  în  filosofie  (1869).  Reîntors  la  Sibiu 
este  numit  secretar  al  Arhiepiscopiei  şi  hirotonit  diacon  celib  iar  mai 
apoi  preot 

Intre  anii  1870 — 1878  a  fost  şi  profesor  la  Institutul  Teologic  Pe¬ 
dagogic  unde  va  preda  Studiile  biblice,  Istoria  bisericească  şi  Morala, 
La  Secţia  pedagogică  a  Institutului  va  preda  Limba  română  şi  Ştiinţele 
naturii,  unde  a  şi  pus  de  altfel  bazele  unei  colecţii  de  specialitate. 

:  În  anul  .  1874  este  călugărit  la  Mănăstirea  Hodoş-Bodog  din  Banat 
şi  va  primi  numele  de  Ilarion.  în  acelaşi  an  este  hirotesit  protosinghel 
iar  mai  târziu,  în  1886,  arhimandrit.  A  fost  asesor  consistorial  (consi¬ 
lier)  la  Sibiu  vreme  de  11  ani,  iar  din  1889  devine  vicar  arhiepiscopesc 
în  urma  plecării  lui  Nicolae  Popea  la  Caransebeş,  ca  episcop  eparhiot. 
în  anul  1900  este  propus  pentru  postul  de  arhiereu- vicar  al  Mitropoliei 
de  la  Sibiu  dar  din  cauza  vitregiilor  vremii  n-a  putut  fi  hirotonit  decât 
în  3/6  octombrie  1921  de  către  mitropolitul  Nicolae  Bălan  cu  titulatura 
de  „Răşlnăreanu",  fiind  deci  primul  episcop-vicar  de  la  Sibiu  care  â 
purtat  acest  titlu  ca  arhiereu.  >•; 

în  calitate  de  vicar  arhiepiscopesc  a  condus  cu  destoinicie  desti¬ 
nele  Arhiepiscopiei  Sibiului  în  timpul  sedisvacanţelor  scaunului  mitro¬ 
politan  din  1898,  1916  şi  1918—1920. 

A  publicat  numeroase  manuale  şcolare,  cărţi  de  citire  şi  istorie 
bisericească.  Amintim  aici:  „Limba  maternă,  curs  metodic  de  gramatică 
românească  pentru  Institutele  pedagogice  şi  şcolare  poporale  române", 
Sibiu,  1875,  tipărită  în  patru  ediţii,  Isagogia,  adică  introducerea  în  cu¬ 
noştinţa  cărţilor  Sfintei  Scripturi,  Sibiu,  1878,  Istoria  biblică,  manual  de 
religie  cu  ilustraţii,  Sibiu  1893,  tipărită  în  trei  ediţii,  Manual  de  Istorie 
bisericească  pentru  tinerimea  de  confesiune  greco-orientală  din  şcolile 
medii  şi  comerciale,  Sibiu  1893,  şi  aceasta  tipărită  apoi  în  cinci  ediţii  ş.a. 

A  fost  pasionat  de  istoria  românilor  transilvăneni  şi  în  special  a 
celor  din  Mărginimea  Sibiului,  aflaţi  pe  aşa-zisul  pământ  crăiesc.  Ca  re¬ 
zultat  al  studiilor  sale  apar  lucrările:  Documente  pentru  limbă  şi  istorie 
în  două  volume  (Sibiu,  1889  şi  1897),  Mitropolia  românilor  ortodocşi  din 
Ungaria  şi  Transilvania,  Studiu  istoric  despre  reînfiinţarea  Mitropoliei, 
dimpreună  cu  o  colecţiune  de  acte,  Sibiu  1900.  A  editat,  împreună  cu 
viitorul  patriarh  Miron  Elie  Cristea  şi  cu  asesorul  Matei  Voileanu  lu¬ 
crarea:  „Biserica  catedrală  de  la  Mitropolia  Ortodoxă  Română  din  Sibiu 
—  istoricul  zidirii  1857 — 1906",  Sibiu  1908  (lucrare  neegalată  nici 
astăzi). 

Amintim  apoi  tot  o  lucrare  istorică,  în  colaborare  cu  jurişti  şi  is¬ 
torici,  „Contribuţii  istorice  privitoare  la  trecutul  românilor  de  pe  pă¬ 
mântul  crăiesc"  Sibiu,  1913,  de  o  deosebită  importanţă  pentru  viaţa  so¬ 
cială  şi  religioasă  a  românilor  ardeleni. 

A  colaborat  de  asemenea  la  ziarul  bisericesc  „Telegraful  Român", 
redactând  şi  „Foişoara  Telegrafului"  între  anii  1876 — 1877.  A  colaborat 
şi  la  redactarea  primei  Enciclopedii  române  (a  lui  C.  Diaconovici)  pu¬ 
blicată  apoi  cu  sprijinul  său  în  calitate  de  membru  al  Asociaţiunii 
ASTRA  al  cărei  director  al  Despărţământului  Sibiu  a  fost  vreme  de  12 
ani,  iar  între  1889 — 1901  a  fost  şi  vicepreşedinte  al  Asociaţiunii.  în 
această  calitate  a  luptat  mult  şi  pentru  înfiinţarea  Muzeului  Asocia¬ 
ţiunii.  A  colindat  mult  satele  din  jurul  Sibiului  cu  prilejul  conferinţelor 
şi  adunărilor  generale  ale  ASTREI  şi  a  luptat  pentru  înfiinţarea  prime¬ 
lor  biblioteci  comunale.  De  menţionat  faptul  că  la  Avrig  a  adunat  toate 
cărţile  rămase  de  la  Gheorghe  Lazăr,  fiu  al  satului  şi  le-a  dăruit  Aca¬ 
demiei  Române. 

în  anul  1916  este  ales  membru  onorar  al  Academiei  Române  în 
baza  operei  sale  de  excepţie. 

A  fost  un  iubitor  al  sibienilor  şi  al  ardelenilor  în  general,  fiind 
legat  sufleteşte  de  Sibiul  pe  care  l-a  slujit  cu  atâta  devotament.  Aşa  se 
explică  de  ce  în  1881  când  Ministerul  Cultelor  din  Viena  i-a  oferit  Cate¬ 
dra  de  Dogmatică  şi  Morală  de  la  Facultatea  de  Teologie  din  Cernăuţi 
a .  refuzat  politicos  acest  lucru.  Toate  acestea  enumerate  mai  sus  l-au 
făcut  să  fie  preţuit  şi  iubit  şi  de  cler  şi  de  popor  care  l-au  înconjurat  în¬ 
totdeauna  cu  dragoste  şi  cu  afecţiune. 

A  trecut  dincolo  în  zările  veşniciei  la  26  august  /  8  septembrie 
1922  la  Sibiu  într-o  zi  de  vineri  cu  puţine  zile  înainte  de  a  împlini 
80  de  ani. 

Trupul  neînsufleţit  i-a  fost  pus  în  Catedrala  mitropolitană  din  Si¬ 
biu  unde  a  fost  privegheat  de  către  cler  şi  popor.  Slujba  înmormântării 
a  avut  loc  în  9  septembrie  1922  în  Catedrala,  fiind  oficiată  de  un  sobor 
de  preoţi  şi  diaconi  în  frunte  cu  Mitropolitul  Nicolae  Bălan  în  prezenţa 
autorităţilor  vremii  şi  a  unei  numeroase  asistenţe. 

In  cuvântul  său  Mitropolitul  Nicolae  Bălan  după  ce  deplânge  tre¬ 
cerea  lui  la  cele  veşnice  şi  îi  face  un  portret  în  cuvinte  al  întregii  sale 
activităţi  spune:  „arhiereul  Ioan  Puşcarlu  a  fost  un  suflet  armonic  şi 
echilibrat,  un  adevărat  om  de  caracter.  Toată  viaţa  a  fost  condus  de  un 
ideal:  binele  Bisericii  şi  ridicarea  neamului.  Minte  clară,  a  contribuit 
in  largă  măsură  Ia  conducerea  Bisericii  fn  timpurile  cele  mai  grele14, 
în  încheierea  cuvântului  său  mitropolitul  spunea:  „cu  el  dispare  o  ve¬ 
nerabilă  figură  de  preot,  cu  el  se  duce  un  om  din  generaţia  lui  Şaguna. 
Viaţa  Iui  e  strâns  legată  de  soarta  Bisericii.  Un  capitol  din  viaţa  noas¬ 
tră  bisericească  se  încheie  cu  dispariţia  acestui  arhiereu14.  După  termi¬ 
narea  ceremoniei  funerare  sicriul  cu  trupul  marelui  arhiereu  a  fost  dus 
la  gara  din  Sibiu  de  unde  cu  un  tren  a  fost  dus  la  Bran  pentru  a  fi  aşe¬ 
zat  în  cripta  familiei.  La  29  august  1922  a  avut  loc  o  altă  slujbă  de  în¬ 
mormântare  la  Bran  unde  a  fost  rostit  un  cuvânt  de  elogiu  din  partea 
asesorului  consistorial  Lazăr  Triteanu  de  la  Sibiu,  viitorul  episcop  Lu¬ 
cian  al  Romanului,  care  între  altele  spunea:  „după  peste  50  de  ani  de 
„ora  et  labora44  îndepliniţi  în  cele  mai  înalte  funcţiuni  bisericeşti,  arhie¬ 
reul  Ilarion  Puşcariu  închide  ochii  în  etate  de  80  de  ani.  Şi  numai  atunci 
vă  veţi  putea  face  o  imagine  clară  despre  caracterul  său  când  veţi  afla 
că  a  murit  sărac  şi  că  moştenirea  lui  împărătească,  pe  care  ne-a  lăsat-o 
nouă,  e  o  frumoasă  comoară  pe  care  furii  n-o  sapă  şi  moliile  n-o  mă¬ 
nâncă.  Ortodoxia  vie  şi  curată  împreunată  cu  iubirea  de  neam,  munca 
asiduă  şi  cinstită,  iată  pietrile  din  care  se  alcătuieşte  monumentul  său 
„aere  perenlus".  Cât  de  falnic,  cât  de  majestuos  se  ridică  acest  monu¬ 
ment  în  mijlocul  societăţii  de  azi  care  dănţnieşte  în  jurul  viţelului  de 
aur,  care  aleargă  nebuneşte  după  averi  materiale,  după  câştiguri  ne¬ 
muncite,  strivind  în  picioare:  cinste,  prietenie,  dreptate,  credinţă  şl 
morală14. 

Prin  testament  arhiereul  Ilarion  Puşcariu  lasă  bisericilor  din  So- 
hodol,  Predeal  şi  Poartă  câte  5000  de  lei,  iar  din  restul  să  se  constituie 
o  fundaţie  pe  numele  său  din  ale  cărei  venituri  să  fie  ajutaţi  săracii. 
De  asemenea  a  lăsat  vasta  sa  bibliotecă  Seminarului  Andreian  şi  dis¬ 
pune  ca  să  fie  înmormântat  la  Bran  în  cavoul  fratelui  său  Cavaler  Ioan 
de  Puşcariu,  de  la  Sibiu  însoţindu-1  „un  om  de  încredere41.  Cum  a  trăit, 
aşa  a  voit  să-i  fie  şi  plecarea  lui  din  viaţă:  „fără  zgomot,  fără  alai,  fără 
pompă,  fără  strălucire  „nimic  din  semnele  deşertăciunii  omeneşti14,  cum 
se  exprimă  Lazăr  Triteanu. 

Prin  trecerea  lui  dincolo  Biserica  a  pierdut  un  mare  arhiereu,  un 
mare  cărturar  şi  un  mare  patriot  care  o  viaţă  întreagă  a  ars  ca  o  fă- 

•  t  *  4  • 

clie  la  altarul  Bisericii  şi  al  şcolii  româneşti  sau  aşa  cum  spunea  la 
moartea  lui  profesorul  de  teologie  Nicolae  Colan,  viitorul  mitropolit: 
„Biserica  noastră  pierde  pe  unul  dintre  cei  mai  straşnici  stâlpi  ai  con¬ 
stituţionalismului  şagunian,  iar  neamul  românesc  pe  unul  dintre  cei  mai 
străluciţi  şi  mai  luminaţi  fii  ai  săi". 

La  împlinirea  a  160  de  ani  de  la  naşterea  sa  şi  la  80  de  ani 
de  la  trecerea  lui  în  rândurile  Bisericii  biruitoare  se  cuvine  să-i  înăl¬ 
ţăm  un  gând  de  recunoştinţă  pentru  cele  înfăptuite  în  slujba  Bisericii 
şi  a  neamului  şi  să-i  urmăm  pilda  vieţii  lui  care  ne-a  lăsat  nouă  drept 
moştenire  scumpă:  „cartea  vieţii  unui  om  care  în  lumea  aceasta  n-a  cu¬ 
noscut  ce  este  odihna  când  a  fost  vorba  de  slujba  lui  Dumnezeu  şi  lu¬ 
minarea  neamului"  (N.  Colan). 

Dumnezeu  să-i  facă  parte  de  odihna  aleşilor  săi. 

In  veci  pomenirea  lui! 

t  VISARION  RÂŞINAREANU 

episcop-vicar 

SIBIU 

ÎNŢELEPCIUNEA  LUI  SOLOMON  2,  17—3,  3: 

SOARTA  DREPŢILOR 

—  câteva  observaţii  exegetice  — 


Cartea  „înţelepciunea  lui  Solomon"  (Sofia  Salomontos,  Liber  Sa* 
pientiae)  este  închinată  „instrucţiei  înţelepciunii'*.  Această  carte  a  pri¬ 
mit  din  vechime  titlul  „înţelepciunea  lui  Solomon",  deoarece  capitolele 
7 — 9  vorbesc  de  acest  rege  pe  care  tradiţia  iudaică  l-a  considerat  „înţe¬ 
leptul"  prin  excelenţă. 

Ea  a  fost  privită  în  Biserica  primitivă  ca  una  din  cele  mai  impor¬ 
tante  cărţi  necanonice.  Este  cea  mai  bogată  în  idei  şi  cea  mai  aproape 
de  Noul  Testament,  în  special  de  Evanghelia  a  IV-a  şi  scrierile  Sfântu¬ 
lui  Pavel1.  Metoda  folosită  de  Mântuitorul  însuşi  se  apropie  de  cea  a 
înţelepţilor  lui  Israel.  De  fapt,  înţelepciunea  lui  Dumnezeu  s-a  revelat 
desăvârşit  în  Iisus  Hristos.  Acesta  „a  ieşit*1  de  la  Tatăl  pentru  a  vieţui 
cu  oamenii  şi  pentru  a  le  oferi  mântuirea.  în  El,  toată  înţelepciunea 
înţelepţilor  şi-a  găsit  împlinirea  şi  adevărata  semnificaţie. 

Scriitorii  Noului  Testament  au  înţeles  foarte  bine  că  dacă  Hristos 
a  împărtăşit  înţelepciunea  oamenilor,  El  însuşi  este  înţelepciunea  lui 
Dumnezeu  (1  Cor.  1,  24.30).  El,  Cuvântul  lui  Dumnezeu  întrupat  (In.  1, 
1 — 18)  şi-a  uimit  ascultătorii  prin  înţelepciunea  Sa  (Mc.  6,  2),  înţelep¬ 
ciune  care  întrece  „înţelepciunea  veacului  acestuia*1.  Această  înţelep¬ 
ciune,  „mai  mult  decât  a  lui  Solomon",  a  fost  împărtăşită  Apostolilor  şi 
desigur  urmaşilor  lor  (Mt.  12,  42). 

Scopul  autorului  este  să  preîntâmpine  şi  să  apere  pe  contempo¬ 
ranii  săi  de  a  fi  seduşi  de  filosofia  păgână,  încurajându-i  să  păstreze 
şi  să  mărturisească  credinţa  lor.  Insă  el  aduce  câteva  idei  noi  în  lite¬ 
ratura  sapienţială.  Ceea  ce  ne  preocupă  în  studiul  de  faţă  este  ideea 
nemuririi  sufletului  şi  a  răsplătirii  sau  pedepsirii  lui  după  moartea  fi¬ 
zică.  Autorul  este  preocupat  de  cei  drepţi  care  mor  fără  să-şi  primeas¬ 
că  răsplata  aici  pe  pământ2.  în  acest  sens,  aduce  un  răspuns  întrebări- 
Jor  lui  Iov  privind  sufletele  celor  drepţi.  Aceştia,  drepţii  se  vor  bucura 
alături  de  Dumnezeu  intr-o  „pace  desăvârşită";  dreptul  „este  fiul  lui 
Dumnezeu"  (înţelep.  2,  18).  Fără  a  adopta  dualismul  platonician  suflet- 
trup,  leagă  sufletul  de  ideea  nemuririi.  Pentru  a  arăta  concepţia  într-o 
recompensă  viitoare  a  drepţilor  foloseşte  cele  două  cuvinte:  „nemuri¬ 
re"  (1,  15;  3,  4;  4,  1?  C,  17;  15,  3)  şi  „nestricăciune"  (2,  23;  6,  13—19). 
Pentru  cei  drepţi,  viaţa  nu  se  opreşte  odată  cu  moartea  fizică,  ci  din 
contra,  ea  se  prelungeşte  în  veşnicie  alături  de  Dumnezeu.  Cei  nedrepţi, 
însă,  sunt  lipsiţi  de  nemurire,*  ei  sunt  într-un  anumit  fel  morţi  încă  aici 
pe  pământ3,. 

1.  Propunere  de  traducere: 

2,  17:  Deci  să  vedem  dacă  cuvintele  lui  sunt  adevărate  şi  să  cer¬ 
cetăm  ceea  ce  i  se  va  întâmpla  la  sfârşitul  lui. 

2,  18:  Căci  dacă  dreptul  este  fiul  lui  Dumnezeu,  atunci  acesta  va 
veni  în  ajutorul  său  şi-l  va  scoate  din  mâinile  potrivnicilor  săi. 

2,  19:  Să-l  încercăm  prin  ocări  şi  prin  chin,  ca  să-i  cunoaştem  stă¬ 
pânirea  de  sine  şi  să-i  apreciem  răbdarea  sa. 

2,  20:  Să-l  condamnăm  la  o  moarte  ruşinoasă,  căci  după  cuvintele 
sale,  va  fi  vizitat. 

2,  21:  Ei  gândesc  astfel  şi  se  amăgesc,  căci  viclenia  lor  i-a  orbit. 

2,  22:  Ei  nu  cunosc  tainele  lui  Dumnezeu,  nici  nu  au  nădejde  în 
răsplata  sfinţeniei,  nici  nu  apreciază  că  sufletele  curate  vor  avea  cu¬ 
nuna  lor. 

2,  23;  Intr-adevăr,  Dumnezeu  a  zidit  pe  om  spre  nestricăciune  şi 
l-a  făcut  după  chipul  fiinţei  Sale. 

2,  24:  Iar  prin  pizma  diavolului,  moartea  a  intrat  în  lume  şi  cei 
ce  sunt  de  partea  lui  o  vor  cunoaşte. 

3,  1:  Sufletele  drepţilor  sunt  în  mâna  lui  Dumnezeu  şi  chinul  nu 
se  va  atinge  de  ele. 

3,  2:  In  ochii  nebunilor  au  apărut  morţi  şi  ieşirea  lor  din  lume  — 
n.n.),  li  se  pare  nenorocire. 

3,  3:  Şi  plecarea  lor  departe  de  noi,  un  prăpăd,  dar  ei  sunt  în  pace. 

II.  Delimitarea  textului 

Textul  propus  studiului  nostru  Intel.  2,  17 — 3,  3  pare  la  o  primă 
lectură  dificil  de  izolat  ca  atare  deoarece  face  parte  dintr-o  secţiune 
mai  mare  având  aceeaşi  temă:  nemurirea  sufletului.  Secţiunea  s-ar  pu¬ 
tea  împărţi  în  două  unităţi: 

A)  1,  16 — 2,  24  are  ca  nucleu  un  discurs  al  necredincioşilor. 

In  acesta  ei  exprimă,  pentru  început,  credinţa  în  „deşertăciunea 
lumii14,  în  zădărnicia  vieţii,  apoi  într-o  parte  secundară  a  discursului 
unde  putem  releva  15  verbe  la  prima  persoană  a  pluralului,  ei  se  încu¬ 
rajează  în  a  profita  de  timpul  care  le  este  oferit. 

Aceste  îndemnuri  se  situează  la  două  nivele: 

—  2,  6 — 11:  să  profităm  la  maxim  de  plăcerile  pe  care  viaţa  ni 
le  oferă; 

w  • 

—  2,  12 — 20:  să-i  oprimăm  pe  cei  inutili  şi  pe  cei  care  ne  jenea¬ 
ză:  pe  drepţi.  In  mijlocul  acestei  subunităţi  versetele:  12 — 16  precizea¬ 
ză  prin  ce  drepţii  îi  jenează  pe  necredincioşi. 

Cu  versetul  17  începe  secţiunea  care  trebuie  să  o  studiem  şi  care 
conţine  o  serie  de  proiecte  pentru  a-i  dovedi  pe  drepţi. 

B)  3,  1 — 9  care  s-ar  putea  intitula  Soarta  drepţilor  nu  este  de  alt¬ 
fel  decât  prima  parte  dintr-o  serie  de  patru  diptice  ce  prezintă  contras¬ 
tul  între  soarta  dreptului  şi  a  celui  rău4. 

Justificarea  delimitării  textului.  în  discursul  necredincioşilor  2f 
16 — 20  a  fost  deja  semnalat  faptul  că  seria  îndemnurilor  era  întreruptă 

de  prezentarea  în  12 — 16  a  stilului  de  viată  a  dreptului  şi  de  credinţa 
sa  în  Dumnezeu.  Cu  versetul  17  apare  un  nou  grup  de  îndemnuri  des¬ 
tinate  în  mod  special  pentru  a  contrasta,  a  vedea  dacă  cel  drept  are 
dreptate.  Primul  cuvânt  din  secţiunea  studiată  este  chiar  idomen:  sub¬ 
jonctivul  aorist  de  la  orao  -  să  vedem.  Acest  verb  este  imediat  urmat 
de:  oi  logoi  avtou  . . .  ek  logon  avton. 

Pare  deci  legitim  să  izolăm,  2,  17 — 20  de  ansamblul  discursului  ne¬ 
credincioşilor.  Aceste  4  versete  formează  un  tot  coerent  ce  se  poate 
intitula:  proiectul  asupra  celui  drept  spre  a-1  dovedi.  Concluzia  pe  care 
autorul  o  aduce  ansamblului  discursului  poate  fi  aplicată  la  ultima  sa 
parte:  necredincioşii  se  înşeală  şi  de  ce  să  nu  prelungim  un  pic  cu  o 
afirmare  a  gloriei  celor  drepţi:  ei  trăiesc  in  pace.  Versetele  care  ur¬ 
mează  nu  fac  decât  să  dezvolte  această  afirmaţie. 

Analiza  vocabularului  şi  a  structurii  permit  o  mai  bună  justificare 
a  legăturii  dintre  începutul  secţiunii  alese  2,  17 — 20  şi  ultimul  verset 
3,  1—3. 


III.  Contextul 

•  Unitatea  aleasă  face  parte  din  primele  6  capitole  ale  cărţii  şi  sunt 
un  îndemn  pentru  a  iubi  dreptatea  şi  pentru  a-L  căuta  pe  Dumnezeu. 
Moartea  este  principalul  obstacol  ce  trebuie  învins  şi  în  concluzie  tema 
principală  pe  care  autorul  îşi  axează  discursul. 

Secţiunea  este  perfect  inserată  în  ansamblu.  Pe  de  o  parte  necre¬ 
dincioşii  contestă  revendicările  celor  drepţi,  utilizând  idei  deja  evoca¬ 
te  chiar  dacă  vocabularul  nu  este  totdeauna  acelaşi.  Astfel  în  2,  13  b 
cel  drept  se  numeşte  „fiu  al  Domnului",  iar  în  2,  16  d  „se  laudă  că  are 
pe  Dumnezeu  drept  tată",  acum  necredincioşii  vor  să  verifice  această 
pretenţie:  „dacă  cel  drept  este  fiu  al  Domnului,  Dumnezeu  îl  va  ajuta" 
(2,  18  a).  Pe  de  altă  parte,  dacă  în  secţiunea  studiată  necredincioşii  nu 
sperau  la  recompensa  sfinţeniei  (2,  22  b),  acest  motiv  al  speranţei  este 
reluat  începând  cu  versetul  4  b  al  capitolului  3,  „speranţa  lor  este  plină 
de  nemurire". 

Motivul  „vizitei"  din  2,  20  b  este  şi  el  reluat  în  unitatea  care  ur¬ 
mează  imediat:  „în  ziua  vizitei  Sale  ei  vor  înflori". 

IV.  Critică  textuală 

1.  2,  17  a:  textul  este  precedat  de  kal  In  Codex  Sinaiticus  în  forma 
sa  probabil  originală,  această  lectură  există  şi  într-un  minuscul.  Aceas¬ 
tă  adăugare  a  conjuncţiei  de  coordonare  nu  modifică  sensul  ansam¬ 
blului. 

2.  2,  19  c:  în  loc  de  dokimasomen  Codex  Vaticanus  şi  un  minuscul 
au  dlkasomen  subjonctivul  aorist  de  la  dlkazo  a  pronunţa  o  judecată, 
a  decide.  Deci,  în  loc  să  apreciem  resemnarea  sa  „vom  avea"  „să  adu¬ 
cem  o  judecată  asupra  resemnării  sale".  Sensul,  practic  rămâne  acelaşi. 

3.  2,  21  a:  elogisanto  este  înlocuit  în  Codex  Sinaiticus  şi  într-un, 
minucul  prin  elogisthsan,  adică  o  construcţie  pasivă. 

4.  2,  21  b:  în  Codex  Sinaiticus  şi  poate  într-un  minuscul  ap  de  la 
apetiflosen  lipseşte,  dar  acest  lucru  nu  schimbă  sensul. 

5.  2,  22  a:  în  Codex  Vaticanus  şi  poate  într-un  minuscul  Theou 
este  înlocuit  prin  avtou.  Cred  că  este  important  să  conservăm  Theou, 
deoarece  Dumnezeu  nu  este  încă  numit  în  acest  pasaj  şi  să  traducem 
„cei  răi  nu-i  cunosc  tainele". 

6.  2,  23  b:  aproximativ  jumătate  sau  trei  sferturi  din  minuscule 
cunosc  versiunea  propusă  aici,  adică  aidiotitos:  eterniiate,  veşnicie;  li¬ 
tera  alfa  lipseşte  din  cele  trei  mari  majuscul  Vaticanus,  Sinaiticus  et 
Alexandrinus,  ceea  ce  ne  dă  idiotitos.  Trebuie  oare  să  traducem  „şi  l-a 
făcut  după  chipul  propriei  Sale  veşnicii"  sau  „şi  l-a  făcut  după  chipul 
propriei  Sale  naturi"?  Cred  că  trebuie  să  acordăm  prioritate  majuscule¬ 
lor  şi  nu  minusculelor  şi  să  alegem,  cum  de  altfel  a  făcut-o  deja  tra¬ 
ducerea  franceză  a  lui  Osty,  „şi  l-a  făcut  după  chipul  propriei  sale  fiin¬ 
ţe"  chiar  dacă  veşnicia  se  află  în  natura  lui  Dumnezeu;  a  fi  chipul  na¬ 
turii  sale  implică  şi  imaginea  veşniciei  Sale. 

V.  Critica  compoziţiei 

Pentru  a  studia  compoziţia  acestui  text  propunem  să  luăm  în  con¬ 
siderare  succesiv  verbele  şi  cuvintele  de  legătură  şi  repetarea  vocabu¬ 
larului  şi  în  sfârşit  pronumele  din  versetul  24. 

.  A.  Verbe  şi  cuvinte  de  legătură 

1.  Să  notăm  pentru  început  că  versetele  17 — 20  aşa  cum  a  fost 
deja  semnalat  oi  logoi  avtou  şi  ek  logon  avion  formează  un  tot,  cele 
6  verbe  sunt  îa  subjonctiv  aorist  la  prima  persoană  a  pluralului. 

Textul  face  parte  dintr-un  discurs  în  stil  direct  introdus  în  1,  16 — 
2,  1  prin:  „necredincioşii  spun"  (Aseveis . . .  eipon)".  Sunt  deci  necre¬ 
dincioşii  care  se  întreţin  cu  un  individ  .numit  de  10  ori  cu  pronumele 
personal  de  a  treia  persoană  masculin,  singular,  de  trei  ori  la  acuzativ 
avton,  de  7  ori  la  genitiv  avtou.  Pronumele  înlocuieşte  dikalon  numit 
deja  de  două  ori  în  discurs  (versetul  10  a  şi  12  a)  ca  şi  complement  al 
lui  katadinastevsomen:  să  oprimăm  şi  al  lui  evedrevomen:  să  nu  dăm 
pace  şi  reluat  în  18  a. 

Să  revenim  la  verbele  la  prima  persoană  plural. 

Primele  două  sunt  coordonate  şi  la  subjonctiv  cu  valoare  de  im¬ 
perativ,  primul  fiind  urmat  de  ei,  iar  al  doilea  de  gar:  conjuncţia  de 
coordonare  are  sens  cauzal  şi  introduce  două  verbe  la  a  treia  persoa¬ 
nă  a  singularului  de  la  viitor:  va  veni  în  ajutor  şi  va  elibera:  anlilimp- 
setai  kai  risetai.  Aceste  două  acţiuni  sunt  însoţite  de  o  condiţională  in¬ 
trodusă  prin  ei  şi  exprimată  printr-un  verb  la  prezent,  a  treia  persoană 
singular. 

în  versetul  19  apare  un  al  treilea  verb  la  subjonctiv  cu  sens  im¬ 
perativ  etasomen  urmat  de  ina  care  guvernează  două  verbe  la  subjonc¬ 
tiv,  coordonate  de  kai  şi  care  pot  fi  traduse  fie  prin  infinitivul  „spre  e 

cunoaşte  şi  a  aprecia",  fie  prin  viitorul  „astfel  vom  cunoaşte  şi  vom 
aprecia".  Ultimul  subjonctiv  ia  prima  persoană  plural  din  versetul  20 
este  al  patrulea  cu  sens  imperativ:  „să  condamnăm"  şi  este  urmat  de 
un  gar  (căci),  cu  sens  cauzal  şi  cu  un  verb  la  viitor. 

2.  Urmarea  textului  conţine  8  verbe  la  persoana  a  treia  plural; 
se  cuvine  să  notăm  repartiţia  lor  şi  să  determinăm  subiectele  care  nu 
sunt  întotdeauna  exprimate. 

Primele  cinci  verbe  sunt  grupate  in  versetele  21  şi  22.  Aceste 
versete  urmează  imediat  după  discursul  necredincioşilor  şi  par  a  fi  con¬ 
cluzia  autorului  care  afirmă  că  aceştia  din  urmă  se  înşeală. 

©  Primele  două  verbe  la  persoana  a  treia  plural  sunt  coordonate 
elogisanto  kai  eplanithisan.  Ele  sunt  urmate  de  un  gar  (căci)  cauzal 
care  introduce  un  verb  la  persoana  a  treia  singular:  apetiUosen. 

©  Celelalte  trei  verbe  la  persoana  a  treia  plural  sunt  şi  ele  coor¬ 
donate  dar  la  forma  negativă:  egnosan,  ilpisan,  ekrinan  „ei  nu  cunosc, 
ei  nu  speră,  ei  nu-şi  închipuie".  Ele  sunt  urmate  de  un  oti,  conjuncţie 
cauzală:  „deoarece",  pe  care  Osty  a  tradus-o  prin  „da".  într-adevăr  ce¬ 
le  două  versete  23  şi  24  care  urmează  nu  explică  cauza  comportamen¬ 
tului  necredincioşilor,  dar  autorul  îşi  afirmă  convingerile.  Acest  otl 
precedă  cele  patru  verbe  al  căror  subiect  este  bine  determinat: 

—  primele  două  coordonate  prin  kai  sunt  la  persoana  a  treia  sin¬ 
gular  şi  au  Theos  ca  subiect. 

—  al  treilea  introdus  prin  conjuncţia  adversativă  de,  la  persoana 
a  treia  singular  şi  are  ca  subiect  thanatos 

—  al  patrulea  introdus  şi  el  prin  de  este  al  şaselea  verb  la  per¬ 
soana  a  treia  plural,  iar  subiectul  său  este  oi  ovtes. 

©  Ultimele  două  verbe  la  persoana  a  treia  plural  se  găsesc  în 
capitolul  3  a  cărui  compoziţie  pare  mai  complexă.  în  3,  1  a  un  nou  de 
introduce  o  propoziţie  nominală,  iar  verbul  său  subînţeles  poate  fi  eisin 
al  cărui  subiect  este  dikaion  pslhai:  sufletele  celor  drepţi.  Termenul 
„drepţi"  este  important  deoarece  pare  a  fi  subiectul  neexprimat  al  ul¬ 
timelor  două  versete  la  persoana  a  treia  plural. 

—  în  3,  2  a  edoxan  urmat  de  un  infinitiv  perfect:  tethnanal 

—  în  3  3,  b  eisin  legat  de  ceea  ce  precedă  prin  de  şi  are  ca  su¬ 

biect  oi,  probabil  pentru  „cei  drepţi".  Intre  cele  trei  propoziţii  sunt  in¬ 
tercalate  alte  două  introduse  prin  kai,  verbele  sunt  la  persoana  a  treia 
singular. 

—  în  1  b  apsltai  precedat  de  ou  mi  cu  subiectul  basanos; 

—  în  2  b  —  3  a  elogisthi  are  două  subiecte  coordonate. 

B.  Repetarea  vocabularului 

Printre  numeroasele  reluări  ale  vocabularului  privind  cuvintele 
următoare:  logos,  peirazo,  dikaios,  Theos,  basanos,  thanatos,  psihi,  gi- 

nosko,  logizomai,  le  voi  reţine  pe  cele  care  nu  se  par  că  justifică  între¬ 
tăierea  celor  două  unităţi  literare  diferite  semnalate  deja: 

1.  Pentru  început,  trei  cuvinte  esenţiale  din  2,  18  sunt  reluate  în 
3,  1  dikaios,  Theos  şi  heir.  La  începutul  secţiunii  studiate  necredincioşii 
îşi  pun  o  întrebare:  Să  vedem  dacă  Dumnezeu  îl  va  elibera  pe  cel 
drept  din  mâinile  duşmanilor  săi. 

3,  1  aduce  răspunsul  folosind  acelaşi  vocabular: 

„Sufletele  celor  drepţi  se  află  în  mâna  lui  Dumnezeu".  Răsturna¬ 
rea  este  radicală,  nu  numai  că  Dumnezeu  eliberează  din  (ek)  mâna  duş¬ 
manilor,  dar  şi  ia  în  (en)  mâna  Sa  sufletele  celor  drepţi.  Bineînţeles,  se 
cuvine  să  notăm  trecerea  singularului:  cel  drept,  la  plural  Cei  drepţi, 
dar  acest  singular  avea  un  sens  colectiv,  nu  era  vorba  de  un  drept  în 
particular,  ci  de  cel  drepţi  în  general,  totalitatea  lor. 

2.  Basanos  se  află  la  începutul  lui  2,  19:  „să-l  încercăm  prin  ocări" 
şi  la  sfârşit:  3,  1  „şi  chinul  nu  se  va  atinge  de  ele".  Avem  aici  din  nou 
răspunsul  autorului  la  discursul  necredincioşilor  (chin/tulburare/dure- 
re/necaz). 

3.  De  asemenea,  pentru  thanatos  în  întâmpinarea  planului  necre¬ 
dincioşilor  2,  20:  „să-l  condamnăm  la  o  moarte  ruşinoasă  . . .  deoarece 
salvarea  lui  va  veni",  autorul  afirmă  în  3,  2:  „ei  au  părut  morţi ...  şi 
sunt  în  pace".  Dar,  înainte  el  precizase:  prin  pizma  diavolului  moartea 
a  intrat  în  lume"  (2,  24). 

Astfel  reluările  vocabularului  ne  permit  să  constatăm  că,  textul 
ales  este  un  liant  între  cele  două  unităţi  aparent  distincte. 

C.  Pronumele  din  versetul  24 

• 

Peirazo  se  găseşte  şi  la  început  (2,  17  b)  şi  la  sfârşit  (2,  24  b),  dar 
în  versetul  24  este  dificil  să-i  discernem  subiectul  şi  complementul,  de¬ 
oarece  sunt  exprimate  doar  prin  pronume.  Primul  stih  al  acestui  ver¬ 
set  conţine  patru  substantive  masculine:  fthonos,  diabolos,  thanatos, 
kosmos,  la  care  se  raportează  în  al  doilea  stih  două  pronume  masculine 
diferite  avton  şi  ekeinou.  Traducerea  acestui  verset:  „prin  prizma  dia¬ 
volului  moartea  a  intrat  în  lume  şi  cei  ce  sunt  de  partea  lui  o  vor  cu¬ 
noaşte",  nu  precizează  la  care  substantiv  din  primul  stih  se  raportează 
fiecare  pronume.  Contextul  poate  aduce  vreo  lămurire  asupra  acestei 
probleme?  In  versetul  16  al  capitolului  precedent  aceeaşi  expresie 
tis  ekeinon  se  raportează  la  thanatos.  Această  observaţie  ne  conduce  la 
două  interpretări  diferite: 

1.  Una,  care  după  A.M.  Dubarle  ar  fi  fost  propusă  de  către  vechii 
exegeţi;  „cei  care  sunt  de  partea  morţii  trec  şi  prin  experienţa  ei". 

2.  Alta,  propusă  de  H.  Cazelles:  „cei  care  sunt  de  partea  morţii 
pun  lumea  la  încercări",  dar  şi  aceştia  din  urmă  sunt  victimile  morţii. 

Aceste  două  interpretări  sunt  cu  dificultate  acceptate  din  punct  de 
vedere  stilistic,  dar  rămâne  susţinută  de  S.  Lyonnet5  şi  A.M.  Dubarle6. 

„Trec  prin  experienţa  morţii  cei  ce  sunt  de  partea  diavolului"  este 
ceea  ce  se  înţelege  în  mod  frecvent,  dar  ar  trebui  precizat  mai  departe 
de  ce  fel  de  moarte  este  vorba. 

„Pun  lumea  la  încercare  cei  ce  sunt  de  partea  diavolului",  propu¬ 
ne  A.M.  Dubarle,  ataşând  acestei  interpretări  o  valoare  „de  conjunctu¬ 
ră  exegetică"  mai  degrabă  decât  una  de  certitudine.  Această  propunere 

în  care  peirazein  capătă  sensul  de  „a  pune  la  încercare11  îmbogăţeşte 
textul  cu  un  nou  paralelism  între  versete  17  şi  24:  cei  ce  sunt  de  partea 
diavolului  pun  lumea  la  încercare  tot  aşa  cum  necredincioşii  pun  pe 
cei  drepţi  la  încercare. 

VI.  Structura  textului 

Studiul  care  tocmai  a  fost  realizat  ne  permite  acum  să  propunem 
o  structură  a  acestui  text.  Distingem  două  mari  părţi:  un  discurs  al  ne¬ 
credincioşilor  şi  comentarea  sa  de  către  autor. 

I.  Discursul  necredincioşilor:  2,  17 — 20.  Necredincioşii  vorbesc  în¬ 
tre  ei  în  stil  direct  despre  cel  drept,  de  unde  alternanţa:  noi  —  el.  Acest 
discurs  este  încadrat  de  dubla  aluzie  la  vorba  celui  drept.  El  cuprinde 
trei  puncte,  fiecare  exprimă  un  apel  la  violenţă  înspre  cel  drept,  apel 
de  fiecare  dată  justificat  printr-o  cauzală  sau  o  finală. 

II.  Comentariul  autorului:  2,  21 — 22. 

A.  Afirmaţii  generale  2,  21 — 24. 

1.  Necredincioşii  se  înşală  2,  21 — 22. 

2.  Omul  a  fost  creat  de  Dumnezeu  2,  23. 

—  pentru  nemurire,* 

—  după  chipul  Său. 

3.  Legătura  diavol  —  moarte  2,  24. 

B.  Opoziţie  la  discursul  necredincioşilor  3,  1 — 3. 

1.  Drepţii  sunt  în  mâna  lui  Dumnezeu,  nu  trebuie  să  se  teamă  de 
nimic  3,  1. 

2.  Moartea  lor  nu  este  decât  aparentă,  ei  se  găsesc  în  pace  3,  2 — 3. 

VII.  Analiză  literară 

2,  17:  Deci  să  vedem  dacă  cuvintele  lui  sunt  adevărate  şi  să  cer¬ 
cetăm  ceea  ce  i  se  va  întâmpla  la  sfârşitul  lui. 

Necredincioşii,  exasperaţi  de  aceste  cuvinte  şi  de  maniera  de  a 
trăi  a  celor  drepţi  au  decis  să  verifice  adevărul  acestor  cuvinte.  Cores¬ 
pund  ele  realităţii  şi  mai  ales  care  va  fi  finalul,  sfârşitul  celor  drepţi? 
Ce  semnifică  deci  acest  ekvasis?  Acest  cuvânt  nu  revine  decât  de  patru 
ori  în  textul  biblic.  De  două  ori  la  Sfântul  Pavel  (1  Co  10,  13;  şi  Evr. 
13,  7). 

In  înţelep.  8,  8  este  vorba  de  desfăşurarea  istoriei:  ekvasis  kairon 
kai  hronon  (sfârşitul  epocilor  şi  al  timpurilor).  Iar  în  înţelep.  11,  14  b 
este  vorba  de  ieşirea  fericită  dintr-o  încercare:  epi  telei  ton  ekvaseov 
ethavmasan;  acelaşi  lucru  şi  în  1  Cor.  10,  13  alia  polisei  sin  to  peirasmo 
kai  tin  ekvasin  tou  dinasthe  ipenegkein,  unde,  în  timp  ce  Dumnezeu  îl 
încearcă  pe  om,  îi  dă  şi  forţa  de  a  rezista  până  la  sfârşit.  La  fel  în  Evr. 
13,  7  an  anatheorountes  este  vorba  de  finalul  (rezultatul)  conduitei  res¬ 
ponsabililor  comunităţii. 

Este  vorba  deci  în  termenii  unei  perioade  mai  lungă  sau  mai  scurtă 
de  a  ieşi  dintr-o  situaţie  care,  în  cele  două  cazuri  citate,  este  o  încercare 

grea.  Ultimul  exemplu  poate  sugera  sfârşitul  viefii  omeneşti,  chiar  da¬ 
ca  moartea  nu  este  numita  explicit.  Este  deci  posibil  să  ne  gândim  ca 
într-un  prim  moment  necredincioşii  îşi  propun  doar  să-l  supună  pe  cel 
drept  la  o  încercare  crudă  pentru  a  vedea  cum  va  ieşi  din  ea. 

2,  18  Căci  dacă  dreptul  este  fiul  lui  Dumnezeu,  atunci  Acesta  va 

veni  în  ajutorul  său  şi-l  va  scoate  din  mâinile  potrivnicilor  săi. 

Motivul  filiaţiei  divine  a  fost  deja  evocat  în  p.  4  şi  se  întâlneşte 
destul  de  des  în  cărţile  Sfintei  Scripturi  cu  caracteristici  destul  de  pre¬ 
cise.  Şi  anume: 

—  aplicat  cu  nuanţe  variate  la  tot  Israelul7  şi  mai  rar  la  un  indi¬ 

vid  în  mod  particular.  Aluziile  sunt  numeroase:  Ies.  4r  22.  23;  Dt.  1,  31; 
8,  5;  14,  1;  32,  6;  Ier.  3,  19;  31,  9.  20;  Os.  2,  1;  11,  1;  Jud.  9,  14;  Estir 

8,  12;  3,  11;  6,  28;  7,  6;  Ps.  17,  27;  102,  13;  Is.  1,  2;  înţelep.  5,  5;  10,  15. 

17;  12,  19.  21;  16,  26;  18,  4.  '  '  ‘  / 

—  de-a  lungul  ultimelor  secole  î.Hr.  expresia  tinde  să  fie  rezerva¬ 
tă  israeliţilor  fideli8. 

—  această  filiaţie  divină  a  celui  drept  este  imaginată  ca  o  reali¬ 
tate  eshatologică;  în  viitor  cei  drepţi  vor  deveni  într-adevăr  sfinţi. 

—  în  câteva  cazuri  bine  precizate  această  temă  capătă  o  colora¬ 
ţie  mesianică.  Expresia  evocă  o  relaţie  specială  de  apartenenţă  la  Dum¬ 
nezeu  şi  de  comuniune  cu  El.  Astfel,  în  2  S.  17,  14  Dumnezeu  promite 
să-l  trateze  pe  descendentul  iui  David  asemenea  unui  fiu;  în  Ps.  2,  7  îl 

declagrâ  regelui  Mesia:  „Tu  eşti  Fiul  Meu". 

•  *  •  « 

Pentru  a  verifica  dacă  cel  drept  este  într-adevăr  „fiul  lui  Dumne¬ 
zeu",  necredincioşii  îl  vor  supune  la  multe  tratamente.  Cum  să  nu  ne 
gândim  la  Robul  pe  care  Isaia  îl  prezintă  ca  pe  tipul  dreptului  perse¬ 
cutat? 

Restul  vocabularului  acestui  verset  trimite  la  drepţii  în  suferinţă 
antilimpsetai  avtou  Verbul  antilamvanomai  avându-1  pe  Dumnezeu  ca 
subiect  şi  cu  un  complement  personal  se  regăseşte  în  psalmii  3,  6;  19, 
3;  83,  44;  117,  13. 

Dar  ansamblul  atât  în  ceea  ce  priveşte  vocabularul  cât  şi  situa¬ 
ţia  generală  se  regăseşte  mai  ales  în  Psalmul  21,  9.  20.  21.  Acest  psalm 
va  fi  dealtfel  reluat  de  Mt  27,  43. 

2,  19  Să-l  încercăm  prin  ocări  şi  prin  chin,  ca  să-i  cunoaştem  stă¬ 
pânirea  de  sine  şi  să-i  apreciem  puterea  de  a  îndura. 

f  ivris  ar  reprezenta9’ „ultragii  prin  acţiuni  şi  prin  cuvinte  ce  pot 
provoca  ruşinea  pacientului". 

Q  Basanos  îl  regăsim  în  această  carte  în  3,  1;  17,  13;  19,  4,  dar 
şi  în  1  R.  6,  3.  4.8.17;  lez.  3,  20;  7,  19;  12,  18;  16,  52.  54?  32,  24.  30  şi  de 
numeroase  ori  (45)  in  cărţile  Macabei  unde  are  mai  mult  sensul  sufe¬ 
rinţei  fizice.  .  .  .  .  1  .  \ 

€*  etazein  utilizat  de  asemenea  în  Gen.  12,  17  semnifică  a  exami¬ 
na,  a  pune  la  încercare.  Necredincioşii  vor  deci  să  verifice  tăria  virtu¬ 
ţii  celui  drept  pe  de  o  parte,  pe  cea  morală,  dar  şi  pe  cea  fizică. 

•  îşi  propun  să-i  cunoască  epleikeia.  Acest  cuvânt  corespunde 
lui  ivris  sau  „blândeţe"  aşa  cum  apare  în  înţelep.  12,  18  a;  „stăpânirea 
de  sine"  ar  conveni  mai  bine. 

9  Ei  vor,  de  asemenea  să-i  probeze  anezikakian  „puterea  de  a  ln-! 
dura";  torturile  fizice  sunt  exprimate  prin  vasanos. 

2,  20  Să-l  condamnăm  la  o  moarte  ruşinoasă,  căci  după  cuvintele 
sale,  va  li  vizitat. 

Ultragiile,  chinurile  nu  au  zdruncinat,  fără  îndoială,  stăpânirea  de 
sine  şi  puterea  de  a  îndura  a  celui  drept.  Necredincioşii  dacici  să  mear¬ 
gă  mai  departe;  „să-l  condamnăm  la  moarte11.  Această  moarte  este  ca¬ 
lificată  drept  „ruşinoasă",  adjectivul  ashimon.se  regăseşte  în  Gen  34, 
7;  Dt,  24,  1;  2,  11;  9,  2;  l  Cor.  12,  23,  dar  nimic  nu  ne  permite  aici  să 
deducem  care  este  tipul  de  moarte  ales.  Această  moarte  ar  trebui  să 
permită  să  vedem  dacă  Dumnezeu  va  veni  să-şi  viziteze  poporul. 
Episkopi  ar  fi  pedeapsă,  inspecţie  sau  intervenţie  divină  pentru  a-1 
salva  pe  cel  drept  de  la  moarte?  Nu  am  cercetat  mai  mult  acest  motiv 
al  „vizitei" ,  dar  trebuie  exclusă  pedeapsa  după  aceste  ultime  cuvinte; 
„după  spusele  sale".  Intr-adevăr,  cel  drept  aşteaptă  vizita  lui  Dumne¬ 
zeu  cu  încredere,  deci  mai  degrabă  ca  pe  o  recompensă. 

2,  21  Ei  gândesc  astfel  şi  se  amăgesc,  căci  şiretenia  lor  ii  orbeşte 
(viclenia  lor  i-a  orbit}.  Autorul  ia  în  acest  pasaj  cuvântul  şi  aduce  o 
judecată  asupra  discursului  necredincioşilor. 

•  Ei  raţionează,  elogisanto  trimite  la  introducerea  discursului, 
eipon  gar  en  eavtois  logisamenoi  unde  autorul  acuza  deja  raţionament 
tele  necredincioşilor  cum  că  ar  fi  nedrepte.  Ouk  orthos  reia  aceeaşi 
idee  cu  verbul  următor. 

0.  Ei  se  înşaiă  eplavithisan.  Verbul  a  cărui  rădăcină  se  regăseşte 
în  1,  12;  5,  6;  13,  6  caracterizează  o  rătăcire/depărtare  care  poate  fi  ido¬ 
latria  sau  dispreţul  faţă  de  exigenţele  morale  şi  de  perceptele  divine. 
Dar  autorul  doreşte,  introducând  a  doua  parte  a  versetului  prin  gar,  să 
explice  cauza  acestei  rătăciri:  „şiretenia  lor  îi  orbeşte". 

•  Apetiflosen,  rar  în  Septuagintă  (Dt.  16,  19,  etc»)  se  regăseşte 
sub  o  formă  simplă  tilloo  în  Noul  Testament  în  In.  12,  40;  2  Cor.  4,  4; 
1  In.  2,  11  şi  este  utilizat  sub  formă  metaforică  pentru  a  explica  orbi-, 
rea  judecării  în  conduita  morală  şi  spirituală. 

;  *0  Această  orbire  este  cauzată  de  kakia  şiretenia,  perversitatea 
necredincioşilor;  kakia  reluat  în.  această  carte,  de  exemplu  în  4,  11;  5* 
13;  12,  2.  10,  poate  semnifica  dispreţul  pentru  înţelepciunea  şi  disciplina 
pe  care  autorul  le  semnalizează  în  3,*  11.  Necredincioşii,  afirmă  C.  Lar- 
cher10,  „au  pierdut  sensul  valorilor  spirituale". 

2,  22  El  nu  cunosc  tainele  lui  Dumnezeu,  nici  nu  au  nădejde  in 
răsplata  sfinţeniei,  nici  nu  apreciază  că  sufletele  curate  vor  avea  cu^ 
nuna  lor. 

Autorul  precizează  acum  obiectul  orbirii  vinovate  a  necredin¬ 
cioşilor. 

Ignorarea  tainelor  lui  Dumnezeu:  misterion  nu  are  valoare  re^ 
ligioasă  în  Septuagintă  decât  în  Dn  2,  28;  29,  47  unde  Dumnezeu  este 

„acela  care-şi  revelează  tainele",  adică  proiectele  sale  misterioase  pri¬ 
vind  viitorul,  proiecte  care  scapă  cunoaşterii  naturale  ale  omului". 

—  Lipsa  speranţei,  atunci  când  speranţa  celor  drepţi  este  plină  de 
nemurire  i  elpis  avton  atanasias  pliris  (3,  4).  Această  nemurire  face  ca 
parte  din  tainele  lui  Dumnezeu  ignorate  de  către  necredincioşi  să  fie 
recompensa  sfinţeniei?  Este  ceea  ce  autorul  exprimă  un  pic  mai  depar¬ 
te  (5,  15):  „însă  cei  drepţi  vor  fi  vii  în  veacul  veacului  şi  răsplata  lor 
este  la  Domnul  şi  cel  Atotputernic  are  grijă  de  ei".  Nemurirea  necesită 
deci  acţiunea  conjugată  a  lui  Dumnezeu,  care  este  singurul  care  o  poate 
oferi  şi  a  omului  care  trebuie  să  trăiască  în  sfinţenie. 

—  Dispreţul  pentru  privilegiul  sufletelor  nepătate 

—  Geras,  practic  sinonim  cu  misthos,  este  vorba  de  un  dar  oferit 
ca  o  recompensă  a  onoarei.  Acest  cuvânt  este  determinat  de  psihon 
amomon.  Observăm  prezenţa  lui  psihi  tradus  aici  prin  suflet.  Cu  ad¬ 
jectivul  amomon  în  paralel  cu  asiotitos  din  stihul  precedent,  autorul 
evocă  puritatea,  purificarea  de  murdărie,  de  necurăţenie  a  celui  care 
spera  să  cunoască  secretele  lui  Dumnezeu. 

2,  23  Intr-adevăr,  Dumnezeu  a  zidit  pe  om,  spre  nestricăciune  şi 
l-a  făcut  după  chipul  fiinţei  Sale. 

Cum  trebuie  înţeles  afthassia,  deoarece  cel  drept  nu  este  scutit  de 
moartea  fizică?  Autorul  cărţii  înţelepciunii  utilizează  de  două  ori  acest 
termen  pe  care  nu-1  regăsim  dealtfel  decât  de  alte  două  ori  în  Septua- 
gintă.  în  Etudes  sur  le  livre  de  la  Sagesse^,  C.  Larcher  face  o  analiză 
precisă:  „Acest  cuvânt  semnifică  din  punct  de  vedere  literar  nemurire 
şi-şi  păstrează  acest  sens  în  uzajul  profan  atunci  când  o  aplică  la  rea¬ 
lităţi  materiale.  Este  întrebuinţat  şi  la  realităţi  spirituale  şi  atunci  de¬ 
semnează  tot  ceea  ce  scapă  condiţiilor  materiei,  lumii,  devenirii  şi  al 
schimbării  şi  devine  mai  mult  sau  mai  puţin  sinonim  cu  athanasia.  în 
înţelepciune  adjectivul  afthartos . . .  este  aplicat  harului  divin  (12,  1), 
luminii  legii  (18,  4).  Dar  cele  două  întrebuinţări  ale  substantivului  (2, 
23  şi  6,  18 — 19),  au  mai  multă  importanţă. 

Omul,  ne  spune  primul  text,  a  fost  creat  pentru  aftharsia".  Auto¬ 
rul  trimite  la  texte  din  Gen.  2 — 3  unde  citim  că  primul  om  n-ar  fi  tre¬ 
buit  să  cunoască  moartea.  Mai  mult,  intenţiile  divine  manifestate  prin 
acest  text  sunt  valabile  mereu  pentru  fiecare  om  dacă  acesta  are  grijă 
să  trăiască  dupiă  dreptate.  Pe  de  altă  parte,  în  versetul  23  b,  tema  omu¬ 
lui  creat  după  chipul  lui  Dumnezeu  este  strâns  legată  de  chemarea  la 
condiţia  primară  după  Gen.  2 — 3.  Autorul  îşi  bazează  deci  doctrina  ne¬ 
muririi  pe  aceste  două  pasaje  din  Geneză.  Cum  le  interpretează  el  şi  ce 
sens  precis  dă  el  cuvântului  aftharsia?  Este  vorba  oare  de  o  prezentare 
a  morţii  fizice,  sau  cel  puţin  de  o  restaurare  a  corpului  după  aceasta? 
Contextul  imediat  anterior  vorbeşte  doar  de  „recompenisa  sufletelor". 
Eventualitatea  unei  învieri  corporale  nu  se  explicitează  în  nici  o  parte 
din  înţelepciune.  Pentru  autor,  textul  Genezei  2,  3  vizează  deci  un  alt 
tip  de  moarte  decât  moartea  fizică,  sau  mai  degrabă,  asigurarea  dată 
primului  om  are  ca  şi  conţinut  esenţial  sau  principal  nemurirea  su¬ 
fletului. 

Cu  eikona  autorul  se  inspiră  din  nou  din  Geneză  1,  26,  cu  o  dife¬ 
renţă  totuşi  deoarece  în  Geneză  este  precedat  de  „să-l  creem  pe  om 
după  imaginea  noastră44,  în  înţelepciune  autorul  merge  mai  departe 
„l-a  făcut  pe  om  după  chipul  fiinţei  Sale44.  Caracteristica  proprie  acestei 
naturi  pe  care  o  sugerează  versiunea  greacă  este  sigur  eternitatea  di¬ 
vină.  Se  pare  că  autorul  rămâne  la  originile  umanităţii  pentru  a  clari¬ 
fica  condiţia  umană  actuală  şi  a-i  afirma  destinul  nemuritor.  , 


2,  24  Iar  prin  pizma  diavolului,  moartea  a  intrat  în  lume  şi  cei  ce 
sunt  de  partea  lui  o  vor  cunoaşte. 

Diavolul  este  identificat  cu  şarpele  din  Gen.  3,  simbol  al  unei  pu¬ 
teri  opuse  lui  Dumnezeu  şi  are  proiectele  sale  pentru  om.  In  Gen.  4  ge¬ 
lozia  diabolică  îl  acaparează  pe  Cain.  Intr-adevăr,  prin  Cain  moartea 
fizică  a  pătruns  în  lume.  Această  moarte  pe  care  Dumnezeu  nu  a  creat-o 
se  află  sub  influenţa  imediată  a  diavolului  şi  face  corp  cu  el  într-un  fel. 

3,  1  Sufletele  drepţilor  sunt  în  mâna  Domnului  şi  chinui  nu  se  va 
atinge  de  ele. 

Expresia  en  heir  then  folosită  metaforic  semnifică  după  caz:  lân¬ 
gă,  în  prezenţa  lui,  în  forţa  lui,  sub  ocrotirea  lui.  O  paralelă  literară, 
Jb.  12,  10  insistă  asupra  dependenţei  totale  a  oricărei  vieţi  de  Dumne¬ 
zeu.  Expresia  arată,  că  Dumnezeu  a  pus  stăpânire  pe  sufletele  celor 
drepţi,  le  păstrează  sub  ocrotirea  Sa;  ele  sunt  astfel  separate  de  necre¬ 
dincioşi.  Expresia  se  regăseşte  şi  în  3,  6  şi  arată,  că  sufletele  celor 
drepţi  au  fost  primite  de  către  Dumnezeu,  puse  la  o  parte,  sustrase  pro¬ 
babil  din  Seol.  Nu-i  pericol  ca  chinul  să-i  atingă;  sufletele  celor  drepţi 
sunt  de  acum  la  adăpost  de  chinurile  vieţii  pământeşti;  pentru  el  de 
acum.  încolo  nu  mai  este  nici  tristeţe,  nici  suferinţă/îndurare. 

3,  2  In  ochii  nebunilor  au  părut  morţi,  şi  ieşirea  lor  (din  lume 
—  n.n.). 

;  Edoxan  trimite  la  trecut,  adică  la  moartea  fizică  a  celor  drepţi 
identificaţi  prin  tethnanai  a  cărui  perfect  trebuie  să  desemneze  starea 
care  a  urmat  imediat  după  această  moarte  fizică.  Ea  a  fost  înregistrată 
ca  definitivă,  radicală:  „erau  morţi  de-a  binelea44.  Expresia  en  ofthal- 
mois  semnificând  „după  judecata  lui,  după  părerea  lui44  (cf.  9,  9)  este 
un  ebraism,  prin  determinantul  afron.  Autorul  des-  mnează  nu  numai  pe 
necredincioşii  din  discurs,  ci  şi  pe  toţi  nebunii  care  nu  cred  în  supra¬ 
vieţuirea  sufletului  şi  în  pedepsele  din  lumea  de  apoi. 


Prin  apropierea  termenilor,  autorul  opune,  propria  sa  concepţie 
asupra  morţii  drepţilor,  opiniei  necredincioşilor.  Pentru  aceştia  din  ur¬ 
mă  moartea  celor  drepţi  este  considerată  ca  un  dezastru,  ea  fiind  în  rea¬ 
litate  o  scăpare.  Exodos  a  fost  utilizat  în  epoca  romană  pentru  a  de^ 
semna  moartea,  dar  este  posibil  ca  autorul  să  înţeleagă  salvarea  su- 


•  •»,  .  .  \tf<.  *. ,  t  .ui  ..io.  j  -  .•  * ...  y 

3,  3  Şi  plecarea  lor  departe  de  noi,  un  prăpăd,  dar  ei  sunt  în 


V 


Prin  poreia  autorul  caracterizează  moartea  ca  pe  o  călătorie  mis? 
ţerioasă  pentru  necredincioşi,  in  comparaţie  cu  moartea  ca  o  prăbuşire 
(Is.  51,  19;  Ier.  31,  3;  Ps.  13,  3).  Autorul  refulează  în  mod  direct  asimir 

larea  morţii  cu  o  ruină  totală.  Moartea  fizică  nu  este  negată  în  reali¬ 
tatea  sa,  ea  joacă  rolul  de  probă  finală  sau  de  mărturie  supremă,  dar 
sufletul  supravieţuieşte  şi  trece  la  o  viaţă  mai  bună.  Oi  de  trimite  în 
mod  explicit  la  dikaion  cu  ideea  că  adevăratul  eu  personal  subzistă  cu 
sufletul.  Prezentul  eisin  după  aoriste,  care  trimiteau  la  moartea  fizică  a 
celor  drepţi,  desemnează  o  stare  permanentă,  durabilă  în  viaţa  de  apoi. 
Această  stare  este  caracterizată  prin  pace.  După  ultragiile  şi  chinurile 
vieţii  terestre,  cei  drepţi  se  bucură  de  odihnă  şi  sunt  la  adăpost  pentru 

totdeauna. 

#  •  • 

Concluzii 

c  •  j «  w  ...  .  •  *  •:  .  .  *» ■  .  *  -  -  -  A 

Deşi  cartea  înţelepciunea  lui  Solomon  n-a  existat  în  canonul  ebraic 
şi  din  cauza  unor  îndoieli  dogmatice,  ea  este  aşezată  de  Biserica  noas¬ 
tră  între  cărţile  necanonice.  Cu  toate  influenţele  spiritului  filosofiei 
greceşti  în  probleme  de  doctrină,  cartea  are  un  cuprins  didactic  moral 

ceea  ce  a  impus-o  şi  în  faţa  Sfinţilor  Părinţi  (Clement  Romanul,  Irineu, 
Ipolit,  Ciprian,  Origen,  Clement  Alexandrinul,  etc.).M 

Ideile  teologico-filosofice  ale  autorului  cuprind  deducţii  sublime 
din  întreaga  înţelepciune  a  Vechiului  Testament  şi  sunt  ziditoare  citi¬ 
torului  Bibliei,  tocmai  pentru  dubla  argumentare  biblică  şi  filosofică15. 

Autorul  „înţelepciunii",  ca  unul  care  „filosofa",  meditează  pro¬ 
fund  şi  la  lucrurile  transcendente,  preocupându-se  de  valoarea  sufletu¬ 
lui  omenesc  şi  de  mântuirea  lui,  chiar  dacă  nu  identifică  pe  mântuito¬ 
rul  său.  Acesta,  Mântuitorul  Său  va  veni  nu  peste  multă  vreme  să-I 
mântuiască  pe  cel  creat  după  „chipul  propriei  Sale  fiinţe". 

Pr.  lector  dr.  AUREL  PA  VEL 

SENSURI  MORALE  ALE  HRANEI  EUHARISTICE 
DUPĂ  O  LECTURA  LA  SFANŢUL  MAXIM  MĂRTURISITORUL 


..  , 


în  două  studii  succesive  publicate- la  mijlocul  anilor  70,  Părintele 
Dumitru  Stăniloae  expunea  cu  forta-i  teologică  recunoscută  înţelesul 
faptului  că,  într-un  sens  mai  larg,  proaducem  ca  daruri  pentru  a  fi  pre¬ 
făcute  euharistie  nu  doar  prinoasele  de  pâine  şi  vin,  ci  întreaga  crea¬ 
ţie  şi  însăşi  viata  noastră  întreagă1.  Ca  întotdeauna,  Părintele  Stăniloae 
îşi  raporta  reflexia  atât  la  dezbateri  contemporane  —  suscitate  mai 
ales  de  avântul  interconfesional  al  perioadei  —  cât  şi  la  reperele  pa¬ 
tristice,  scoţând  în  vederea  unui  răspuns  „vechi  şi  noi"  din  înţelep¬ 
ciunea  duhovnicească  a  Sfinţilor  Părinţi.  Nu  e  nici  o  mirare  să  consta¬ 
tăm  că  învăţătura  patristică  invocată  cu  această  ocazie  era  cea  a  Sfân¬ 
tului  Maxim  Mărturisitorul,  a  cărui  teologie  hristocentrică  i-a  inspirat 
cu  atâta  rodnicie  întreaga  operă2. 

Nu  voi  încerca  să  reiau  aici  demonstraţia  Părintelui.  Rostul  aces¬ 
tui  eseu  nu  e  altul  decât  de-a  readuce  în  discuţie  un  anumit  aspect 
—  inevitabil  estompat  pe  fundalul  dezvoltărilor  generoase  tipice  ma¬ 
relui  teolog  —  şi  de  a  releva  de  aici  câteva  implicaţii  importante  pen¬ 
tru  elaborarea  unei  atât  de  necesare  etici  social-economice  ortodoxe. 


întrebarea  simplă  de  la  care  putem  porni  este  de  ce  darurile  noas¬ 
tre  sunt  tocmai  pâine  şi  vin  şi  nu  altceva;  de  ce  nu  produse  ale  cul¬ 
turii  spirituale,  în  locul  celor  ale  agriculturii,  ocupaţie  de  mult  re¬ 
strânsă  în  afara  zonei  celei  mai  efervescente  a  civilizaţiei  moderne? 
Desigur,  putem  invoca  porunca  explicită  a  Mântuitorului  sau  doar  o 
tradiţie  liturgică  ostilă  inovaţiilor,  însă  nu  am  surprinde  motivul  esen¬ 
ţial3.  Sensul  de  cină  sau  ospăţ  al  celebrării  euharistice  —  şi  ca  atare, 
sensul  de  hrană  al  cin  titelor  daruri  —  nu  ne  poate  scăpa,  cu  toate  că 
pâinea  şi  vinul  (şi  apa)  au  încetat  de  mult  să  mai  fie,  dacă  au  fost  vreo¬ 
dată,  elemente  nutritive  centrale  în  consumul  zilnic  al  „atlanto-euxo- 
peanului"  obişnuit.  Acest  ultim  aspect  are  importanta  lui,  mai  ales  în 
ce  priveşte  inculturarea  credinţei,  dar  chiar  dacă  am  include  în  sfera 
„coşului  euharistie"  şi  alte  alimente  al  căror  sens  liturgic  e  consacrat 
—  precum  peştele,  mierea  sau  laptele  —  răspunsul  pe  care  îl  căutăm 
se  află  probabil  nu  în  ce  specii  proaducem  ci  tocmai  în  calitatea  lor 
de  alimente,  de  hrană  şi  băutură.  De  ce  ace-te  alimente  şi  nu  altele,  e 
un  subiect  aparte,  extrem  de  interesant,  dacă  ne  gândim  la  explozia 
preocupărilor  pentru  dieta  ideală  şi  a  controverselor  în  jurul  naturis¬ 
mului  stârnite  în  ultimii  ani. 


în  ceea  ce  ne  priveşte,  urmărim  desluşirea  sensului  pentru  care 
Sfânta  Euharistie  este  aliment  şi  nu  altceva.  Cândva,  o  altă  figură  mar¬ 
cantă  a  teologiei  ortodoxe  contemporane,  Părintele  Al.  Schmemann,  îşi 

începea  celebra  lucrare  „Pentru  viaţa  lumii"  preluând  sfidătoarea  ex¬ 
presie  anti-creştină  a  lui  Feuerbach  „omul  este  ceea  ce  mănâncă".  El 
insista  pe  bună  dreptate  că  cu  greu  se  poate  găsi  vreo  afirmaţie  mai 
congenială  spiritualităţii  ortodoxe  decât  aceasta,  pentru  că  îndumne- 
zeirea  —  reversul  antropologic  al  Inomenirii  lui  Dumnezeu  —  îşi  află 
prin  excelentă  locul  în  împărtăşirea  de  „dumnezeieştile,  sfintele,  prea¬ 
curatele,,  nemuritoarele,  cereştile.şi  de  viată  făcătoarele,  înfricoşătoa¬ 
rele  Lui  Hristos  Taine"4.  Probabil  că  atunci  când  a  întors  atât  de  inspi¬ 
rat  săgeata  materialismul,  P.  Schmemann  n-a  avut  în  vedere  decât  ceea 
ce  ar  trebui  să  fie  evident  pentru  tot  credinciosul  care  .participă  la 
Sfânta  Liturghie  şi  se  împărtăşeşte.  Insă  cu  mult  timp  înaintea  sa,  SL 
Maxim  dădea  expresie  acestui  adevăr  într-o  pagină  ce  s-ar  cuveni  re¬ 
citită  cu  atenţie..  Referindu-se  la  modul  în  care  s-a  petrecut  prin  ne¬ 
ascultare  căderea  lui  Adam,  zice:  . 


„Protopărintele  Adam,  nerezemându-şi  ochiul  sufletului  in  această 
lumină  dumnezeiască,  ci  pipăind  şi  mângâind  ca  un  orb  în  întunericul 
neştiinţei  cu  amândouă  mâinile  amestecătura  materiei,  s-a  aplecat  în¬ 
treg  spre  simţire,  predându-se  ei.  Dar  primind  prin  aceasta  veninul 
stricăcios  a)  celei  mai  amarnice  fiare,  nu  s-a  bucurat  nici  de  rodul  sim¬ 
ţirii  precum  voia,  încercând  să  dobândească,  cum  nu  trebuia,  cele  ale 
lui  Dumnezeu,  fără  Dumnezeu  şi  înainte  de  Dumnezeu  şi  nu  după  Dum¬ 
nezeu.  Iar  aceasta  nu  se  putea.  Deci  ascultând  de  simţire  care  lua  ca 
sfetnic  pe  şarpe  mai  mult  decât  pe  Dumnezeu  şi  poftea  pomul  oprit 
de  al  cărui  fruct  aflase  mai  înainte  că  e  împreunat  cu  moartea,  făcân- 
du-şi  din  el  pârga  mâncării,  şi-a  schimbat  viaţa  după  asemănarea  fruc¬ 
tului,,  făcându-şi.  moartea  vie.  în  toată  vremea  petrecerii  de  aici.  Căci 
dacă  moartea  e  descompunerea  făpturii,  iar  trupul,  care  se  susţine  prin 
afluenţa  de  mâncări,  se  descompune  în  mod  natural,  necontenit,  eva- 
porându-se  prin  curgere,  Adam  necontenit  îşi  ţinea  în  vigoare  moartea 
pentru  sine  şi  pentru  noi  prin  cele  de  care  credea  că  susţin  viaţa. 
Fiindcă  dacă  ar  fi  ascultat  [ . . .  ]  şi  s-ar  fi  hrănit  din  pomul  vieţii,  nu 
ar  fi  lepădat  nemurirea  ce  i  s-a  dat,  ci  ar  fi  păstrat-o  necontenit  prin 
împărtăşirea  de  viaţă,  odată  ce  orice  viată  se  susţine  printr-o  hrană 
proprie  şi  corespunzătoare.  Iar  hrana  vieţii  aceleia  fericite  este  *  Pâi¬ 
nea  ce  s-a  pogorât  din  cer  şi  a  dat  viaţă  lumii,  cum  însuşi  Cuvântul 
cel  nemincinos  a  spus  despre ,  Sine  în  Evanghelii.  Nevrând  primul  om 
să  se  hrănească  cu  aceasta,  pe  drept  cuvânt  a  căzut  din  viaţa  duş»? 
nezeiască  şi  a  dobândit  o  alta,  născătoare  de  moarte,  prin  care  îmbrăŢ 
cându-se  în  forma  dobitocească  şi  întunecându-şi  frumuseţea  negrăiţă 
a  celei  dumnezeieşti,  a  predat  toată  firea  morţii  spre  mâncare.  Prin 
acesta,  moartea  trăieşte  în  cursul  acestei  întregi;  distanţe  temporale,  făT 
cându-ne  pe  noi  mâncare  ei  înseşi,  iar  noi  nu  mai  trăim  niciodată  In 
cursul  ei,  fiind  neîncetat,  mâncaţi  de  ea  prin  corupere"5. 

Aşadar,  înteleqem  de  ce  „omul  e  ceea  ce  mănâncă",  de  vreme  .ce 
„orice  viată  creată  se  susţine  printr-o  hrană  proprie  .şi  corespunzătoat 
re*S  Hrana  este  tocmai  expresia .  creaturalităţii  noastre,  a  dependent»» 
de  un  izvor  al  vieţii  care  nu  se  află  în  noi  înşine.  Ceea  ce  ne  spune  aici 

Sf.  Maxim  este  că  destinul  nostru  atârnă  de  această  hrană,  de  identifica¬ 
rea  izvorului  vieţii,  fie  în  Creatorul  ei  —  având  astfel  acces  atât  la 
veşnicia  vieţii,  cât  şi  la  fericirea  ei  — ,  fie,  cum  s-a  şi  petrecut,  în  firea 
văzută,  dar  care  nu  are  nici  ea  viaţă  în  sine,  cu  urmarea  că  Adam,  şi 
noi  în  el,  „şi-a  schimbat  viaţa  după  asemănarea  fructului,  făcându-şi 
moartea  vie  în  toată  vremea  petrecerii  de  aici11.  Să  observăm  felul  în 
care  Sf.  Maxim  schimbă  raportul  dintre  cel  ce  mănâncă  şi  ceea  ce  este 
mâncat:  refuzând  Pâinea  vieţii,  omul  se  face  el  pâine  sau  hrană  morţii, 
adică  aduce  şi  susţine  în  existenţă  ceea  ce  nu  există,  nu  se  află  în 
planul  creator  al  lui  Dumnezeu.  Ne  putem  întreba  ce  am  obţine  dacă 
am  schimba  acest  raport  şi  în  cazul,  ipotetic,  că  Adam  ar  fi  mâncat 
Pâinea  vieţii.  Cine  l-ar  fi  mâncat  atunci  pe  om?6  Aflăm  un  răspuns  nu 
prea  departe,  în  Ambigua  46,  unde  Mântuitorul  Hristos  e  numit  „Soa¬ 
re  al  dreptăţii",  „ca  Cel  ce  umple  toate  de  lumina  veşnică  prin  nelip¬ 
sitele  trimiteri  ale  bunătăţii  şi  face,  pe  cei  ce-şi  lărgesc  porii  lor  min¬ 
tali  spre  primirea  razei  celei  fericite,  copţi  şi  buni  de  mâncare  lui  Dum¬ 
nezeu  şi  Tatăl-7. 

Deşi  la  prima  vedere  îndrăzneaţă,  schimbarea  aceasta  de  perspec¬ 
tivă  nu  este  gratuită:  e  vorba  de  a  înţelege  cine  cui  îi  este  hrană,  sau 
cine  pe  cine  asimilează,  întrucât  într-un  sens  elementar  viaţa  nu  e 
altceva  decât  o  sinteză  prin  asimilare  a  unor  niveluri  de  existenţă  in¬ 
ferioare  într-unul  superior.  Poate  omul  să-L  mănânce  pe  Dumnezeu  şi, 
dacă  îl  mănâncă,  este  omul  asimilat  cumva  în  Dumnezeu?  Ce  înseamnă 
aceasta?  Constatarea  că  viaţa  omului  nu  este  niciodată  un  dat,  o  rea¬ 
litate  statică  ci,  prin  însăşi  definiţia  naturii  sale,  este  ceea  ce  devine 
prin  asumarea  şi  mişcarea  liberă  a  potenţialităţilor  aflate  în  natura  sa, 
e  aici  esenţială.  Făcând  aluzie  la  imaginea  paulină  de  la  ICor.  6,  Sf. 
Maxim  formulează  caracterul  dinamic,  fie  ascendent,  fie  descendent  — 
în  raport  cu  poziţia  mediană  a  omului  în  univers,  la  interfaţa  între  lu¬ 
mea  inteligibilă  şi  cea  sensibilă  — ,  al  existenţei  noastre  spunând  că 
omul  „era  liber  fie  să  se  lipească  de  Domnul  şi  să  se  facă  un  duh  cu 
El,  fie  să  se  lipească  de  desfrânată  şi  să  se  facă  un  trup  cu  ea,  deci  el 
fiind  amăgit  a  ales  lucrul  din  urmă  şi  s-a  instrăinat  de  bunăvoie  de 
scopul  dumnezeiesc  şi  fericit  şi  în  loc  să  fie  dumnezeu  prin  har  a  pre¬ 
ferat  să  se  facă  cu  voia  pământ-8. 

Alegerea  tragică  a  protopărintelui  a  generat  modul  de  viaţă  mu¬ 
ritor  sau  moartea  ca  proces  al  vieţii  care  coboară  tot  mai  aproape  de 
marginea  nefiinţei.  Felul  în  care  Sf.  Maxim  înţelege  moartea  nu  doar  ca 
un  eveniment  la  capătul  vieţii,  ci  ca  un  proces  şi  ca  o  condiţie  a  ei  es¬ 
te  extrem  de  important,  pentru  antropologia  ortodoxă  în  general  şi  pen¬ 
tru  lămurirea  principiului  „omul  este  ceea  ce  mănâncă-,  şi  vom  zăbovi 
mai  atent  asupra  lui. 

O  primă  observaţie  aici  e  că  omul  nu  moare  oricum  —  de  pildă, 
nu  dispare  instantaneu  în  neant.  Moartea  e  manifestarea  unei  implicaţii 
actualizate  de  neascultarea  lui  Adam,  dar  care  se  află  ca  posibilitate  în 

planul  Providenţei,  desigur  nu  prin  bună-voinţă,  ci  prin  îngăduinţă  pe¬ 
dagogică:  „Corupându-se  mai  întâi  libera  alegere  a  raţiunii  naturale  a 

Iui  Adamp  a  corupt  împreună  cu  ea  şi  firea,  care  a  pierdut  harul  nepă- 
timirit  şi  aşa  s-a  ivit  păcatul.  [ . . . }  Căci  două  păcate  s-au  ivit  in  proto- 
părinte,  prin  călcarea  poruncii  dumnezeieşti:  unul  vrednic  de  osândă  şi 
unul  care  nu  poate  fi  osândit,  având  drept  cauză  pe  cel  vrednic  de 
osândă.  Cel  dintâi  este  al  hotărârii  libere,  care  a  lepădat  binele  cu  voia, 
iar  al  doilea  al  firii,  care  a  lepădat  fără  voie,  din  pricina  hotărârii  li¬ 
bere,  nemurirea449.  „Căci  există  o  regulă  şi  o  lege  a  Providenţei  aşezată 
in  făpturi,  potrivit  căreia  cei  ce  s-au  arătat  nerecunoscători  pentru  bu¬ 
nurile  primite,  sunt  povăţuiţi  spre  recunoştinţă  prin  cele  potrivnice, 
trebuind  să  facă  experienţa  celor  contrare  ca  să  cunoască  puterea  dum¬ 
nezeiască  care  le-a  dăruit  bunurile . .  Deci,  moartea  are  sensul  ex¬ 
perienţei  celor  contrare  vieţii,  cu  scopul  de  a  fi  aduşi  la  conştiinţa  că¬ 
derii  şi  la  stârnirea  dorinţei  de  restaurare. 

In  ai  doilea  rând,  conţinutul  concret  al  experienţei  morţii  este 
conform  constituţiei  duble,  inteligibilă  şi  sensibilă,  a  naturii  noastre: 
descompunere  a  trupului  compus,  în  măsura  descompunerii  alimentelor 
care  îl  hrănesc  de  aici  înainte  şi  suferinţa  morală  a  sufletului  înlănţuit 
In  dialectica  inexorabilă  a  căutării  neîncetate  a  plăcerii  necuvenite  şi 
a  evitării  cu  orice  preţ  a  durerii  cuvenite,  durere  apărută  conform  legii 
providenţiale  aflate  în  făpturi11.  Suferinţa  este  experienţa  nestatorniciei  şi 
inconsistentei  lumii  separate  de  Creatorul  ei,  faţă  de  care  omul  devine 
însă  extrem  de  dependent  tocmai  prin  voinţa  de  a  experimenta  „cele 
ale  Iui  Dumnezeu  fără  Dumnezeu,  înainte  de  Dumnezeu  şi  nu 
după  Dumnezeu".  Ignorarea  Izvorului  Vieţii  produce  în  noi  acea  viaţă 
care  mai  rămâne  posibilă  după  ce  alimentarea  directă  la  acel  Izvor  a 
încetat:  viaţa  ca  supravieţuire  biologică,  dependentă  de  puţina  capaci¬ 
tate  vitală  aflată  In  dimensiunea  sensibilă  a  făpturilor.  Ceea  ce  carac¬ 
terizează  noul  regim  ale  existenţei  după  cădere  este  caracterul  pătimi- 
tor  al  firii  (to  patheton,  cum  îl  numeşte  Sf.  Maxim),  adică  necesităţile 
sub  dublul  lor  conţinut,  de  nevoi  trupeşti  naturale  (în  sensul  firii  că¬ 
zute)  şi  de  stări  şi  mişcări  sufleteşti  corespunzătoare,  numite  afecte 
(ta  pathe,  spre  deosebire  de  ta  pathemata,  care  sunt  patimile  păcătoase 
propriu-zise).  Acestea  sunt  mişcări  ale  facultăţilor  sufleteşti  ale  dorin¬ 
ţei  şi  iuţimii,  care  nu  mai  funcţionează  acum  urmând  minţii  (facultatea 
raţională)  în  mişcarea  de  cunoaştere,  dorire  şi  angajare  spre  unirea  cu 
Dumnezeu,  ci  trăgând  mintea  în  mişcarea  de  cunoaştere,  dorire  şi  an¬ 
gajare  spre  tot  ceea  ce  poate  conserva  şi  promova  supravieţuirea  cu 
orice  preţ. 

Deşi  nu  dezvoltă  pe  larg  o  teorie  a  afectelor,  Sf.  Maxim  ne  dă  su¬ 
ficiente  indicaţii  pentru  a  înţelege  ce  rol  le  atribuie  în  „arta  supravie¬ 
ţuirii"12.  De  pildă,  în  Răspunsuri  către  Talasie  43  ne  arată  cunoaşterea 
senzorială  ca  „mijloc  de  discernământ  în  slujba  conservării  trupului"13. 
Un  pasaj  mai  detaliat  aflăm  în  Răspunsuri  către  Talasie  55,  unde  in¬ 
terpretează  alegoric  copiii  şi  femeile  despre  care  Scriptura  spune  că  au 

teşit  împreună  cu  Zorobabel  din  Babilon  astfel: 

„Copiii  sunt  poate  gândurile  la  afectele  fireşti  nevinovate  şl  inde¬ 
pendente  de  voia  noastră,  iar  femeile,  fie  cugetările,  fie  poftele  şl  plă- 

cerile  naturale  care  nu  aduc  nici  o  osândă  celor  ce  le  au,  fiind  urmarea 
necesară  a  poftirii  naturale.  Pentru  că  şl  hrana  cea  mai  simplă  ne  pro¬ 
duce  o  plăcere  naturală,  chiar  dacă  nu  voim,  întrucât  ne  satisface  tre¬ 
buinţa  de  mai  înainte.  La  fel,  băutura,  prin  faptul  că  potoleşte  neplă¬ 
cerea  setei,  sau  somnul,  prin  faptul  că  reînnoieşte  puterea  cheltuită  prin 
veghere.  De  asemenea  toate  celelalte  funcţiuni  ale  firii  noastre,  care 
sunt  pe  de-o  parte  necesare  pentru  susţinerea  ei,  iar  pe  de  alta  folosi¬ 
toare  celor  ce  se  sârguiesc  pentru  dobândirea  virtuţii"14. 

Putem  înţelege  cum  foamea15  şi  plăcerea  naturală  a  satisfacerii  nevoii 
de  a  mânca  delimitează  o  zonă  psiho-somatică  în  cadrul  căreia  supra¬ 
vieţuirea  e  posibilă;  tot  astfel  în  cazul  tuturor  simţurilor  şi  facultăţilor 

firii  legate  de  acestea.  Numai  că  dacă  această  stricăciune  a  firii  ce  se 

exprimă  prin  necesităţi  şi  afecte  —  ca  şi  consecinţă  involuntară  a  pă¬ 
catului  voluntar  al  lui  Adam  şi  care  se  transmite  ereditar,  prin  şirul 
naşterilor  la  toţi  urmaşii  săi  —  este  ca  atare  nevinovată,  ea  constituie 
totodată  şi  terenul  propice  dezvoltării  inevitabile  a  stricăciunilor  vino¬ 
vate,  adică  a  patimilor  propriu-zise  contrare  firii  şi  reproşabile  (păca¬ 
tele).16  Fie  prin  atacul  demonic,  fie  în  lipsa  lui,  deprinderea  păcătoasă 
a  voii  noastre  face  din  neputinţa  firii  o  materie  a  păcatului,  spune  Sf. 
Maxim17.  După  Mărturisitor,  aşadar,  caracterul  pătimitor  şi  dialectica 
plăcere-durere  asociată  au  un  caracter  profund  ambivalent.  Să  ne  rea¬ 
mintim  de  omul  „păzit  închis"  în  regimul  Legii,  deci  al  existenţei  înain¬ 
te  de  Hristos,  de  care  vorbea  şi  Sf.  Ap.  Pavel  (Gal.  3,  23).  Păzit  în  su¬ 
pravieţuire,  dar  închis  pentru  că  nu  se  poate  elibera  de  moarte,  a  că¬ 

rei  frică  îl  ţine  în  robie  toată  viaţa  (Evr.  2,  15)  şi  care  îl  expune  maltra¬ 
tării  diavolului,  care  se  exercită  prin  patimile  plăcerii  şi  ale  durerii,  su- 
punându-i  astfel  voinţa  într-o  adevărată  lege  a  păcatului.  Cum  poate  fi 
atunci  posibilă  izbăvirea  dacă  grija  de-a  supravieţui  cultivă  moartea 
atât  ca  stricăciune  a  firii,  cât  şi  ca  stricăciune  a  voinţei,  care  se  presu¬ 
pun  şi  se  nasc  una  pe  alta?  <  • 

Răspunsul  pe  care  îl  dă  Sf.  Maxim  este  una  dintre  cele  mai  im¬ 
portante  contribuţii  ale  sale  la  afirmarea  şi  păstrarea  adevărului  mân¬ 
tuitor  şi  îndumnezeitor  al  înomenirii  Cuvântului.  Singurul  lucru  pe  care 
îl  vom  reţine  însă  aici  din  grandioasa  hristologie  cosmică  şi  istorică, 
diofizită  şi  diotelită,  a  Sf.  Maxim18,  este  asumarea  voluntară  de  către 
Mântuitorul  a  caracterului  pătimitor  în  .  toată  deplinătatea  lui,  pentru 
a  ne  elibera,  rând  pe  rând,  de  puterile  demonice,  de  stricăciunea  irepro¬ 
şabilă  a  firii  şi  de  moartea  ei:  „Luând  deci  Domnul  osânda  aceasta  a 
păcatului  meu  ales  liber,  adică  pătimirea,  stricăciunea  şi  moartea  cea 
după  fire,  s-a  făcut  pentru  mine  păcat,  prin  pătimire,  moarte  şi  strică¬ 
ciune,  îmbrăcând  de  bună  voie  prin  fire  osânda  mea,  El  care  nu  era 
osândit  după  voia  liberă.  Aceasta  a  făcut-o  ca  să  osândească  păcatul  şi 
osânda  mea  din  voie  şi  din  fire,  scoţând  în  acelaşi  timp  din  fire  păcatul, 
pătimirea,  stricăciunea  şi  moartea"7’.  Astfel,  Mântuitorul  taie  omului  o 
cale  nouă  către  Dumnezeu,  care  pentru  a  trece  din  rai  în  cer  şi  de  acoţo 
în  îmbrăţişarea  Făcătorului,  are  a  trece  mai  întâi  prin  „adâncul  mării*; 
adică  prin  experienţa  asumării  conştiente  a  morţii;  este  o  cale  ce  face 
posibilă  şi  pretinde  depăşirea  caracterului  pătimitor  al  firii  căzute. 

Moartea  Domnului  Hristos,  şi  moartea  celor  botezaţi  în  El,  nu  mai 
e  plata  păcatului,  ci  osândirea  păcatului  care  face  trecerea  mistică  la 
viaţa  dumnezeiască  şi  veşnică,  aşa  cum  ne  învaţă  Sf.  Maxim  în  minu¬ 
natul  Răspuns  61  către  Talasie.  Răsturnarea  sensului  morţii  priveşte  nu 
numai  moartea  ca  eveniment  final,  ci  moartea  în  întregimea  ei,  ca 
proces,  Omorârea  morţii  în  viaţă  este  biruinţa  asupra  caracterului  pă- 
timitor  prin  nepătimire,  care  nu  este  dispariţia  pur  şi  simplu  a  afecte¬ 
lor  ci  depăşirea  lor  prin  exerciţiul  necontenit  al  voinţei  —  implicând 
deci  toate  facultăţile,  intelect,  dorinţă  şi  iuţime  —  care  se  orientează 
stabil  spre  unirea  necondiţionată  cu  Dumnezeu.  în  continuarea  frag¬ 
mentului  despre  căderea  Iui  Adam  cu  care  am  început  excursul  nostru, 
Sf.  Maxim  ne  arată  conţinutul  despătimirii  ce  duce  la  nepătimire:  „Şi 
fiindcă  lepădarea  vieţii  nu  se  face  fără  moarte,  [sfinţii]  au  socotit  drept 
moarte  a  morţii  renunţarea  la  iubirea  trupească  [de  sine:  phllautia, 
n.n.],  prin  care  s-a  făcut  intrarea  morţii  in  viaţă.  Prin  această  renunţare 
au  voit  ca,  pricinuind  o  moarte  morţii,  să  înceteze  a  trăi  morţii,  mu-r 
rind  moartea  cinstită  înaintea  Domnului,  moartea  adevărată  a  morţii, 
care  pe  de-o  parte  strică  stricăciunea,  iar  pe  de  alta  deschide  în  cei 
vrednici  intrarea  vieţii  fericite  şi  nestricăciunii.  [ . . .  ]  Căci  luptându-se 
vitejeşte  cu  lumea  şi  cu  trupul  şi  cu  răscoalele  din  ele  şi  scuturându-se 
de  amăgirea  provenită  din  amândouă,  datorită  împletirii  simţurilor  cu 
cele  sensibile  şi-au  păzit  nerobită  demnitatea  sufletului.  [ . . .  ]  Căci 
aceasta  este  o  lege  dumnezeiască  sădită  în  cei  ce  s-au  hotărât  să:  îm¬ 
brăţişeze  cu  precădere  viaţa  demnă  de  fiinţele  raţionale,  viaţa  care  imi¬ 
tă  prin  îndestularea  cu  puţin  lipsa  de  trebuinţe  şi  de  griji  a  îngerilor"3’. 

Această  asumare  şi  biruire  a  morţii,  nu  doar  ca  eveniment  ci  şi 
ca  proces,  de  către  Mântuitorul  reprezintă  cadrul  teandric  şi  al  Sfintei 
Liturghii  şi  al  întregii  vieţi  duhovniceşti  şi  ascetice.  Am  spus  teandric, 
nu  hristologic,  pentru  a  sublinia  că  iconomia  întrupării  nu  are  semni¬ 
ficaţie  fără  participarea  noastră.  Aşa  cum  obişnuieşte  să  spună  Sf.  Ma¬ 
xim,  „Cuvântul  lui  Dumnezeu  şi  Dumnezeu  vrea  să  lucreze  pururi  şl  In 
toţi  taina  întrupării  Sale"*1.  Dacă  acest  principiu  axial  al  teologiei  sale 
şi  al  întregii  gândirii  patristice  răsăritene  e  pe  bună  dreptate  subliniat 
Cu  cea  mai  mare  atenţie  de  tâlcuitorii  maximieni,  un  anumit  aspect  al 
ei  este  oarecum  mai  puţin  evidenţiat  şi  tocmai  pentru  surprinderea  a- 
cestuiâ  am  parcurs  tot  acest  drum  ce  pare  că  ne-a  îndepărtat  cu  totul 
de  subiectul  anunţat.  Este  vorba  de  acomodarea  Mântuitorului  Hristos, 
sau  u  tainei  întrupării  Sale,  la  nivelul  duhovnicesc  real  al  fiecărui  cre¬ 
dincios.  Aplicând  Domnului  expresia  paulinâ  „m-am  făcut  tuturor  toate 
că,  în  orice  chip,  să-i  mântuiesc  pe  unii"  (1  Cor.  9,  22),  Sf.  Maxim  afir-: 
mă:  „Dacă  Cuvântul  lui  Dumnezeu  „s-a  răstignit  pentru  noi  din  nepu¬ 
tinţă  şi  s-a  ridicat  din  puterea  lui  Dumnezeu"  (2  Cor.  13,4),  vădit  este 
că  o  face  şi  o  pătimeşte  aceasta  pentru  noi  pururea,  ca  Unul  ce  se  face 
tnturor  toate,  ca  pe  toţi  să-i  mântuiască.  [ . . .  ]  El  [Apostolul  Pavel] 
spune  prin  acestea  că  Cuvântul  lui  Dumnezeu  se  face  fiecăruia  după 
măsura  puterii  iul.  Astfel,  se  răstigneşte  în  cei  care  încep  viaţa  de  evla¬ 
vie  prin  fapte,  pironind  prin  frica  de  Dumnezeu  lucrările  pătimaşe  ale 
ţâr;  şl  învie  şl  se  Înalţă  la  ceruri  în  cel  ce  au  dezbrăcat  Întreg  omul 

vechi,  care  se  strică  prin  poftele  amăgitoare,  şi  au  îmbrăcat  pe  întreg 
cel  nou,  pe  cel  ce  se  zideşte  prin  Duhul  după  chipul  lui  Dumnezeu..."22. 

în  altă  parte  explică  această  acomodare  vorbind  despre  prezenta 
lui  Hristos  în  porunci23,  sau  prin  faptul  că  însuşi  Domnul  Iisus  Hristos 
este  fiinţa  virtuţilor2*,  şi  anume  o  prezentă  ce  se  descoperă  ca  realitate 
şi  putere  pe  măsura  lucrării  pe  care  o  angajează  împlinitorul  porunci¬ 
lor.  Aceasta  se  poate  înţelege  în  sensul  în  care  prin  împlinirea  porun¬ 
cilor  Mântuitorul  actualizează  în  viata  noastră  ceea  ce  s-a  imprimat  în 
Sine  ca  om  prin  ceea  ce  a  săvârşit  ca  Dumnezeu  şi  om  pentru  noi25.  El 
a  gustat  experienţa  umană  astfel  încât  la  împlinirea  activităţii  Sale, 
când  „a  venit  ceasul41  morţii-învierii,  umanitatea  Sa  poartă  imprimată 
în  ea  înaintea  Tatălui  experienţa  umanului  în  toate  profunzimile  ei,  pe 
care  ne-o  comunică  Domnul  în  Duhul  Sfânt,  în  chip  sacramental  şi  as¬ 
cetic  tuturor  celor  ce  ne  altoim  pe  umanitatea  Lui26. 

Sfintele  Taine  comunică  credincioşilor  care  se  împărtăşesc  de  ele 
acea  experienţă  a  umanităţii  Domnului  corespunzătoare  nivelului  lor 
duhovnicesc  exprimat  în  măsura  în  care  se  angajează  în  împlinirea  po¬ 
runcilor.  Dar  ce  putem  înţelege  în  această  privinţă  despre  Sfânta  Eu¬ 
haristie,  ca  să  ajungem  chiar  în  miezul  temei  noastre?  Trebuie  să  luăm 
aminte  la  expresia  „pătimeşte  aceasta  pentru  noi  pururea",  care  mai 
revine  o  dată  în  scrierile  Sf.  Maxim  tocmai  într-un  moment  în  care  ex¬ 
plică,  în  Mystagogia,  roadele  comuniunii  euharistice.  Şi  acest  fragment 
merită  citat  integral: 

„Nici  un  mijloc  nu  ne  duce  atăt  de  uşor  la  dreptate,  sau  la  îndum- 
nezeire,  ca  să  zic  aşa,  la  apropierea  de  Dumnezeu,  ca  mila  arătată  din 
adâncul  sufletului  şi  cu  plăcere  celor  lipsiţi.  Dacă  Cuvântul  arată  ca 
dumnezeu  pe  cel  ce  bine  pătimeşte,  lipsit  fiind,  căci  zice:  „întrucât  aţi 
făcut  unuia  dintre  aceşti  fraţi  ai  Mei  mai  mici,  Mie  Mi-aţi  făcut",  iar 
Cel  ce  grăieşte  aşa  e  Dumnezeu  (Mt.  25,  40),  cu  atât  mai  mult  îl  va  arăta 
pe  cel  ce  poate  să  facă  bine,  şi  face,  ca  fiind  cu  adevărat  dumnezeu 
după  har  şi  participare,  ca  unul  ce  şi-a  însuşit  prin  bună  imitare  lucra¬ 
rea  şi  însuşirea  binefăcătoare  a  Aceluia.  Şi  dacă  e  dumnezeu  săracul, 
pentru  coborârea  lui  Dumnezeu  care  S-a  făcut  sărac  de  dragul  nostru 
şi  a  luat  asupra  Sa,  prin  împreună-pătimire  patimile  fiecăruia,  şi  până 
la  sfârşitul  lumii  pătimeşte  mistic  pururea  pentru  bunătatea  Sa,  după 
analogia  [pe  măsura,  n.n.]  cu  patimile  fiecăruia,  vădit  este  că  va  fi  pe 
drept  cuvânt  şi  mai  mult  dumnezeu  cel  ce  tămăduieşte  prin  sine,  imi¬ 
tând  pe  Dumnezeu,  patimile  celor  ce  pătimesc,  din  iubire  faţă  de  oa¬ 
meni,  şi  se  înfăţişează  ca  având  aceeaşi  putere  a  dragostei  ca  Dumne¬ 
zeu,  după  analogia  providenţei  Lui  mântuitoare"27. 

Putem  îndrăzni  să  luăm  cuvintele  Sf.  Maxim  în  sensul  cel  mai 
realist?  Şi  după  învierea  Sa,  Mântuitorul  pătimeşte,  sau  mai  precis  se 
află  în  stare  de  jertfă  deplină  a  umanităţii  sale,  proaduse  de  El  însuşi, 
ca  Fiu  întrupat,  Sieşi  ca  Dumnezeu  şi  Tatălui  împreună  şi  Duhului 
Sfânt,  după  teologia  euharistică  exprimată  în  cuvintele  rugăciunii  He- 
ruvicului:  „Tu  eşti  Cel  ce  aduci  şi  Cel  ce  Te  aduci,  şi  Cel  ce  primeşti  şi 

Cel  ce  Te  împărţi"28.  Aceasta  înseamnă  depăşirea  desăvârşită  a  carac- 

ierului  pătimitor  al  firii  căzute,  dar  şi  actualizarea  permanentă  şi  în 
toţi,  voluntară  şi  mântuitoare,  a  asumării  afectelor  umanităţii  Sale,  ca 
asumare  a  afectelor  şi  neputinţelor  noastre,  ale  celor  ce  ne  unim  cu  EL 
Pentru  aceasta  S-a  întrupat,  făcând  voia  Tatălui,  adică  mântuirea  noas¬ 
tră,  iar  voia  Tatălui  este  însăşi  mâncarea  şi  băutura  Sa  (cf.  In.  4,  34). 
Avem  în  acest  sens  mărturia  a  două  minunate  tâlcuiri  la  pasaje  euha- 
ristice  din  Sfintele  Evanghelii  din  partea  editată  mai  recent,  şi  netra¬ 
dusă  în  Filocalia  2,  a  scrierii  „întrebări,  nedumeriri  şi  răspunsuri1\  în¬ 
trebat  despre  sensul  cuvintelor  Domnului  despre  băutura  din  rodul  cel 
nou  al  vitei  de  la  Mt.  26,  29,  Sf.  Maxim  răspunde: 

„întrucât  mâncare  şi  băutură  a  lui  Dumnezeu  este  mântuirea 
noastră  după  cum  este  scris,  iar  pe  aceasta  a  împlinit-o  Domnul  prin 
Iconomla  cea  după  trup  şi  scopul  mântuitor  cu  privire  la  noi  însuşi 
conducându-i  spre  capăt  prin  învăţătura  şi  purtarea  Sa,  (incât)  pe  uce¬ 
nicii  Săi  l-a  făcut  să  se  ridice  peste  simţire,  nu  mai  beau,  zice,  din  ro¬ 
dul  viţei,  adică  din  mântuirea  iconomisită  prin  convieţuirea  Sa  Intre  oa¬ 
meni.  CI  îl  voi  bea  nou  în  veacul  ce  va  să  vină,  adică  reînnoit  prin  Du¬ 
hul  Sfânt  şi  prin  harul  dumnezeiesc,  desăvârşindu-i  pe  cei  vrednici  prin 
împărtăşirea  extatică  şi  îmbătătoare  a  bunurilor*29. 

Iar  întrebat  ce  semnifică  peştele  pe  care  Domnul  l-a  prăjit  pe  căr¬ 
buni,  la  loan  21,  răspunde  astfel: 

„Peştele  arată  firea  omenească  ce  înoată  In  confuzia  patimilor,  pe 
care  Domnul,  prin  negrăita  iubire  de  oameni,  deschizând  In  marea  vie¬ 
ţii,  a  tras-o  cu  lăcomie  afară  şl  a  prăjit-o  In  focul  Duhului  Sfânt  şl  a  to¬ 
pit  toată  Upiciunea  patimilor,  a  făcut  (astfel)  mâncare  Sieşi  cât  şi  apos¬ 
tolilor.  Căci  veşnic  flămânzeşte  Cuvântul  după  mântuirea  noastră,  îm¬ 
preună  cu  cei  ce  fi  urmează  Lui:  care,  după  imitarea  Lui,  au  primit  şi 
a  muri  pentru  mântuirea  noastră413*. 

Dacă  primul  răspuns  subliniază  consumarea  eshatoiogică  inepui¬ 
zabilă  a  iconomiei  întrupării,  prin  prefacerea  epectatică,  din  slavă  in 
slavă,  a  celor  mântuiţi  şi  înviaţi,  cel  de-al  doilea  scoate  în  evidenţă  im¬ 
plicaţia  ei  istorică,  prin  asumarea  de  către  cei  pescuiţi  a  misiunii  de 
pescuitori,  iar  cele  două  aspecte  nu  pot  fi  separate.  în  acest  dublu  sens 
se  poate  şi,  cred,  se  cuvine  să  înţelegem  ce  înseamnă  a  mânca  pentru  a  fi 
mâncaţi  de  Hristos.  Pe  de-o  parte,  e  vorba  de  prefacerea  personală 
care  începe  de  aici,  prin  incorporarea  în  trupul  lui  Hristos,  şi  sacra¬ 
mental  şi  etic.  Or,  ce  altceva  este  această  întrupare  decât  a  fi  prefăcuţi 
în  Hristos,  atât  prin  aceea  că  Domnul  este  agentul  prefacerii,  cât  şi  ca 
hristificare  a  credincioşilor  prin  virtuţi?  Intr-un  pasaj  cheie,  tâlcuind 
sensul  duhovnicesc  al  mâncării  mădularelor  Mielului  junghiat,  Sf.  Ma¬ 
xim  exclamă:  „Dar  cine  va  putea  înşira  toate  treptele  cele  pentru  noi 
ale  Mântuitorului  nostru  Dumnezeu,  prin  care  S-a  făcut  pe  Sine  fiecă¬ 
ruia,  pe  măsura  lui,  spre  mâncare  şi  Împărtăşire?  [  ♦  *  ♦  ]  De  toate  se 
Împărtăşesc  tn  chip  cuvenit  şi  cu  folos  cei  ce  se  prefac  in  fiecare  cali¬ 
tate  (raţiune)  duhovnicească  semnificată  prin  fiecare  mădular.  Aşa  se 
mănâncă  Mielul  iul  Dumnezeu,  [...]•  şi  se  mestecă  spre  asimilare  du¬ 
hovnicească,  prefăcând  in  Sine,  prin  Duhul,  pe  cei  ce  se  împărtăşesc*** 

•  Dar,  în  acelaşi  timp,  a  fi  asimilaţi,  asemenea  Sfinţilor  Apostoli,  în 
continuitatea  eficientă  a  actului  întrupării  Domnului,  înseamnă  a  intra 
în  logica  dăruirii  Sale  de  Sine,  căci  numai  în  acest  sens  gustăm  biruin¬ 
ţa  Sa  asupra  firii  căzute,  asupra  necesităţilor  şi  afectelor,  care  ne  face 
nepătimitori  —  ajungând  să  trăim  în  trup  viată  îngerească32  —  şi,  in  a- 
celaşi  timp  şi  in  aceeaşi  măsură,  compătimitori33.  Dacă  murim  morţii 
care  ne  separă  de  Dumnezeu,  prin  faptul  că  ne  lăsăm  asimilaţi  în  Dum¬ 
nezeu  care  S-a  întrupat  şi  pătimeşte  pururi  pentru  toti  până  la  sfârşitul 
veacului,  murim  astfel  şi  morţii  care  ne  separă  de  ceilalţi,  însuşindu-ne 
modalitatea  ofertorie  a  prezentei  Sale  cu  noi  „până  la  sfârşitul  veacu¬ 
rilor"  (Mt.  20,  28).  Să  ne  reamintim  pasajul  din  Răspunsuri  către  Tala- 
sie  55  citat  mai  sus  şi  care  vorbea  de  funcţiunile  pătimitoare  ale  firii 
noastre  „care  sunt  pe  de-o  parte  necesare  pentru  susţinerea  ei,  iar  pe 
de  alta  folositoare  celor  ce  se  sârguiesc  pentru  dobândirea  virtuţii".  Fo¬ 
losul  afectelor  pomenit  aici  este  atât  unul  individual,  privitor  la  cadrul 
nevointelor  ascetice  şi  duhovnceşti,  cât  şi  comunitar,  căci  învăţăm  din 
preocuparea  pentru  viata  noastră  afecţiunea  fată  de  ceilalţi,  întrucât 
trebuinţele  lor  strigă  după  iubirea  noastră34.  Dacă  pâinea  şi  vinul  sunt 
materii  euharistice  pentru  că  semnifică  prin  excelentă  toate  cele  ce  sus¬ 
ţin  viata  noastră,  iar  ofranda  de  pâine  şi  vin  este  expresia  oferirii  de 
sine,  după  chemarea  liturgică  „pe  noi  înşine  şi  unii  pe  alţii  şi  toată 
viata  noastră  lui  Hristos  Dumnezeu  să  o  dăm",  atunci  Mântuitorul  Hris- 
tos  nu  asumă  spre  prefacere  decât  pâinea  care  în  acelaşi  timp  şi  în 
aceeaşi  măsură  se  frânge  şi  pentru  cei  aflaţi  în  nevoi  şi  vinul  care  se 
varsă  şi  peste  rănile  celor  aflaţi  în  suferinţă35. 

Tradiţia  patristică  afirmă  într-un  glas  că  Euharistia  şi  milostenia 
sunt  două  fete  inseparabile  ale  unicei  realităţi  a  iubirii  înomenitoare 
şi  îndumnezeitoare,  aşa  cum  dovedesc  cu  o  elocventă  copleşitoare  epis¬ 
tolele  maximiene,  în  special  Epistolele  2  şi  3,  „despre  iubirea  agapică", 
către  Ioan  Cubicularul36.  Aşadar,  milostenia  —  nu  doar  în  sens  restrâns, 
ca  milă  trupească,  dar  şi  în  acest  sens  —  nu  e  o  chestiune  facultativă 
ci  e  coextensivă  împărtăşirii  euharistice,  aşa  încât  putem  formula  şi 
aici  un  principiu  de  tip  tantum-quantum:  atât  de  mult  ne  împărtăşim  de 
Hristos,  pe  cât  de  mult  suntem  asimilaţi,  de  bună  voie,  în  viata  Lui  sau 
mai  exact  într-un  trup  al  Său  sui-generis,  trupul  agonic,  care  asumă 
spre  vindecare  întreaga  lume  ce  suferă*  inclusiv  cea  din  afara  Trupului 
Său  eclesial.  Atâta  vreme  cât  Trupul  Său  eclesial  şi  eshatologic  nu  este 
încă  desăvârşit  (cf.  Efes.  1,23),  Domnul  Hristos  flămânzeşte  şi  înse¬ 
tează.  Hrana  Sa  este  asimilarea  noastră,  iar  hrana  noastră,  cea  auten¬ 
tică,  este  asimilarea  Pâinii  vieţii  care  s-a  pogorât  din  cer  şi  s-a  frânt 
pentru  viaţa  lumii.  /  •  *  ’• 

Dacă  această  viziune  este  fidelă  gândirii  Sf.  Maxim37,  atunci  ’  ea 
are  o  serie  de  consecinţe  importante  pentru  teologia  ortodoxă  în  gene¬ 
ral  şi  pentru  teologia  morală  în  special.  Voi  încerca  să  expun  unele 
dintre  ele,  pe  scurt,  în  loc  de  concluzii.  1  • 

a)  Aşa  cum  rezultă  din  diferitele  aspecte  sub  care  Sf.  Maxim  pre¬ 
zintă  tema  continuării  eficiente  în  istorie  a  iconomiei  Inomenirii  —  pre¬ 
zenta  tainică  a  Domnului  în  porunci,  chenoza  Sa,  chiar  după  i  slăvită 

Înălţare,  fie  prin  coborârea  la  nivelul  duhovnicesc  al  credincioşilor,  fie 
prin  asumarea  suferinţelor  tuturor,  întruparea  Sa  în  virtuţi  —  regimul 
actual  al  îndumnezeirii  noastre  („veacurile  vieţii  în  trup")  presupune 
o  permanentă  reciprocitate  activă  între  Domnul  Hristos  şi  noi3*.  El  nu 
doar  a  tăiat  o  dată  pentru  totdeauna  calea  cea  nouă,  ca  Inainte-mer- 
gător  al  nostru,  ci  şi  se  află  pe  această  cale  „cu  noi",  ca  înainte-mer- 
gător  al  celei  de-a  doua  veniri  a  Lui39.  înaintarea  noastră  spre  acea  Ve¬ 
nire,  sinonimă  cu  propria  plinire  în  Hristos,  este  reciprocă  înaintării 
Sale  spre  acea  Venire,  cu  alte  cuvinte,  împlinirii  propriei  Sale  lucrări 
de  recapitulare  a  tuturor  în  Sine.  In  această  dinamică  de  expansiune 
teandricâ,  sunt  cuprinse  toate  elementele  creaţiei,  In  sensul  operei  de 
sinteză  pan-cosmică,  nu  doar  pan-umană,  cum  ne-o  înfăţişează  celebrele 
Ambiguum  41  (106)  şi  Mystagogia. 

De  aceea  are  dreptate  Părintele  Stăniloae  să  considere  insepara¬ 
bile  pâinea  şi  vinul  ca  specii  euharistice  de  restul  creaţiei,  cu  toate  că 
ele  joacă  un  rol  special,  însă  ca  pars  pro  toto.  Toate  cele  create  joacă 
un  rol  epifanic  şi  unificator,  omul  având  chemarea  mai  întâi  de-a  le  în¬ 
ţelege  ca  descoperiri  de  Sine  ale  Cuvântului,  prin  întrupările  şi  împăr¬ 
tăşirile  Sale  succesive,  şi  apoi  (în  sensul  reciprocităţii)  de  a  le  folosi  ca 
elementele  unei  sinteze  ascetice  şi  contemplative,  capabile  să  ne  înalţe 
progresiv  de  aici  dincolo,  de  la  fenomenele  sensibile  la  raţiunile  divine, 
de  ia  daruri  la  Dăruitor.  Desluşirea  avansurilor  divine  şi  compunerea 
răspunsurilor  noastre  într-o  sintaxă  a  iubirii  îşi  are  locul  privilegiat  de 
exprimare  în  sinaxa  euharistică,  dar  tema  unificării  ne  dovedeşte  că 
toate  sunt  hărăzite  unui  destin  euharistie40. 

b)  Tema  prezenţei  graduale  a  Domnului  în  variatele  dimensiuni 
cosmice  şi  antropice  ale  exirtenţei  oferă  un  răspuns  şi  Ia  dilema  simbol 
şi/sau  realitate  la  Sf,  Maxim,  în  special  în  învăţătura  sa  despre  Taine, 
Cred  că  tocmai  noţiunea  de  simbol  nu  este  bine  înţeleasă.  Simbolul  nu 
are  aici  un  simplu  caracter  demonstrativ  deşi,  ca  în  orice  limbaj,  îl  are 
şi  pe  acesta.  Deşi  nedeplină  în  această  viaţă,  prezenţa  Domnului,  indi¬ 
cata  de  simboluri,  este  întotdeauna  reală,  întrucât  credinciosul  n-ar  pu- 
tea  acoperi  niciodată  de  unul  singur  nici  chiar  distanta  de  mod  (tropos) 
care  îl  c  epară  de  Creatorul  său.  Dacă  ar  putea  s-o  facă,  iconomia  întru¬ 
pării  ar  fi  practic  inutilă41. 

’  c)  Mai  important  pentru  subiectul  nostru,  aflăm  la  Sf.  Maxim  o  vi¬ 
ziune  teologică  asupra  necesităţilor  umane,  nu  foarte  elaborată,  e  ade¬ 
vărat,  dar  care  oferă  coordonatele  pentru  o  abordare  mai  frontală  a 
unei  probleme  cheie  în  privinţa  raportului  dintre  Biserică  şi  societate^ 

Gestionarea  necesităţilor,  cu  toate  formele  şi  funcţiile  lor,  a  fost  şi  va 
fî  problema  fundamentală  a  oricărui  regim  politic  şi  a  oricărui  sistem 
economic42.  Este  aici  un  loc  unde  apartenenţa  creştinului  la  Biserică  şi- 
apartenenţa  sa  la  stat  se  află  în  maximă  apropiere.  Aici,  porunca  de  a 
sluji  aproapelui  şi  dreptul  individului  de-a  evita  moartea  par  a  fi  sinoni¬ 
me,  deşi  una  tine  de:  destinul  sacru  $i  euharistie  al  creaţiei,  pe  când 
celălalt  de  unul  pfofair  şi  economie.  O  societate  creştină,  aşa  cum.  a 

fost  măcar  în  parte  civilizaţia  creştină  rurală  de  altădată,  reuşea  să  de¬ 
păşească  această  dedublare.  înaintaşii  noştri  consacrau  o  parte  din  roa¬ 
de  pentru  Sf.  Taine  şi  ierurgii,  o  parte  pentru  săraci,  o  parte  pentru  ei 
şi  alta  pentru  celelalte  vietăţi.  Este  o  economie  bazată  pe  acumulare 
şi  consum,  care  multiplică  şi  diversifică  frenetic  „necesităţi",  capabilă 
de  nepătimire  şi  compătimire?  Şi  chiar  în  acest  caz,  mai  rămâne  crea¬ 
ţia  proadusă  şi  supusă  livrării  măsurate  numai  după  necesitatea  umană 
purtătoarea  unei  transparenţe  dinspre  şi  către  Dumnezeu?*3 

d)  O  ultimă  remarcă,  în  continuarea  celei  dinainte,  priveşte  din¬ 
coace  de  sensul  social  al  necesităţilor  la  înrădăcinările  lor  profunde  în 
individ.  Antropologia  maximiană  oferă  o  şansă  excelentă  de  a  ataca 
antropologiile  psihanalitice,  care  propun  o  înţelegere  cât  se  poate  de 
trupească  a  fiinţei  umane,  unde  iubirea  trupească  de  sine  (philautia)  şi 
pulsiunile  (ormai)  care  o  manifestă  sunt  declarate  normalitate.  Rapor¬ 
tul  erosului  ca  patimă  ontologică  cu  necesităţile,  hrana  şi  pornirile  epi- 
timetice  şi  timotice,  cunoaşterea  senzorială,  dialectica  plăcere-durere, 
rolul  mişcărilor  sexuale,  implicaţiile  modului  de  venire  pe  lume  în  urma 
căderii,  prin  „legea  zămislirii  şi  dezvoltării"  caracteristică  mamiferelor, 
joacă  un  rol  de  prim-plan  la  Sf.  Maxim,  iar  înţelegerea  lor  corespunză¬ 
toare  ar  permite  o  confruntare  decisivă  cu  provocările  neo-iudaice  (în 
sens  religios)  ale  şcolilor  psihanalitice44.  Şi  în  această  privinţă  studiile 
P.  Stăniloae  şi  mai  ales  notele  la  traduceri,  unele  folosite  în  Spirituali¬ 
tatea  ortodoxă45,  conţin  multe  sugestii  ce  îşi  aşteaptă  încă  valorificatorii. 

Lect.  SEBASTIAN  MOLDOVAN 


Note  bibliografice: 

1.  E  vorba  de  studiile  Creaţia  ca  dar  şi  tainele  Bisericii,  Orto¬ 
doxia  1,  1976,  p.  10 — 29  şi  Dinamica  creaţiei  în  Biserică,  Ortodoxia, 
3 — 4,  1977,  p.  281 — 291,  continuate  în  paragraful  Noţiunea  Sfintelor 
Taine  din  Teologia  Dogmatică  Ortodoxă,  Bucureşti,  EIBMBOR,  1978, 
voi.  3,  p.  2 — 27.  începând  cu  această  perioadă  dimensiunea  liturgică  a 
Dogmaticii  va  face  obiectul  unei  preocupări  stăruitoare  a  P.  Stăniloae, 
care  se  va  concretiza  în  volumul  Spiritualitate  şi  comuniune  în  Litur¬ 
ghia  ortodoxă,  Ed.  Mitropoliei  Olteniei,  Craiova,1986;  pentru  subiectul 
nostru  a  se  vedea  aici  p.  261 — 283. 

2.  Sf.  Maxim  e  citat  sistematic  în  Dinamica  creaţiei . . .,  însă  in¬ 
spiraţia  din  Creaţia  ca  dar  . . .  este  şi  ea  evident  maximiană.  Citatul  pa¬ 
tristic  de  la  p.  18  al  ultimului  studiu,  atribuit  Sf.  Atanasie  cel  Mare,  se 
cuvine  restituit  Sf.  Maxim,  cf.  Ambigua  41  (106a,  în  numerotarea  P. 
Stăniloae,  marcată  mai  jos  în  paranteze)  din  PSB  80,  p.  265,  ediţie  din 
care  vom  cita  în  continuare. 

3.  Pentru  rădăcinile  vechi-testamentare  ale  Euharistiei  creştine, 
vezi  asist.  drd.  C.  Streza,  Originea  anaforalei  euharistice,  Revista  Teo¬ 
logică  4,  1998,  p.  95 — 128.  Alte  preocupări  recente  în  voi.  Euharistia, 

medicamentai  nemuririiv  Dialog  Teologic  (Iaşi)  6,  2000,  în  special  con¬ 
tribuţiile  teologilor  ortodocşi  Pr.  P.  Semen  şi  Pr.  I.C.  Teşu. 

4.  Din  ectenia  mulţumirii  după  cuminecarea  credincioşilor, 
v  5.  Ambigua  10  (42),  ed.  cit.,  p.  155 — 6;  subl.  mea.  O  idee  asemă¬ 
nătoare  în  Scurtă  tâlcuire  a  rugăciunii  Tatăl  nostru,  în  Filocalia  2,  Si¬ 
biu,  1947,  p.  275.  Dincolo  de  frumuseţea  pasajelor,  motivul  citării  lor 
in  extenso  este  acela  de  a  evita  anumite  confuzii.  Aici,  de  pildă,  nu 
creaţia  ca  atare  sau  cunoaşterea  sensibilă  sunt  puse  în  cauză,  ci  modul 
cum  îl  putem  ignora  pe  Dumnezeu  tocmai  prin  darurile  Sale  («încer¬ 
când  să  dobândească,  cum  nu  trebuia,  cele  ale  lui  Dumnezeu,  fără  Dum¬ 
nezeu  şi  înainte  de  Dumnezeu  şi  nu  după  Dumnezeu*). 

6.  Poetul  Ioan  Alexandru  spunea  într-una  din  conferinţele  sale 
cimilitura  următoare:  „Planta  mănâncă  piatra,  oaia  mănâncă  planta, 
omul  mănâncă  oaia,  dar  pe  om  cine  îl  mănâncă? “ 

7.  Op.  cit.,  (122),  p.  304. 

8.  Ambigua  7],  p.  94,  subl.  mea.  Aici,  ca  şi  mai  sus,  Sf.  Maxim 
face  apel  la  tema  „asemănării*  sau  a  omului  ca  fiinţă  iconică;  cf.  P. 
Nellas,  Omul-animal  îndumnezeit,  stud.  introd.  şi  trad.  diac.  I.I.  Ică  jr., 
Ed.  Deisis,  Sibiu  1994,  p.  7 — 23. 

9.  Răspunsuri  către  Talasie  (prescurtat  mai  jos  RT),  42,  Filocalia 
3,  Sibiu,  1948,  p.  146. 

10.  RT  52,  p.  219.  Cf.  şi  RT  Prolog,  p.  9,  RT  61,  p.  333;  Ambigua 
7,  p.  94  şi  102;  Amb.  10  (46),  p.  162. 

11.  Pentru  dialectica  plăcere-durere  a  se  vedea,  în  special,  cele 
două  definiţii  ale  răului  din  RT  Prolog,  RT  21  şi  61.  Au  aprofundat  ches¬ 
tiunea,  C.  von  Schonborn,  Plaisir  et  douleur  dans  l'analyse  de  saint  Ma¬ 
xime  d'apr&s  Ies  Quaestiones  ad  Thalassium,  in:  F.  Heinzer  et  C.  von 
Schonborn  (ed.),  Maximus  Confessor,  Actes  du  Symposium  sur  le  Ma¬ 
xime  le  Confesseur,  Fribourg,  1982,  p.  273 — 284,  şi  J.-Cl.  Larchet,  Ma¬ 
xime  le  Confesseur,  mediateur  entre  l'Orient  et  l'Occident,  Cerf,  1998, 
p.  74—124. 

12.  Notele  P.  Stăniloae  la  traducerea  sa  sunt  de  regulă  cele  mai 
reuşite  interpretări  ale  gândirii  Sf.  Maxim.  Mai  pe  larg  despre  locul  şi 
rolul  afectelor  la  G.  Telepneff  and  Bishop  Chrysostomos,  The  Person, 
Pathe,  Asceticism,  and  Spiritual  Restoration  in  Saint  Maximos,  Greek. 
Orthodox  Theological  Review,  34/3,  1989,  p.  249 — 261  şi  P.M.  Blowers, 
Gentiles  o!  the  Soul:  Maximus  the  Confessor  on  the  Substructure  and 
Transformatlon  of  the  Human  Passions,  Journal  of  Early  Christian  Stu- 
dies  4:1,  1996,  p.  57 — 85.  Pentru  alte  referinţe  patristice,  cf.  K.  T.  Ware, 
The  meaning  of  „Pathos*  in  Abba  Isaias  and  Theodoret  of  Cyrus,  Stu¬ 
dia  Patristica  XX,  1989,  p.  315—322. 

13.  Op.  cit.,  p.  151. 

14.  Ibidem,  p.  260. 

15.  Definită  mai  general  in  RT  65  ca  „absenţa  bunurilor  ce  au  fost 
cunoscute  odată  prin  experienţa  însăşi",  ibidem,  p.  427. 

16.  De  observat  că  afectele  sunt  „conforme  firii"  în  două  sensuri 
corelate:  ca  manifestări  involuntare  ale  legii  providenţiale  din  făpturi 

şi  ca  expresie  în  condiţiile  căderii  a  dorinţei  inerente  de  viaţă  a  făp¬ 
turilor,  deci  şi  a  omului;  expresia  „împotriva  firii"  se  referă  la  perver¬ 
tirea  şi  a  acestor  afecte  în  căutarea  unor  plăceri  peste  trebuinţele  firii, 
căutare  care  deschide  larg  porţile  sufletului  lucrării  dezbinăloare  şi 
urătoare  de  oameni  a  diavolului.  :  '  . 

17.  Ambigua  4,  p.  53.  în  RT  49  putem  citi  o  explicare  mai  amplă 
a  .vulnerabilităţii  reprezentate  de  caracterul  pătimitor  şi  de  necesitatea 
satisfacerii  trebuinţelor  naturale  prin  intermediul  cunoaşterii  senzoriale. 

18.  Vezi,  pentru  referinţe,  bibliografia  cvasi-exhaustivă  din  J.-Cl. 
Larchet,  La  divinisation  de  l'homme  selon  saint  Maxime  le  Confesseur, 
Cerf,  1996.  Din  opera  P.  Stăniloae:  Fiul  lui  Dumnezeu,  Fiul  Omului,  Mi¬ 
tropolia  Moldovei  şi  Sucevei,  9 — 12,  1981,  p.  733 — 763  (un  studiu  re¬ 
marcabil,  ignorat  pe  nedrept)  şi  Hristologia  Sfântului  Maxim  Mărturisi¬ 
torul,  în  Studii  de  Teologie  Dogmatică  Ortodoxă,  Ed.  Mitropoliei  Olte¬ 
niei,  Craiova,  1991,  p.  13 — 156. 

19.  RT  42,  p,  148.  Cf.  Ambigua  4,  p.  42. 

20.  Ambigua  10  (43),  p.  156 — 157. 

21.  Ibidem,  7f,  p.  87. 

22.  Cele  două  sute  de  capete  despre  cunoştinţa  de  Dumnezeu . . 
11.27,  în  Filocalia  2,  Sibiu,  1947,  p.  176.  Sau  în  Ambigua  21  (83d):  „Căci 
fiind  pururi  la  fel  pentru  Sine  şi  neprimind  nici  o  prefacere  prin  schim¬ 
bare,  nici  vreo  creştere  sau  micşorare,  li  se  face  tuturor  toate,  pentru 
covârşirea  bunătăţii . . .",  Ibidem,  p.  225.  Alte  repere  importante  în  Amb. 
32  (97),  p.  246,  47  (123),  p.  305  şi  mai  ales  48  (124),  p.  306—311,  unde 
principiul  acomodării  este  expus  într-o  perspectivă  euharistică  şi  ecle- 
sială  cf.  infra. 

.  23.  Ibidem  II,  71,  p.  193. 

24.  Ambigua  7f,  p.  85. 

25.  „Astfel,  ca  să  spun  după  puterea  mea,  Stăpânul  prin  fire  cin¬ 
steşte  ascultarea  şi  o  trăieşte  prin  pătimire,  nu  numai  ca  să  mântuiască 
prin  ale  Sale  toată  firea,  curăţindu-o  de  ceea  ce  e  mai  rău,  ci  şi  ca  să 
guste  ascultarea  noastră,  învăţând  prin  cercare  cele  ale  noastre".  Ambi¬ 
gua  4,  p.  53,  subl.  mea.  Ar  putea  contribui  o  cercetare  mai  atentă  a  aces¬ 
tei  teme  maximiene  şi  la  înţelegerea  faimoasei  expresii  a  Sf.  Siluan 
A-thonitul?  Desluşiri  ale  ei  se  pot  afla  în  voi.  Ţine-ţi  mintea  în  iad  şi  nu 
deznădăjdui!  Spiritualitatea  Sfântului  Siluan  AthonituL  Tâlcuiri  teolo¬ 
gice,  ed.  şi  trad.  Maria-Cornelia  şi  diac.  Ioan  I.  Ică  jr.,  Ed.  Deisis,  Sibiu, 
2000.  ,  .  •  -•  * 

26.  Vezi  consideraţiile  P.  Stăniloae  din  capitolul  „Dumnezeiasca 
Euharistie"  din  Teologia  Dogmatică  Ortodoxă,  ed.  cit.,  voi.  3,  în  spe¬ 
cial  p.  82 — 83,  89 — 90,  93,  96,  100 — 107.  Pe  cât  de  profunde,  pe  atât  de 
puţin  dezbătute  şi  încă  nevalorificate,  se  pare,  in  teologia  noastiă. 
Uneori  P.  Stăniloae  nu  este  suficient  de  explicit  pentru  ca  să  înţelegem 
dacă  atunci  Când  se  referă  la  împărtăşirea  de  Trupul  pnevmatizat  al 
Domnului  e  vorba  de  trupul  considerat  împreună  cm  Suflatul  Domnu¬ 
lui  sau  nu.  La  p.  101,  de  pildă,  şe  poate  înţelege  o  schemă  de  comuni¬ 
care  prin  Euharistie  a  prezenţei  reale  a  Domnului  de  genul  „Suflet  (pre- 

supus)»Trup  pnevmatizat  «trupul  credinciosului  «sufletul  credinciosului", 
care  e  insă  discutabilă.  Este  o  axiomă  la  Sf.  Maxim,  moştenită  din  teo¬ 
logia  capadociană,  că  Dumnezeu  se  uneşte  cu  trupul  prin  mijlocirea 
sufletului  raţional;  e.g.,  Amb.  7j,  p.  90. 

27.  Op.  cit.,  cap.  XXIV,  EIBMBOR,  Bucureşti  2000,  p.  45—46. 

28.  Este  sensul  explicitat  în  urma  controverselor  euharistice  din 
sec.  al  XlI-lea.  Vezi  diac.  Ioan  I.  Ică  jr.,  Sinoadele  bizantine  din  epoca 
Comnenilor  (1081 — 1180)  şi  importanţa  lor  dogmatică,  Revista  Toelogi- 
că  1,  1992,  p.  12 — 32,  aici  p.  24 — 28,  şi  literatura  indicată. 

29.  întrebări . . .  180,  in:  Maximi  Confessorls  quaestlones  et  dubla, 
Corpus  Christianorum.  Series  Graeca  10,  Ed.  Brepols,  Turnhout,  1982. 

30.  Ibidem,  Întrebări...  45,  Cf.  şi  RT  20,  p.  61.  De  observat  aici 
curăţirea  de  patimi  ca  etapă  preliminară  împărtăşirii. 

31.  Amb.  48  (124),  p.  310. 

32.  Sensul  „asemănării  cu  îngerii"  {cf.  Lc.  20,  35 — 36)  nu  este  ani¬ 
hilarea  trupului  ci  nepâtimirea.  Vezi  locul  din  Ambigua  10  (43),  cit.  su¬ 
pta,  nota  20. 

33.  Expresia  „în  întregime-dumnezeieşte"  dintr-o  cuvântare  a  Sf. 
Grigorie  Teologul,  Sf.  Maxim  o  înţelege  ca  „însemnând  nepâtimirea 
care  s-a  ivit  în  el  [în  cel  ce  a  parcurs  calea  virtuţilor  şi  a  cunoaşterii, 
n.n.],  deoarece  a  dobândit  toată  virtutea  şi  cunoştinţa  cu  putinţă  oa¬ 
menilor  din  împreuna-pătimire  cu  trupul  pentru  Dumnezeu  şi  pentru 
aproapele,  întrucât  sufletul  liber  cu  totul  de  întinăciuni  se  arată  gata 
să-şi  asume  datoria  de  a  pătimi  pentru  alţii".  Ambigua  30  (92),  p.  238. 
Este,  desigur,  tema  imitării  lui  Hristos,  pe  care  Sf.  Maxim  o  exprimă 
uneori  prin  antica  formulă  a  transformării  prin  iubire  într-un  alter  ego 
sau  „alt  acela"  (allos  ekeinos)  al  celui  iubit;  e  g.  Ep.  30,  PSB  81,  p.  169. 

34.  ,,[A]tâta  timp  cât  lumea  a  ceasta  toată  se  află  sub  stricăciune 
şi  schimbare  şi  suntem  îmbrăcaţi  ir  trupul  smereniei  şi  pentru  neputin¬ 
ţa  înnăscută  a  lui  suntem  supuşi  neajunsurilor  felurite  ce  izvorăsc  din 
el,  să  nu  ne  înălţăm  unii  împotriva  altora,  pentru  inegalitatea  ce  ne 
însoţeşte,  ci  mai  degrabă  să  netezim  printr-o  cugetare  cumpătată  ine¬ 
galitatea  firii  vrednice  de  aceeaşi  cinstire,  întregind  lipsurile  altora 
prin  prisosinţele  noastre".  Ambgua  8,  p.  103. 

35.  Nu  pun  în  discuţie  aici  validitatea  Tainei  ca  atare,  însă  de 
câte  ori  proaducem  numai  elementele  euharistice  pentru  a  le  primi  ca 
„leac  al  nemuririi"  dar  nu  proaducem  şi  toată  viaţa  noastră  ca  leac  ce¬ 
lor  ce  se  află  în  nevoi,  suntem  într-un  contra-sens  soteriologic  ireduc¬ 
tibil.  După  Sf.  Ioan  Evanghelistul,  „noi  ştim  că  am  trecut  din  moarte  la 
viaţă,  pentru  că  iubim  pe  fraţi;  cine  nu  iubeşte  pe  fratele  său  rămâne 
în  moarte  [ . . .  ]  în  aceasta  am  cunoscut  iubirea,  că  El  şi-a  pus  sufletul 
Său  pentru  noi,  şi  noi  datori  suntem  să  ne  punem  sufletele  pentru  fraţi". 
(1  Ioan  3,  14,  16). 

36.  Vezi  trad.  şi  prezentarea  lor  de  către  drd.  Ioan  I.  Ică  jr.  în  Mi¬ 
tropolia  Ardealului  1,  1988,  p.  37 — 59.  E  suficient  să-l  invocăm  aici  pe 
„doctorul  milosteniei",  Sf.  Ioan  Gură  de  Aur;  cf.  Pr.  Gh.  Tilea,  Evlavia 
euharistică  după  Sf.  Ioan  Gură  de  Aur,  Studii  Teologice  9 — 10,  1957, 
p.  632—648. 

37.  Desigur,  nu  am  pretenţia  să  fi  expus  învăţătura  Sf.  Maxim. 
Aşa  cum  spune  şi  titlul,  este  o  lectură  —  selectivă  şi  reconstitutivă, 
inevitabil  personală  —  pentru  a  răspunde  unei  probleme  pe  care  n-o 
regăsim  în  termeni  identici  în  scrierile  Sf.  Maxim.  îndreptăţirea  aces¬ 
tei  metode  stă  nu  doar  în  exemplul  P.  Stăniloae,  ci  şi  al  Sf.  Maxim  în¬ 
suşi,  atât  în  raport  cu  Părinţii  pe  care  îi  interpretează,  cât  şi  în  mo¬ 
dul  cum  o  face,  dezvăluind  mai  multe  sensuri  pentru  mai  multe  nive¬ 
luri  de  înţelegere.  Remarcabilă  aici  e  nu  numai  bogăţia  acestor  sen¬ 
suri,  ci  tot  atât  de  mult  convergenta  lor  într-o  viziune  integratoare  a 
tuturor  elementelor  unei  teologii  demne  de  acest  nume.  întreprinderea 
de  fată  poate  avea  vreun  succes  numai  în  măsura  în  care  reuşeşte  să-şi 
afle  convergenta  cu  cea  imprimată  în  sensurile  specifice  ale  fragmen¬ 
telor  invocate. 

38.  Expresia  citată  este  din  RT  22,  p.  71 — 72.  Veacurile  viitoare 
sunt  destinate  nesfârşitei  îndumnezeiri  pasive,  peste  puterile  şi  lucră¬ 
rile  firii,  a  celor  vrednici. 

39.  Cf.  RT  4  şi  Ambigua  21  (83).  Un  aspect  studiat  de  C.  Steel, 
„Elementatio  evangelica".  A  propos  de  Maxime  le  Confesseur,  Ambi¬ 
gua  ad  Ioh.  XVII,  în:  F.  van  Segbroeck  et  al  (eds.),  The  Four  Gospels 
1S92.  Festschriit  Frans  Neirynck,  Leuven,  1992,  voi.  3,  p.  2419 — 2432. 

40.  Cf.  Creaţia  ca  dar  . . în  special  p.  17 — 18,  Spiritualitate  şi  co¬ 
muniune...,  p.  279 — 281.  Despre  modalităţile  multiple  de  împărtăşire 
cu  Hristos,  vezi  Pr.  prof.  dr.  Ioan  Ică,  Modurile  prezenţei  personale  a 
lui  Iisus  Hristos  şi  a  împărtăşirii  de  El  în  Sfânta  Liturghie  şi  spirituali¬ 
tatea  ortodoxă,  în:  Diac.  asist.  Ioan  I.  Ică  jr.  (îngrijitor),  Persoană  şi 
comuniune.  Prinos  de  cinstire  Părintelui  Prof.  Acad.  Dumitru  Stăni¬ 
loae ..  .v  Ed.  Arhiepiscopiei  Ortodoxe  Sibiu,  1993,  p.  335 — 357. 

41.  Cf.  Amb  48  (124),  p.  307.  Pe  larg  la  L.  Thunberg,  Symbol  and 

Mystery  in  St.  Maximus  the  Contessor,  în  Maximus  Confessor,  Actes 
du  Symposium  . . .,  op.  cit.,  supra  n.  11,  trad.  rom.  în:  Idem,  Omul  şi 
cosmosul  în  viziunea  Sfântului  Maxim  Mărturisitorul,  EIBMBOR,  Bucu¬ 
reşti,  1999,  p.  138 — 161.  Dificultatea  provine  de  la  o  neînţelegere  chiar 
a  teologiei  Sf.  Dionisie  Areopagitul,  de  care  suferă  şi  Thunberg.  Lămu¬ 
rirea  îndelung  aşteptată  a  adus-o  Hieromonk  Al.  Golitzin,  Et  introibo 
ad  altare  dei.  The  mystagogy  of  Dionysius  Areopagita,  with  a  special 
reference  to  its  predecessors  in  the  Eastern  Christian  Tradition,  Thessa- 
loiiike  1994.  ••••-•  ‘  *  *  ; 

42.  Teologia  morală  ortodoxă  academică  e  deficitară  aici,  trebuie 

s-o  recunoaştem.  Am  schiţat  o  posibilă  cale  de  urmat  în  Elementele  îm¬ 
părăţiei.  Câteva  gânduri  pe  marginea  temei  „Biserica  şi  politica"  (refe¬ 
rat  la  simpozionul  ştiinţific  „Biserica  şi  politica",  Facultatea  de  Teolo¬ 
gie  „Andrei  Şaguna"  din  Sibiu,  mâi  1999;  nepublicat).  Alte  apropieri 
interesante  la  D.  Ungureanu,  Economia,  etica  şi  mutaţiile  religiei,  Foa¬ 
ia  diecezană  (Caransebeş),  9 — 10  (oct. — nov.),  2000;  p.  3 — 5;  V.  Mure- 
şan,  Etica  ortodoxă  şi  spiritul  capitalismului,  Renaşterea  (Cluj),  11 
(nov.),  2000,  p.  5  (cu  unele  rezerve).  *  *  • 

•43.  în  1978,  P.  Stăniloae  remarca  în  trecere:  „[N]i  se  pare  că 
[  . .  .  ]  ar  trebui  să  se  tragă  concluzia  necesităţii  unei  pnevmatizâri  a 

naturii  şi  a  trupului  omenesc  prin  Sfântul  Duh,  pentru  a  le  adapta  pe 
acestea  la  trupul  sfinţit  al  Domnului,  ceea  ce  ar  cere  renunţarea  Occi¬ 
dentului  la  idealul  societăţii  de  consum  şi  adoptarea  unui  ideal  al  unei 
societăţi  cu  pasiuni  înfrânate  şi  purificate".  Teologia  Dogmatică  Orto¬ 
doxă,  voi.  3,  p.  20,  n.  10.  A  se  vedea  şi  referatul  său  Pour  un  nouveau 
style  de  vie:  contre  la  separation  entre  la  spiritualite  et  la  responsa- 
bilite  dans  le  monde,  la  Conferinţa  Bisericilor  Europene  cu  tema  „Le 
soupir  de  la  creation  —  Les  chretiens  d'Europe  â  la  recherche  de  leur 
responsabilite  aujourd'hui",  Bucureşti,  22 — 26  mai  1982  (dactilo). 

44.  Deşi  pleacă  la  premize  incerte,  propunând  o  lectură  â  la  Rene 
Girard,  eseul  lui  M.  Hardin,  Mimesis  and  Dominion.  The  Dynamics  of 
Violence  and  the  Imitation  of  Christ  in  Maximus  Confessor,  St.  Vladi- 
mir's  Theological  Quarterly,  4,  1992,  p.  373 — 386,  furnizează  o  dovadă 
în  acest  sens.  în  spaţiul  catolic  provocarea  psihanalitică  a  fost  de  mult 
asumată;  vezi,  inter  alia,  R.  Alves,  Cartea  cuvintelor  bune  de  mâncat 
sau  bucătăria  ca  parabolă  teologică.  Ed.  Deisis,  Sibiu,  1998.  De  remar¬ 
cat,  la  noi,  penetrantele  eseuri  din  Ierod.  Savatie  Baştovoi,  Intre  Freud 
şi  Hristos,  Ed.  Marinea^a,  Timişoara,  2001. 

45.  Voi.  3  din  Teologia  Morală  Ortodoxă  —  pentru  institutele  teo¬ 
logice,  EIBMBOR,' Bucureşti  1981. 

•  '  <  s  *  ^  •  • 

SILVIU  DRAGOMIR  DESPRE  RAPORTURILE 
ROMANO-SARBOCROATE 


Intre  români  şi  sârbi  s-a  dezvoltat  de-a  lungul  istoriei  un  com¬ 
plex  de  relaţii  în  care  s-au  regăsit  cu  intensitate  diferită,  în  funcţie  de 
epocile  traversate,  atât  elementul  social-economic,  cât  şi  cel  politic, 
religios  sau  etnic.  Constantele  relaţiilor  româno-sârbe  rămân  priete¬ 
nia,  spiritul  de  într-ajutorare  şi  sinceritatea,  chiar  dacă  în  unele  peri¬ 
oade  manifestarea  acestor  sentimente  a  fost  stânjenită  de  tăvălugul 
evenimentelor  politico-militare  desfăşurate  în  plan  european  sau  in¬ 
ternaţional. 

Relaţiile  româno-sârbe  datează  de  foarte  multă  vreme  şi  sunt  an¬ 
terioare  chiar  constituirii  statelor  unitare  şi  independente  româneşti. 
Specialiştii  au  demonstrat  că  între  populaţiile  română  şi  sârbă  (sârbo- 
croată)  s-a  realizat  un  prim  contact  în  sudul  Dunării,  fiind  determinat 
de  instalarea  ramurei  de  vest  a  slavilor  sudici  într-o  parte  a  Peninsu¬ 
lei  Balcanice,  unde  era  deja  stabilită  şi-şi  desfăşura  existenţa  o  însem¬ 
nată  populaţie  de  sorginte  romanică.  In  acest  sens  se  subliniază  că 
strămoşii  actualilor  sârbi  şi  croaţi,  în  drumul  lor  către  litoralul  adria- 
tic,  traversând  Europa  înspre  Peninsula  Balcanică,  au  luat  contact  cu 
partea  vestică  a  teritoriului  de  formare  a  limbii  şi  poporului  român1. 
In  această  zonă  s-au  cristalizat  începând  cu  secolul  al  IX-lea  cele  din¬ 
tâi  formaţiuni  statale  sârbeşti,  „în  imediata  apropiere  a  aşezărilor  cu 
populaţie  romanică,  din  partea  căreia  au  avut  de  suferit  o  influenţă 
puternică  şi  de  durată,  pe  toate  planurile,  inclusiv  lingvistic."2  Ulte¬ 
rior  statul  medieval  sârb  se  extinde,  atingând  Dunărea  pe  la  mijlocul 
secolului  al  XlV-lea,  sub  domnia  ţarului  Ştefan  Dusan3.  Lucrările  şi  do¬ 
cumentele  referitoare  la  etnogeneza  şi  istoria  sud-vestului  european4 
îi  atestează  pe  românii  balcanici,  de  regulă  sub  denumirea  de  vlasi,  „în 
componenţa  statului  medieval  sârb,  iar  ulterior  ca  o  populaţie  impor¬ 
tantă  în  diferite  puncte  locuite  de  sârbi  şi  croaţi"5.  Este  întrutotul  fi¬ 
resc,  aşadar,  ca  pe  fondul  contactelor  şi  al  relaţiilor  stabilite  între  cele 
două  popoare,  limbile  lor  să  fi  preluat  încă  de  pe  acum  una  de  la  alta 
numeroase  elemente  şi  structuri  lexicale,  păstrate  în  bună  parte  până 
In  perioada  actuală.  De  altfel,  este  înafara  oricărei  îndoieli  faptul  că 
cea  mai  mare  parte  a  cuvintelor  de  origine  românească  identificate  în 
vocabularul  limbii  sârbocroate  (cu  deosebire  termeni  referitori  la  păs¬ 
torit,  nume  de  locuri  şi  de  oameni  etc.),  au  fost  preluate  de  la  românii 
balcanici  încă  în  Evul  Mediu6.  La  rândul  ei,  limba  sârbocroată  a  exer¬ 
citat  în  mod  constant  o  influenţă  relativ  puternică  nu  doar  asupra  lim¬ 
bii  române,  ci  în  general  asupra  tuturor  limbilor  vorbite  în  Peninsula 

Balcanică. 

Pe  baza  trăsăturilor  de  ordin  fonetic  s-a  stabilit  că  împrumuturile 
româneşti  în  sârbocroată  datează  de  după  încheierea  perioadei  române 
comune,  ca  atare  contactul  dintre  cele  două  populaţii  putea  începe  o- 
dată  cu  secolul  al  X-lea.  De  fapt,  în  acest  secol  şi  în  cel  următor  se  sta¬ 
bilesc  primele  legături  dintre  sârbi  şi  aromânii  din  jurul  lacului  Prespa, 
ca  apoi  aceste  legături  să  se  intensifice  în  secolele  următoare  (secolul 
al  XlI-lea  —  al  XlV-lea)  şi  să  se  menţină  la  un  nivel  relativ  ridicat 
prin  migraţiile  aromânilor  înspre  vest  şi  nord  petrecute  în  secolul  al 
XlX-lea. 

In  ceea  ce-i  priveşte  pe  dacoromâni,  contactul  acestora  cu  sârbii 
este  semnalat  către  sfârşitul  secolului  al  XlI-lea  şi  a  continuat  sporind 
în  intensitate  şi  diversificându-se  neîncetat  până  în  perioada  actuală. 
Intre  secolelele  al  XlI-lea  şi  al  XV-lea  documentele  istorice  sârbeşti 
conţin  numeroase  consemnări  despre  „vlahii  balcanici",  care  constitu¬ 
iau  deja  o  prezenţă  familiară  în  întreaga  Peninsulă  Balcanică,  datorită 
mai  ales  ocupaţiei  lor  de  bază,  păstoritul,  care-i  obliga  de  altfel  la  mo¬ 
bilitatea  lor  proverbială  şi  la  dezvoltarea  unei  capacităţi  de  adaptare 
ieşite  din  comun7. 

Raporturile  româno-sârbe  cunosc  o  perioadă  de  extindere  dato¬ 
rată  mai  ales  vecinătăţii  dintre  Ţara  Românească  şi  Serbia,  vecinătate 
care  a  determinat  printre  altele  adoptarea  în  administraţia  şi  chiar  în 
biserica  Ţărilor  Române  a  slavonei  de  redacţie  sârbă,  ceea  ce  a  con¬ 
dus  implicit  la  preluarea  în  limba  română  a  multor  termeni  religioşi 
şi  administrativi  sârbeşti.  Termenii  ce  vizează  structurile  de  condu¬ 
cere  de  vârf  cum  sunt:  logofăt,  paharnic,  postelnic,  vistiernic,  vornic 
etc.,  au  intrat  în  limba  română  din  sârbocroată  încă  în  secolul  al  XIII- 
lea,  iar  termenul  diac  pare  a  avea  o  vechime  şi  mai  mare  în  limba  ro¬ 
mână,  pătrunderea  sa  fiind  localizată  în  secolele  al  X-lea  —  al  Xl-lea. 

O  latură  extrem  de  importantă  a  relaţiilor  româno-sârbe  o  repre¬ 
zintă  viaţa  spirituală,  bisericească.  în  acest  sens,  se  impune  a  se  pre¬ 
ciza  că  primele  mănăstiri  româneşti  au  fost  întemeiate  de  către  călu¬ 
gări  sârbi,  care,  fireşte  au  introdus  acolo  elementele  de  cult  şi  siste¬ 
mul  monahal  specifice  slavilor  meridionali,  iar  contactul  călugărilor  şi 
al  episcopilor  din  Ţările  Române  cu  sârbii  nu  a  fost  întrerupt  decât  ca 
urmare  a  cuceririi  turceşti.  Pe  de  altă  parte,  nenumărate  manuscrise 
slave  sârbeşti  au  fost  copiate  în  mănăstirile  româneşti,  ceea  ce  a  con¬ 
tribuit,  fireşte,  la  afirmarea  şi  mai  accentuată  a  slavonei  sârbeşti  în 
spaţiul  monahal  bisericesc  românesc. 

în  secolul  al  XlV-lea  statul  sârb  cunoaşte  o  puternică  perioadă 
de  înflorire.  Aceasta,  coroborată  cu  declinul  statului  bulgar  din  aceeaşi 
vreme,  a  favorizat  pătrunderea  slavonei  sârbeşti  în  cancelaria  româ¬ 
nească,  unde  se  va  menţine  până  în  secolul  al  XVIII-lea.  în  a  doua  ju¬ 
mătate  a  secolului  al  XV-lea  statul  sârb  se  extinde  înspre  nord,  iar  du¬ 
pă  cucerirea  lui  de  către  turci,  un  număr  mare  de  sârbi,  selectaţi  mai 
ales  din  rândul  celor  care  deţineau  importante  demnităţi  în  structurile 
de  conducere  laică  şi  religioasă,  s-au  refugiat  în  Ţara  Românească  şi 
In  Moldova,  unde  au  ocupat,  în  timp,  funcţii  în  ierarhia  bisericească  şi 
socială.  în  aceeaşi  perioadă  au  activat  în  Ţările  Române  numeroşi 

dieci,  tipografi  şi  cărturari  sârbi  care  s-au  stabilit  pe  la  diferite  mă¬ 
năstiri,  contribuind  la  răspândirea  literaturii  religioase  sârbe  în  mediul 
românesc8. 

Mulfi  sârbi  s-au  strămutat  în  Banatul  românesc,  refugiindu-se  din 
faţa  tăvălugului  turcesc  după  bătălia  de  pe  Câmpia  Mierlei  şi,  îndeo¬ 
sebi,  începând  cu  secolul  al  XV-lea9.  După  istoricul  sârb  D.J.  Popovic, 
în  anul  1481  s-au  stabilit  în  Banat  aproximativ  50  000  de  sârbi,  numă¬ 
rul  celor  ce  s-au  strămutat  în  Ungaria  ajungând  chiar  la  200  00010. 

Secolele  al  XVII-lea  —  al  XlX-lea  nu  aduc  modificări  semnifica¬ 
tive  în  ceea  ce  priveşte  ponderea  populaţiei  sârbe  în  Banatul  româ¬ 
nesc,  semnalându-se  totuşi  atât  imigrări,  cât  şi  emigrări.  în  această  pe¬ 
rioadă  un  moment  important  în  evoluţia  relaţiilor  româno-sârbe  îl  con¬ 
stituie  realizarea  tipăriturilor  de  la  Râmnic,  între  anii  1726 — 1761.  Se 
ştie  că  prima  perioadă  a  tiparului  sârbesc  coincide  cu  tipărirea  în  1403 
a  Octoihului  de  la  Cetinje  şi  continuă  cu  o  serie  de  cărţi  de  cult  apă¬ 
rute  în  Gorazde,  Veneţia  etc.  După  1638,  timp  de  aproape  un  secol, 
când  Serbia  se  afla  aproape  în  întregime  sub  ocupaţia  turcească,  nu 
s-a  mai  tipărit  nici  o  carte  pe  teritoriul  sârbesc.  Reluarea  activităţii  de 
tipărire  s-a  produs  la  Râmnic,  în  Oltenia,  în  anul  1726  şi  este  legată  de 
nevoia  de  carte  pentru  învăţământul  sârbesc  de  Sremski  Karlovci  (Kar- 
lowitz).  S-a  tipărit  cu  această  ocazie  o  bucoavnă,  după  celebra  Pervoe 
ucenie  otrokom,  elaborată  de  arhiepiscopul  Teofan  Prokopovici,  apro¬ 
piat  colaborator  al  lui  Petru  cel  Mare  şi  apărută  la  Sajikt  Petersburg 
în  1720.  Având  text  rusesc  (pentru  sârbi)  şi  românesc,  lucrarea  este 
considerată  ca  „reprezentând  prima  etapă  a  tiparului  râmnicean  pus 
în  slujba  poporului  vecin  (sârb  —  n.n.)f  un  adevărat  punct  de  răscruce 
în  istoria  cărţilor  tipărite  sârbeşti  din  secolul  al  XVIII-lea"11. 

Analizând  evoluţia  raporturilor  româno-ruse,  precum  şi  reflec¬ 
tarea  acestora  în  plan  lingvistic,  reputatul  slavist  D.  Gămulescu  iden¬ 
tifică  o  serie  de  factori  care  au  favorizat  de-a  lungul  vremii  apropie¬ 
rea  dintre  români  şi  populaţia  ^ârbocroată.  Dintre  aceştia  cei  mai  im¬ 
portanţi  par  a  fi:  lipsa  populaţiilor  maghiară  şi  germană  din  Banat  în¬ 
tre  secolele  al  XVI-lea  şi  al  XVIII-lea,  corelată  cu  pr  zenta  continuă 
a  românilor  şi  sârbilor,  precum  şi  prestigiul  limbii  sârbocroate  as  gu- 
rat  în  bună  măsură  de  privilegiile  pe  care  le-a  acordat  atât  admini¬ 
straţia  maghiară,  cât  şi  cea  austriacă  ungurilor.  Nu  trebuie  neglijată 
nici  puternica  mişcare  culturală  a  sârbilor  din  Imperiul  Austriac  în  se¬ 
colele  al  XVIII-lea  —  al  XlX-lea  şi  nici  faptul  că  biserica  sârbă  şi-a 
extins  vreme  îndelungată  autoritatea  şi  asupra  românilor  ortodocşi 
din  Banat12. 

Raporturile  româno-sârbe  reprezintă  unul  din  domeniile  înspre 
care  şi-a  îndreptat  cu  precădere  atenţia  i  toricul  şi  teologul  Silviu  Dra- 
gomir.  Făcându-şi  studiile  liceale  în  mediu  sârbesc,  însuşindu-şi  limba 
sârbă  iar  ulterior  slava  veche,  rusa  şi  ucraineana  şi  familiarizându-se 
cu  multe  elemente  ale  culturii,  istoriei  şi  civilizaţiei  poporului  sârb, 
Silviu  Dragomir,  prin  cercetări  perseverente  şi  interes  ştiinţific,  a  pus 
în  adevărata  lor  lumină  relaţiile  străvechi  dintre  români  şi  sârbi,  stă- 

ruind  în  egală  măsură  asupra  istoriei  vechi,  a  celor  două  popoare,  cât 
şi  asupra  evoluţiei  în  plan  cultural  şi  bisericesc  a  contactelor  dintre 
aceştia.  Ca  titular  al  catedrei  de  Istoria  popoarelor  sud-est-europene, 
pentru  care  a  fost  recomandat  în  anul  1923  de  Sextil  Puşcariu,  Silviu 
Dragomir  a  susţinut  consistente  prelegeri  despre  istoria  poporului  ro¬ 
mân  şi  a  slavilor  cu  care  a  convieţuit  veacuri  de-a  rândul.  Preocupat 
de  elucidarea  controverselor  ce  mai  persistau  în  rândul  istoricilor  ro¬ 
mâni  şi  străini  cu  privire  la  romanitatea  sud-dunăreană,  Silviu  Drago¬ 
mir  şi-a  propus  să  elaboreze  o  sinteză  cuprinzătoare  în  care  să  pre¬ 
zinte  obiectiv,  pe  baza  documentelor  istorice  cercetate,  contactele  din¬ 
tre  populaţia  românească  şi  cea  slavă,  îndeosebi  cele  româno-sârbe. 

Sobrietatea  şi  spiritul  ştiinţific,  obiectivitatea  şi  coerenţa  argu¬ 
mentaţiei,  sunt  doar  câteva  dintre  calităţile  care  au  impus  lucrările  is¬ 
torice  ale  lui  Silviu  Dragomir  despre  romanitatea  sud-dunăreană  în 
rândul  specialiştilor  români  şi  străini.  în  anul  1928,  când  devine  mem¬ 
bru  titular  al  Academiei  Române,  Ioan  Lupaş,  care  a  făcut  propunerea, 
a  evidenţiat  tocmai  aceste  merite  ale  lui  Silviu  Dragomir,  subliniind 
că  viitorul  savant  întrebuinţează  în  studiile  şi  cercetările  sale  una  din 
cele  mai  serioase  metode  şi  că  „fără  a  nesocoti  amănuntele,  pe  care  le 
cercetează  cu  îndelungă  răbdare,  nu  se  lasă  copleşit  de  ele,  nu  se  pier¬ 
de  în  noianul  lor,  ci  selecţionându-le  potrivit  cu  puterile  lui  de  docu¬ 
mentare,  izbuteşte  să  dea  adeseori  expuneri  sintetice  de  valoare  ne¬ 
contestată"13.  Ioan  Lupaş  îşi  exprima  cu  aceeaşi  ocazie  speranţa  că 
Silviu  Dragomir  va  aduce  şi  în  viitor  „servicii  importante  istoriogra¬ 
fiei  şi  slavisticii  româneşti"14. 

Preocupat  în  mod  constant  de  problematica  romanităţii  sud-dună- 
rene,  cu  deosebire  de  situaţia  vlahilor  din  Serbia,  Silviu  Dragomir  nu 
s-a  lansat  pe  un  teren  gol,  necercetat.  Mulţi  istorici15,  geografi16  şi,  mai 
ales  lingvişti17  români,  au  simţit  nevoia  elucidării  apariţiei,  menţinerii 
şi  dizolvării  parţiale  în  masa  slavă  a  vlahilor  din  statul  medieval  sârb. 
Silviu  Dragomir  a  parcurs  toată  literatura  românească  despre  vlahii 
sud-dunăreni,  dar  a  luat  cunoştinţă  totodată  de  punctele  de  vedere  for¬ 
mulate  în  această  chestiune  de  câţiva  dintre  cei  mai  mari  slavişti  ai 
vremii18. 

în  lucrările  dedicate  romanităţii  sud-dunărene  Silviu  Dragomir 
pune  nu  doar  obiectivitate  ştiinţifică,  făcând  în  mod  curent  referire  la 
aproape  toate  izvoarele  istorico-filologice  ale  vremii  ce  puteau  oferi 
informaţii  despre  tema  dezbătută,  ci  şi  patos  patriotic,  simţindu-se  par¬ 
că  dator  faţă  de  urmaşii  şi  contemporanii  săi  să  evidenţieze  „câteva 
concluzii  noi,  de  mare  importanţă  pentru  trecutul  acestor  fraţi  ai  noş¬ 
tri,  pe  care  atunci  i-a  înghiţit  marea  slavă  ce-i  înconjura"19.  El  cerce¬ 
tează  cu  osârdie  documente  emise  de  cancelaria  sârbească20,  dar  acor* 
dă  atenţie  şi  celor  adunate  în  colecţia  istoricului  român  Eudoxiu  Hur- 
rnuzachi21. 

Referitor  la  vechimea  vlahilor  în  sudul  Dunării,  Silviu  Dragomir 
reuşeşte  să  identifice  un  număr  relativ  mare  de  hrisoave  ale  lferoilor 
şi  domnilor  sârbi"22.  Dintre  aceste  documente  unul  datează  din  secolul 

al  XII-lea,  şase  din  secolul  al  XlII-lea,  26  aparţin  secolului  al  XlV-lea, 
iar  din  secolul  al  XV-lea  istoricul  român  a  intrat  în  posesia  a  şase 
hrisoave23.  De  obicei,  vlahii  erau  amintiţi  în  documentele  prin  care  can¬ 
celaria  sârbă  confirma  proprietăţile  mănăstireşti  sau  introducea  dife¬ 
rite  aşezăminte  monahale  în  posesia  unor  sate  şi  cătune  în  care,  ală¬ 
turi  de  sârbi,  care  alcătuiau  majoritatea  populaţiei,  trăiau  şi  vlahi.  A- 
ceste  documente  precizau  obligaţii  locuitorilor,  inclusiv  pe  cele  ale 
vlahilor,  faţă  de  autorităţile  administrative  laice.  Analizându-le,  Silviu 
Dragomir  emite  o  serie  de  aprecieri  cu  privire  la  numărul  vlahilor,  la 
ocupaţiile  lor  de  bază,  la  relaţiile  lor  cu  autoritatea  sârbă,  la  modul  lor 
de  viaţă,  precum  şi  la  organizarea  lor  socială. 

Primul  document  sârbesc  în  care  se  face  referire  la  vlahi  este  cel 
al  marelui  jupan  Ştefan  Nemanja,  care  dăruieşte  în  anul  1199,  mănăsti¬ 
rii  Hilandar  de  la  Muntele  Athos,  pe  care  o  restaurase,  o  serie  de  sate 
şi  terenuri  întinse  „iar  dintre  vlahi,  judeţia  lui  Radu  şi  George  şi  de 
tot  170  de  vlahi"24.  Hrisovul  menţionează  că  „dacă  ar  fugi  cineva  din 
oamenii  mănăstirii  sau  dintre  vlahi  la  marele  jupan  sau  la  altcineva, 
să  fie  restituiţi,  dacă  însă  ar  veni  între  oamenii  mânăstirei  dintre  ai 
marelui  jupan,  să  se  întoarcă  iarăşi"25.  Silviu  Dragomir  îl  combate  pe 
istoricul  sârb  Stojan  Novacoviă  care  afirmase  că  vlahii  nu  aveau  aşe¬ 
zări  stabile,  ci  erau  păstori  nomazi.  Din  hrisovul  amintit  reiese  însă 
limpede  că  vlahii  aveau  legământ  de  supunere  statornică  faţă  de  mă¬ 
năstire  şi  că  dăruind  acesteia  „câteva  sate  cu  coloni  din  împrejurime 
Prizrenului,  Ştefan  Nemanja  îi  acordă  concomitent  şi  pe  cei  170  de 
vlahi,  pe  care ...  îi  vom  găsi  în  acelaşi  loc  şi  în  veacurile  următoare, 
formând  o  proprietate  statornică  a  Hilandarului"26. 

în  jurul  anului  1220  Ştefan,  cel  dintâi  rege  încoronat  al  sârbilor, 
întemeiază  mănăstirea  Zi ăa,  căreia  îi  asigură  proprietăţi  şi  privilegii, 
stabilind  totodată  obligaţiile  locuitorilor  faţă  de  aşezământul  monahal. 
Actul,  asupra  cărwia  insistă  Silviu  Dragomir,  menţionează  un  număr 
însemnat  de  vlahi  dăruiţi  de  rege  mănăstirii  şi  stabileşte  că  „peste  ceea 
ce  se  acordă  acestei  biserici  protopopul  de  la  curte  să  nu  aibă  nici  o 
putere,  ci  venitul  ori  de  la  preoţi,  ori  de  la  vlahi  sau  birul  de  pământ 
al  popilor,  ce  se  culege  de  la  preoţi,  jumătate  să  se  ia  acestei  bise¬ 
rici"27.  Faptul  că  hrisovul  nu  face  nici  o  menţiune  că  vlahii  ar  avea 
aşezări  stabile,  cu  graniţe  fixe,  nu  înseamnă  că  ei  erau  nomazi  „în  aşa 
măsură  cum  îi  crede  Novakoviă",  subliniază  Silviu  Dragomir,  care  adu¬ 
ce  în  sprijinul  părerii  sale  împrejurarea  că  „vlahii  erau  nevoiţi  a  da 
preoţilor  un  bir  permanent,  cum  dădeau  de  altminteri  şi  ţăranii  care 

lucrau  pământul"28. 

Consemnarea  constantă  a  vlahilor  în  documentele  de  împroprie¬ 
tărire  a  mănăstirilor  emise  de  cancelaria  sârbească  demonstrează  clar 
că  în  secolul  al  XII-lea  —  al  XlV-lea  aceştia  nu  reprezentau  o  pondere 
neglijabilă  între  supuşii  conducătorilor  locali  şi  chiar  regele  ţinea  cont 
de  ei,  stabilindu-le  drepturi  şi  obligaţii,  alături  de  populaţia  băştinaşă 
sârbă. 


STUDII  ŞI  ARTICOLE  41 

Studiind  cu  atenţie  alte  hrisoave,  cum  sunt  cele  emise  de  regii 
Ştefan  Uroă  şi  Ştefan  Deâanski,  precum  şi  de  Uroă  Miliutin,  Silviu  Dra- 
gomir  atrage  atenţia  că  în  secolele  al  XlV-lea  —  al  XV-lea  prin  ter¬ 
menul  vlah  se  înţelegea  de  fapt  o  populaţie  romanică  şi  că  în  acea  pe¬ 
rioadă  în  rândul  vlahilor  din  Serbia  existau  chiar  nobili.  Vlahii  erau, 
aşadar,  la  vremea  respectivă,  un  popor  distinct  şi  recunoscut  ca  atare 
de  autorităţi,  căci  numai  astfel  se  explică  apariţia  numelor  lor  alături 
de  ale  altor  etnii  ori  de  câte  ori  se  pune  problema  instituirii  vreunui 
impozit  sau  a  vreunei  taxe  ori  se  stabilesc  obligaţii  faţă  de  administra¬ 
ţie  şi  mănăstiri.  Bunăoară,  într-un  act  din  anul  1280,  regina  văduvă 
Elena,  făcând  o  donaţie  mănăstirii  Sf.  Nicolae  de  pe  insula  Vranjina, 
care  era  şi  reşedinţă  episcopală,  dispune  ca  „dintre  boierii  mari  sau 
mici  şi  ceilalţi  nobili,  fie  sârb,  fie  latin,  albanez,  sau  vlah,  cine  ar  în¬ 
drăzni  să  vatăme  sau  să  ia  ceva  de  la  acest  sfânt  hram,  fie  din  sate  sau 
oameni,  fie  din  păşunile  de  iarnă  sau  de  vară,  fie  din  oarecare  drep¬ 
turi  ale  bisericii  să  îşi  atragă  mânia  şi  pedeapsa  regelui1429. 

Consemnarea  vlahilor  în  hrisoavele  regale  confirmă  că  aceştia 
aveau  o  organizare  obştească  proprie,  că  dispuneau  de  sate  şi  cătune.  i 

într-un  act  de  donaţie  către  mănăstirea  Banjska,  acordată  de  regele 
Ştefan  Miliutin,  se  aminteşte  chiar  de  celebra  „lege  a  vlahilor44,  care 
stipula  ca  „ei  să  nu  plătească  dijma  mare,  ci  cea  mică:  să  dea  în  fie¬ 
care  an  din  cincizeci  o  oaie  cu  un  miel,  iar  a  doua  stearpă.  Iar  dacă  !j 

din  vina  lor  se  pierde  vreo  iapă,  cinci  laolaltă  să  restituie  iapa  în  anul 
dintâi  şi  nimic  mai  mult.  Fiecare  om  să  dea  bisericii  pe  an  câte  două 
piei  de  miel;  iar  care  au  sate,  să  cosească  fân  câte  trei  zile,  pe  Kije-  1 

reze  ori  aiurea  pe  aproape,  şi  să  aducă,  în  fiecare  an,  câte  un  car  de 
grâu  şi  unul  de  vin,  şi  să  transporte  sare  bisericii,  câte  40  de  case  zece 
cară,  de  unde  le  va  porunci  egumenul.  Şi  cine-i  voinic  şi  n-are  să  lu- 
creze  lână  pe  seama  bisericii,  să  dea  pânză  şi  atât  voinicul,  cât  şi  că¬ 
lătorul  să  pască  şi  să  tundă  lâna,  iar  voinicul  să  păzească  pe  păstori.  II 

în  caz  de  vreme  rea  atât  voinicul,  cât  şi  călătorul  să  se  ducă  la  oi.  Şi  I 

furtul  dintre  ei  se  pedepseşte  cu  şase  boi,  iar  de  cai  cu  şase  cai  4430.  Ex¬ 
ploatând  conţinutul  acestei  legi,  Silviu  Dragomir  face  câteva  referiri 
importante  la  modul  de  organizare  a  societăţii  vlahilor.  Astfel,  subli-  ; 

niază  istoricul,  locurile  în  care  se  aşezau  vlahii  din  Sârbia  se  numeau 
cătune,  dar  e  evident  că  unii  dintre  ei  dispuneau  de  aşezări  stabile  şi 
lucrau  pământul,  plătind  din  recolta  obţinută  cunoscuta  zeciuială.  Ei 
locuiau  şi  în  zone  compacte,  căci  numai  aşa  se  explică  sintagma  „ţara 
vlahilor44  întrebuinţată  pentru  un  teritoriu  situat  în  preajma  localităţii 
Kijevo.  Această  denumire  presupune  existenţa  unor  proprietari  sta-  ! 

tornici,  care  nu-şi  mutau  mereu  reşedinţa  transhumând  dintr-un  loc  în 
altul  în  căutare  de  păşuni  mai  bune  şi  situaţii  mai  favorabile.  | 

în  ceea  ce  priveşte  relaţiile  dintre  români  şi  sârbi,  relevantă  este 
o  dispoziţie  pe  care  o  comentează  Silviu  Dragomir  şi  care  se  referă  la  *  ■ 

contractarea  căsătoriilor.  Astfel,  sârbilor  le  era  interzisă  căsătoria  cu 
vlahii,  iar  dacă  un  sârb  lua  de  nevastă  o  fată  din  rândul  vlahilor  fără 
ştirea  egumenului  „să-l  prindă  şi  să-l  lege  împreună  cu  vlahul  la  care 

s-a  însurat  şi  să  fie  întors  cu  forţa  la  locul  tatălui  său-  Iar  care  vor  fi 
bătrâni  şi  nu  vor  putea  să  se  întoarcă,  nici  unul  să  nu  fie  voinic,  ci 
toţi  călători"31.  Vizavi  de  această  interdicţie,  Silviu  Dragomir  eviden¬ 
ţiază  faptul  că  în  plan  social  vlahii  din  Serbia  erau  structuraţi  în  două 
pături  de  bază:  pe  de  o  parte  erau  voinicii,  probabil  proprietarii  de 
pământ  şi  ducând  o  viată  sedentară  şi  implicit  bucurându-se  de  mai 
mult  prestigiu  şi  respect  din  partea  autorităţilor,  iar  pe  de  altă  parte 
avem  categoria  călătoriloT,  care  erau  păstorii  —  mulţi  dintre  ei  no¬ 
mazi,  prin  însuşi  caracterul  transhumant  al  păstoritului  practicat  de  ei. 
Istoricul  sârb  Stojan  Novakovic,  bazându-se  pe  acest  text,  este  înclinat 
să  creadă  că  prin  termenul  de  vlah  erau  denumiţi  în  Serbia  păstorii 
în  general  şi  că  emiţând  acest  decret  regele  intenţiona  să  stopeze  tre¬ 
cerea  agriculturilor  în  starea  păstorilor.  Silviu  Dragomir,  admite,  în 
principiu,  acest  punct  de  vedere,  observând  că  majoritatea  sârbilor 
erau  agricultori,  iar  vlahii  în  general  păstori.  Insă,  subliniază  savantul 
român,  nu  se  poate,  prin  corelaţie,  să  se  acorde  termenului  de  sârb 
doar  sensul  de  agricultor,  întrucât  în  acelaşi  document  se  întâlnesc  o 
serie  de  alte  denumiri  cu  înţeles  apropiat  („oamenii  bisericii11,  „lucră¬ 
tori11  etc.),  iar  păstorilor,  alături  de  termenul  generic,  li  se  mai  spune 
în  documente  „oieri",  „stăvari"  etc.,  in  funcţie  de  categoria  de  animale 
aflată  în  îngrijirea  lor. 

Voinicii  vlahi  care  sunt  consemnaţi  în  documentele  sârbeşti  a- 
veau  o  situaţie  mai  favorabilă  şi  întrucâtva  mai  privilegiată,  faţă  de 
vlahii  călători.  Ei  făceau  daruri  curente  mănăstirii,  dar  aveau  dreptul 
să  aplice  ei  înşişi  zeciuiala.  Cea  de  a  doua  categorie  —  vlahii  călăiori 
—  aveau  obligaţia  de  a  presta  felurite  servicii  legate  de  păstorit,  pre¬ 
cum  şi  de  transportul  de  mărfuri  şi  persoane. 

Vlahii  sunt  consemnaţi  în  documentele  cancelariilor  sârbeşti  ca 
făcând,  de  regulă,  obiectul  unor  donaţii  către  biserici  şi  mănăstiri  şi 
fiind  deja  organizaţi  în  cătune.  Se  vede  de  aici,  printre  altele,  că  în  pe¬ 
rioada  medievală,  biserica  şi  aşezămintele  monahale  reprezentau  cen¬ 
tre  importante,  în  jurul  lor  concentrându-se  mai  multe  aşezări  rurale, 
membrii  cărora  aveau  obligaţii  bine  definite  fată  de  acestea.  într-un 
hrisov  al  regelui  Ştefan  Uros  al  IIr-lea  prin  care  acesta  ctitoreşte  şi 
înzestrează  cu  moşii  şi  oameni  mănăstirea  Decani,  decret  întărit  şi  de¬ 
taliat  ulterior  de  regele  Ştefan  Dusan,  sunt  consemnate  o  serie  de  sate 
şi  cătune  de  vlahi  şi  albanezi  şi  precizate  in  mod  expres  obligaţiile  tu¬ 
turor  acestora  faţă  de  mănăstire.  Astfel,  „vlahii  din  cele  două  cătune 
aveau  să  păzească  o  herghelie  de  cai,  cealaltă  herghelie  o  păzeau 
vlahii  Tudoriăevci  şi  Susiăani,  oile  le  păşteau  vlahii  Ratisevci  şi  Sveto- 
ravăani,  vitele  erau  date  în  seama  vlahilor  din  Vardiste,  iar  porcii  în 
seama  celor  din  Lepăinovci.  Iar  vlahul  care  păzeşte  iepele  să  nu  ia 
simbrie  o  parte  din  ele,  ci  să  se  susţină  cu  plata  lunară,  iar  care  pasc 
oile  să  ia  la  ziua  de  Sf.  Gheorghe  de  la  o  sută  de  oi  o  oaie  cu  miel  şi 

ce  pierde  să  plătească,  iar  plata  lunară  s-o  ia.  Sârbul  să  nu  se  însoare 
între  vlahi,  iar  de  se  va  însura  să  devină  călător.  Vlahii  să  aducă  din 
venitul  bisericii  sarea  *  legală,  iar  ce  vor  aduce  mai  mult  să  fie  jumă- 


STUDII  ŞI  ARTICOLE 


43 


tate  a  bisericii,  iar  jumătate  a  vlahilor,  însă  de  va  avea  nevoie  biserica, 
poate  să  le  răscumpere  şi  asta1133. 

Din  documentele  cercetate,  Silviu  Dragomir  reţine  şi  ne  transmite 
nu  doar  nume  de  sate  şi  toponime  minore,  ci  şi  nume  de  oameni  (Cră¬ 
ciun,  Dobrilă  etc.),  iar  cunoaşterea  perfectă  a  limbii  sârbe  şi  a  slavonei 
îi  permite  să  pătrundă  în  intimitatea  mecanismului  social  şi  organizato¬ 
ric  al  ţinuturilor  sârbeşti  din  perioada  medievală,  reuşind  să  redea, 
uneori  cu  amănunte  surprinzătoare,  modul  în  care  s-au  încadrat  vlahii 
în  comunităţile  sârbeşti  şi  atitudinea  pe  care  o  au  faţă  de  aceştia  atât 
populaţia,  cât  şi  autorităţile.  într-un  decret  al  regelui  Ştefan  Duăan, 
datat  de  Silviu  Dragomir  între  anii  1334 — 1346,  în  care  se  confirmă  mă¬ 
năstirii  Hilandar  o  donaţie  constând  în  sate,  livezi  şi  mori,  la  care  se 
adaugă  un  sat  şi  un  cătun  de  vlahi,  sunt  consemnate  câteva  detalii  noi 
cu  privire  la  obligaţiile  vlahilor  faţă  de  acest  aşezământ  monahal.  Ac¬ 
tul  precizează  că  fiecare  „voinic  să  dea  de  ziua  Sfântului  Dumitru  un 
suman  roşu,  iar  ceilalţi  vlahi  să  lucreze  lâna.  de  fiecare  om  câte  o  bu¬ 
cată,  iar  restul  lânei  să  o  lucreze  pe  jumătate.  Iar  când  se  concediază 
păstorul,  vlahii  să  păzească  iepele  pe  jos  şi  de-a  călare  şi  să  meargă 
cu  egumenul  şi  economul  unde  le  va  porunci  şi  să  transporte  sarea  şi 
orice  va  fi  de  trebuinţă  mănăstirii.  Vitele  pe  care  le  pasc  să  le  pască 
pentru  plată  în  vite.  Când  pasc  mai  mult  de  un  an,  să-şi  ia  drept  parte 
un  mânz,  iar  în  anul  următor  îndată  să  şi-l  scoată.  Iar  egumenul  din  Hi¬ 
landar  să-şi  ia  în  fiecare  an  câte  doi  cai  4433.  Acest  hrisov  trădează  preo¬ 
cuparea  pentru  exactitate  şi  bune  orânduială  a  ţarului  Ştefan  Duăan  şi 
a  cancelariei  sale.  Din  acesta  mai  aflăm  că  ocupaţiile  vlahilor  se  dife¬ 
renţiază  în  mod  constant,  desigur  pe  fondul  creşterii  vitelor  mai  ales. 
Astfel,  se  detaşează  din  rândul  lor  specialişti  în  prelucrarea  lânii,  că¬ 
ruţaşi  care  transportau  sarea  necesară  mănăstirii  şi  în  general  întreg  i 
comunităţi,  dar  şi  vizitii  care  urmau  să  asigure  deplasarea  oficialităţi¬ 
lor  in  teren.  Se  vede,  aşadar,  din  modul  în  care  prezintă  Silviu  Drago- 
mir  integrarea  vlahilor  în  societatea  feudală  sârbă  că  aceştia  demon¬ 
strau  abilităţi  multiple  şi  se  impuneau  cu  dezinvoltură  prin  tenacitate 
şi  profe  ionalism  în  cadrul  comunităţii,  preluând  sarcini  multiple  şi  im¬ 
portante  şi  făcându-se  astfel  indispensabili  acesteia. 

Dintr-un  alt  decret  ce  vizează  de  astă  dată  cea  mai  însemnată  cti¬ 
torie  a  lui  Ştefan  Duăan,  mănăstirea  sfinţii  Arhangheli  Mihai  şi  Gavril 
din  Prizren,  datat  de  Silviu  Dragomir  între  1343  şi  1353,  este  reafirmată 
„legea  vlahă41  şi  se  poate  observa  cum  evoluează  şi  se  diversifică  obli¬ 
gaţiile  vlahilor  faţă  de  autoritatea  bisericească  sau  laică.  Ei  trebuiau 
„să  dea  de  la  fiecare  cincizeci  câte  o  oaie  cu  miel  şi  una  stearpă  şi  tot 
în  anul  al  doilea  să  dea  câte  un  cal  sau  treizeci  de  perperi  (monedă  — 
n.n.),  cum  dădeau  împărăţiei  mele  şi  de  acum  înainte  să  nu  mai  dea  îm¬ 
păratului.  Şi  de  la  fiecare  casă  câte  o  piele  de  miel  şi  una  de  miel  le¬ 
pădat,  iar  care  sunt  închinători  să  se  zeciuiască  singuri,  dând  toamna 
pături  şi  primăvara  câte  doi  berbeci  bătuţi.  Iar  vlahii  săraci  să  dea  hai*> 
ne  şi  să  poarte  sare,  iar  la  iernatici  să  cosească  fân  pentru  iepe  şi  să 
repare  cetăţile,  fă  construiască  stâna  şi  să  păzească  pe  păstorii  de  la 
iepe  şi  sa  transporte  bucatele  şi  sarcinile  pentru  egumen"34.  Din  acelaşi 

hrisov  aflam  că  ţarul  a  stabilit  „ca  nici  un  om  bisericesc,  nici  vlah  şi 
nici  sârb  să  nu  facă  oaste  şi  mai  departe  iepele  să  le  pască  vlahii  Do- 
bruşnici,  care  au  să  capete  simbria  la  Sfântul  Dumitru  doi  mânji  sau 
zece  perperi  şi  plată  lunară  şi  sumane  şi  încălţăminte  şi  restul  venitu¬ 
lui  să-l  dea  ca  şi  ceilalţi  vlahi405. 

Rezultă,  aşadar,  că  în  timpul  domniei  ţarului  Ştefan  Duăan  vlahii 
sunt  menţionaţi  în  documente  ca  o  populaţie  activă,  bine  organizată 
social,  bucurându-se  de  prestigiu  şi  respect  în  rândul  comunităţii  sâr¬ 
be,  la  nivelul  căreia  presta  munci  specifice,  extrem  de  necesare  şi  ne¬ 
cunoscute  ca  atare  de  către  autorităţi,  inclusiv  de  către  cancelaria  ţa¬ 
rului.  După  moartea  ţarului  Ştefan  Duăan  se  înregistrează  un  proces  tot 
mai  acut  de  decădere  a  statului  sârb,  care  suferă  atât  din  cauza  fră¬ 
mântărilor  interne  care-i  afectează  unitatea,  cât  mai  ales  din  cauza  in¬ 
vaziei  turcilor  care  se  instalează  treptat  în  întreaga  Peninsulă  Balca¬ 
nică.  în  această  perioadă  tulbure  vlahii  sunt  amintiţi  destul  de  rar  şi 
tot  cu  ocazia  diferitelor  donaţii  făcute  mănăstirilor  îndeosebi  de  repre¬ 
zentanţii  familiei  regale  a  Brancovicilor. 

Urmărind  şi  prezentând  cronologic  documentele  care  îi  atestă  pe 
vlahi  în  Serbia,  Silviu  Dragomir  se  străduieşte  să  surprindă  diverse  eta¬ 
pe  ale  evoluţiei  acestora,  începând  cu  apariţia  elementului  romanic  în 
zonă  şi  terminând  dizolvarea  sa  în  masa  slavă  sârbească.  „Vlahii  din 
statul  medieval  sârbesc  menţionaţi  în  secolele  al  Xll-lea  —  al  XV-lea 
reprezintă  resturile  populaţiei  româneşti,  care  în  evul  mediu  era  răs¬ 
pândită  aproape  în  toate  părţile  Peninsulei  Balcanice.  Textul  hrisoave- 
lor  sârbeşti  ne  dovedeşte  că  până  în  secolul  al  XV-lea  s-a  păstrat  no¬ 
ţiunea  etnografică  a  cuvântului  vlah,  deşi  după  toată  probabilitatea  ei 
începuseră  deja  a  se  asimila  cu  elementul  sârbesc4436.  Silviu  Dragomir 
reuşeşte  să  identifice  câteva  etape  ale  procesului  de  asimilare  a  vlahi¬ 
lor  de  către  sârbi.  Dintre  documentele  pe  care  le-a  consultat,  istoricul 
clujean  reţine  remarca  unui  renumit  călător  prin  Balcani,  Petantius, 
care,  în  jurul  anului  1500,  distingea  în  Serbia,  alături  de  „sălbaticii  şi 
războinicii  „Rasciani"  de  lângă  Dunăre  şi  Sava,  pe  valahii  bogaţi  în  tur¬ 
me  şi  locuitori  în  munţi,  pe  care  îi  numeşte  neam  sălbatic  de  oameni  4437. 
Pe  baza  mărturiilor  unor  călători  păstrate  în  diverse  documente  la  care 
a  avut  acces,  Silviu  Dragomir  presupune  că  în  secolul  al  XVlI-lea  vlahii 
din  Serbia,  Bosnia  şi  Croaţia  nu-şi  mai  păstrau  limba  originală,  din  ea 
dispărând  orice  urmă  de  romanitate. 

Hrisoavele  cancelariei  ţarilor  sârbi  confirmă  toate  că  ocupaţia  de 
bază  a  vlahilor  era  pastoritul,  pendulant  între  iernatic  şi  văratic  în  mun¬ 
ţii  nesfârşiţi  ai  Serbiei,  care  iniţial  erau  proprietate  regală  exclusivă,  cu 
timpul  obţinând  posesiuni  de  acest  fel  mânăstirile  şi  câţiva  nobili.  De¬ 
plasarea  de  la  văratic  către  iernatic  a  turmelor  vlahilor  era  o  aprecia¬ 
bilă  sursă  de  venit  pentru  comunităţile  sârbeşti,  de  aceea  ţarul  Duăan 
a  dat  un  ucaz  prin  care  stabilea  că  pe  itinerarul  transhumantei  să  nu 
se  oprească  doi  proprietari  vlahi  sau  albanezi  de  turme  de  oi  în  acelaşi 
sat.  Dacă  oierul  va  ignora  această  dispoziţie  va  plăti  preţul  păşunatului 
şi  o  amendă  de  o  sută  de  perperi.  Toţi  păstorii  plăteau  o  taxă  pentru 
păşunatul  alpin  iernatic,  numită  ierbărit  (travnina),  pe  care  o  încasau 

reprezentanţii  fiscului,  aşa-numiţii  ierbari  (travniceari)  şi  care,  aşa  cum 
reiese  din  ucazul  ţarului  DuSan,  constă  în  „de  la  o  sută  de  iepe,  una, 
de  la  o  sută  de  oi,  una  cu  miel,  iar  de  la  o  sută  de  vite,  una"3*.  Silviu 
Dragomir  observă  foarte  bine  că  pe  moşiile  aparţinând  mănăstirilor 
existau  două  categorii  de  vlahi.  Din  prima  categorie  făceau  parte  vlahii 
care  nu  aveau  obligaţii  speciale  faţă  de  aşezământul  monahal,  dar  care 
plăteau  taxele  impuse  pentru  păstorit,  mai  exact  pentru  că  îşi  păşunau 
turmele  pe  munţii  mănăstirii.  Această  categorie  de  vlahi  erau  scutiţi  de 
obligaţia  efectuării  serviciului  militar  şi  se  supuneau  doar  jurisdicţiei 
bisericilor  cărora  le  aparţineau.  In  schimb,  ei  se  îngrijeau  de  produsele 
păstoritului,  de  lapte  şi  derivatele  acestuia,  precum  şi  de  creşterea  di¬ 
feritelor  categorii  de  animale.  Tot  ei  erau  aceia  care  executau  transpor¬ 
tul  şi  aveau  obligaţia  de  a  preda  autorităţii  obştei  o  anumită  cantitate 
de  brânză  şi  blănuri,  de  a  prelucra  lâna,  producând  pături  sau  alte  ţe¬ 
sături.  *  f:  .»  n  /’  J  inLu! 

Cea  de-a  doua  categorie  o  reprezintă  vlahii  înregistraţi  în  înseşi 
documentele  mănăstireşti.  Ei  păşteau  oile  şi  vitele  mănăstirii,  creşteau 
şi  îngrijeau  caii  sau  porcii.  Pentru  aceste  servicii  ei  primeau  uneori  pla¬ 
tă  câte  doisprezece  mânji  pe  an,  alteori  prestau  muncile  amintite  fără 
plată,  fiind  probabil  încadraţi  în  obştea  mănăstirească. 

Silviu  Dragomir  insistă  asupra  faptului  că  printre  vlahii  din  Ser¬ 
bia  Evului  Mediu  erau  şi  dintre  aceia  care  dispuneau  de  moşii  şi  sate, 
în  care  cultivau  pământul,  fiind  aşadar  veritabili  agricultori.  Faptul  că 
în  unele  hrisoave  este  consemnată  obligaţia  vlahilor  de  a  preda  bucate 
şi  vin  autorităţilor  întăreşte  această  afirmaţie. 

Din  documentele  consultate,  Silviu  Dragomir  reuşeşte  să-şi  formu¬ 
leze  o  părere  şi  în  legătură  cu  organizarea  bisericească  a  românilor  din 
Peninsula  Balcanică  în  Evul  Mediu.  Aflăm  dintr-un  hrisov  al  regelui 
Ştefan  Prvovenăani  că  toţi  vlahii  din  regatul  său  sunt  supuşi  jurisdic¬ 
ţiei  bisericeşti  a  arhiepiscopului  sârbesc,  care  îşi  avea  pe  atunci  reşe¬ 
dinţa  la  mănăstirea  2i£a.  în  aceeaşi  perioadă  în  cataloagele  episcopiei 
din  Ohrida  se  consemnează  existenţa  unui  scaun  episcopal  al  vlahilor, 
pe  care  Silviu  Dragomir  îl  plasează  în  jurul  localităţii  Vranje.  Despre 
episcopatul  vlahilor  există  ştiri  disparate.  El  este  reamintit  în  anul  1335 
cu  reşedinţa  la  Lerin  sau  Prilep,  dar  Silviu  Dragomir  crede  că  sârbii  nu 
au  privit  cu  ochi  buni  existenţa  unei  instituţii  religioase  a  vlahilor  de 
nivel  aşa  de  înalt.  De  aceea,  după  ce  ei  cuceresc  de  la  bizantini  terito¬ 
riul  pe  care  era  plasat,  iau  măsuri  de  desfiinţare  a  episcopatului  vla¬ 
hilor39. 

Dacă  începutul  relaţiilor  sociale,  interetnice  româno-sârbe,  coboa¬ 
ră  dincolo  de  limita  secolului  al  X-lea,  contactele  în  plan  religios  şi  cul¬ 
tural  se  instaurează  mult  mai  târziu,  dar,  odată  cu  trecerea  timpului,  ele 
devin  tot  mai  strânse,  cele  două  popoare  simţindu-se  tot  mai  mult  fraţi 
intru  ortodoxie,  iar  în  această  calitate  nici  unul  dintre  ele  n-a  pregetat 
să  ofere  sprijin  celuilalt  aflat  la  nevoie. 

Raporturile  româno-sârbe  sunt  un  exemplu  deosebit  de  fericit,  de 
bună  frăţie  spirituală  şi  înţelegere.  Deşi  aparţin  unor  structuri  etnice  di- 

ferite,  respectiv  daco-română  şi  slavă,  românii  şi  sârbii  şi-au  derulat  epi¬ 
soade  însemnate  din  destinul  lor  zbuciumat  în  înţelegere  şi  ajutor  reci¬ 
proc.  Legăturile  dintre  români  şi  sârbi  s-au  extins  şi  întărit  mult  înce¬ 
pând  cu  secolul  al  XIV-lea,  când  au  avut  de  înfruntat  un  duşman  comun 
—  turcii,  care,  în  păgânismul  lor  închistat,  dispreţuiau  şi  prigoneau  pe 
toate  căile  creştinismul. 

Relaţiile  religioase  româno-sârbe  îşi  găsesc  începutul  spre  finele 
secolului  al  XIV-lea,  când  Sfântul  Nicodim  cel  Sfinţit,  despre  care  se 
crede  că  era  de  origine  valahă,  vine  din  Serbia  în  Ţara  Românească, 
unde  pune  bazele  unor  aşezăminte  monahale  rămase  celebre  până  în 
zilele  noastre.  Astfel,  între  anii  1370 — 1375,  cu  ajutorul  voievodului  Vla- 
diblav-Vlaicu,  ridică  mănăstirea  Vodiţa,  în  timpul  lui  Radu  I  Basarab  ri¬ 
dică  mănăstirea  Tirmana,  care  a  fost  sfinţită  în  anul  1378,  iar  cu  spriji¬ 
nul  celui  mai  mare  voievod  muntean,  Mircea  cel  Bătrân,  zideşte,  în  jurul 
anului  1400,  mănăstirea  Prislop  din  Ţara  Haţegului. 

începutul  fiind  făcut,  cele  două  popoare  vecine  se  vor  susţine  re¬ 
ciproc  atât  spiritual,  cât  şi  material  întru  apărarea  şi  întărirea  credinţei 
ortodoxe  comune,  la  aceasta  contribuind  în  bună  măsură  şi  faptul  că 
atât  unul,  cât  şi  celălalt  au  beneficiat  de-a  lungul  istoriei  de  voievozi 
şi  despoti  (ţari)  luminaţi  şi  cu  credinţă  în  Dumnezeu  şi  nu  s-au  dat  în 
lături  să  intervină  energic  ori  de  câte  ori  s-a  impus  pentru  a  anihila 
acţiunile  duşmanilor  comuni.  Conducătorii  celor  două  tari  au  dăruit 
sate  şi  moşii  mănăstirilor  şi  au  contribuit  direct  la  ridicarea  multor  lă¬ 
caşuri  sfinte  atât  în  propria  tară,  cât  şi  în  tara  vecină.  Ca  dovadă  a  pre¬ 
ţuirii  românilor  ortodocşi  din  Ţara  Românească  şi  având,  desigur, 
proaspăt  în  amintire  efortul  şi  jertfa  Sfântului  Nicodim  cel  Sfinţit,  ta¬ 
rul  Lazăr  al  Serbiei  împroprietăreşte  mănăstirea  Tismana  cu  zece  sate 
sârbeşti,  gesturi  similare  făcând  la  rându-le  voievozii  munteni  şi  mol¬ 
doveni  vizavi  de  mai  multe  biserici  şi  mănăstiri  sârbeşti.  Mai  târziu, 
domnitorul  Radu  cel  Mare  Basarab  ridică  mănăstirea  Lopuşnea  din 
Kraira,  ţinutul  Timocului,  iar  Neagoe  Basarab  îl  sprijină  pe  fostul  mi¬ 
tropolit  al  Ţării  Româneşti,  Maxim  Brancovici,  când  a  revenit  în  Ser¬ 
bia,  la  zidirea  celebrei  mănăstiri  Cruşedol. 

Relaţiile  religioase  sârbo-române  cunosc  noi  trepte  după  ce  Nea¬ 
goe  Basarab  şi-a  dat  acordul  pentru  instalarea  în  scaunul  mitropoliei 
Ţării  Româneşti  a  ieromonahului  sârb  Macarie.  Soţia  lui  Neagoe  Basa¬ 
rab,  Milita-Despina,  care  se  trăgea  dintr-un  neam  renumit  de  despoţi 
sârbi,  a  contribuit  cu  bani  şi  podoabe  la  înălţarea  mănăstirii  Curtea  de 
Argeş  şi  a  făcut  danii  semnificative  mai  multor  mănăstiri  din  Serbia.  Pe 
linia  aceasta  a  sprijinirii  materiale  a  mănăstirilor  sârbeşti  au  mers  şi 
domnii  moldoveni  Petru  Rareş  şi  Alexandru  Lăpuşneanu. 

Ajutorul  frăţesc  acordat  de  voievozii  români  sârbilor  a  venit  de 
fiecare  dată  exact  atunci  când  poporul  vecin  avea  cea  mai  mare  nevoie 
de  sprijin  material  şi  îmbărbătare  sufletească.  Către  sfârşitul  secolului 
al  XV-lea,  când  despotatul  sârbesc  nu  mai  poate  rezista  loviturilor  ne¬ 
cruţătoare  ale  turcilor,  se  îndreaptă  ajutoarele  domnitorilor  Vlad  Călu¬ 
gărul  din  Ţara  Românească  şi  ale  lui  Ştefan  cel  Mare  din  Moldova  că¬ 
tre  diverse  mănăstiri  sârbeşti,  cum  este  cea.de  la  Hopovo  şi  Cruşedo- 

Iul.  Se  înregistrează  în  această  perioadă  o  serie  de  căsătorii  mixte  ro- 
mâno-sârbe  între  familiile  domneşti.  Aşa  de  exemplu,  doi  dintre  fraţii 
Craioveşti,  care  erau  dregători  înalţi  şi  deosebit  de  bogaţi,  se  căsăto¬ 
resc  cu  două  sârboaice,  una  fiind  fiica  demnitarului  sârb  Dimitrie  Iak- 
şi£,  cumnat  al  despotului  Jovan  Brancovici. 

în  peisajul  relaţiilor  bisericeşti  şi  culturale  româno-sârbe  se  în¬ 
scrie  cu  rezultate  dintre  cele  mai  bune  activitatea  de  tipărire  desfăşu¬ 
rată  de  călugărul  Macarie,  originar  din  Serbia,  precum  şi  cea  a  lui  Di¬ 
mitrie  Liubavic,  sârb  şi  el,  care  în  tipografia  Târjgoviştei  a  tipărit  nume¬ 
roase,  cărţi  de  cult  în  limba  slavonă.  Alături  de  aceste  lucrări  peste  ca¬ 
re  domneşte  evlavia  creştină  şi  sentimentele  de  frăţietate  ale  domnito¬ 
rilor  şi  reprezentanţilor  bisericii,  la  strângerea  legăturilor  dintre  ro¬ 
mâni  şi  sârbi  au  contribuit  şi  o  serie  de  cărturari  şi  dregători.  Astfel, 
în  anul  1574  un  preot  sârb  pe  nume  Ioan  vinde  lui  Juraşcu  Uricarul  un 
letopiseţ  al  crailor  şi  arhiepiscopilor  din  Sârbia,  documentul  fiind  apoi 
dăruit  in  anul  1588  mănăstirii  Suceviţa.  Cam  în  aceeaşi  perioadă,  logo¬ 
fătul  Pârvu  al  Ţării  Româneşti  oferă  mănăstirii  Krivednic  din  Serbia  un 
Tetraevanghel,  iar  actele  de  acest  fel  nu  mai  sunt  o  raritate  pe  întrea¬ 
ga  durată  a  secolului  al  XVI-lea  şi  în  prima  jumătate  a  secolului 
următor.  .  . 

•  în  secolele  al  XVII-lea  şi  al  XVIII-lea  relaţiile  româno-sârbe  au 
fost  puternic  impulsionate  de  patriarhia  sârbă  de  la  Peci,  ai  cărei  slu¬ 
jitori  în  frunte  cu  patriarhul  făceau  frecvente  călătorii  în  Ţara  Româ¬ 
nească,  vizitând  mai  ales  Bucureştiul  şi  Târgoviştea.  în  toată  această 
perioadă  o  serie  de  învăţaţi  sârbi,  dar  şi  mulţi  călugări  s-au  stabilit  pe 
lângă  mitropoliile  de  la  Târgovişte,  Suceava,  Iaşi  sau  Bucureşti,  pre¬ 
cum  şi  la  diferite  mănăstiri  şi  episcopii  româneşti,  găsind  aici  adăpost 
mai  sigur  în  faţa  urgiei  turceşti.  j  .  . 

în  contextul  relaţiilor  româno-sârbe  un  loc  important  revine  fami¬ 
liei  Brancovici,  aşa  cum  subliniază  Silviu  Dragomir  în  Fragmente  din 
cronica  sârbească  a  lui  George  Brancovici  \  în  care  ne  este  prezentată 
lucrarea  politică  şi  literară  a  acestuia,  precum  şi  perioada  cât  fratele 
său,  Sava,  a  fost  mitropolit  al  Ardealului.  Ca  atare,  autorul  cronicei  a 
avut  un  dublu  rol,  intrând  atât  în  atenţia  istoriografiei  române,  cât  şi 
în  a  celei  sârbeşti. 


1  Unul  dintre  cei  mai  generoşi  domnitori  români  faţă  de  aşezămin- 
tele  monahale  sârbeşti  a  fost  Constantin  Brâncoveanu,  care  şi-a  luat 
bunul  obicei  creştinesc  de  a  le  acorda  ajutoare  anual.  Au  beneliciat  de 
generozitatea  lui  Constantin*  Brâncoveanu  mănăstiri  ca:  Trebinja,  Ra- 
coviţa,  Ravaniţa,  Mileşeva,  Studeniţa.  Aceste  ajutoare  financiare  au  fost 
continuate  şi  de  urmaşul  lui  Constantin  Brâncoveanu  *  la  tronul  Ţării 
Româneşti,  domnitorul  Ştefan  Cantacuzino. 


.  i  r  •  •  .*  *  ,  j  •  • 

între  aiiii  1718 — 1739,  când  Oltenia  s-a  aflat  sub  stăpânire  austria¬ 
că,  eparhia  Râmnicului  a  fost  trecută  sub  jurisdicţia  mitropoliilor  sâr¬ 
beşti  de  la  Belgrad  şi  Carloviţ41. 

•  4  «  *  •  * 

Relaţiilor  româno-sârbe  în  Banat  le  consacră  Silviu  Dragomir  'o 
lucrare  specială42,  în'  care  face  o  incursiune  pertinentă  în  timp,  eviden- 

tiind  aşezările  succesive  ale  sârbilor  în  Banat,  şi,  purtând  o  polemică 
constantă  cu  istoricii  sârbi  şi  maghiari,  care  acreditau  ideea  întâietăţii 
In  această  provincie  însemnată  a  României  a  unei  populaţii  de  altă  et¬ 
nie  decât  cea  românească.  Silviu  Dragomir  aduce  argumente  de  ordin 
istoric,  toponimic  şi  statistic  (demografic)  pentru  a  susţine  autohtonia 
românilor  în  Banat,  dar  subliniază  şi  buna  convieţuire  ce  a  existat  în¬ 
totdeauna  între  cele  două  etnii. 

Preocupat  de  punerea  în  lumină  şi  a  relaţiilor  culturale  româno- 
sârbe,  Silviu  Dragomir  publică  în  anul  1943,  în  revista  Balcania,  un  nu¬ 
măr  însemnat  de  scrisori  reprezentând  o  parte  din  corespondenta  mitro¬ 
politului  sârb  de  Carlovit,  Iosif  Rajaăic  cu  Andrei  Şaguna,  pe  atunci  ar¬ 
himandrit  şi  apoi  vicar  al  eparhiei  Ardealului.  Din  aceste  scrisori  reiese 
atmosfera  culturală  ce  domnea  în  Transilvania,  preocupările  lui  Andrei 
Şaguna  pentru  tipărirea  de  cărţi  religioase  şi  organizarea  şcolilor  con¬ 
fesionale.  Ierarhul  român  era  interesat  de  trimiterea  de  tineri  români 
la  studii  la  Carlovit,  precum  şi  de  intrarea  în  posesia  unor  acte  află¬ 
toare  în  arhivele  sârbeşti  şi  care  fac  referire  la  viata  bisericească  a 
Ardealului  în  perioada  1761 — 1783,  când  aceasta  se  afla  sub  adminis¬ 
traţia  bisericească  a  ierarhilor  sârbi. 

Ca  şi  unul  care  a  studiat  ani  buni  la  un  gimnaziu  sârbesc,  iar  apoi 
a  cercetat  nenumărate  documente  în  arhivele  sârbeşti,  Silviu  Dragomir 
acordă  în  lucrările  sale  un  spaţiu  larg  contribuţiei  mitropoliei  de  la 
Carlovit  la  strângerea  şi  diversificarea  relaţiilor  româno-sârbe  în  plan 
religios.  în  condiţiile  în  care  Curtea  de  la  Viena  urmărea  să  tină  cu 
orice  preţ  sub  ascultare  mulţimea  naţiunilor  din  imperiu,  utilizând  cu 
subtilitate  elementul  religios  şi  urmărind  să  atragă  popoarele  supuse  la 
catolicism  fie  prin  propagandă,  fie  prin  forţă,  o  ripostă  a  unei  ortodoxii 
europene  unite  ar  fi  fost  singura  soluţie  de  stopare  a  acţiunilor  dezna- 
tionalizante.  Silviu  Dragomir,  în  lucrările  sale43,  a  surprins  intenţia  unor 
preoţi  şi  ierarhi  transilvăneni  de  a  realiza  un  asemenea  zid  al  ortodo¬ 
xiei,  prin  atragerea  alături  de  români  şi  de  sârbii  din  Imperiul  Habsbur- 
gic,  a  curţii  turiste,  ştiut  fiind  că  Rusia  era  pe  atunci,  tara  cu  ortodoxis¬ 
mul  cel  mai  puternic  şi  cu  un  prestigiu  de  necontestat  în  Europa.  în  con¬ 
diţiile  în  care  intervenţiile  curţii  turiste  în  favoarea  românilor  ortodocşi 
siliţi  a  se  uni  cu  Roma,  erau  timide  şi  insuficient  de  prompte  şi,  în  ge¬ 
neral,  fără  rezultate  observabile,  românii  ardeleni,  cu  deosebire  cei  din 
jurul  Făgăraşului  îşi  îndreaptă  speranţele  înspre  mitropolia  de  la  Car¬ 
lovit.  Silviu  Dragomir  observă  că  primii  care  reuşiseră  să  se  pună  sub 
protecţia  mitropoliei  de  la  Carlovit  au  fost  românii  braşoveni,  ai  căror 
reprezentanţi  au  participat  la  congresele  naţionale  sârbeşti  în  anii  1743, 
1748  şi  1749.  în  cadrul  Imperiului  Austro-Ungar,  sârbii  ortodocşi  se  bu¬ 
curau  de  o  evidentă  autonomie  şi  de  privilegii  consistente.  Aşa  se  face 
că  românii  din  Şcheii  Braşovului  se  adresează  printr-o  scrisoare  ce  da¬ 
tează  din  5  august  1735  mitropolitului  Vichentie  Iovanovici,  rugându-1 

să-i  ia  sub  scutul  Sfinţiei  Sale.  Mitropolitul  transmite  răspunsul  său 
printr-o  scrisoare  datată  pe  28  august  1735,  din  care  rezultă  că  s-a  de¬ 
cis  să  ia  sub  jurisdicţia  sa  pe  credincioşii  ortodocşi  din  Braşov  şi  din 

Ţara  Bârsei.  In  scrisoare  se  spune:  „după  cererea  voastră  la  arhiepisco¬ 
pia  şi  mitropolia  noastră  care  se  află  la  Beligrad  în  Serbia,  vă  împreu¬ 
năm  şi  vă  împărtăşim  şi  pe  voi  în  jurisdicţiile  bisericeşti,  după  preda- 
niile  sfinţilor  şi  de  Dumnezeu  purtătorilor  părinţi  nouă"44.  Se  subînţe¬ 
lege  că  s-au  semnalat  proteste  energice  din  partea  Vienei,  dar  în  ciuda 
lor  marii  arhierei  sârbi  n-au  dat  înapoi,  ci  au  continuat  să  se  arate  in¬ 
teresaţi  de  situaţia  ortodocşilor  ardeleni  supuşi  la  tot  felul  de  prigoane 
din  partea  autorităţilor.  Această  atitudine  de  solidaritate  ecumenică  îl 
determină  pe  Silviu  Dragomir  să  afirme  că  doar  datorită  intervenţiei 
mitropoliţilor  sârbi,  biserica  românească  din  Ardeal  a  reuşit  să  facă  fa¬ 
ţă  presiunilor  la  care  a  fost  supusă  timp  de  decenii  şi  să-şi  salveze  cre¬ 
dinţa  strămoşească45.  In  acest  sens,  „problema  cea  mai  complicată  care 
a  confruntat  epoca  mitropolitului  Pavel  Nenadovici  (care  i-a  urmat  lui 
Vichentie  Iovanovici  —  n.n.),  este  rezistenţa  la  uniaţia  propagată  de 
autorităţile  imperiale  cu  o  neobişnuită  violenţă,  la  jumătatea  secolului 
al  XVIII-lea"46.  Bun  diplomat,  tenace  şi  inteligent,  deosebit  de  apreciat 
de  însăşi  împărăteasa  Maria  Tereza,  mitropolitul  Pavel  Nenadovici  a  in¬ 
tervenit  constant  şi  ferm  în  favoarea  tuturor  credincioşilor  ortodocşi 
din  Transilvania  căutând  să-şi  extindă  autoritatea  cu  deosebire  şi  asu¬ 
pra  românilor,  de  la  ai  căror  reprezentanţi  în  lupta  împotriva  uniaţiei 
primea  nenumărate  scrisori  şi  solicitări  de  sprijin.  Una  dintre  scrisorile 
cele  mai  ample  şi  bine  documentate  pe  care  a  primit-o  mitropolitul  sârb 
este  cea  semnată  de  Ioan  Oancea  şi  de  preoţii  Bucur,  Ioan,  Văsiiu,  Mă- 
cinic  şi  Ion  din  Galeş,  pe  care  o  reproducem  în  continuare  pentru  că  ni 
se  pare  semnificativă  şi  extrem  de  relevantă  pentru  tratamentul  la  care 
erau  supuşi  credincioşii  ardeleni  care  stăruiau  în  a  rămâne  la  religia 
lor  străveche  şi  pentru  dârzenia  şi  insistenţa  cu  care  îşi  apărau  cauza 
şi  îşi  intensificau  demersurile  la  diferite  foruri: 

„Cu  fierbinţi  lacrămi  cădem  la  picioarele  preasfinţiei  tale  şi  plân¬ 
gem  şi  ne  rugăm  din  adâncul  sufletului,  să  te  milostiveşti  să  ne  cuprinzi 
sub  aripile  preasfinţiei  tale,  fiind  preasfinţia  ta  marele  păstorilor.  Să  te 
milostiveşti,  că  pierim  şi  trupeşte  şi  sufleteşte  şi  n-avem  unde  să  ne  ră- 
zimăm,  făr'numai  la  Hristos  şi  la  preasfinţia  ta.  Că  ne-au  scornit  vină 
şi  ne  silesc  şi  zic  că  am  fost  uniaţi,  şi  n-am  fost,  nice  suntem.  Când  au 
venit  unia,  bine  ştim  că  au  venit  la  1700  în  zilele  lui  Atanasie  episco¬ 
pul.  Cum  au  venit,  numaidecât  au  strâns  sobor  la  Bălgrad  şi  acolo  au 
vestit  unia.  Şi  aşa  au  vestit  încât  fiind  popii  noştri  neînvăţaţi,  n-au  pre- 
ceput.  Dară  noi  mirenii  am  întrebat  alte  neamuri  şi  ne-au  spus  că-i 
stricăciune.  Şi  ne-am  ales  braşovenii  şi  făgărăşenii,  şi  noi  ceştilalţi  am 
dat  inştanţie  cu  proteştaţie,  cum  că  noi  nu  primim  unia.  Atuncea  s-au 
sculat  paterul  care  era  lângă  vlădica,  Bărămiain  (Barany)  s-au  sculat  cu 
bătaie  să  ne  bată,  că  de  ce  nu  primim  unia.  Atuncea  ne-am  ales  6  oa¬ 
meni:  doi  din  Braşov  şi  doi  de  la  Făgăraş  şi  doi  de  la  Sălişte  şi  am  tri¬ 
mis  la  înălţatul  împărat  Leopold  şi  ne-au  dat  preveleghiu  foarte  tare, 
încât  nimenea  să  nu  ne  silească,  nici  nu  ne-au  silit.  După  aceea  au  ve¬ 
nit  al  doilea  episcop  Ioan  Pataki.  Noi  având  dreptate  să  nu  ne  silească 
popii  noştri  la  unie,  nice  nu  ne-au  silit.  Al  treilea  episcop  Inochentie 
Micu,  iară  ne-am  dus  la  dânsul  să  nu  ne  silească  popii  noştri  la  unie, 

nice  nu  ne-au  silit.  Dară  ducându-se  la  Beci,  au  venit  ţărcălaşi  (trimişi) 
prin  sate  şi  au  zis:  popii  care  vor  fi  uniaţi,  să  nu  dea  porţie  împără¬ 
tească.  Atuncea  popii  au  zis  unii  că  ei  sunt  uniaţi,  iară  care  au  fost  cu 
frica  lui  Dumnezeu  au  zis  că  ei  nu  sunt  uniaţi,  mai  bine  or  da  porţie  şi  nu 
s-or  unia.  Şi  până  atuncea  am  întrebat  pre  cei  ce  zic  că  sunt  uniaţi  şi 
de  o  sută  de  ori,  şi  am  zis:  rogu-vă  să  nu  care  cumva  să  fiţi  uniaţi.  Ei 
au  luat  vinu'  şi  pita  în  mână  şi  s-au  pus  în  genunche  şi  s-au  jurat  că 
ei  nu  sunt  uniaţi  şi  s-au  şi  afurisit,  cum  că  ei  nu  sunt  uniaţi,  nice  lor 
unirea  nu  le  trebuie.  Apoi  noi  am  crezut.  Dară  viind  vălătaşu'  (vătaful), 
au  zis  c-au  fost  ş-or  fi  uniaţi.  Dară  noi  am  zis:  fiţi  cu  Dumnezeu,  că 
nouă  nu  ne  trebuiţi,  că  nouă  popii  afurisiţi  nu  ne  trebuie  jurându-vă 
voi  că  nu  sunteţi  uniaţi,  şi  acum  ziceţi  că  sunteţi  şi  aţi  fost.  Noi  om 
ţinea  popii  noştri,  cei  după  lege,  care  n-au  fost  nice  or  fi  uniaţi.  După 
aceea,  s-au  sculat  popii  cei  uniaţi  şi  s-au  dus  la  domni  şi  ne-au  pârât, 
ş-au  minţit  că  noi  am  fost  împreună  cu  dânşii.  Şi  n-am  fost  şi  nice  om 
fi.  Şi  ne-au  pus  supt  bârşag.  Şi  ne-au  prins  pe  noi,  mai  mult  decât  trei 
sute  de  oameni,  tot  fruntea,  şi  noi  am  feleluit  că  nu  ne  vom  unia,  sun¬ 
tem  gata  să  ne  aduceţi  muierile  şi  copii,  să  le  tăiaţi  capetele,  apoi  nouă. 
Să  ştiti  măria  voastră  bine,  că  om  nu-i  slobod  cu  trupul,  dară  încă  cu 
sufletul.  Apoi  ne-au  slobozit  şi  ne-au  pus  supt  birşag  tare  cumplit  şi  încă 
supt  bătaie.  Dară  noi  văzând  pedeapsa  trupului,  am  trimis  în  trecutul 
an  la  înălţata  crăiasă,  să  se  milostivească  să  nu  ne  silească,  ci  să  ne 
lase  în  legea  noastră.  Şi  de  birşaguri  înălţata  crăiasă  n-au  ştiut  nimica, 
de  silele  şi  de  birşagurile  noastre.  Ne-au  dat  numaidecât  poruncă,  şi  aşa 
au  poruncit:  cu  a  cui  ştire  ne-au  tras  pre  noi  atâta  birşag  şi  ne  sileşte 
la  unie.  Că  aşa  felelueşte  înălţata  crăiasă  şi  zice  aşa:  nu  m-am  pus  eu 
craiul  tării,  ca  să  stric  legea  cuiva,  ci  să  întăresc.  Văzând  domnii  po¬ 
runca  înălţatei  crăiese,  numaidecât  au  prins  pe  omul  nostru,  anume  Ion 
Oancea  şi  l-au  bătut  în  fiare  şi  l-au  băgat  în  temniţa  eea  de  pierzare  şi 
au  oprit  ca  nime  la  dânsul  să  nu  meargă,  nice  găzdoaia  să  nu  meargă, 
nice  bucate  nime  să  nu  dea,  numai  timnicerul  câte  puţintea  pâne  şi  apă. 
Apoi  au  început  a  prinde  popii,  şi  au  prins  popii,  de  sunt  ş-acuma  prinşi. 
Şi  au  trimis  în  numitu'  sat  Galeş  doi  slujitori  ai  cetăţii,  ca  să  prinză  un 
popă,  şi  n-au  găsit  pre  popa  acasă,  şi  era  pre  la  mieziu'  nopţii,  ci  au  gă¬ 
sit  numai  pe  preoteasa  sa.  Au  început  a  o  bate  şi  s-o  lege,  iară  ea  a  în¬ 
ceput  a  tipa-  Vecinii  au  sărit  să  vază  ce  va  să  fie.  Slujitorii  au  tras  cu 
un  pistol  ş-au  puşcat  un  om  şi  numaidecât  au  căzut.  Muierea  puşcatului 
au  început  a  ţipa,  slujitorii  s-au  spăriat  şi  au  fugit  pre  supt  nişte  sălcii 
şi  s-au  lovit  unul  la  obraz.  Şi  au  mers  la  domni  ş-au  minţit  până  când 
ne-au  chemat  la  domni.  Şi  ne-au  întrebat  domnii  de  ce  am  sărit  la  slugi 
să-i  ucidem.  Noi  am  feleluit  că  noi  n-am  sărit,  iară  noi  am  zis  că  n-am 
mers  la  casa  birăului,  ci  ne  face  nouă  primejdie  ca  aceasta,  de-au  min¬ 
ţit  ei  că  am  sărit  noi  asupra  poruncii  domneşti.  Şi  domnii  au  ascultat 
vorbele  lor,  iară  sufletele  noastre  nu  le-au  băgat  în  seamă.  Şi  noi  am 
mărturisit  precum  noi  n-am  sărit.  Şi  au  trimis  de  au  adus  pre  omul  cel 
împuşcat  cu  carul  şi  l-au  băgat  în  temniţă.  Şi  ne-au  trimis  două  compa¬ 
nii  de  nemţi,  de  ne  chinuiesc  şi  ne  căznesc.  Şi  de  se  betejeşte  un  om, 

duc  nemţii  pe  popii  cei  uniţi  de-1  cuminecă  şi  de  moare  un  om,  iară  duc 
nemţii  de-1  îngroapă.  Şi  pătimim  de  frica  nemţilor  şi  de-a  popilor.  Şi  de 
se  naşte  vreun  prunc,  aleargă  popii  cu  nemţii  de-1  botează  cu  de-a  sila. 
Şi  care  om  nu  va  să  meargă  cu  popii  cei  uniaţi  la  biserică,  îi  trage  dintâi 
câte  50  de  bani,  a  doua  oară  câte  un  florint  şi  merg  la  cârciumă  şi  beau  şi 
umblă  pe  uliţe  toţi  beţi  nu  ca  preoţii  şi  până  acum  ne  chinuiesc  îm¬ 
preună  cu  nemţii  şi  zic  că-i  porunca  înălţatei  crăiese.  Dară  noi  plângem 
din  adâncul  sufletului  nostru  şi  ne  rugăm  să  te  milostiveşti  preasfinţia 
ta  să  ne  izbăveşti  sufletele  noastre,  fiind  preasfinţia  ta  cap  legii  şi  al 
doilea  Hristos.  Să  judeci  preasfinţia  ta  ce  vină  avem  noi,  că  de  câte  ori 
au  venit  arhierei  în  ţara  Ardealului  nu  de  credinţa  noastră,  fiind  uniaţi, 
noi  totdeauna  ne-am  apărat.  Şi  acuma  făcătorii  de  rău  popii  ne  fac  o 
silă  cumplită.  Cu  acestea  ne  rugăm  preasfinţiei  tale,  şi  orice  vei  cheltui 
preasfinţia  ta,  cu  mare  iubire  vom  întoarce  preasfinţiei  tale  şi  cu  mare 
mulţumită,  numai  să-ţi  rămânem  fii  ai  sfinţiei  tale,  mici  şi  plecaţi.  Noi, 
scaunul  Sibiului  şi  al  Făgăraşului  şi  scaunul  Nocrih  şi  scaunul  Miercu- 
rei  şi  scaunul  Sebişului  şi  scaunul  Orăştiei  şi  ţinutul  Dobrii  tot.  Ion 
Oancea,  popa  Bucur,  popa  Ion,  popa  Văsiiu,  popa  Măcinic,  popa  Ion 
1750,  luna  decembrie  10”*7. 

Cu  câtva  timp  înainte  mitropolitul  Nenadovici  primise  o  altă  scri¬ 
soare  semnată  de  doi  negustori  din  Făgăraş,  Nicolae  Şomnoi  şi  Enache 
Arpaş,  care  cereau  ca  mitropolitul  sârb  să-i  ia  pe  românii  ortodocşi  sub 
protecţia  sa,  căci  „în  unie  n-au  fost  amestecaţi  nicidecum144*. 

Un  memoriu  mult  mai  consistent  îi  adresă  mitropolitului  Nenado¬ 
vici  Bucur  Bârsan,  Oprea  Miclăuş  şi  Radu  Sabău,  care,  după  ce  îl  in¬ 
formează  pe  preafericitul  părinte  despre  demersurile  întreprinse  ante¬ 
rior  pe  lângă  împărăteasa  Maria  Tereza  şi  pe  lângă  ambasadorul  rus  la 
Viena,  roagă  să  li  se  trimită  preoţi,  fiindcă,  zic  ei,  „noi  nu  vrem  să 
avem  nimic  comun  cu  uniaţii ...  iar  pentru  credinţa  strămoşilor  noştri 
suntem  gata  a  suferi  mucenicia  sau  izgonire  din  această  împărăţie,  iar 
legea  nu  o  vom  lepăda1449.  Luându-şi  în  serios  rolul  de  protector  al  orto¬ 
docşilor  ardeleni,  mitropolitul  Nenadovici  trimite  un  reprezentant  per¬ 
sonal  în  Ardeal  pentru  a  lua  la  faţa  locului  pulsul  evenimentelor  şi  a 
se  convinge  pe  viu  de  atmosfera  care  domneşte  în  rândul  populaţiei  du¬ 
pă  unirea  nelegală  şi  forţată  cu  Roma. 

Curierul  mitropolitan  cutreieră  sute  de  localităţi  din  districtele 
Dobra,  Deva,  Hunedoara,  Haţeg,  Orăştie,  Sebeş,  Sălişte  etc.,  stă  de  vor¬ 
bă  cu  oamenii,  preia  cereri  şi  plângeri  în  care  se  evidenţia  faptul  că 
„ni  s-a  urât  de  atâta  vreme  să  trăim  ca  vitele  fără  de  preot  şi  fără  de 
biserică  şi  fără  de  lege  şi  mor  oamenii  necuminecaţi  şi  nespovediţi  şi 
poftim  toţi  moarte  să  murim,  decât  să  trăim  atâta  amar  şi  jale  după  le¬ 
gea  noastră44.  Interesant  ni  se  pare  de  evidenţiat  faptul  că  românii  ar¬ 
deleni  îşi  exprimau  în  mod  explicit  respectul  şi  supunerea  faţă  de  împă¬ 
răteasa  Maria  Terezia,  care  în  tot  acest  răstimp  a  făcut  un  joc  dublu, 
pozând  în  apărătoare  a  intereselor  creştinilor  ortodocşi  din  Ardeal,  care 
în  naivitatea  lor  declară  că  „întru  toate  slujbele  şi  poruncile  crăiesei 
ascultăm  şi  slujim  şi  pentru  crăiasă  şi  capul  şi  sângele  ne  vom  pune, 
iar  uniaţia  nu  vom  primi  nicidecum  până  la  moarte  . 

Reacţia  decisă  întru  apărarea  românilor  ortodocşi  a  mitropolitu¬ 
lui  sârb  a  creat,  cum  era  şi  de  aşteptat,  nemulţumiri  la  Curtea  din  Vie- 
na,  împărăteasa  Maria  Tereza  dispunând  să-i  fie  monitorizate  toate  ac¬ 
ţiunile  întreprinse.  Acest  lucru  nu-1  intimidează  însă  pe  înaltul  prelat, 
ci,  dimpotrivă,  îl  determină  să  acţioneze  cu  şi  mai  multă  osârdie. 

Ca  atare,  în  luna  decembrie  1751,  mitropolitul  Nenadovici  trimite 
o  scrisoare  ortodocşilor  ardeleni  prin  care  le  cere  să  întocmească  un 
memoriu  detaliat  în  care  să  precizeze  nume  de  sate  şi  credincioşi  spre 
a  putea  dispune  de  o  bază  mai  consistentă  pentru  intervenţiile  urmă¬ 
toare.  „A  sosit  vremea  —  subliniază  mitropolitul  în  scrisoarea  sa  ofi¬ 
cială  —  să  vă  rostiţi  în  ce  priveşte  credinţa  voastră,  să  spuneţi  adică 
dacă  doriţi  sau  nu  să  vă  vină  un  episcop  de  ritul  grecesc  neunitIJ.  De- 
clarându-se  un  susţinător  fervent  al  cauzei  românilor,  mitropolitul  Pa- 
vel  Nenadovici  continuă:  „Vă  rog,  creştinilor,  nu  vă  lepădaţi  de  legea 
voastră  părintească . . .  îmbărbătaţi-vă,  deci  fraţilor  şi  credincioşilor,  şi 
duceţi  în  îndeplinire  ceea  ce  vă  sfătuirăm  a  face.  Noi  din  partea  noas¬ 
tră  vă  vom  ajuta  din  toate  puterile44  51.  Mitropolitul  sârb  n-a  rămas  nici 
un  moment  doar  în  zona  declaraţiilor.  El  insistă  tot  mai  mult  să  i  se  re¬ 
cunoască  jurisdicţia  asupra  Transilvaniei,  şi  se  adresă,  prin  mai  multe 
memorii  împărătesei  Maria  Tereza,  căreia  îi  comunică  şirul  represalii¬ 
lor  la  care  sunt  supuşi  ortodocşii  români  din  imperiu.  In  acest  context 
îi  aduce  aminte  împărătesei  de  decretul  regelui  Leopold  I  din  12  decem¬ 
brie  1701,  prin  care  acesta  acorda  românilor  libertatea  de  a  se  uni  cu 
oricare  din  cele  patru  confesiuni  de  bază  din  imperiu,  ori  să  rămână  şi 
în  continuare  la  legea  lor  de  dinainte,  precum  şi  de  dispoziţiile  date  de 
ea  însăşi  nu  o  dată,  prin  care  se  cere  încetarea  persecuţiilor  asupra 
preoţilor  şi  ortodocşilor  neuniţi.  Drept  urmare,  mitropolitului  i  se  reîn¬ 
noieşte  interdicţia  de  a-şi  întinde  jurisdicţia  asupra  Ardealului,  dar 
acesta  departe  de  a  se  resemna,  îşi  sporeşte  eforturile  în  această  direc¬ 
ţie,  amintind  înaltei  curţi  că  el  a  depus  jurământ  de  fidelitate  pentru 
toate  provinciile  şi  că  există  precedente  de  acest  fel,  cum  a  fost  drep¬ 
tul  de  jurisdicţie  acordat  nu  cu  multă  vreme  în  urmă  lui  Sava  Branco- 
vici  asupra  Banatului.  Sporind,  aşadar,  tenacitatea  mitropolitului  Nena¬ 
dovici,  pe  fondul  creşterii  nemulţumirii  credincioşilor  ortodocşi,  pentru 
care  acesta  avea  deja  un  ierarh  pregătit,  aşteptând  doar  momentul  po¬ 
trivit  spre  a-1  instala,  Curtea  de  la  Viena  numeşte  în  anul  1757  în  se¬ 
cret  ca  episcop  al  românilor  din  Ardeal  pe  Dionisie  Novacovici  de  Bu- 
da,  căruia  i  se  atrăsese  în  modul  cel  mai  sever  atenţia  să  nu  recurgă  la* 
acţiuni  ce  ar  putea  compromite  unirea.  în  caz  contrar  era  pregătită  va¬ 
rianta  asasinării  lui  Novacovici52. 

Reiese  limpede  că  secolul  al  XVIII-lea,  mai  exact  evenimentul  re¬ 
gretabil  al  trecerii  silite  a  bisericii  ortodoxe  strămoşeşti  din  Ardeal  la 
biserica  Romei,  a  confirmat  într-un  mod  strălucit  nu  doar  ataşamentul 
neţărmurit  al  credincioşilor  faţă  de  legea  strămoşească,  pentru  care 
şi-au  arătat  în  repetate  rânduri  disponibilitatea  de  a-şi  da  chiar  viaţa, 
ci  şi  sprijinul  constant  şi  eficient  al  înaltelor  oficialităţi  bisericeşti  din 
Serbia  care  a  fost  alături  de  fraţii  lor  întru  credinţă  în  aceste  momente 
de  cumpănă  ale  devenirii  lor  spirituale. 

Meritul  lui  Silviu  Dragomir  constă,  întâi  de  toate,  în  aceea  că  a 
reuşit  să  adune  un  număr  impresionant  de  documente  din  cele  mai  mari 
arhive  ale  vremii  pe  care  le-a  comentat  şi  anexat  la  lucrările  sale  de 
bază,  în  dorinţa  de  a  asigura  celor  interesaţi  surse  obiective  care  să  le 
permită  să-şi  contureze  o  imagine  cât  mai  apropiată  de  ceea  ce  a  în¬ 
semnat  secolul  al  XVIII-lea  pentru  credinţa  noastră  strămoşească. 

Doctorand  Arhim.  EMANUIL  RUS 

Ardeal  în  sec.  XVIII,  voi.  I,  Sibiu,  1920,  anexa  59. 

48.  Ibidem. 

49.  Ibidem,  anexa  60. 

50.  Ibidem. 

51.  Ibidem,  p.  216. 

52.  Vezi  mai  detaliat  la  Ştefan  Lupşa,  începutul  arhipăstoriei  arde¬ 
lene  a  lui  Dionisie  Novacovici,  în  „Biserica  şi  problemele  vremii",  Si¬ 
biu,  1947. 


'  '  •  i  ••  ••  r  ' 

UN  DOCUMENT  INEDIT  AL  PATRIARHIEI  ECUMENICE 

IN  ARHIVELE  STATULUI  DIN  SIBIU 


In  Arhivele  Statului  din  Sibiu  se  găseşte  fondul  Actele  Companiei 
Greceşti  din  Sibiu. 

Compania  Grecească  din  Sibiu  s-a  înfiinţat  prin  privilegiul  de  în¬ 
temeiere  acordat  de  către  Gheorghe  Rakoczi  în  8  iulie  1636. 

începând  cu  anul  1640,  la  cererea  grecilor  din  Sibiu  către  Mănăsti¬ 
rea  Iviron,  aceasta  îl  trimite  spre  slujire  pe  preotul  Serafim  Ilaro.  La 
această  dată  însă,  grecii  nu  aveau  o  biserică  proprie,  serviciul  liturgic 
săvârşindu-se  în  diferite  case  particulare  amenajate  în  acest  scop.  Abia 
la  12  ianuarie  1690,  Compania  Greacă  din  Sibiu  primeşte  autorizaţia 
de  a-şi  construi  o  biserică  în  afara  Sibiului,  la  Bungard,  care  a  fost  gata 
un  an  mai  târziu,  avându-1  ca  patron  pe  Sfântul  Atanasie  cel  Mare. 

Spre  mijlocul  secolului  al  XVIII-lea,  prin  intermediul  lui  Radutzi 
Stoica,  compania  cumpără  un  edificiu  situat  în  centrul  Sibiului,  care 
urma  să  fie  amenajat  în  scopul  utilizării  lui  ca  biserică,  şcoală  şi  de¬ 
pendinţe  profesorale.  Autorităţile  locale  catolice  impuneau  însă  greci¬ 
lor  ca  noul  locaş  să  nu  aibă  clopot  şi  să  fie  construit  în  spatele  unei 
curţi,  pentru  a  nu  se  observa  prezenţa  elementului  ortodox  în  cetate. 

Lucrările  au  început  în  anul  1797  şi  au  fost  încheiate  în  martie 

1799,  hramul  acestei  biserici  fiind  Sfântul  Athanasie  cel  Mare  şi  Schim- 

•  • 

barea  la  Faţă. 

Majoritatea  preoţilor  care  au  deservit  comunitatea  grecească  din 
Sibiu  erau  chemaţi  de  la  cele  mai  vestite  mănăstiri  din  Grecia,  în  spe¬ 
cial  de  la  Muntele  Athos. 

Unul  dintre  slujitorii  Companiei  Greceşti  a  fost  şi  arhimandritul 
Pamfilie  Stavronichiteanul,  despre  care  ne  vorbeşte  documentul  Patriar¬ 
hiei  Ecumenice  aflat  în  Arhivele  Statului  —  filiala  Sibiu,  aparţinând 
Fondului  Compania  Greacă  (nr.  inv.  85),  cu  numărul  260  bis.  Acest  act 
este  o  adeverinţă  de  certificare  a  părintelui  Cosma  Vatopedinul,  epi* 
trop  general  al  Sfântului  Munte,  de  către  patriarhul  de  Constantinopol 
Hrisant  (1824 — 1826). 

Textul,  precum  şi  cele  cinci  semnături  ale  preoţilor  Patriarhiei  E- 
cumenice,  sunt  scrise  în  limba  greacă,  iar  recunoaşterea  actului  de  că¬ 
tre  Cancelaria  Imperială  a  Ambasadei  Austriei  din  Constantinopol,  ce 
urmează  semnăturilor  preoţilor,  este  scrisă  în  limba  italiană. 

•  «Patriarhul  Constantinopolului  certifică: 

t  Deoarece  a  fost  solicitată  lămurirea  bisericească  scrisă  pentru 
prea  cuviosul  părinte  Cosma  Vatopedinul,  Epitrop  general  din  Sfântul 
Munte  al  celor  douăzeci  de  mănăstiri  patriarhale,*  de  către  cei  de  aici 

din  Constantinopol,  Onorabila  Ambasadă  a  Austriei  la  care  prea  cuvio¬ 
sul  însuşi  a  prezentat  un  memoriu  şi  a  făcut  cerinţă  pentru  preluarea 
averii  ce  a  fost  reţinută  în  Sibiu  sau  Hermannstadt  din  Austria,  a  re¬ 
centului  adormit  Arhimandritului  Pamfilie  Stavronichiteanul,  care  re¬ 
vine  in  acord  cu  dreptul  canonic  Sfintei  Mănăstiri  Stavronichita  ce  se 
găseşte  în  Sfântul  Munte,  al  cărei  membru  legitim  a  fost  şi  amintitul 
Arhimandrit  Pamfilie.  De  aceea  ca  dovadă  şi  confirmare  de  netăgăduit 
ca  acesta  ce  a  fost  amintit,  prea  cuviosul  întru  călugări  părintele  Cos- 
ma  este  cu  adevărat  Epitrop  în  funcţiune  al  celor  douăzeci  de  sfinte  mă¬ 
năstiri  ale  Sfântului  Munte  şi  Inspector  general  şi  administrator  gene¬ 
ral  al  tuturor  averilor  şi  treburilor  în  întregimea  lor  şi  separat,  precum 
mai  precis  deci  şi  pentru  sfintele  drepturi  ale  sfintei  mănăstiri  Stavro¬ 
nichita  având  împuternicirea  să  supravegheze  şi  să  săvârşească  cele 
necesare  pentru  a  lua  acelea  (bunurile).  De  aceea  s-a  eliberat  şi  pre¬ 
zenta  scrisoare  patriarhală  cu  confirmarea  Sanctităţii  Sale  şi  a  Prea 
Sfinţitului  nostru  Stăpân  şi  Domn,  Patriarhului  Ecumenic  Dom¬ 
nului  Hrisant  şi  semnăturile  preacinstiţilor  părinţi  ai  Marii  Biserici  a 
lui  Hristos  ca  dovadă  veşnică.  1825:  [. . .] 

4  .  •  '  m  •  ’• 

t  Primichirios  (?)  t  Referendarios 

Panaghiotis  martor  Gheorghios  martor 

•  »  L 

4  f  •  ,  •  •  ^  •  *  | 

t  Protosachelarios  (?)  t  Ieromnimon  (?)  |  Oiconomos  (?) 

Nicolaos  martor  Haralambos  martor  Theodoros  (?)  martor 

Din  partea  Cancelariei  Imperiale  Internunţiale  se  certifică  semnă¬ 
tura  de  mai  sus  a  Sanctităţii  Sale,  Prea  Sfinţitului  Hrisant,  Patriarhul 
Grec  în  această  reşedinţă,  este  în  mod  cert  scrisă  cu  propria  mână  şi 

caracter,  făcută  cu  scopul  recunoaşterii  datorate. 

•  •*  * 

♦  Constantinopol,  1  Octombrie  1825 

t  f  . 

•  •  ;  •  *  •  ►  *  • 

Pentru  Cancelaria  Imperială  Internunţială 

la  ordine,  Merliovich 
I.N.  Imp.» 

Scopul  emiterii  acestui  act  este  recunoaşterea  părintelui  Cosma 
Vatopedinul,  „epitrop  general  din  Sfântul  Munte  al  celor  20  dei  mă¬ 
năstiri  patriarhale",  •  la  cererea  Ambasadei  Austriei  din  Constantinopol, 
în  vederea  recuperării  averii  adormitului  arhimandrit  Pamfilie  Stavro¬ 
nichiteanul,  ce  slujise  în  Sibiu  la  biserica  comunităţii  greceşti. 

Epitropul  general,  ca  funcţie  în  Muntele  Athos,  este  un  avocat 
împuternicit  sau  consilier  juridic  al  Sfintei  Comunităţi,  în  afara  Atho- 
sului,  numit  de  aceasta  pentru  apărarea  în  tribunale  sau  în  faţa  autori¬ 
tăţilor  administrative  etc.  a  intereselor  ei.  Este  singura  situaţie  de  nu¬ 
mire  a  avocatului  sub  Comunitate. 

In  ceea  ce-i  priveşte  pe  cei  cinci  preoţi  semnatari  ai  actului,  preo¬ 
tul;  Panaghiotis  deţinea  demnitatea  de  primichiros. 

;  •  Termenul  de  primichiros  are  rădăcina  în  cuvântul  latin  „primice- 
riuş^  .şi  provine  din  expresia  „primus,  in  ceram"  (primul  în  rang),  defi- 

nind  un  titlu  ce  se  conferea  demnitarului  cu  diferite  calităţi,  acordân- 
du-i  acestuia  dreptul  de  a  fi  primul  în  rang  într-un  grup  de  persoane  cu 
aceeaşi  funcţii:  citeţi,  notari,  arhivari  etc.  Primichiros  era  responsabil 
cu  muzica  bisericească  şi  cu  ordinea  în  biserici  şi  mănăstiri.  Lucra  şi  la 
Episcopie,  unde  era  împuternicit  să  semneze  actele.  După  căderea  Con- 
stantinopolului,  această  demnitate  se  acordă  celor  care  aduc  multe  ser¬ 
vicii  Bisericii. 

A  doua  semnătură  este  cea  a  preotului  Gheorghios,  care  deţinea 
demnitatea  de  Referendarios.  Cuvântul  referendarîos  provine  din  limba 
latină,  de  la  verbul  „refero"  (a  aduce),  prin  acesta  făcându-se  referire 
la  cel  ce  transmitea  —  sau  aducea  —  informaţii,  ştiri.  Referendarios  era 
de  cele  mai  multe  ori  preot,  foarte  rar  laic.  El  era  reprezentantul  per¬ 
sonal  al  patriarhului,  cu  rang  înalt,  şi  primea  misiuni  confidenţiale  cu 
caracter  diplomatic,  la  alte  Bisericii,  la  alte  Patriarhii,  precum  şi  la  îm¬ 
păratul  Bizanţului  sau  pe  lângă  înalţii  demnitari  ai  guvernului  bizantin. 

A  treia  semnătură  este  cea  a  preotului  Nicolaos  ce  deţinea  dem¬ 
nitatea  de  protosachelarios.  Cuvântul  sachelarios  provine  din  cuvântul 
latinesc  „sacellarius",  ce  îşi  are  rădăcina  în  cuvântul  „sacelum11  care 
înseamnă  lâdiţă  sau  cutie  pentru  lucruri  sfinte.  In  imperiul  latin  „sa- 
cellarius"  era  legat  de  sfintele  zeilor.  Cuvântul  mai  însemna  şi  pazni¬ 
cul  casei  de  bani,  respectiv  al  trezoreriei.  în  epoca  romană  sacellum 
era  un  mic  lăcaş  dedicat  unui  zeu,  cuprinzând  un  altar  şi  o  statuie  a  di¬ 
vinităţii.  Sachelarul  era  dator  să  apere  drepturile  mănăstirilor  ce  nu 
erau  stavropighii  şi  să  controleze  administrarea  lor,  luând  în  calcul 
câştigurile  şi  cheltuielile,  întocmind,  de  trei  ori  pe  an,  un  raport  către 
episcopul  locului.  De  asemenea,  cel  ce  deţinea  această  funcţie  trebuia 
să  se  îngrijească  dacă  comportamentul  călugărilor  era  în  comun  acord 
cu  regulile  monahale  şi  să  prezinte  episcopului  candidaţii  la  hirotonie 
după  cercetarea  lor. 

A  patra  semnătură  este  a  părintelui  Haralambos,  ce  deţinea  dem¬ 
nitatea  de  Ieromnimon.  în  epoca  bizantină,  ieromnimonul  avea  funcţia 
de  arhivar  şi  păzea  codicele  bisericilor.  Participa  la  alegerea  episcopu¬ 
lui  şi  îl  ajuta  la  hirotonii,  ca  diacon  al  acestuia.  Ca  preot,  putea,  în 
lipsa  episcopului,  să  târnosească  biserici  noi  şi  să  numească  citeti.  As¬ 
tăzi  ieromnimul  se  compară  cu  eclesiarhul. 

A  cincea  semnătură  şi  ultima  este  cea  a  părintelui  Theodoros,  ca¬ 
re  avea  demnitatea  de  Olconomos.  Cuvântul  „olconomos*  provine  din 
greaca  veche  şi  este  alcătuit  din  cuvântul  „oikos*  (casă)  şi  verbul  „ne- 
mo“  (a  stăpâni),  semnificând  capul  familiei,  ce  se  îngrijea  de  aceasta, 
în  epoca  modernă  definindu-1  pe  cel  ce  iubeşte  economia.  în  cadrul  unei 
episcopii,  economul  era  responsabil  de  administrarea  averii  bisericeşti 
sub  supravegherea  episcopului,  iar  în  cadrul  monahal,  de  administrarea 
averilor  mănăstirilor. 

Existenţa  acestui  document  patriarhal  certifică  încă  o  dată  faptul 
că  grecii  din  Sibiu  şi-au  adus  slujitori  de  la  Muntele  Athos,  demonstrea¬ 
ză  că  legăturile  comunităţii  sibiene  din  acea  perioadă  cu  Muntele  A- 
thos  nu  constau  doar  în  strângerea  de  colecte  pentru  ajutarea  mănăs¬ 
tirilor,  ci  mai  ales  în  conexiunile  rezultate  din  îmbinarea  spirituali- 

lăţii  filocalice  atonite  cu  spiritualitatea  românilor  transilvăneni,  pă¬ 
rinţii  aghioriţi  fiind,  în  primul  rând,  sfătuitorii  de  taină  in  efortul  de 
păstrare  vie  a  tradiţiei  ortodoxe  ce  se  voia  minimalizată  de  către  au¬ 
toritatea  imperială  austro-ungară  catolică. 


•  Drd.  VICENŢIU  CURELARU 

P.S.  —  Mulţumesc  doamnei  prof.  Despina  Irina  Tsourcha  —  Pa- 
pastathi,  domnului  prof.  Satirios  Barnalidis  şi  domnului  Eftimie  Litsas 
pentru  descifrarea  manuscrisului  din  fondul  „Comunităţii  Elene"  al  Ar¬ 
hivei  Statului  din  Sibiu. 

MANUSCRISELE  ŞI  VECHILE  TIPĂRITURI 
ALE  VECHIULUI  ŞI  NOULUI  TESTAMENT 
AFLATE  ÎN  FONDUL  DE  CARTE  VECHE  AL  BIBLIOTECII 
PRIMEI  ŞCOLI  ROMANEŞTI  DIN  SCHEII  BRAŞOVULUI 


1.  Scheii  Braşovului  şi  Prima  şcoală  românească  de  aici 

Nu  este  o  noutate  să  afirmi  astăzi  importanta  deosebită  pe  care 
Braşovul  a  avut-o  în  păstrarea  conştiinţei  naţionale  şi  spirituale  a  po¬ 
porului  român,  de  o  parte  şi  de  alta  a  munţilor  Carpaţi. 

Din  vremuri  imemoriale  în  Scheii  Braşovului  s-a  format  o  obşte 
românească  a  cărei  biografie  istorică  s-a  datorat  permanentelor  legă¬ 
turi  cu  Muntenia  şi  Moldova.  Domnii  de  peste  munţi  au  devenit  de  tim¬ 
puriu  patronii  spirituali  ai  acestor  locuitori,  care  şi-au  avut  vatra  isto¬ 
rică  mai  întâi  în  jurul  cetăţii  dacice  de  la  Pietrele  lui  Solomon,  unde 
până  azi  Junii  Braşoveni  susţin  începând  cu  25  martie  (ziua  de  anul 
nou  la  daci),  programul  manifestărilor  culturale  care  se  desfăşoară  fă¬ 
ră  întrerupere  până  în  prima  duminică  a  lunii  mai  a  fiecărui  an.  Legen¬ 
dele  române  şi  germane  braşovene  amintesc  un  prim  ctitor  în  persoa¬ 
na  legendarului  domn  Negru  Vodă,  care  dăruieşte  muntele  Postăvarul 
braşovenilor,  făcând  dovada  realului  patronaj  asupra  acestor  locui¬ 
tori.  Urmându-i  exemplul,  toţi  domnii,  fără  excepţie,  oferă  anual  sau 
sporadic  valoroase  sume  de  bani  şi  privilegii.  Mărturie  sunt  astăzi  ce¬ 
le  peste  80  de  hrisoave  păstrate  în  arhiva  istorică  a  muzeului,  precum 
şi  multe  alte  documente  şi  mai  ales  însemnări  pe  catastifele  şi  proto¬ 
coalele,  în  mare  parte  nestudiate  şi  nepublicate,  din  aceeaşi  arhivă.  în 
acest  context  amintim  popasul  şcheian  al  voievodului  Vlad  Călugărul, 
pribegia  şi  moartea  în  Schei  a  bătrânului  voievod  Laiotă  Basarab,  apor¬ 
tul  ctitoricesc  al  lui  Aron  Vodă,  care  începând  cu  anul  1594  oferea  a- 
nual  românilor  din  Şchei  12  000  aspri  şi  dreptul  de  a  ţine  oile  braşovene 
pe  meleaguri  moldoveneşti.  Hrisovul  sau,  păstrat  în  muzeul  şcolii,  este 
respectat  ad  literam  de  pe  vremea  iui  Gheorghe  Ştefan  (1656),  cât  şi  de 
domnii  ce  i-au  urmat1.  Cele  10  hrisoave  provenite  din  cancelaria  voie¬ 
vodului  Constantin  Brâncoveanu  sunt  expresa  deosebitei  contribuţii  a 
acestui  domn  la  susţinerea  vieţii  materiale  şi  spirituale  în  Scheii  Bra¬ 
şovului,  unde  trăiau  în  vremuri  tulburi  cele  două  fiice  (Ancuţa  —  căsă¬ 
torită  cu  Nicolae  Ruset,  şi  Bălaşa,  căsătorită  cu  negustorul  grec  Ma- 
nolache  Lambrinc),  precum  şi  doamna  Maria,  iar  după  moartea  marelui 
domnitor,  nepotul  acestuia  Grigore  Brâncoveanu,  care  lasă  prin  testa¬ 
ment  întreaga  sa  bibliotecă  pe  seama  şcoiLor  braşovene,  care  mai  păs¬ 
trează.  ăzi,  în  arhiva  muzeului  o  parte  din  această  bibliotecă2. 

Favorizat  de  acest  context  politic  favorabil  în  Scheii  Braşovului  ia 
naşteie  prima  şcoală  românească  ale  cărei  începuturi  sunt  încă  necu¬ 
noscute  cu  certitudine.  Un  document  popularizat  de  toate  lucrările  de 
specialitate  dovedea  înfiinţarea  şcolii  la  anul  1495,  când  s-a  zidit  bise¬ 
rica  şi  şcoala,  iar  o  bulă  papală  de  la  1399  cerea  desfiinţarea  schismati¬ 
cilor  din  Schei  care  primesc  învăţătură  de  la  „pseudodascăli",  ceea  ce 
presupune  existenta  şcolii  la  această  dată. 

Prin  lucrarea  „întâia  şcoală  românească  din  Şcheii  Braşovului" 
(Braşov,  1981),  semnată  de  eruditul  profesor  Vasile  Oltean,  iese  la  lu¬ 
mină  un  manual  şcolar  „Omiliar"  datat  pentru  secolele  XI — XII.  După 
cum  se  ştie,  „Omiliarul"  a  reprezentat  manualul  şcolar  pentru  primul 
sistem  de  învăţământ,  din  care  se  pregăteau  dascălii,  negustorii  şi  preo¬ 
ţii.  în  baza  acestor  mărturii  se  presupune  existenta  şcolii  încă  în  sec.  al 
XI-lea\  Funcţionând  peste  şapte  sute  de  ani  fără  întrerupere,  şcoala  a 
format  în  jurul  ei  un  puternic  focar  de  cultură.  în  sec.  XV  şi  XVI,  prin- 
tr-o  presupusă  şcoală  de  copişti  se  copiază  mai  multe  manuscrise,  în 
parte  păstrate  şi  astăzi.  Favorizată  de  aceasta,  Diaconul  Coresi,  venind 
de  la  Târgovişte  editează  aici,  cu  sprijinul  domnilor  de  peste  munţi  şi 
ajutorul  intelectual  al  dascălilor  de  aici  (în  special  Iane  şi  Mihai)  cele 
dintâi  cărţi  de  circulaţie  în  limba  română.  Un  pliant  popularizat  prin 
intermediul  muzeului  oferă  cifra  de  39  de  titluri  de  carte  editate  de  Co¬ 
resi  şi  colaboratorii  săi  (Mănăilă,  Călin,  Lorinţ,  Lavrentie,  Iane,  Mi¬ 
hai  ş.a.). 

Secolul  următor  consemnează  realizarea  în  Scheii  Braşovului  a  pri¬ 
mei  cronici  cu  subiect  românesc  din  ţară  prin:  „Istoria  sfintei  besearici 
a  Şcheilor  Braşovului"  de  către  dascălul  Vasile  Cronicarul  (1628),  pre¬ 
cum  şi  a  primului  almanah  —  calendar  în  literatura  noastră  prin  fapta 
dascălului  Petcu  Şoarul,  care  realizează  la  1731  nişte  matriţe  sculptând 
cu  briceagul  în  lemn  pagină  de  pagină  şi  în  baza  unor  zodiacuri  aduse 
din  Rusia  de  către  Eustatie  Grid,  compune  timp  de  9  ani  anual  câte  un 
calendar-almanah4.  In  aceeaşi  perioadă,  Dimitrie  Eustatievici,  fiul  lui 
Eustatie  Grid,  după  ce  studiază  la  Kiev  şi  Halle,  devenind  dascăl  al  şco¬ 
lii  din  Schei  şi  director  al  tuturor  şcolilor  naţionale  neunite  din  Tran¬ 
silvania,  realizează  în  Schei  prima  gramatică  românească  (1731),  folo¬ 
sind  ca  model  gramatica  lui  Smotrinski,  precum  şi  gramatici  latineşti,  în 
special  a  lui  Piuariu  Molnar5. 

Documentele  muzeului  consemnează  în  Schei  prezenţa  numeroşilor 
cărturari,  care  şi-au  înscris  numele  lor  în  fapte  prestigioase  de  cultură. 
Consemnăm  în  acest  sens  familiile  de  cărturari:  Radu  Tempea  (şase  ge¬ 
neraţii),  Dumeştii,  Tempeştii,  Grizii,  Hobanii  etc.,  precum  şi  nume  pres¬ 
tigioase  ca  Anton  Pan  (în  trei  popasuri  scheiene:  1821,  1828,  1850),  şi 
ucenicul  său  George  Ucenescu,  presupusul  autor  al  melodiei  „Deşteap- 
tă-te  Române",  noul  imn  de  stat  al  României6. 

în  aceste  coordonate  se  înscrie  formarea  în  Scheii  Braşovului  a  u- 
nei  biblioteci  de  carte  veche,  care  în  ciuda  unei  importanţe  deosebiter 
nu  se  bucură  la  ora  actuală  de  existenţa  unei  lucrări  monografice. 

Ne  folosim  de  îndrumările  specialiştilor  de  la  muzeul  primei  şcoli 
româneşti,  precum  şi  de  sporadicele  lucrări  realizate  de  Candid  Muşlea, 

Constantin  Lacea,  Nicolae  Sulîcă,  Sterie  Stinghe  şi  Vasile  Oltean,  pen¬ 
tru  a  prezenta  prin  lucrarea  cîe  faţă  nu  numai  „fondul  de  carte  veche'* 
clin  Schei  ci  mai  ales  puţinele  lucrări  de  conţinut  biblic  găsite  aici. 

2.  Mărturii  istorice  privind  Fondul  de  carte  veche  din  Scheii  Bra¬ 
şovului 

în  ciuda  existenţei  sale  îndepărtate,  biblioteca  din  Scheii  Braşovu¬ 
lui  a  fost  supusă  organizării  şi  publicării  destul  de  târziu.  Ea  era  sub  ju¬ 
risdicţia  „administratorilor “  bisericii,  care,  începând  cu  anul  1693  con¬ 
semnau  din  când  în  când  prezenţa  cărţilor  în  catastife.  Mai  târziu,  Ion 
Bran  de  Lemeni,  în  calitate  de  secretar,  urmat  de  cunoscutul  cărturar 
Iosif  Barac,  fiul  poetului  iluminist  Ion  Barac,  profesorul  lui  Titu  Maio- 
rescu,  şi  profesorul  şagunist  Vasile  Glodariu,  de  la  care  se  găseşte  şi 
azi  vechiul  catalog,  s-au  ocupat  îndeaproape  de  consemnarea  acestui 
fond.  La  începutul  secolului  nostru,  reorganizarea  fondului  de  carte  ve¬ 
che  o  datorăm  cunoscutului  lingvist  şi  filolog  Constantin  Lacea,  care  la 
1902  a  întocmit  un  catalog  care  conţine  2  020  volume  în  bună  parte  păs¬ 
trate  şi  azi.  Multe  din  acestea  au  dispărut  prin  ignoranţa  celor  care  au 
Îngrijit  administrativ  acest  sector  al  şcolii. 

în  baza  vechilor  catastife,  scrise  în  grafie  chirilică  şi  aflate  astăzi 
în  fondul  de  „Protocoale"  al  muzeului  putem  să  ne  facem  o  imagine  cât 
de  cât  reală  asupra  valorosului  fond  de  carte  veche.  Cel  mai  vechi  in¬ 
ventar  păstrat  (Fond  „Protocoale",  catastif  1),  scris  în  grafie  chirilică  de 
către  ceauşul  lui  Brâncoveanu,  David  Corbea  din  Scheii  Braşovului,  con¬ 
semnează  între  anii  1684 — 1813  sub  titlul  „De  aicea  iaste  începătura 
cărţilor  Sfintei  Biseareci  a  Şcheailor,  toate  pe  rându"  (p.  19 — 20),  51  de 
volume.  Distingem  în  această  listă  în  general  cărţi  de  cult  ca:  Biblii, 
Penticostare,  Mineie,  Octoihuri  etc.,  cu  menţiunea  „tiparnice"  sau  „scri¬ 
se  cu  mâna".  Putem  identifica  între  acestea  şi  unele  exemplare  deose-^ 
bit  de  rare:  un  „Ceaslov"  scris  cu  mâna,  un  „Praxiu  coajnic",  adică  scris 
pe  pergament,  care  astăzi  nu  s-a  mai  păstrat7. 

în  baza  manuscrisului  17  identificăm  o  carte  a  Sf,  Efrem  Şirul 
„scrisă  cu  mâna",  care  provine  din  casa  cunoscutului  cărturar  Mihai 
colaboratorul  lui  Coresi  şi  sfetnicul  pentru  Transilvania  al  lui  Mihai  Vi¬ 
teazul,  pe  care  îl  întâmpină  la  intrarea  în  Braşov8.  Din  biblioteca  sa  s-au 
păstrat  21  de  manuscrise  cu  deosebită  importanţă  pentru  cultura  veche 
românească.  Intre  acestea  „învăţăturile  împăratului  bizantin  Ioan  Can- 
tacuzino"  (manuscr.  13)  şi  „învăţăturile  lui  Ioan  Gură  de  Aur"  (ma- 
nuscr.  11),  care  au  format  şi  au  reprezentat  cărţi  de  înţelepciune  pentru 
perioada  medievală  a  culturii  româneşti9. 

A  doua  listă  a  cărţilor  vechi  o  aflăm  tot  în  inventarul  de  la  1693 
sub  titlul,  scris  tot  în  grafie  chirilică,  „Izvod  pentru  cărţile  ce  se  află 
in  Svânta  Bisearecă  a  Scheaii  Braşovului,  tot  anume  şi  care  cine  o  au 
dat,  să  să  ştie".  Numărul  lor  este  acum  de  115  volume.  Autorul  consem¬ 
nării  îl  aflăm  în  persoana  protopopului  Florea  Baran,  secondat  de  ace¬ 
laşi  David  Corbea,  aşa  după  cum  dovedeşte  însemnarea  preliminară  a 
catalogului  .  Am  şters  că  nu  e  adevăr  şi  cu  a  noastră  osârdie  şi  agiu- 

torul  dumisale  David  Corbea  şi  s-au  scris  cu  această  mână  de  ţărână  a 
mai  micului  şi  păcătosului  şi  neharnicului  întru  toti  preoţii  mai  mic, 
Erei  Florea,  feciorul  lui  Toderan  Băra"  (n),  care  au  fost  şi  dascăl  putină 
vreme . .  ."10. 

în  acest  manuscris  mai  aflăm  o  Liturghie  scrisă  de  mână,  o  Cărţu¬ 
lie  românească,  anume  „Cărăruia  scurtă"  tipărită  în  Bălgrad  cu  pecetea 
bisericii,  cărţi  recunoscute  de  specialiştii  de  azi  ai  muzeului,  ca  prove¬ 
nind  din  comenzile  pe  care  biserica  din  Schei  le-a  onorat  prin  sume 
de  bani. 

„Un  Testament  de  la  Racoti,  tiparnic,  o  Liturghie  românească  scri¬ 
să  cu  mâna,  Bitia  —  parte  din  Biblie  —  de  protopop  V.  Hoban  un  Cluci 
rumânesc  de  la  Varlaam  mitropolitul"11,  un  „Leasnic  slavonesc"12.  în 
majoritatea  lor,  aceste  cărţi,  astăzi  nu  se  mai  găsesc.  Constantin  Lacea 
în  1909  consemnează  şi  alte  cărţi  lipsă  din  rândul  celor  consemnate  în 
lista  de  la  169313.  între  acestea  menţionăm:  „Noul  Testament"  de  la  Băl¬ 
grad  (1648)  al  lui  Simion  Ştefan,  „Vieţile  Sfinţilor"  al  lui  Dosoftei  (Iaşi, 
1682),  „Evanghelia"  de  la  Bucureşti  (1682),  Parimiile"  lui  Dosoftei  şi  al¬ 
te  şase  cărţi,  între  care  valoroasa  „Psaltire  în  versuri"  a  cunoscutului 
cărturar  scheian  Teodor  Baran,  folosit  de  Brâncoveanu  pentru  legătu¬ 
rile  cu  tarul  Rusiei  Petru  I,  şi  mai  ales  „Sbornicul"  slav  al  lui  Coresi 
tipărit  la  Sebeş  în  anul  1580.  în  baza  cercetării,  specialiştii  muzeului  au 
identificat  un  alt  exemplar  al  Sbornicului  coresian  în  baza  cărţii  vechi 
nr.  128  trecută  în  inventar  drept  Evanghelie  (1618)  datorită  supracoper- 
tării  cărţii  cu  tablele  unei  Evanghelii  nepăstrate  astăzi14. 

Al  doilea  catastif  de  inventariere  (Fond  Protocoale  nr.  inv.  2)  aflăm 
un  inventar  de  cărţi  datat  pentru  anul  1753,  dar  de  data  aceasta  numai 
cifra  de  60  de  cărţi,  între  care,  multe  neprezente  în  vechiul  catastif,  în¬ 
tre  care  şi  „2  Psaltiri,  una  românească  şi  alta  slovenească  şi  alta  în  vers, 
de  la  Corbea",  fiind  vorba  de  Psaltirea  în  versuri  a  lui  Teodor  Corbea, 
a  doua  psaltire  în  versuri  după  cea  de  la  1673  a  lui  Dosoftei,  care  folo¬ 
seşte  ca  izvor  Psaltirea  poloneză  a  lui  Kokanovschi15. 

în  al  treilea  Catastif,  din  anul  1759,  aflăm  un  număr  de  177  volu¬ 
me  (Catastif  3,  p.  69  —  120).  în  baza  acestui  catastif,  scris  tot  în  grafie 
chirilică  aflăm  că  „o  Biblie  slavonească  s-a  vândut;  pr.  Teodor  Baran  a 
copiat  un  Mineiu  cu  praznicile  rumâneşti  şi  unul  cu  alte  slujbe,  un 
Octoih  şi  altul  pentru  săptămână",  „Două  Mineie  sînt  scrise  şi  tălmă¬ 
cite  de  Radu  Duma",  „o  Pavecernie  s-a  vândut  cumpărându-se  în  schimb 
un  Ceaslov  de  la  Moldavia".  Dintre  acestea  doar  cele  două  manuscrise 
de  la  Radu  Duma  după  două  Mineie  oferite  la  1748  de  împărăteasa  Ru¬ 
siei  Elisabeta  Petrovna,  fiica  lui  Petru  I.  O  bună  parte  din  manuscri  ele 
acestui  puţin  cunoscut  cărturar,  Radu  Duma  se  găsesc  la  Academia  Ro¬ 
mână  şi  formează  obiectul  de  cercetare  al  colectivului  muzeului  din 
Schei16. 

în  catastiful  de  la  1811  nu  mai  aflăm  înregistrate  decât  56  de  cărţi 
(catastif  3  p.  172 — 173),  care  sunt  grupate  după  specialitate.  Ultima  in¬ 
ventariere  o  aflăm  în  acelaşi  Catastif  la  1812,  dar  în  număr  de  84  volu¬ 
me,  fiind  o  dovadă  că  în  registru  nu  şe  trecea  decât  cele  de  trebuinţă 

imediată.  Aşa  se  explică  puţinele  cărţi  de  conţinut  biblic  găsite  în  toate 
aceste  catastife.  Abundenţa  de  cărţi  liturgice  ne  face  să  înţelegem  mai 
bine  nu  numai  nevoia  imediată  a  bisericii  ci  şi  răspândirea  cărţilor  de 
cult  în  societatea  acelor  vremuri. 

3.  Valori  patrimoniale  deosebite  în  Fondul  de  carte  veche  din 
Scheii  Braşovului 

Acest  capitol  îşi  găseşte  locul  în  studiul  de  faţa  din  marea  nevoie 
de  a  scoate  la  lumină  tezaurul  de  carte  veche  aflat  în  acest  muzeu,  pe 
nedrept  uitat  nu  numai  de  către  reprezentanţii  bisericii  ce  îl  patro¬ 
nează,  dar  şi  de  specialiştii  care  întârzie  să  valorifice  această  bogăţie 
naţională. 

Fondul  de  carte  veche  reprezintă  şi  astăzi  o  permanentă  surpriză 
pentru  puţinii  cercetători  care  poposesc  aici  pentru  a  studia  aceste  va¬ 
lori  bibliofile. 

Nu  cu  multă  vreme  în  urmă  a  fost  descoperit  în  coperta  unei  cărţi 
un  Omiliar  (carte  de  învăţătură  cu  cuvântări),  datat  in  baza  grafiei  şi 
particularităţilor  de  limbă  încă  din  sec.  al  Xl-lea  şi  începutul  celui  de-al 
Xll-lea.  Scris  în  slava  veche,  textul  cuprinde  una  din  omiliile  lui  Ioan 
Gură  de  Aur,  parte  integrantă  din  manualul  bizantin  destinat  şcolii  de 
predică,  în  baza  căruia  se  pregăteau  viitorii  dascăli,  preoţi  şi  negustori. 
In  baza  acestei  valoroase  descoperiri  se  presupune  existenţa  şcolii  mult 
înainte  de  anul  1495,  cum  a  fost  considerată  până  în  prezent17. 

In  urma  cercetărilor  s-a  identificat,  tot  aici,  în  Scheii  Braşovului 
prima  tipăritură  slavă  din  lume,  fiind  vorba  de  Triodul  Penticostar  rea¬ 
lizat  la  Cracovia  de  tipograful  Swoipolt  Fiol  în  anul  1491.  Ca  tipograf 
slav,  deci  ortodox,  Sweipolt  Fiol  sc  stabilise  în  capitala  Poloniei  pentru 
a  realiza  în  oraşul  cu  multă  tradiţie  tipografică  mai  multe  cărţi  orto¬ 
doxe.  Aflând  Papa,  acesta  este  nevoit  să-şi  Întrerupă  activitatea  tipo¬ 
grafică,  iar  cărţile  i-au  fost  arse  şi  distruse,  motiv  pentru  care,  până  la 
descoperirea  acestui  exemplar  se  considera  că  din  tipografia  acestui 
prim  tipograf  slav  nu  se  mai  păstrează  nici  un  exemplar  în  lume.  Iden¬ 
tificarea  a  fost  făcută  în  baza  unei  însemnări  chirilice  - —  slave,  făcută 
pe  file  de  gardă  a  cărţii,  prin  care  se  consemna  cumpărarea  cărţii  la 
1541  de  către  braşoveni,  iar  pe  fila  de  titlu  este  gravat  numele  tipogra¬ 
fului.  După  cum  s-a  dovedit  de  către  directorul  muzeului,  această  carte 
a  fost  folosită  de  diaconul  Coresi  pentru  editarea  la  1557  a  primei  cărţi 
la  Braşov,  Triodul  Penticostar1*. 

Activitatea  Diaconului  Coresi  Ia  Braşov  este  omniprezentă  în  ar¬ 
hiva  istorică  a  muzeului  datorită  multor  mărturii  documentare  şi  pre¬ 
zenţei  în  exemplare  unice  a  multor  din  tipăriturile  sale.  Un  catalog 
pliant  realizat  de  specialiştii  muzeului  rectifică  datele  pe  care  manua¬ 
lele  şcolare  le  ofereau  cu  privire  la  numărul  cărţilor  tipărite  de  Coresi. 
Ca  atare  consemnăm  în  loc  de  9  cărţi  româneşti  şi  11  slave  un  număr 
de  39  de  cărţi  în  sute  de  exemplare,  care  răspândite  în  toate  zonele  ro¬ 
mâneşti  au  determinat  unitatea  de  limbă  a  poporului  român  şi  bază  a 
limbii  române  literare1*. 

Dintre  aceste  exemplare,  menţionăm  prezenţa  în  depozitul  de  car¬ 
te  veche  a  celebrei  „Cazanii  a  Il-a11  a  lui  Coresi  tradusă  de  Iane  şi  Mi- 
hai  din  Schei  prin  întrebuinţarea  Cazaniei  lui  Ivan  Fiodorov  de  la  Ze- 
bludov  din  Rusia.  Valoarea  lingvistică  a  traducerii  dovedeşte  nivelul 
deosebit  de  ridicat  al  şcolii  din  Şchei  şi  ca  mărturie  reproducem  un 
fragment  din  textul  coresian:  „Dac-am  cetit,  bine  am  ispitit  şi  socotit  şi 
am  aflat  că  toate  tâlcuiesc  şi  mie  toate  plăcură  şi  am  scris  cu  tiparul 
vouă  fraţilor  româniloT  să  fie  pre  învăţătură  şi  vă  rog  fraţii  mei  să  ci¬ 
tiţi  şi  bine  să  socotiţi  că  veţi  vedea  voi  înşivă,  cum  că  e  mărgăritarul  şi 
comoară  ascunsă  într-însele". 

Alături  de  aceasta,  consemnăm  prezenţa  în  aceeaşi  arhivă  a  celor 
două  volume  din  Octoihul  slav  al  lui  Coresi  —  exemplare  unice  în  ţară 
—  tipărite  în  1574 — 1575  în  Schei,  precum  şi  Psaltirea  din  1570  sau 
Sbornicul  din  1569,  inventariat  greşit  drept  Evanghelie  la  1615,  datorită 
supracopertării  cu  altă  scoarţă.  Relativ  recent  s-a  descoperit  şi  Sbor¬ 
nicul  slav  al  lui  Coresi  din  1580  tipărit  şi  cu  aportul  aceluiaşi  cărturar 
scheian  Mihai.  • 

O  mare  importanţă  istorică  o  au  Izvoarele  coresiene  manuscrise 
slavo-române  realizate  de  copiştii  locali  sau  aduse  de  pe  alte  meleaguri 
pentru  a  fi  folosite  în  cadrul  tipografiei  coresiene,  manuscrise  despre 
care  nu  insistăm  aici20. 

Pentru  secolul  al  XVII-lea  menţionăm  prezenţa  în  acelaşi  tezaur 
de  carte  veche  a  tuturor  cărţilor  care  au  cristalizat  limba  română  lite¬ 
rară,  prin  circulaţia  lor  în  cele  trei  ţinuturi  româneşti.  Consemnăm  în 
acest  sens  celebra  Biblie  de  la  Bucureşti  din  anul  1688  tradusă  de  Radu 
şi  Şerban  Greceanu  cu  patronajul  domnului  Şerban  Cantacuzino  şi  spri¬ 
jinul  spiritual  al  stolnicului  Constantin  Cantacuzino.  Exemplarul  sche¬ 
ian  este  dăruit  de  către  însuşi  Constantin  Brâncoveanu,  făcând  parte  din 
primul  tiraj  al  cărţii.  Tot  din  Muntenia  se  păstrează  „îndreptarea  legii11 
de  la  Târgovişte  din  anul  1656  tipărită  cu  patronajul  voievodului  Matei 
Basarab,  precum  şi  cunoscuta  „Evanghelie  de  la  Govora"  din  anul  1642. 
Pentru  Moldova,  alături  de  un  manuscris  slav  provenit  de  la  Ştefan  cel 
Mare  (manuscrisul  10)  o  deosebită  valoare  estetică  o  are  un  Codex  au- 
reux  „Tetraevanghelul  miniat"  realizat  pe  pergament  de  Mateiaş  Logo¬ 
fătul  la  mănăstirea  Rişca  din  Moldova  în  anul  1561  şi  dăruit  Scheilor  de 
către  domnitorul  Alexandru  Lăpuşneanul  (manuscris  4).  Şi  tot  din  Mol¬ 
dova  provine  şi  „Cazania  lui  Varlaam"  tipărită  în  două  tiraje  în  cursul 
anului  1643  de  către  mitropolitul  Varlaam.  Ultimele  cercetări  ale  biblio¬ 
tecii  scheiene  au  scos  la  iveală  opt  exemplare  din  Cazania  lui  Varlaam, 
fiind  o  dovadă  a  circulaţiei  fără  precedent  a  acestei  cărţi  în  spaţiul  ro¬ 
mânesc  carpato-dunărean. 

•  Până  la  1713  se  păstra  în  Schei  şi  Noul  Testament  de  la  Bălgrad,  e- 
ditat  la  Alba-Iulia  de  către  mitropolitul  Simion  Ştefan  în  anul  1648,  însă 
acesta  a  fost  dus  în  Rusia  de  către  Teodor  Corbea,  care  se  stabilise  aco¬ 
lo  ca  translator  pentru  limbile  latine  în  cadrul  cancelariei  lui  Petru, 
împrejurări  fericite  au  făcut  ca  In  pivniţa  bisericii  din  Făgăraş  să  fie 
aflat  un  alt  exemplar  al  Noului  Testament  de  la  Bălgrad,  dar,  fiind  foar¬ 
te  deteriorat  nu  poate  fi  pus  în  circulaţie. 

Pentru  acelaşi  secol,  în  seria  manuscriselor  consemnăm  descope¬ 
rirea  in  ultimul  timp  al  celui  mai  vechi  manual  de  filosofie,  în  baza 
manuscrisului  43,  datat  de  specialiştii  muzeului  pentru  sfârşitul  secolu¬ 
lui  al  XVI-lea  şi  începutul  celui  următor,  fiind  scris  de  dascălul  scheian 
mai  puţin  cunoscut  Barbu  Hoban121,  Cele  315  file  cuprind  trei  părţi  dis¬ 
tincte,  care  au  fost  colegate  în  condiţiile  începutului  de  veac  XVII.  Ce¬ 
le  177  de  file  ale  primei  părţi  redactate  în  limba  slavă  de  Barbu  Hoban, 
prezintă  noţiuni  de  etică,  redate  şi  în  limba  greacă,  precum  şi  citate  din 
filosofii  antichităţii  greceşti  şi  latine22.  Un  capitol  aparte  îl  formează 
corespondenţa  lui  Nicodim  de  Tismana  cu  patriarhul  bulgar  Eftimie  de 
Târnovo  şi  patriarhul  rus  Ciprian23, 

Partea  a  doua  a  manuscrisului  provine  ditnr-un  manuscris  moldo¬ 
vean  din  veacul  al  XV-lea,  copiat  de  ieromonahul  Teoctist  de  la  Putna^ 
Ultima  parte  a  manuscrisului  (doar  5  pagini)  aparţine  tot  lui  Barbu  Ho¬ 
ban,  reprezentând  un  comentariu  omiletic  asupra  Simbolului  de  credin¬ 
ţă.  Alături  de  Barbu  Hoban,  în  rândul  copiştilor  de  manuscrise  menţio¬ 
năm  pe  Radu  Duma  de  la  care  s-au  păstrat  două  manuscrise  traduse 
din  slavă  după  tipăriturile  realizate  cu  patronajul  împărătesei  Elisabeta 
Petrovna  la  Moscova  în  1748  şi  aduse  în  Schei  de  Eustatie  Grid,  în  tim¬ 
pul  în  care  Dimitrie  Eustatievici  îşi  urma  studiile  la  Kiev.  Prin  aceste 
traduceri  Radu  Duma  se  dovedeşte  a  fi  primul  traducător  al  Mineielor 
în  literatura  noastră24.  Contemporan  lui,  Radu  Tempea  II  scrie  „Istoria 
sfintei  bisearici  a  Scheilor  Braşovului",  păstrată  in  original  care  compi¬ 
lează  şi  cea  mai  veche  cronică  cu  subiect  românesc  din  ţară  a  cronica¬ 
rului  Vasile  de  la  1612,  care  însă  nu  s-a  mai  păstrat.  Cronica  lui  Radu 
Tempea  II,  scrisă  până  în  anul  1742,  când  moare,  redă  evenimentele  lo¬ 
cale  şi  naţionale  cu  începere  din  anul  1392,  fiind  una  din  mărturiile  de 
bază  în  valorificarea  istoriei  străbune  de  pe  aceste  meleaguri.  După  mo¬ 
delul  ei  s-au  scris  multe  alte  cronici,  în  parte  păstrate  în  Schei,  parte 
la  Academie.  Din  cele  păstrate  în  Schei  menţionăm  cronica  lui  Davic) 
Cepescu,  Ioan  Jipa  şi  Radu  Duma,  incluse  în  vechile  catastife  din  fon¬ 
dul  de  Protocoale25. 

Pentru  secolul  al  XlX-lea,  între  valorile  bibliofile  deosebite  men¬ 
ţionăm  cele  800  de  cărţi  provenite  din  biblioteca  prinţului  Grigore  Brâm- 
coveanu,  nepotul  marelui  domn  Constantin  Brâncoveanu,  care,  după 
detronarea  lui  Vladimirescu,  se  stabileşte  la  Braşov,  unde  îi  sunt  înmorj 
mântaţi  părinţii  şi  lasă  prin  testament  la  1823  toate  cărţile  sale  pentru 
şcolile  braşovene.  Aceste  cărţi  au  fost  depozitate  în  ultimii  ani  în  Şchei 
şi  se  lucrează  în  prezent  la  valorificarea  lor. 

Tot  pentru  această  perioadă  menţionăm  cele  peste  40  de  cărţi  pro¬ 
venite  de  la  Anton  Pann,  care  în  cadrul  celor  trei  popasuri  braşovene 
(1821,  1828,  1850)  a  împlinit  şi  funcţia  de  dascăl  al  şcolii  şi  psalt  al  bi¬ 
sericii.  întemeiază  la  Bucureşti  prima  tipografie  de  muzică  psaltică  din 
ţară,  editează  un  mare  număr  de  cărţi  muzicale  contribuind  ia  români¬ 
zarea  muzicii  bizantine.  Parte  din  aceste  cărţi  sunt  expuse  astăzi  în  ex¬ 
poziţia  de  baza  a  muzeului,  în  sala  de  clasă  „Anton  Pann". 

Circumstanţele  de  spaţiu  nu  ne  permit  prezentarea  şi  a  altor  va? 
lori  prezente  în  acest  tezaur  de  carte  veche.  Sperăm  ca  studiul  de  fată 

să  suscite  interes  pentru  aceste  valori  patrimoniale  pe  nedrept  uitate  şi 
să  contribuie  la  reevaluarea  lor  din  perspectiva  unităţii  de  limbă  şi  cul¬ 
tură  românească  ce  trăieşte  în  context  modern  neşansa  identităţii  sale 
valorice. 

4.  Manuscrisele  şi  vechile  tipărituri  din  domeniul  Vechiului  şi  Nou¬ 
lui  Testament  aflate  in  Fondul  de  carte  veche  al  muzeului  —  catalog. 

Dintre  manuscrisele  şi  vechile  tipărituri  cu  conţinut  biblic  le  men¬ 
ţionăm  pe  cele  aflate  în  Fondul  de  carte  veche  al  muzeului.  O  parte 
dintre  acestea  se  află  în  cercetarea  specialiştilor,  doritori  să  scoată  la 
lumină  bogăţia  acestui  tezaur  neexplorat  îndeajuns.  Am  găsit  nimerit  să 
facem  şi  câteva  referiri  —  sumare  asupra  cărţilor  vizând  nu  doar  aspec¬ 
tul  exterior  ci,  unde  a  fost  posibil,  chiar  locul  de  provenienţă  al  lor. 

Pentru  secolul  al  XV-lea  avem: 

1.  Ioan  Cantacuzin,  Opera  polemică  împotriva  dogmei  mahomeda¬ 
nilor  şi  iudeilor,  manuscris  slavon,  281  file,  legat  în  lemn  şi  piele  în 
sec.  al  XVI-lea.  Redacţie  sârbă.  Pe  fila  întâi  se  face  precizarea:  „Aceas¬ 
tă  carte  numită  Cantacuzin  este  dată  pentru  sufletul  roabei  lui  Dumne¬ 
zeu  Stanca,  fiica  răposatului  prezbiter  Mihai,  fostul  întâi  stătător  al 
sfintei  biserici  braşovene  de  la  Şchei,  sora  protopopului  Vasile,  anul 
7139/1631  aprilie  21".  Interesant  de  remarcat  şi  textul  cu  care  începe 
cartea,  doar  din  nevoia  de  a  arăta  grija  pentru  carte  a  acelor  vremuri: 
„Dacă  cineva  se  va  lăcomi  să  ia  sau  să  vândă  această  carte  sau  să  o 
vândă  fără  să  existe  un  mare  năcaz  sau  nevoie  a  sfintei  biserici,  care 
pentru  păcatele  noastre  se  întâmplă  sfintei  biserici,  să  fie  blestemat  de 
mântuitorul  Hristos  şi  de  cei  12  apostoli  ai  lui  Hristos  şi  de  cei  318  pă¬ 
rinţi  de  la  Niceia  şi  să  fie  cu  iudeii  care  au  strigat  împotriva  lui  Hristos 
mântuitorul,  sângele  lui  asupra  lor  şi  asupra  copiilor  lor".  Nr.  inv.  25. 

2.  Tetraevanghelul  slavon,  182  file,  îmbrăcat  în  lemn  şi  piele.  Lim¬ 
ba  slavonă  de  redacţie  românească.  Provine  din  Moldova.  Nr.  inv.  35. 

Pentru  secolul  al  XVI-lea  avem:  •  • 

3.  Psaltire  slavonă,  manuscris,  190  de  file.  Provine  din  casa  proto¬ 
popului  Mihai.  însemnarea  autorului:  fila  190  scrisă  în  slavo-română: 
„Am  scrisu  jupan  Toma  de  la  Braşov,  fiu  al  Tomei  di  în  Braşov,  unchi 
popei  Mihai."  Nr.  inv.  7. 

4.  Tetraevanghelul  miniat,  1560,  manuscris  slavon  scris  pe  perga¬ 
ment  de  Mateiaş,  logofăt  al  lui  Alexandru  Lăpuşneanu,  263  file,  nelegat. 
Limba  slavonă,  de  redacţie  românească.  Fila  189  cuprinde  însemnarea 
autorului  (în  limba  slavonă):  „Cu  voia  Tatălui  şi  săvârşirea  Sfântului 
Duh  iar  Mateiaş  logofăt  a  binevoit  cu  a  sa  cuvioasă  bunăvoinţă  şi  a  fă¬ 
cut  acest  Tetraevanghel  şi  l-a  dat  să  fie  întru  rugăciune  pentru  sine  şi 
pentru  soţia  lui  şi  pentru  copiii  lor  şi  pentru  pomenirea  părinţilor  lor, 
la  mănăstirea  care  se  numeşte  Mal,  unde  este  hramul  sfântului  arhierarh 
şi  făcător  de  minuni  Nicolae,  să  le  fie  lor  pomenire  în  veacuri  fără  de 
sfârşit.  în  zilele  binecinstitorului  şi  iubitorului  de  Hristos  Ioan  Alexan¬ 
dru  Voievod,  domnul  Ţării  Moldovlahice  şi  în  vremea  arhiepiscopului 
de  Neamţ  kir  Grigorie,  în  anul  7068/1560  luna  iunie  29."  Nr.  inv.  4. 

5.  Psaltire  slavonă,  diaconul  Coresi,  1577 — 1578,  tipărită  la  Bra¬ 
şov,  211  file,  legată  în  lemn  şi  piele,  nr.  inv.  85. 

6.  Timofeev  Mstilaveţ,  Tâlc  de  evanghelie,  1575,  tipărit  la  Vilnius, 
Lituania,  400  de  file.  Legat  în  lemn  şi  catifea  verzuie.  La  fila  395  găsim 
însemnarea  autorului:  „S-a  săvârşit  această  carte  evanghelie  de  la  naş¬ 
terea  lui  Is.  Hr.  1575  martie  30"  scrisă  în  limba  slavonă.  Pe  coperta  a 
doua,  interioară,  aflam  scrisă  în  româno-chirilică  provenienţa:  „Să  se 
ştie  că  această  sfântă  evanghelie  au  fost  făgăduită  de  taica,  de  Balia  lo¬ 
gofăt,  sfintei  biserici  de  la  Schei  şi  eu  Necula  păharnicul,  după  moartea 
tatălui  mieu  datu-o-am  şi  eu  să  fie  pomană  şi  să  se  pomeniasca  numele 
Balia,  Voica,  Necula,  Stana...  luna  august,  25  zile,  liat  7141/1633."  Nr. 
înv.  8. 

7.  Biblia  slavonă,  1581,  tipărită  de  Ioan  Fiodorov  la  Ostrog,  Rusia, 
Două  exemplare.  Exemplarul  Ir  627  file,  legat  în  lemn  şi  piele.  Grafie 
chirilică,  provenienţă:  „Să  se  ştie  că  această  biblie  /  este  /  adusă  din 
Ţara  Rumânească  ot  Bucureşti."  Nr.  înv.  127.  Exemplarul  IIr  620  file, 
provenienţă:  „Această  sf.  carte  a  Sf.  Biserici  a  Bolgarsechiului",  (adică 
a  Scheiului)  1768.  Nr.  înv.  159. 

8.  Diaconul  Coresi,  Evanghelia  cu  învăţătură,  1580 — 1581,  tipărită 
în  limba  română  la  Braşov  în  colaborare  cu  protopopii  Iane  şi  Mihai  din 
Schei,  622  file.  Legată  în  lemn  şi  piele.  Nr.  înv,  86. 

Pentru  secolele  XVI — XVII  avem: 

9.  Parimier  romănesc,  manuscris  terminat  la  1613  de  popa  Vasile, 
copiat  de  mai  mulţi  autori.  Are  67  file  şi  este  scris  în  Scheii  Braşovului. 
Legat  în  carton  şi  piele.  La  fila  31  avem  însemnarea  autorului:  „Am  scris 
eu,  Vasilie,  fiul  popei  Mihai  din  Braşov  7121/1613."  Nr.  inv.  36. 

10.  Istoria  lui  Varlaam  şi  loasav,  tipărită  în  slavonă  în  Rusia  pe 
vremea  lui  Petru  Movilă  (1597 — 1647).  Are  363  file,  lipseşte  foaia  de 
titlu.  E  legat  în  lemn  şi  piele.  Nr.  inv.  93. 

11.  Cuvântare  apostolească,  tipăritură  rusească,  Kiev,  1603.  Are 
816  file  şi  este  legat  în  lemn  şi  piele.  Provenienţă:  Această  carte  numită 
Cuvântare  apostolească  a  fost  dată  de  mâna  preasfintitului  Mitropolit 
şi  părinte  al  nostru  Chir  Ghenadie,  Arhiepiscop  a  toată  Ţara  Ardealu¬ 
lui  etc.,  şi  a  dăruit-o  sfintei  biserici  din  Schei..."  Nr.  înv.  100. 

12.  Tâlc  de  evanghelie,  tipăritură  rusească,  1636,  Kiev,  532  file, 
legat  în  lemn  şi  catifea  neagră.  Nr.  inv.  201. 

13.  Evanghelie  învăţătoare,  sau  cazanie  peste  duminecile  anului  şi 
la  praznice  împărăteşli  şi  la  alţi  sfinţi  mari,  scoasă  şi  primenită  de  pe 
limbă  rusească  cu  voia  şi  cu  cheltuiala  creştinului  domn  Mateiu  Basa- 
raba  voievod,  iar  cu  osteneala  şi  izvodirea  lui  Silivestru  eromonah.  Ti¬ 
părită  întru  dumnezeiasca  lavră  Govora,  care  iaste  hramul  Născătoarei 
de  Dumnezeu,  de  la  naşterea  lumii  7151/1642  luna  septembrie  ziua  28." 
Nr.  inv.  1169. 

14.  Carte  românească  de  învăţătură,  „dumenecele  de  peste  an  şi 
la  praznice  împărăteşti  şi  la  svânţi  mari  cu  szha  şi  cu  toată  cheltuiala 
lui  Vasilie  voivodul  şi  domnul  Ţării  Moldovei  din  multe  scripturi  tăl¬ 
măcită  din  limba  slovenească  pre  limba  romenească  de  la  Varlaam  mi- 

tfopolitul  de  Ţara  Moldovei,  în  Tipariul  domnesc  în  mănăstirea  a  trei 
Stele  în  Iaşi  de  la  Hr.  1643." 

Exemplar  I  —  384  file,  legat  în  lemn  şi  piele,  grafie  chirilică.  Nr. 
inv.  2017. 

Exemplar  II  —  Lipsă  primele  221  file,  grafie  chirilică.  Nr.  inv.  1740. 

Exemplar  III  —  381  file.  Nr.  inv.  1575. 

Exemplar  IV  —  384  file.  Nr.  inv.  1227. 

Exemplar  V  —  Lipsă  foaia  de  titlu.  Nr.  inv.  2037. 

Exemplar  VI  —  267  file,  legat  în  lemn  şi  piele.  Nr.  inv.  1935. 

Exemplar  VII  —  377  file,  lipsă  primele  6  file.  Nr.  inv.  457. 

Exemplar  VIII  —  Nr.  inv.  2260. 

15.  Apostol  cu  cuvântări,  Moscova,  1643,  în  vremea  ţarului  Mihail 
Teodorovici,  lipsă  foia  de  titlu,  428  file.  Provine  din  csaa  protopopului 
Mihai.  Nr.  inv.  90. 

16.  Expositio  patrum  graecorum  in  Psalmos,  Veneţia,  1646,  voi.  II, 
limba  latină  şi  greacă.  Nr.  inv.  1303. 

17.  Noul  Testament  „sau  împăcarea,  cu  legea  noao  a  lui  Is.  Hr. 
domnului  nostru  izvodită  cu  mare  socotinţă  de  grecescu  şi  slavonescu, 
pre  limba  românească,  cu  îndrumarea  şi  porunca  dempreună  cu  toată 
cheltuiala  Măriei  Sale  Gregorie  Racoţi  craiul  Ardealului  i  procia.  Tipă- 
ritu-s-au  întru  a  Măriei  Sale  tipografie,  dentâiu  noou  în  Ardeal  în  ce¬ 
tatea  Belgradului,  anii  de  la  întruparea  Domnului  şi  mântuitorului  nos¬ 
tru  Is.  Hr.  1648  luna  lui  Ghenariu  20“.  Cea.  330  file.  Exemplar  foarte  de¬ 
fectuos  provenit  din  Viştea  de  Jos.  Nr.  inv.  1597. 

18.  Apostolul  „. . .  tocmită  de  pe  orânduiala  grecescului  Apostol, 
acum  întâi  s-au  tipărit,  de-n  porunca  şi  toată  cheltuiala41  (...),  Io  Ş?r- 
ban  (Basarab)  Voievod,  adevăratul  nepot  a  preabunului  bătrân  Şerban 
Basarab  Voievod  întru  folosul  şi  înţelegerea  prevoslavnicei  rumâneşti 
biserici  ispravnic  fiind  prea  sfinţitul  Kir  Teodosie,  Mitropolitul  ţării,  în 
scaunul  mitropoliei  Bucureştilor,  tipărindu-să  la  anul  de  la  spesenia  lu¬ 
mii  168314.  178  file,  legat  în  lemn  şi  piele.  Lipsă  o  copertă  pentru  pri¬ 
mul  exemplar  şi  ambele  coperţi  pentru  al  doilea.  Nr.  inv.  1773,  1818. 

19.  Noul  Testament,  Francfurt  pe  Main,  1692,  limba  greacă,  editat 
de  Rodolphus  Leusdenus,  304  pag.,  incomplet,  legat  în  cartoc,  lipsă  co¬ 
perta  II.  Nr.  inv.  1465. 

20.  Martin  Luther,  Biblia,  Wittenberg,  1696,  legat  în  carton  şi  pie¬ 
le.  Limba  germană.  Nr.  inv.  1170. 

21.  Evanghelie,  tipărită  în  vremea  lui  Constantin  Basarab  Voevod, 
în  Ţara  Românească,  mitropolit  fiind  Kir  Teodosie,  tipărită  la  mănăsti¬ 
rea  Snagov  în  anul  1697  de  smeritul  ieromonah  Antim  Ivireanul. 

Ex.  I  —  177  file,  limba  română,  grafie  chirilică,  legat  în  lemn  şi 
piele,  1699.  Nr.  inv.  2609. 

Ex.  II  —  71  file,  manuscris  copiat  de  Dumitru  Pop  la  anul  1722, 
grafie  chirilică,  legat  în  lemn  şi  piele.  Nr.  inv.  1599. 

•  22.  Kyriacodromion  sau  Evanghelie  învăţătoare  „. . .  pe  vremea 

înălţatului  losif  al  II-lea  craiul  Budei  şi  al  Ţării  Ungureşti  şi  al  Ardea¬ 
lului44,  guvernatorul  ţării  fiind  Bamfi  Gheorghe  şi  cu  blagoslovenia  prea 

sfinţitului  Atanasie,  mitropolitul  din  Belgrad  în  anul  1699,  tipograf  fiind 
Mihai  Iştvanovici. 

Ex.  I  —  415  file,  grafie  latina.  Nr.  inv.  1590. 

Ex.  II  —  415  file,  provenienţă  Rodbav.  Nr.  inv.  1602. 

Ex.  III  —  414  file,  provenienţă  Rupea,  grafie  chirilică.  Nr.  inv. 

1628. 

Ex.  IV  —  515  file,  grafie  chirilică.  Nr.  inv.  2103. 

Ex.  V  —  515  file.  Nr.  inv.  2118. 

Ex.  VI.  —  468  file,  lipsă  primele  4  file,  grafie  chirilică.  Nr.  inv. 

2278. 

23.  Cazanii  de  prăznuire,  „la  toate  praznicele  cele  dumnezeieşti, 
ale  lui  Ilie  Miniat  (...)  în  zilele  (...)  domnului  nostru  Io  Mihaiu  Ra- 
coviţă  Voevod  (...)  cu  blagoslovenia  şi  cu  toată  cheltuiala  prea  sfin¬ 
ţitului  mitropolit  Kir  Neofit  de  la  Krit . .  .  în  anul  1700",  Bucureşti. 

Ex.  I  —  267  —  file,  grafie  chirilică.  Nr.  inv.  1583. 

Ex.  II  —  267  file,  grafie  latină,  provenienţă:  „Nicolae  Popovici  din 
Homorod  scaonu  Codlei."  Nr.  inv.  1601. 

24.  Apostol,  Buzău,  1704,  în  vremea  lui  Constantin  Basarab  Voe¬ 
vod  şi  cu  blagoslovenia  „prea  sfinţitului  părinte  Kir  Teodosie,  mitro¬ 
politul  a  toată  Ungrovlahia",  177  file,  legat  în  lemn  şi  piele.  Nr.  inv. 
2061. 

25.  Radu  Tempea,  Tâlcul  evangheliilor,  manuscris,  1719 — 1721,  cca. 
2.000  pag.,  Nr.  inv.  40. 

26.  Evanghelie,  Bucureşti,  1723,  în  timpul  domnitorului  Nicolae 
Alexandru  Voevod  Mavrocordat,  cu  binecuvântarea  mitropolitului  Da¬ 
nii!  al  Ţării  Româneşti,  tipărită  de  preotul  Stoica  Iacovici. 

Ex.  I  —  180  file,  legat  în  lemn  şi  piele.  Nr.  inv.  2039. 

Ex.  II  —  180  file,  legat  în  lemn  şi  piele.  Nr,  inv.  1936. 

Ex.  III  —  180  file,  legat  în  lemn  şi  piele,  provenienţă:  Toderiţa. 
Nr.  inv.  1936, 

Ex.  IV  —  125  file,  ferecat  în  argint.  Nr.  inv.  463. 

27.  Kyriacodromion  sau  Evanghelia  învăţătoare,  tipărită  în  vremea 
domnitorului  Constantin  Nicolae  Voevod,  cu  binecuvântarea  mitropoli¬ 
tului  Ştefan  al  Ungrovlahiei  în  anul  1732,  de  preotul  Stoica  Iacovici  Ti¬ 
pograful,  Bucureşti.  Muzeul  deţine  9  exemplare  provenite  din  diferite 
parohii  din  ţara. 

28.  Georgius  Pritius;  M.  Cari  Gottlob  Hofmann,  Introductio  in  lec- 
tionem  Novi  Testamenti,  Lipsiae,  1737.  Provenienţă  liceul  „Andrei  Şagu- 
na"  din  Braşov.  Circulaţie:  pe  coperta  I,  în  grafie  chirilică:  „Această 
carte  s-a  cinstit  de  domnu  Gheorghe  Nica  bibliotecii  şcoalelor  naţionale 
româneşti  din  Cetatea  Braşovului.  Braşov  în  15  iulie  1835".  Nr.  inv.  851. 

29.  Evanghelie  slavonă,  Moscova,  1741.  Dăruită  de  Elisaveta  Pe- 
trovna,  împărăteasa  Rusiei,  487  file.  Gravuri.  Legată  in  catifea  roşie, 
medalion  în  aramă  cu  emblema  „Sf.  Nicolae  şi  6  linte,  Nr.  inv.  567. 

30.  Christoph  Starke,  Synopsis  Bibliotecae  Exegeticae  in  Novum 
Testamentum,  Leipzig,  1741.  Două  volume.  Nr.  inv.  573.  574. 

31.  Cazanii,  Bucureşti,  1742,  pe  vremea  domnitorului  Mihai  Raco- 
viţă  Voevod,  cu  binecuvântarea  mitropolitului  Neofit  de  la  Crit,  al  Ţă¬ 
rii  Româneşti.  Se  găsesc  cinci  exemplare  din  diferite  parohii. 

32.  Evanghelie,  Bucureşti,  1742,  tipărită  de  preotul  Stoica  Iacovici, 
în  vremea  mitropolitului  Neofit,  la  Bucureşti.  Se  găsesc  tot  cinci  exem¬ 
plare.  Nr.  inv.  1741,  1795,  1875,  1944,  2190. 

33.  Apostol,  Buzău,  1743,  în  timpul  episcopului  Metodie  al  Buzău¬ 
lui,  de  către  Ioan  Stoicovici  tipograful.  Sunt  două  exemplare,  primul  de 
provenienţă  din  parohia  Cetate -Braşov  (Nr.  inv.  220),  al  doilea  din  pa¬ 
rohia  Toderiţa-Făgăraş  (Nr.  inv.  1937). 

34.  Apostol,  Bucureşti,  1743,  178  file;  legat  în  carton  şi  piele.  Stare 
slabă  de  conservare,-  provenienţă  Bis.  Sf.  Treime  —  Tocile,  Braşov,  Nr. 
inv.  430. 

35.  Psaltire,  Iaşi,  1743,  în  vremea  domnitorului  Ioan  Nicolae  Ma- 

vrocordat,  cu  blagoslovenia  mitropolitului  Nichifor  Peloponesianul,  ti¬ 
părită  de  Anca  Sotiriovici  de  la  Tasos.  Legat  în  lemn  şi  piele.  Nr.  inv. 
2443.  \  : 

36.  Biblia  Sacra,  Ausburg,  1746,  „vulgatu  editionis,  volumen  II, 
editio  sexta".  Nr.  inv.  884. 

37.  Cazanii,  Râmnic,  1748,  tipărită  în  vremea  domnitorului  Grigo- 
re  Ghica  Voievod  în  a  doua  domnie,  pe  cheltuiala  mitropolitului  Kir 
Neofit  şi  a  episcopului  Climent  al  Râmnicului,  de  către  preotul  Mihai 
Atanasie  Popovici,  tipograful  Râmnicului.  Muzeul  deţine  4  exemplare. 
Nr.  inv.  1584,  1706,  1884,  2086. 

38.  Evanghelie,  Bucureşti,  1750,  cu  cheltuiala  Prea  Sfinţitului  Neo¬ 
fit  Criteanul,  mitropolitul  Ţării  Româneşti,  tipărită  de  Grigore  tipogra¬ 
ful.  S-au  păstrat  4  exemplare.  Nr.  inv.  1933,  2047,  2091,  2535. 

39.  Psaltire,  Râmnic,  1751,  în  vremea  domnitorului  Grigorie  Ghica 
Voievod,  pe  cheltuiala  şi  cu  blagoslovenia  Prea  Sfinţitului  Grigorie,  e- 
piscopul  Râmnicului,  tipărite  de  George  Atanasievici.  Nr.  inv.  2564. 

40.  Evanghelie,  Kiev,  Lavra  Pecersca,  1753,  tipărită  cu  patronajul 
Elisavetei  Petrovna.  Dăruită  de  această  împărăteasă  bisericii  din  Schei. 
544  file;  limba  rusă,  legată  în  lemn  şi  piele.  Nr.  inv.  515. 

41.  Sfânta  şi  Dumnezeiasca  Evanghelie,  Râmnic,  1754,  în  vremea 
domnitorului  Mihail  Constantin  Şutul  Voievod,  cu  binecuvântarea  epis¬ 
copului  Filaret  al  Râmnicului,  tipărită  de  ieromonahul  Climent  şi  de 
preotul  Constantin  Râmnicean.  152  file,  tipăritură  incompletă.  Legată  în 
lemn  şi  piele.  Nr.  inv.  2615. 

42.  Psaltirea  fericitului  prooroc  şi  împărat  David,  Bucureşti,  1756, 
în  vremea  voievodului  Constantin  Nicolae  şi  cu  cheltuiala  mitropolitu¬ 
lui  Ungrovlahiei,  Kir  Filaret,  tipărită  de  Barbu  Tipograful.  Se  păstrează 
două  exemplare. 

43.  Sfânta  şi  dumnezeiasca  Evanghelie,  Bucureşti,  1760,  în  vremea 
domnitorului  Scarlat  Grigorie  Ghica,  cu  binecuvântarea  prea  sfinţitului 
Grigorie,  mitropolit  a  toată  Ţara  Românească,  tipărită  de  Iordache  Stoi¬ 
covici.  Muzeul  deţine  trei  exemplare. 

44.  Biblia  care  cuprinde  toate  slujbele  întregului  an,  Lipsia,  1761, 
în  limba  greacă,  1516  pagini.  Nr.  inv.  1426. 

45.  Sfânta  şi  dumnezeiasca  a  iui  Iisus  Hristos  Evanghelie,  Blaj, 
1765,  în  vremea  Măriei  Tereza  cu  binecuvântarea  prea  sfinţitului  Ata- 
nasie  Rădnic,  episcopul  Făgăraşului.  Legată  în  lemn  şi  piele.  Stare  de 
conservare  slabă.  Nr.  înv.  2077. 

46.  Apostol,  Blaj,  1767,  tipărit  după  rânduiala  răsăriteană  de  Petru 
Râmniceanul  Tipograful.  138  file,  legată  în  lemn  şi  piele.  Nr.  inv.  2121. 

Ex.  II  —  descriere  identică,  nr.  inv.  2162. 

47.  Cazanii,  Bucureşti,  1768,  în  zilele  domnitorului  Scarlat  Ghica 
Voievod  şi  pe  cheltuiala  mitropolitului  Ungrovlahiei  Kir  Grigore;  tipo¬ 
graf  fiind  preotul  Constantin  Râmniceanul,  410  file.  Nr.  inv.  1900.  Mu¬ 
zeul  mai  deţine  încă  5  exemplare. 

48.  Apostol,  Râmnic,  1774,  tipărit  cu  binecuvântarea  şi  cu  toată 
cheltuiala  mitropolitului  Grigorie  în  timpul  domnitorului  Alexandru 
Ioan  Ipsilanti.  Muzeul  mai  deţine  încă  7  exemplare. 

49.  Evanghelie,  Bucureşti,  1775,  în  vremea  domnitorului  Alexandru 
Ipsilanti  şi  cu  binecuvântarea  aceluiaşi  mitropolit  Grigore  al  Ţării  Ro¬ 
mâneşti  tipărită  de  Dimitrie  Petrovici.  Există  încă  alte  trei  exemplare. 

50.  Sfânta  şi  dumnezeiasca  lui  Iisus  Hristos  Evanghelie,  Blaj,  1776, 
în  vremea  reginei  Maria  Tereza  cu  binecuvântarea  episcopului  Grigo¬ 
rie  Maer,  vlădica  Făgăraşului,  în  tipografia  lui  Petru  Popovici  Râmni¬ 
ceanul  din  Blaj.  Există  două  exemplare. 

51.  Cazanii,  Râmnic,  1781,  în  vremea  voievodului  Alexandru  Ipsi¬ 
lanti  şi  pe  cheltuiala  episcopului  Filaret  al  Râmnicului,  tipărită  de  Cli- 
ment  Ieromonahul  şi  popa  Constandin.  Mai  există  încă  două  exemplare. 

52.  Sinopsis,  Râmnic,  1783,  tipărită  în  vremea  domnitorului  Nico- 
lae  Caragea  şi  cu  binecuvântarea  şi  cheltuiala  aceluiaşi  episcop  de 
Râmnic  Filaret.  S-a  tipărit  de  Dimitrie  Mihai  Popovici,  tipograful  Râm¬ 
nicului.  Legat  în  carton,  123  file.  Nr.  inv.  332. 

53.  Sfânta  şi  dumnezeiasca  Evanghelie,  Râmnic,  1784,  în  vremea 
domnitorului  Mihail  Constandin  Şuţul  Voievod  cu  binecuvântarea  şi 
cheltuiala  episcopului  Filaret  al  Râmnicului,  tipografi  fiind  aceiaşi  ca  şi 
cu  un  an  în  urmă.  Muzeul  deţine  două  exemplare.  Nr.  inv.  1234  şi  465. 

54.  Apostol,  Bucureşti,  1784,  tipărit  cu  binecuvântarea  mitropoli¬ 
tului  Grigorie  al  Ungrovlahiei  după  24  de  ani  de  arhipăstorire,  tipograf 
fiind  Stanciu  Tomovici.  Nr.  inv.  2106. 

55.  Evanghelie,  Veneţia,  1785,  în  limba  greacă;  4  file  —  manuscris 

Radu  Duma.  Nr.  inv.  482.  j  ‘  ,  ,,  «  j  ^  *  *- 

56.  Novum  Jesu  —  Christi  Testamentum,  Monachii,  1788,  legat  în 
carton,  426  pagini.  Donaţie  a  preotului  I.  Popiţa  —  Braşov.  Nr.  inv.  1742. 

57.  Dezvoltele  şi  tâlcuitele  Evanghelii,  Sibiu,  1790,  în  vremea  epis¬ 
copului  Gherasim  Adamovici  al  neuniţilor  din  Ardeal  şi  dăruită  biblio¬ 
tecii  parohiei  ortodoxe  din  Cetatea  Braşovului  în  1890  de  către  B.  Baiu- 
lescu  —  parohul.  Nr.  inv.  409. 

58.  Johann  Wilhelm  Schmid,  Uber  den  Geist  dor  Sitten  Lehre  Jesu 
und  Seiner  Apostel,  Jena,  1790.  Legată  în  carton,  428  pagini,  provenit 
de  la  Liceul  Andrei  Şaguna.  Nr.  inv.  1016. 

59.  Cazanie,  Râmnic,  1792,  cu  binecuvântarea  mitropolitului  Fila- 
ret  tipărită  de  Dimitrie  Mihailo  Popovici  în  tipografia  Râmnicului.  Mu¬ 
zeul  păstrează  două  exemplare.  Nr.  inv.  2334,  2440. 

60.  Biblion  istoricon,  Veneţia,  1792,  limba  greacă,  556  pagini  lega¬ 
tă  în  carton;  provenienţă  mănăstirea  Sâmbăta.  Nr.  inv.  2275. 

61.  Adunarea  Cazaniilor,  Viena,  1793,  tipărită  cu  binecuvântarea 
mitropolitului  de  Carlovit  în  tipografia  lui  Ştefan  Novacovici.  Muzeul 
deţine  4  exemplare. 

62.  Sfânta  şi  dumnezeiasca  Evanghelie,  Râmnic,  1794,  în  vremea 
domnitorului  Alexandru  Constantin  Moruzi  Voievod,  cu  binecuvântarea 
mitropolitului  Ungrovlahiei  Dositeiu  şi  pe  cheltuiala  episcopului  Necta- 
rie  al  Râmnicului.  Tipărită  de  Dimitri  Mihailovici  şi  preotul  Gheorghe 
Constantin.  Nr.  inv.  1934. 

63.  Apostol,  Râmnic,  1794,  datele  sunt  identice  cu  cel  de  la  nr.  62. 
Muzeul  deţine  încă  trei  exemplare  de  provenienţă  diferită. 

64.  Testamentul  Nou,  Blaj,  1795.  Muzeul  păstrează  două  exempla¬ 
re  de  provenienţă  diferită.  Nr.  inv.  1642,  2134. 

65.  Biblia,  Blaj,  1795,  în  vremea  împăratului  Francisc  al  II-lea  şi  cu 
binecuvântarea  episcopului  Ioan  Bob  al  Făgăraşului.  Muzeul  deţine  în¬ 
că  9  exemplare  de  provenienţă  diferită. 

66.  Exegetisches  Handbuch  des  Neuen  Testamentes,  Leipzig,  1795, 
5  volume,  (colegat),  172  pagini  legate  în  carton  şi  piele.  Donate  de  Bar- 
tolomeu  Baiulescu.  Provenienţă  parohia  „Sfânta  Adormire11,  Braşov  Ce¬ 
tate.  Nr.  inv.  662. 

67.  Cazanie,  manuscris,  1795,  grafie  chirilică.  Nr.  inv.  1696. 

68.  D.  Jo.  Jac.  Giresbach,  Synopsis  Evangheliorum  Matthaei,  Mărci 
et  Lucae,  Halae  Saxorum,  1797,  331  pagini.  Provenienţă  Liceul  Andrei 
Şaguna. 

69.  I.G.  Herder  Von  Gottes  Sohn  der  Welt  Heiland,  nach  Johannes 
Evanghelium,  Riga,  416  pagini.  Legat  în  carton.  Nr.  inv.  968. 

70.  Eregetisches  Handbuch  des  Neuen  Testamentes,  Leipzig,  1800, 
470  pagini,  legat  în  carton.  Provenienţă  biserica  Sfânta  Adormire,  Ceta¬ 
te,  din  cărţile  lui  B.  Baiulescu.  Nr.  inv.  664. 

71.  Zweimal  zwei  und  funfzig  anserlesene  biblische  Historien  aus 
den  Alten  und  Neuen  Testamente  der  Jugend  zum  Besten  abgefasset, 
von  Johann  Hubnern,  Leipzig,  1800,  legat  în  carton.  Provenienţă  bise¬ 
rica  „Sf.  Adormire",  donaţie  B.  Baiulescu.  Nr.  inv.  672. 

72.  Henrich  Eb  rhard  Gotlob  Paulus,  Komentar  liber  das  Neue 
Testament,  Liibek,  1800,  746  pagini,  provenienţă  Liceul  A.  Şaguna.  Nr. 
inv.  768  şi  alt  exemplar  nr.  inv.  769  ce  ar  putea  fi  identificat  cu  volu¬ 
mul  al  doilea. 

73.  Psaltirea  proorocului  şi  împăratului  David,  Bucureşti,  1801,  în 
vremea  domnitorului  Alexandru  Şutul  şi  cu  binecuvântarea  mitropoli¬ 
tului  Dioni  ie.  Conţine  172  file;  legate  în  carton  şi  piele.  Provenienţă 
parohia  Sf.  Nicolae  din  Schei.  Nr.  inv.  169. 

74.  Apostol,  Blaj,  1802,  în  vremea  împăratului  Francisc  al  II-lea, 
cu  binecuvântarea  episcopului  Ioan  Bob  al  Făgăraşului  tipărit  cu  tiparul 
Seminarului.  Muzeul  deţine  5  exemplare. 

75*  Psaltire,  Kiev,  Lavra  Pecersca,  1802,  în  limba  rusă,  338  de  file, 
legată  în  lemn  şi  piele,  tipărită  în  timpul  împăratului  Alexandru  Pavlo- 
viei  şi  dăruită  în  zilele  împăratului  Ferdinand  I  bibliotecii  şcolilor  ro¬ 
mâneşti  din  Cetatea  Braşovului.  Nr.  inv,  204. 

76.  Eregetisches  Handbuch  des  Neuen  Testamentes,  1802,  Achten- 
zehntes  Stlik,  colegat,  461  pagini,  legat  în  carton  şi  piele.  Din  biblioteca 
parohului  B.  Baiulescu.  Nr.  inv.  664. 

77,  Cazanie,  manuscris  1901 — 1803,  copiat  de  logofătul  Mihail 
Munteanul  din  Zărneşti,  192  file,  legat  în  carton  şi  piele.  Nr.  inv.  1695. 

5.  Concluzii 

Braşovul  —  străveche  vatră  de  cultură  şi  simţire  românească  a  fa¬ 
cilitat,  prin  poziţionarea  sa  geografică,  dezvoltarea  încă  de  timpuriu  a 
unei  societăţi  economice  prospere.  Din  sânul  ei  s-au  ridicat  multe  din 
figurile  marcante  ale  culturii  române  de  mai  târziu.  Nenumăratele  danii 
ale  domnitorilor  sau  boierilor  din  acele  vremuri  au  făcut  posibilă  apa¬ 
riţia  unei  şcoli  româneşti,  pe  lângă  biserica  parohială  a  scheienilor,  re¬ 
cunoscuţi  în  istorie  prin  grija  pe  care  au  avut-o  pentru  păstrarea  con¬ 
ştiinţei  româneşti  ortodoxe  în  faţa  pericolului  străin  şi  chiar  a  influenţei 
greco-catolice  în  Ardeal.  Această  atitudine  incisivă  în  faţa  nevoilor  vre¬ 
mii  a  fost  evocată  şi  păstrată  cu  sfinţenie  la  prima  şcoală  românească 
din  Schei. 

Valoarea  acestei  şcoli  stă  atât  în  personalităţile  care  s-au  perin¬ 
dat  în  diferite  perioade  pe  aici  cât  şi  în  valorosul  tezaur  de  carte  veche. 
Prezentarea  câtorva  din  aceste  comori  rare  mi  s-a  părut  imperios  nece¬ 
sară  în  nevoia  de  a  semnala  vastitatea  unui  spaţiu  de  cercetare  neex¬ 
plorat  îndeajuns. 

Catalogul  manuscriselor  şi  tipăriturilor  cu  caracter  biblic  au  fost 
grupate  în  ordinea  apariţiei  lor  după  unul  din  cataloagele  generale  afla¬ 
te  în  grija  muzeului.  Multitudinea  Evangheliilor,  Cazaniilor  sau  Aposto- 
lclor  re  fac  să  înţelegem  importanţa  Bisericii  de  păstrătoare  nu  numai 
a  adevărului  dumnezeiesc  ci  şi  a  dimensiunii  liturgice  a  culturii.  în  a- 
cest  context  Pavel  Florevski  avea  să  spună:  „Credinţa  determină  cultul 
şi  cultul  determină  concepţia  despre  lume,  din  care  sc  naşte  cultura". 

Contemporaneitatea  va  trebui  să  rămână  sensibilă  faţă  de  acest 
tezaur,  să-şi  educe  tinerii  în  valorificarea  şi  păstrarea  lui,  descoperin- 
du-şi  identitatea  naţională  şi  spirituală  in  funcţie  de  percepţia  umanită¬ 
ţii  faţă  de  acest  act  creator. 

Deşi,  lăsat  oarecum  în  voia  soartei,  Muzeul  Primei  Şcoli  româ¬ 
neşti  din  Scheii  Braşovului  te  impresionează  nu  numai  prin  multitudi¬ 
nea  lucrărilor  păstrate  ci  şi  prin  erudiţia  unui  neobosit  cercetător  — 
profesorul  Vasile  Oltean  —  ce  se  înscrie  pe  linia  înaintaşilor  săi.  Cu 
toate  acestea  nu  poate  sa  nu  te  întristeze  lipsa  de  interes  a  celor  ce  sunt 
în  măsură  să  conserve  acest  tezaur.  Poate  că  atunci  când  vom  înţelege 
viaţa  cărţii  având  drept  argument  marea  Carte  a  Vieţii  vom  şti  să  pri¬ 
vim  responsabil  comoara  acestei  prime  şcoli  româneşti. 


Pr.  drd.  CRISTIAN  MUNTEAN 

DUMINICA  A  XXXI-A  DUPĂ  RUSALII  — 
STRIGATUL  ORBULUI  DIN  IERIHON 


Şi  cei  ce  mergeau  înainte  il  certau  ca  să  tacă,  dar  el  cu  atât  mai 
tare  striga:  Fiule  al  lui  Davidr  miluieşte-mă! 

Iubiţi  credincioşi, 

Ati  recunoscut  în  cuvintele  de  mai  sus,  credem,  strigătul  sfâşietor 
al  Orbului  din  Ierihon  din  Evanghelia  ce  s-a  citit  astăzi  .  .  .  Le-am  ales 
pentru  începutul  cuvântului  nostru,  pentru  că  în  ele  se  cuprinde,  deodată, 
strigătul  întregii  omeniri  şi  al  fiecăruia  dintre  noi.  Minunea  vindecării 
Orbului  din  Ierihon  este,  desigur,  un  eveniment  concret,  real,  o  vinde¬ 
care  circumcisă  itinerarului  pământesc-istoric  al  Mântuitorului  nostru 
Iisus  Ilristos.  Dar,  ca  în  cazul  tuturor  vindecărilor,  nu  trebuie  să  privim 
izolat  această  minune,  ci  să  ne  dăm  seama  că  ea,  alături  de  toate  cele¬ 
lalte,  anunţă  Marea  Vindecare,  adică  MÂNTUIREA  neamului  omenesc. 
Episodul  din  Ierihon  este  relatat  de  Evanghelistul  Luca  la  cap.  18.  Cum 
el  prezintă  misiunea  Mântuitorului  intr-o  ordine  cronologică,  ne  dăm 
seama  că  vindecarea  orbului  a  fost  săvârşită  cu  puţin  timp  înainte  de 
patimi,  moarte  şi  înviere,  evenimente  prin  care  se  va  pecetlui  lucrarea 
de  mântuire  (vindecare)  a  omenirii  din  robia  păcatului  şi  a  morţii,  in¬ 
clusiv,  aşadar,  din  orbirea  în  care  se  zbătuse  până  atunci.  Prin  strigătul 
ierihoneanului,  „Iisuse,  Fiul  lui  David,  miluieşte-mă!J\  înţelegem,  desi¬ 
gur,  durerea  lui,  dar  şi  faptul  că  era  porta-vocea  neamului  omenesc. 
Strigătul  lui  nu  este,  însă,  doar  al  omenirii  de  până  la  el,  sau  al  celei 
contemporane  lui.  Este  suspinul  tuturor  oamenilor,  până  la  sfârşitul 
veacurilor.  In  acest  sens  am  spus  că  este  şi  strigătul  nostru,  al  fiecă¬ 
ruia  . . . 

Iubiţi  credincioşi,  spre  deosebire  de  semenul  nostru  din  Ierihon, 
care  suferea  de  o  orbire  fizică,  cu  un  anumit  diagnostic,  care  —  cu  mij¬ 
loacele  moderne  de  astăzi  —  ar  putea  fi  acum  vindecată,  noi  suferim, 
trebuie  să  recunoaştem  smerit,  de  o  orbire  mult  mai  grava,  aceea  a  ochi¬ 
lor  sufletului,  pe  care  numai  Mântuitorul  ne-o  poate  vindeca.  în  suspi¬ 
nul  ierihoneanului  recunoaştem  propriul  nostru  suspin:  ca  şi  el,  ne  dăm 
seama  că  numai  lisus,  Fiul  lui  David,  ne  poate  lecui.  Desigur,  fără  a  ne 
exclude  pe  noi,  preoţii,  mărturisim  acum  că  ori  de  câte  ori  recitim  acest 
episod  (la  fel  şi  altele  similare)  simţim  în  strigarea  lui  şi  suspinul  fră¬ 
ţiilor  voastre,  mai  ales  a  celor  pe  care  vă  ştim  că  aveţi  o  suferinţă  fizi¬ 
că  sau  sufletească  mai  grea,  o  problemă  de  familie  mai  delicată  etc. 

Privindu-vă  în  aceste  momente,  parcă  vă  auzim  multora  strigarea,  chiar 
nerostită  cu  voce  tare;  Iisuse,  Fiul  lui  David,  miluieşte-mă,  ajută-mă  să 
mă  însănătoşesc!  Sau;  Vindecă,  Doamne,  pe  altcineva  din  familie:  tata, 
mama,  fratele,  copilul .  * .  Sau:  ajută-mă  să-mi  găsesc  un  serviciu,  să  pot 
supravieţui,  să-mi  plătesc  datoriile;  să  găsesc  un  om  de  caracter  pentru 
căsătorie;  să  văd  şi  să  înţeleg  mai  bine  rostul  vieţii  mele  pe  pământ,  că 
uneori  mă  simt  parcă  orb  ...  In  rezumat:  miluieşte-mă,  MANTUIEŞTE- 
MA!  Sunt  strigăte  justificate,  cu  probleme  şi  dureri  personale,  pe  care 
le  rostim  deseori,  privind  spre  cer.  Dar,  strigând  pentru  noi  şi  cei  dragi 
ai  noştri,  să  nu  uităm  a  striga  şi  pentru  durerile  neamului  nostru  româ¬ 
nesc,  pentru  orbirea  lui,  pentru  decăderea  lui,  pentru  suferinţele  de  tot 
felul,  dar,  mai  presus  de  toate,  pentru  mântuirea  luL  Făcând  aşa  vom 
urma  pilda  tuturor  sfinţilor  români,  dar  şi  altor  iluştri  înaintaşi,  care, 
uitând  de  ei  şi  durerile  personale,  şi-au  identificat  idealurile  cu  idealul 
naţiunii,  acela  de  a  vieţui  ca  un  popor  demn,  nerobit  nici  de  străini,  nici 
de  boli,  nici  de  patimi . . . 

Iubiţi  credincioşi,  între  exemplele  cele  mai  fericite  în  acest  sens, 
evocăm  „strigătul"  poetului  nostru  cel  de  toate  zilele,  Eminescu.  Soco¬ 
tim  potrivită  această  evocare1,  întrucât  în  ziua  de  15  a  lunii  ianuarie, 
lună  în  care  ne  găsim  acum,  toţi  românii  din  ţară  şi  de  pretutindeni  îşi 
amintesc  că  la  această  data  s-a  născut  poetul  român  cel  mai  reprezen¬ 
tativ,  a  cărui  operă,  circumscrisă  pentru  veşnicie  spaţiului  spiritual, 
poate  fi  asemuită  in  plan  material  cu  pâinea  noastră  cea  de  toate  zilele» 
Emoţia  ce  ne  stăpâneşte  atunci  când  spunem  poetul  nostru  cel  de  toate 
zilele,  este  mult  apropiată  evlaviei  pe  care  o  simţim  când  rostim  rugă¬ 
ciunea  Tatăl  nostru,  pentru  că  ştim  ca  hrana  zilnică,  duhovnicească  şi 
materială,  pe  care  o  cerem  de  la  Dumnezeu,  ne  este  oferită  cu  îmbelşu- 
gare  de  semeni  de-ai  noştri,  din  prezent  şi  din  trecut,  prin  care  El  îşi 
împlineşte  voia.  Recunoaştem,  aşadar,  şi  în  Eminescu  un  semen  plin  de 
solicitudine,  care  lucrează  tainic,  deodată  cu  cei  aleşi  ai  Domnului,  şi 
care  ne  dăruieşte  jertfelnic  (şi  zilnic  dacă  vrem!),  pâinea  spirituală  de 
care  avem  atâta  nevoie.  Mai  ales  în  aceste  timpuri  marcate  de  incerti¬ 
tudini  şi  tot  mai  dese  frustrări,  Eminescu  iese  prietenos  în  Întâmpinarea 
conaţionalilor,  cu  afabilă  compasiune,  cântând  durerea  tuturor  şi  a  fie- 
căruia-n  parte,  prin  nemuritoarele-i  versuri,  totodată  rostind  în  locul 
nostru  simţăminte  ce  ne  copleşesc,  în  pagini  de  proză  inedită,  la  care 
se  asociază  cele  de  gazetar  de  atitudine,  interesat  numai  de  soarta  na¬ 
ţiunii  române,  întărindu-ne  nădejdea  în  mai  bine  şi  îndemnându-ne,  par¬ 
că,  la  o  mai  înaltă  conştiinţă  de  români.  Ne  imploră  stăruitor  să  fim  mai 
uniţi,  având  temei  In  filele  de  aur  a  scripturilor  române  (Epigonii)  şi 
mai  vigilenţi  cu  anumiţi  străini  care,  in  spatele  declaraţiilor  de  priete1 
nie  şi  într-ajutorare,  ne  aduc  de  peste  graniţă  credinţe  şi  obiceiuri  ne¬ 
cunoscute  sufletului  românesc,  totodată  transformându-ne  plaiurile  în- 

tr-o  profitabilă  piaţă  de  desfacere  pentru  mărfurile  lor  sclipicioase,  mul¬ 
te  de  calitate  îndoielnică,  ce  înghit  cu  lăcomie  leafa  subţire  a  românu¬ 
lui  sărăcit  şi  imprudent.  Căci  românul,  ospitalier  din  fire  şi  bun  până  la 
prostie  uneori  (iertată  să  ne  fie  amara  constatare!),  ar  trebui,  în  opinia 

lui  Eminescu,  să  fie  mai  „selectiv41  cu  cei  care  ne  fac  declaraţii  de  dra¬ 
goste  cu  atâta  uşurinţă,  pentru  că  ele  ascund,  de  fapt,  satisfacerea  pro¬ 
priilor  interese.  Că  Eminescu  a  fost  nu  doar  un  poet  romantic  prin  exce¬ 
lenţă,  romantismul  lui  fiind  dovedit  cu  prisosinţă,  ci  şi  un  român  de  o 
dureroasă  luciditate,  o  arată  îndeosebi  opera  gazetărească.  Dar  nu  nu¬ 
mai.  Chiar  unele  din  poeziile  sale  poartă  pecetea  preocupărilor  sociale, 
politice,  economice  etc.  Este  cazul,  de  pildă,  cu  împărat  şi  proletar,  Scri¬ 
soarea  a  IlI-a,  Doina  etc.  Dacă  primele  două  poezii  sunt  arhicunoscute, 
ultima  a  fost  aproape  total  ignorată  de  editori,  mai  ales  în  perioada  co¬ 
munismului,  poate  şi  din  teama  ca  Eminescu  să  nu  fie  considerat  xeno¬ 
fob.  La  o  lectură  superficială  ar  putea  să  ni  se  pară  şi  nouă  că  este.  Ci¬ 
tită  detaşat,  însă,  in  spiritul  întregii  opere  eminesciene,  pătrunsă  de  o 
dragoste  fără  margini  pentru  semeni,  indiferent  de  etnie,  Doina  apare 
ca  un  suspin  de  moment  al  românului-Eminescu,  pentru  ţara  lui,  în  acea 
vreme  (aprox.  1880 — 83)  sufocată  de  maşinaţiile  unor  profitori  străini, 
care  au  reuşit  să  facă  din  ea,  bogată  în  resurse,  o  provincie  săracă  în- 
tr-atât,  încât,  cu  toată  bogăţia  ei  să  i  se  potrivească  sfâşietoarea  carac¬ 
terizare  „săracă  Ţară,  săracă"  ...  în  acest  sens,  chiar  dacă  numele  mus¬ 
calilor,  calmucilor,  jidovilor,  ungurilor,  grecilor  etc.,  cad  sub  judecata 
aspră  a  justiţiarului  poet,  nu  trebuie  să  înţelegem  că  Eminescu  s-ar  re¬ 
feri  la  toţi  muscalii,  evreii,  ungurii  etc.,  ci,  evident,  numai  la  acei  „re- 
prezentanţi44  hrăpăreţi,  cu  siguranţă  nereprezentativi  pentru  naţiunea 
lor.  Ca  şi-n  cazul  altor  poezii  eminesciene,  şi  Doina  are  mai  multe  va¬ 
riante.  într-o  recentă  pagină  a  cotidianului  „Ziua44,  redactată  de  funda¬ 
ţia  „Anastasia44  (15  ian.  2000),  este  reprodusă  varianta  Perpessicius,  care 
este,  se  pare,  ultima  semnată  de  marele  poet,  mai  „îndulcită44  decât  pre¬ 
cedentele.  în  aceeaşi  pagină,  cu  argumente  de  un  total  bun-simţ,  d-1 
Răzvan  Codrescu,  redactorul  întregului  material,  demonstrează  limpede 
că  autorul  Doinei,  departe  de  a  fi  xenofob,  este,  de  fapt,  promotorul 
„echilibrului  şi  vitalităţii  naţionale44.  Pagina  anastasică  publică,  totoda¬ 
tă,  cu  totul  şi  cu  totul  inspirat,  şi  o  mărturisire  despre  Eminescu  şi  feno¬ 
menul  românesc,  semnată  de  cunoscutul  preot-scriitor  evreu  (încreşti- 
nat  ortodox),  Nicolae  Steinhardt.  Doina  şi  evreul  Steinhardt!  O  asociere 
nemaipomenită  . . .  Care  va  să  zică,  vorba  lui  Caragiale,  dacă  Eminescu 
ar  fi  fost  xenofob  şi  ar  fi  scris  cu  patimă  despre  jidani,  şi  ar  fi  criticat 
pe  toţi  jidanii,  vinovaţi  sau  nu,  cu  siguranţă  „jidanuT'-scriitor  Stein¬ 
hardt  (cunoscut  împătimit  pentru  arhive,  va  fi  studiat,  credem,  toate  va¬ 
riantele  Doinei  eminesciene)  nu  ar  mai  fi  scris  „îl  iubesc  pe  Eminescu" 
şi  nu  i-ar  mai  fi  depus  flori  la  picioarele  statuii  din  faţa  Ateneului . . . 

în  cele  ce  urmează,  vă  prezentăm  şi  noi  mărturia  inedită  a  părin¬ 
telui  Nicolae  Steinhardt,  alături  de  o  altă  variantă  a  Doinei,  se  pare  cea 
mai  „neîndulcită44,  pe  care  am  găsit-o  între  materialele  rămase  de  la  pă¬ 
rintele  Constantin  Voicescu  (|  sept.  1997,  cunoscut  pentru  naţionalismul 
său  ferm,  dar  echilibrat,  pentru  care  a  suferit,  totuşi,  nu  mai  puţin  de 
12  ani  de  puşcărie...).  Publicăm  aceste  materiale  acum,  la  sorocul  naş¬ 
terii  poetului  nostru  naţional,  împărtăşindu-i  durerea  pentru  durerile  de 
atunci,  dar  cu  inima  grea  că  Doina  care  cântă  atât  de  bine  vremurile 
contemporane  lui,  se  potriveşte  atât  de  tare  cu  zilele  pe  care  le  trăim 

noi  românii  de  azi*  Fără  să  îmbrăţişăm  toate  „soluţiile*  propuse  de  el 
în  rezolvarea  problemei  străinilor,  mulţi  dintre  ei  rapaci  azi  ca  şi  atunci, 
reţinem  rugăciunea  pentru  îndurarea  lui  Dumnezeu  pe  care  o  facem  şi 
noi  în  această  cauză,  deodată  cu  îndemnul  la  prudenţă,  îndemn  care  se 
poate  citi  fără  greutate  printre  rândurile  întregii  poezii: 

De  la  Nistru  pân'la  Tisa 
Tot  românul  plânsu-mi-s-a 
Că  nu  mai  poate  străbate 
De-atâta  singurătate; 

Din  Hotin  şi  pân'la  Mare 
Vin  Muscalii  de-a  călare 

De  la  Mare  la  Hotin 

■ 

Calea  noastră  ne-o  aţin 
Şi  Muscalii  şl  Calmucii 
Şi  nici  ciuma  nu-i  mai  duce 
Şi  nici  Nistrul  nu-i  îneacă 
Săracă  Ţară,  săracăt 

Din  Boian  la  Cornu  Luncii 
Jidoveşte'nvaţă  pruncii 
Şi  sub  mână  de  jidan 
Sunt  românii  lui  Ştefan. 

Vai  de  biet  român  săracu 
Că-ndărăt  tot  dă  ca  racul 
Fără  ticnă-i  masa  iui 
Şi-i  străin  în  ţara  lui. 

Din  Braşov  pân'la  Abrud 
Vai  ce  văd  şl  ce  aud 
Stăpânind  ungurul  crud 
Iar  din  Olt  până  la  Criş 
Nu  mai  este  luminiş 
De  greul  suspinelor 
De  umbra  străinilor. 

De  nu  mal  ştii  ce  te-ai  face 
Sărace,  român,  sărace! 

De  la  Turnu'n  Dorohol 
Curg  duşmanii  in  puhoi 
Şi  s'aşează  pe  la  noi; 

Şi  cum  vin  cu  drum  de  fier 
Toate  cântecele  pier 
Zboară  paserile  toate 
De  neagra  singurătate 
Numai  um1  ra  spinului 
La  uşa  creştinului 
Codrul  geme  si  se  pleacă 
Şl  izvoarele  ii  seacă 
Săracă,  Ţară,  săracă! 


6  —  Revista  Teologici 


REVISTA  TEOLOfeîCA 


•!  "  NICOLAE  STEINHARDT:  „Dragostea  pentru  Eminescu  şi  fenome¬ 
nul  românesc":  Mi-am  pus  demult  întrebarea:  dacă  mi  se  va  cere  să 
scriu  despre  Eminescu,  oare  ce  voi  face?  Să  cutez  a  scrie?  Nu  va  fi  im¬ 
pertinenţă  şl  abatere  de  la  modestia  cea  mai  elementară?  Iată  însă  că, 
până  la  rezolvarea  teoretică  a  problemei,  am  scris  şi  am  publicat  câte¬ 
va  texte  despre  Eminescu:  în  „Viaţa  românească",  în  „Caiete  critice", 
în  volumele  „Escale  în  timp  şi  spaţiu"  şi  „Prin  alţii  spre  sine",  în  cu¬ 
vântul  înainte  la  „Eminescu  —  abisul  ontologic"  de  Svetlana  Paleologu. 
Am  învăţat  şi  predat  euforic  multe  poezii  eminesciene  la  Jilava,  Gherla 
şi  Dej.  Ştiu  bine  că  am  scris  copilării  şi  banalităţi,  dar  cu  teamă,  dra¬ 
goste,  credinţă  şi  adânc  respect.  Aşa  încât  s-ar  putea  ca  păcatul  de  te¬ 
meritate  şi  poftă  de  fală  să-mi  fie  iertat,  ll  iubesc  pe  Eminescu.  Ziua  de 
15  ianuarie  e  pentru  mine  o  zi  sfântă;  nu  uit,  când  sunt  în  Bucureşti,  să 
depun  şi  eu  o  floare  la  statuia  din  faţa  Ateneului,  a  sculptorului  An- 
ghel.  Cu  ce  drept  îl  iubesc  eu  pe  Eminescu?  Fără  nici  un  drept.  Prin 
declaraţie  unilaterală  de  voinţă,  pentru  că  oricine  are  dreptul  să  iu¬ 
bească,  oricât  de  nevolnic  şi  nedreptăţit  este.  Pentru  că,  după  cum  spun 
englezii,  o  pisică  poate  privi  un  rege.  Tot  astfel,  fără  nici  o  justificare, 
iubesc  în  mod  arbitrar  şi  tot  poporul  român  şi  „fenomenul  românesc". 
Şi-apoi  Eminescu,  prin  fermitatea  şi  curăţia  caracterului,  îmi  este  spri¬ 
jin  şi  nădejde  în  credinţa  că  poporului  român  îi  este  menit  a  se  împăr¬ 
tăşi  in  cultură  şi  în  viaţa  spirituală  de  o  soartă  cu  mult  deasupra  medio¬ 
crităţii  —  acea  binecuvântată  soartă  în  care  a  crezut  Haşdeu,  Pârvan, 
Mircea  Eliade  şi  Constantin  Noica. 

Cât  de  fericit  sunt  că  mi-aţi  dat  prilejul  să-mi  mărturisesc  dragos¬ 
tea  pentru  Eminescu  şi  fenomenul  românesc! 

Iubiţi  credincioşi,  impresionaţi  adânc  de  „strigătul"  eminescian 
pentru  mântuirea  neamului,  totodată  de  mărturisirea  plină  de  simţire  a 
părintelui  Nicolae,  strigăm  şi  noi  odată  cu  Orbul  din  Ierihon:  „Iisuse, 
Fiul  lui  David,  miluieşte-mă“,  adăugând  „mântuieşte-ne  pe  noi  şi  nea¬ 
mul  nostru  românesc!"  Amin. 


Pr.  dr.  VASILE  GORDON 


f*  * 

IUBIŢI  CREDINCIOŞI, 

i 

—  Oamenii  au  cunoscut  de-a  lungul  veacurilor  şi  s-au  folosit  de 
multe  puteri  pentru  dobândirea  unui  trai  mai  bun  şi  mai  fericit  pe  pă- 
mânt  Mare  este  puterea  aburilor,  a  energiei  atomice  şi  binefăcătoare  pot 
fi  roadele  lor.  Uimitoare  este  puterea  mintii,  ispititoare  puterea  banilor, 
vrednică  de  toată  cinstea  este  munca  şi  câte  alte  puteri  pe  care  le-a  în¬ 
cercat  omenirea  în  dorul  de  a  realiza  un  trai  mai  fericit,  o  lume  ma| 
bună,  mai  dreaptă  şi  lipsită  de  griji  şi  răutăţi. 

—  Toate  aceste  puteri,  au  adus  şi  aduc  un  plus  de  bine  sau  de  rău 
omului,  determinat  de  modul  folosirii  lor. 

—  Mai  presus  decât  acestea,  învăţătura  noastră  creştină  ne  înfă¬ 
ţişează  în  nenumărate  rânduri  şi  prin  minunate  pilde  o  altă  putere  — 
puterea  credinţei  prin  care  se  poate  dobândi  adevărata  linişte  şi  feri¬ 
cire  pe  care  o  caută  omul  atât  de  mult. 

—  Mântuitorul,  cunoscând  alergarea  omenirii  după  fericire  pre¬ 
cum  şi  ajutorul  pe  care  îl  dă  sufletului  omenesc  credinţa  în  Dumnezeu, 
a  vorbit  adeseori  despre  credinţă,  despre  necesitatea  şi  binefacerile  eu 
despre  fericirea  pe  care  ea  o  poate  da  vieţii.  De  multe  ori  EI  a  făcut  mi¬ 
nuni:  a  alinat  suferinţe  mari  şi  a  vindecat  pe  bolnavi  pentru  credinţa 
lor.  —  O  astfel  de  minunată  vindecare  prin  credinţă,  ne  relatează  şi 
Evanghelia  de  astăzi,  în  care  ni  se  vorbeşte  despre  o  femeie  cananiancă 
venită  din  părţile  Tirului  şi  ale  Sidonului:  care  a  alergat  la  Domnul  nos¬ 
tru  Iisus  Hristos  rugandu-L  să-i  tămăduiască  fiica  ce  era  grav  bolnavă! 

La  început  Iisus  nu-i  răspunde  nici  un  cuvânt:  în  urma  stăruinţelor 
ei  intervin  ucenicii  şi-L  roagă:  „slobozeşte-o  că  strigă  în  urma  noastră”, 
iar  El  răspunzând  a  zis:  „nu  sunt  trimis  decât  numai  către  oile  cele  pierT 
dute  ale  casei  lui  Israel”.  —  Apoi  femeia  apropiindu-se  s-a  închinat  Lui, 
zicând:  „Doamne  ajută-mă”.  El  însă  răspunzând  i-a  zis:  „nu  este  bine 
să  iei  pâinea  copiilor  şi  s-o  arunci  câinilor.*1  Dar  ea  a  zis:  „Adevărat 
Doamne  dar  şi  câinii  mănâncă  din  fărămiturile  ce  cad  de  la  masa  stă¬ 
pânilor  lor”.  —  Atunci  uimit  de  atâta  credinţă  Iisus  a  zis:  „o  femeie, 
mare  este  credinţa  ta,  fie  ţie  după  cum  voieşti.”  Şi  s-a  tămăduit  fiica  ei 
din  ceasul  acela1*.  (Matei  15,  21 — 28).  —  Această  strălucită  pildă  prin 

ecourile  sale  ziditoare  de  suflet  răzbate  peste  veacuri  până  la  noi,  ca 
un  model  vrednic  de  urmat  pentru  toţi  credincioşii. 

Dar  să  vedem  ce  este  credinţa,  care  e  necesitatea  ei  pentru  mân¬ 
tuire,  ce  trebuie  să  facem  ca  să  avem  mai  multă  credinţă  şi  cum  putem 
să  facem  vie  şi  puternică  credinţa  in  sufletele  noastre? 

—  Credinţa  în  Dumnezeu  este  acea  mare  virtute  care  înfăptuieşte 
unirea  desăvârşită,  nemijlocită  şi  mai  presus  de  fire  a  sufletului  cu 
Dumnezeu.  Ea  este  facultatea  prin  care  noi  cunoaştem  şi  primim  adevă¬ 
rurile  cereşti.  Dacă  prin  simţuri  şi  prin  raţiune  cunoaştem  lumea  şi  cele 
înconjurătoare  şi  dobândim  ceea  ce  se  cheamă  ştiinţa,  prin  credinţă 
cunoaştem  şi  primim  adevărurile  mai  presus  de  simţiri  şi  mai  pjresus 
de  partea  de  înţelegere  a  mintii. 

—  Credinţa  —  ne  oferă  răspuns  la  marile  întrebări  ale  vieţii,  cu¬ 
noaştem  mai  bine  lumea  în  care  trăim,  ne  ajută  să  înţelegem  valoarea 
şi  rostul  vieţii  noastre.  —  Trecutul,  prezentul  şi  viitorul  capătă  noi  di¬ 
mensiuni  în  inima  şi  mintea  celui  credincios,  deschide  o  nouă  perspec¬ 
tivă,  o  deosebită  preţuire  şi  un  mare  simţ  de  răspundere  în  fata  oame¬ 
nilor  şi  a  lui  Dumnezeu. 

•  •  •  ţ  * 

—  Credinţa  este  un  dar  de  la  Dumnezeu  dar  şi  o  lucrare  ome¬ 
nească. 

—  Dumnezeu  a  dat  fiecărui  om  sâmburele  credinţei;  dacă  el  nu  în¬ 
colţeşte  şi  nu  aduce  roade,  vina  o  purtăm  noi  fiecare,  pentru  că  noi  sun¬ 
tem  datori  s-o  păstrăm,  s-o  cultivăm  şi  să  o  facem  aducătoare  de  roade. 

—  Pentru  ca  să  putem  avea  o  credinţă  vie,  trebuie  să  avem  cu¬ 
rajul  să  o  mărturisim,  să  o  îngrijim  şi  să  o  dovedim  printr-o  viată  dem¬ 
nă,  curată  şi  plăcută  lui  Dumnezeu. 

Din  punct  de  vedere  spiritual,  noi  ne  putem  duce  viaţa  pe  mai 
multe  planuri.  Putem  trăi  prin  simţuri  şi  pentru  simţuri.  Cel  ce  trăieşte 
astfel,  nu  vrea  să  ştie  nimic  decât  de  lumea  simţurilor.  Putem  să  ne 
trăim  viaţa  pe  un  alt  plan,  superior,  luând  drept  călăuze  mintea  sau 
cugetul  nostru.  Şi  în  sfârşit  putem  urca  şi  pe  al  treilea  plan,  lăsându-ne 
călăuziţi  nu  numai  prin  simţuri,  nici  numai  prin  raţiune,  ci  fiind  călău¬ 
ziţi  şi  prin  credinţă.  —  Aceste  trei  planuri  de  vieţuire  pot  fi  asemănale 
cu  zborul  unui  avion.  Viaţa  prin  simţuri  şi  pentru  simţuri  e  asemenea 
cu  începutul  zborului  când  roţile  se  află  pe  pământ  şi  avionul  trepidează 
până-şi  ia  zborul.  —  Urmează  apoi  ridicarea  în  văzduh  la  o  înălţime  nu 
prea  mare.  în  această  etapă  zburătorul  are  altă  privelişte,  vede  pămân¬ 
tul  mai  mic  şi  mai  puţin  însemnat.  Şi  în  sfârşit  e  zborul  la  înălţime, 
deasupra  curenţilor,  în  zona  liniştită  şi  senină  a  văzduhului.  Aici 
se  deschide  un  orizont  mai  larg,  călătorul  se  simte  mai  presus  de  pă¬ 
mânt,  fără  a  .uita  legătura  lui  cu  pământul,  călătoria  devine  mai  liniş¬ 
tită,  mai  în  siguranţă. 

Dar  pentru  a  fi  la  o  asemenea  înălţime  îţi  trebuie  un  deosebit  cu¬ 
raj.  Un  asemenea  curaj  şi  certitudine  dobândim  atunci  când  trăim  prin 
credinţă,  când  ajungem  să  fim  tari  în  credinţă.  —  Adevărurile  de  cre¬ 
dinţă  sunt  mai  presus  de  simţuri,  mai  presus  chiar  de  raţiune,  dar  nu 
sunt  împotriva  acestora.  Ele  ne  cer  curaj  pentru  primirea  lor  şi  pentru 
mărturisirea  lor  —  fără  îndoieli  sau  rezerve.  „Tot  cel  ce  mă  va  mărtu¬ 


risi  pe  Mine  înaintea  oamenilor  —  zice  Domnul  —  şi  Eu  îl  voi  mărtu¬ 
risi  pe  el  înaintea  Tatălui  Meu  care  este  în  Ceruri*. •  •  *  • 

—  Mărturisirea  credinţei  şi  a  adevărurilor  eir  cu  toate  că  acestea 
sunt  mai  presus  de  puterea  minţii  noastre,  ne  apropie  de  Dumnezeu  şi 
sunt  atât  de  necesare  şi  folositoare  vieţii  noastre. 

—  De  pe  urma  lor,  nimeni  n-a  rămas  în  urmă  cu  cultura  sau  pro¬ 
gresul;  viaţa  nimănui  nu  s-a  micşorat  în  putere  şi  înţelepciune.  —  Dim¬ 
potrivă,  adevărurile  credinţei  au  adus  un  plus  de  înălţare  a  demnităţii 
omeneşti. 

—  O  vorbă  înţeleaptă  spune:  „un  creştin  e  atât  cât  crede",  căci  a 
crede  e  mai  potrivit  cu  firea  credinciosului,  decât  a  trăi  în  îndoială  tot 
aşa  precum  a  iubi  pe  oameni,  e  mai  firesc  decât  a-i  urî. 

IUBIŢI  CREDINCIOŞI, 

—  Credinţa  merge  mână  în  mână  cu  iubirea  lui  Dumnezeu  şi  cu 
iubirea  de  oameni,  de  aceea  datori  suntem  s-o  îngrijim  şi  s-o  păstrăm, 
să  o  întărim  şi  să  o  apărăm.  —  Precum  suntem  datori  să  ne  îngrijim 
simţurile  şi  mintea  ca  să  cunoaştem  şi  să  putem  stăpâni  natura  încon¬ 
jurătoare,  tot  aşa  suntem  datori  să  ne  îngrijim  credinţa.  —  In  sufletul 
nostru  Dumnezeu  a  aprins  lumina  credinţei  ca  să  ne  călăuzească  pe  ca¬ 
lea  mântuirii.  Această  lumină  avem  datoria  să  o  îngrijim  să  nu  se  stin¬ 
gă  şi  să  ardă  necontenit  ca  o  flacără  vie  în  adâncul  sufletului  nostru. 

Pe  aceasta  o  putem  îngriji  printr-o  viaţă  curată,  fără  de  patimi,  în¬ 
călzită  la  focul  dragostei  şi  al  rugăciunii,  ştiind  că  rugăciunea  este  şl 
hrană,  dar  şi  rod  al  credinţei. 

— -  Să  credem  cu  tărie  în  Dumnezeu,  căci  aceasta  ne  îndeamnă  să 
ne  iubim  unii  pe  alţii,  să  ne  ajutăm  unii  pe  alţii,  să  smulgem  din  suflet 
ura  şi  duşmănia  sălăşluind  în  noi  roadele  Duhului  Sfânt,  dragostea,  bu¬ 
curia,  pacea,  îndelungă-râbdarea,  bunătatea,  facerea  de  bine,  blândeţea 
şi  înfrânarea. 

IUBIŢI  CREDINCIOŞI, 

Cananeanca  stă  şi  azi  înaintea  noastră  ca  o  icoană  vie.  Drumul  ei; 
e  drumul  multora  dintre  noi. 

—  Viaţa  însăşi  întreagă  e  o  mare  încercare.  Nu  numai  a  credin¬ 
ţei  noastre,  ci  şi  a  nădejdii,  a  îndelungii  răbdări,  a  dragostei,  a  darurilor 
cu  care  suntem  înzestraţi,  a  puterilor  noastre  de  a  lucra  şi  a  zidi,  de  a 
îmbogăţi  cu  bine  această  viaţă.  Facă  Domnul  ca  orice  încercare  să  devi¬ 
nă  o  încununare  a  credinţei  şi  comandamentelor  ei  dătătoare  de  viaţă. 

— -  Drept  aceea,  să-L  rugăm  pe  Mântuitorul  care  a  tămăduit  pe 
fiica  cananiencei,  pentru  tăria  credinţei  ei,  ca  şi  pe  alţi  mulţi  care  au 
alergat  la  El,  să-L  rugăm  să  ne  facă  „tari  în  credinţă".  ’ 

—  Să  rămânem  tari  în  credinţă,  chiar  dacă  uneori  apar  clipe  de 
îndoială  sau  clipe  de  grele  încercări  ale  vieţii,  să  nu  ne  pierdem  nă-» 
dejdea,  ci  să  alergăm  cu  toată  încrederea  înaintea  Mântuitorului,  rugân* 
du-ne  împreună  cu  Sfinţii  Apostoli,  zicând: 

„Doamne,  dă-ne  mai  multă  credinţă!". 

AMIN 

■  ■  i 

Pr.  MIHAI  RUSU 

CUVÂNT  DE  ÎNVĂŢĂTURĂ  LA  SAMBATA  MORŢILOR 

yj  ".hvc* 


1 ;  Iubiţi  credincioşi, 

Ne-am  strâns  azi  în  biserica  noastră  parohială  (sau  în  cimitirul 
nostru),  pentru  ca  să  ne  aducem  aminte  de  cei  dragi  ai  familiilor  noas¬ 
tre  mutaţi  la  Domnul,  ca  să-L  rugăm  din  nou  să  le  ierte  păcatele  şi  să 
le  facă  parte  de  veşnică  odihnă  în  „.ceata"  aleşilor  Săi.  în  acelaşi  timp, 
suntem  aici  împreună  ca  să  le  aducem  prinosul  postum  al  iubirii  şi  al 
jecunoştinţei  noastre  pentru  tot  ceea  ce  au  făcut  pentru  noi. 

Cultul  morţilor  este  cunoscut  în  toate  religiile  lumii»  inclusiv.  în 
Vechiul  Testament.  în  creştinism,  acest  cult  începe  ,  odată  cu  îngropa¬ 
rea  Domnului,  când  Iosif  din  Arimateea  a  cerut  de  la  Pilat  trupul  lui 
Iisus.apoi,  împreună  cu  Nicodim,  „au  luat  trupul  şi  l-au  înfăşurat  în 
giulgiu  curat,  şi  l-au  pus  în  mormânt  săpat  în  stâncă  (cf.  Mt.  27,  59 — 60; 
Mc.  15,  46;  Lc.  23,  53  şi  In.  19,  39 — 40).  A  treia  zi,  deci  duminica,  fe¬ 
meile  mironosiţe  „foarte  de  dimineaţă  au  venit  la  mormânt. aducând  mi¬ 
resmele  pe  care  le  pregătiseră"  pentru  ca  să  ungă  trupul  lui  Iisus,  dar 
au.  găsit  piatra  răsturnată,  ca  apoi  îngerul  Domnului  să  le  vestească 
învierea  Lui  (cf.  Lc.  24,  1 — 2;  Mc.  16,  1—2).  De  acum  va  începe  „cultul 
morţilor"  în  noua  Biserică  a  lui  Hristos,  care  va  fi  întemeiată  în  chip 
tainic  sau  nevăzut  prin  Jertfa  şi  învierea  Domnului,  iar  în  chip  văzut 
la  Cincizecime,  la  Pogorârea  Duhului  Sfânt.  Vor  începe  curând  rugăciu¬ 
nile  şi  cântările  de  înmormântare  după  „Legea  cea  nouă",  se  vor  alcă¬ 
tui  apoi  slujbele  de  înmormântare  şi.  de  pomenire  aşa.  cum.  le  avem 
astăzi.  .  i  .  ..  „ 

!  Biserica  noastră  se  roagă  pentru  cei  morţi  la  fiecare  Sfântă  Litur¬ 
ghie,  dar  a  rânduit,  încă  din  primele  secole  de  viaţă  creştină,  şi  zile  anu¬ 
mite  în  care  să  facem  pomenirea  lor.  în  mod  obişnuit,  pomenirea  unui 
semen  al  nostru  mutat  la  Domnul  se  face  îndată  după  moarte,  deci  înain¬ 
te  de  înmormântare,  când  preotul  săvârşeşte  în  casa  lui  aşa  numită  „pa- 
nahidă"  (sau  „panihidă"),  un  cuvânt  grecesc  care  înseamnă  „priveghere 
sau  slujbă  de  toată  noaptea V  întrucât  ea  se  face  în  timpul  privegherii 
(sau  „priveghiului")  celui  răposat  (în  anumite  zone  ale  ţării  se  numeşte 
„sărăcustă").  Slujba  înmormântării  se  face  a  treia  zi  după  deces,  pen¬ 
tru  că,  după  credinţa  noastră,  „sufletul  celui  răposat  părăseşte  pămân¬ 
tul  şi  locurile  în  care  a  trăit,  pentru  a  se  înălţa  la  cer".  Ea  se  face  la 
trei  zile,  mai  cu  seamă  în  cinstea  Sfintei  Treimi,  dar  şi  în  amintirea  In- 
vierii  celei  de  a  treia  zi  a  Mântuitorului,  care  . S-a  făcut  „început"  sau 
„pârgă"  sau  „chip"  al.  învierii  celor  adormiţi  (cf.  I  Cor.  15,  20).  Partea 
cea  mai  însemnată  în  slujba  înmormântării  —  dar  şi  a  parastaselor  — 

o  constituie’ molitva  sau  rugăciunea  de  dezlegare  („Dumnezeul  duhuri- 

lor  şi  a  tot  trupul  v  ."),  prin  care  cerem  iertarea  păcatelor  celui  ador¬ 
mit  şi  odihna  sufletului  său  în  ceata  drepţilor. 

Pomenirile  sau  parastasurile  vor  continua  la  nouă  zile,  pentru  ca 
răposatul  să  fie  vrednic  de  părtăşia  cu  cele  nouă  cete  îngereşti,,  dar  şi 
In  amintirea  orei  a  noua,  când  Mântuitorul,  fiind  pe  cruce,  a  făgăduit 
tâlharului  raiul,  rugându-L  acum  şi  noi  pe  Dumnezeu  să-l  învredniceas- 
că  pe  răposatul  nostru  să  ajungă  în  rai.  Mai  facem  o  pomenire  după 
şase  săptămâni,  In  amintirea  înălţării  la  cer  a  Mântuitorului,  care  s-a 
petrecut  la  40  de  zile  după  Înviere.  De  asemenea,  în  anumite  zone  ale 
ţării  se  obişnuieşte  să  se  facă  pomeniri  la  trei  luni,  la  şase  luni  şi  la 
uri  an,  tot  întru  cinstirea  Sfintei  Treimi.  Pomenirea  de  un  an  se  face 
urmând  pilda  Bisericii,  care  face  pomenirea  mucenicilor  şi  a  sfinţilor  In 
fiecare  an,  în  ziua  mutării  lor  la  Domnul,  după  cum  sunt  ei  trecuţi  în 
calendar  sau  sinaxar,  acestea  fiind  socotite  zilele  lor  de  naştere  pentru 
Hris'tos.  Pomenirile  continuă  anual,  până  la  şapte  ani,  cifra  şapte  fiind 
considerată  ca  număr  sfânt,  atât  de  iudei,  cât  şi  de  creştini  şi  se  consi¬ 
deră  că  atunci  trupul  omului  este  prefăcut  cu  totul  in  ţărână  (Învăţă¬ 
tură  de  credinţă  creştină  ortodoxă.  Bucureşti,  1992,  p.  303).  La  acestea 
se  adaugă  şi  pomenirea  care  se  face  în  biserici,  fie  la  Proscomidie,  fie 
la  rostirea  ecteniei  morţilor,  fie  —  în  unele  parohii  —  la  ieşirea  cu 
Sfintele  Daruri.  Jn  upele  părţi  ale  ţării  se  obişnuiesc  şi  aşa-nuimtele 
„sărindare",  adică  un  şir  de  40  de  Liturghii  care  se  săvârşesc  îndată 
după  moarte. 

Dar  în  afară  de  aceste  zile  de  pomenire  a  răposaţilor  fiecărei  fa¬ 
milii  de  buni  creştini,  Biserica  a  rânduit  anumite  zile  ale  anului,  litur¬ 
gic  pentru  pomenirea  de  obşte  a  tuturor  celor  mutaţi  la  Domnul.  în 
cursul  săptămânii  se  face  pomenirea  morţilor  în  fiecare  sâmbătă,  în 
amintirea  Sâmbetei  din  săptămâna  Patimilor,  când  Mântuitorul  a  stat  cu 
trupul  .îri  mormânt,  iar  cu  sufletul  l -a  pogorât  la  iad,  ca  să  elibereze  pe 
toţi  drepţii  din  veac  adormiţi.  Din  acest  motiv,  parastasele,  adică  sluj¬ 
bele  de  pomenire  a  morţilor,  trebuie  să  se  facă.  în  zile  de  sâmbătă  şi 
nicidecum  duminica,  întrucât  aceasta  este  zi  de  bucurie  pentru  noi  ereş- 
tiriii,  căci  în  zi  de  duminică  a  înviat  Domnul.  Dar  există  şi  două  sam¬ 
bele  anumite  pentru,  pomenirea  de  obşte  a  celor  răposaţi:  Sâmbăta  di¬ 
naintea  Rusaliilor  (numită  pe  alocuri  „moşii  de  vară"),  când  ne  rugăm 
ca.  Duhul  Sfânt  să  se  pogoare  şi  asupra  moşilor  şi  strămoşilor :  noştri 
răposaţi,  şi  Sâmbăta  lăsatului  sec  de  carne  (numită  şi  „moşii  de  iarnă"), 
întrucât  a  doua  zi  este  închinată  înfricoşatei  Judecaţi,  deci  ne  rugăm 
lui  Dumnezeu  ca  să-şi  îndrepte  mila  Sa  peste  cei  care  au  trecut  până 
atunci  in  lumea  de  dincolo.  . 

^  Se  mai  fajc  parastase  şi  în  toate  sâmbetele  din  Postul  Patimilor 
Domnului,  în  mod  deosebit  in  prima  săptămână,  numită  „a  Sfântului 
Teodor"  (sau  „Toader",  „Sântoader*1,  cum  se  numeşte  în  Ardeal)  şi  în 
„Sâmbăta  lui  Lazăr"  (sau  „Sâmbăta  Floriilor"),  când  ne  aducem. âiyrinte 
de  L^zăr  cel  pe  care  l-a  înviat  Mântuitorul,  la  patru  zile  după  moarte, 
îp.satul.Betania,  lângă  Ierusalim  (cL  In,.  11,  1—45).,  > 

O  serie  de  „acte  liturgice?  Însoţesc  a cesţe  slujbe  de  înmormânta- 
pe  şi- pomenire,  fiecare  având  o  anumită  semnificaţie,  un  anumit  sim-. 

bolismf  pe  care  orice  credincios  este  bine  să  le  cunoască.  De  pildă,  spă¬ 
larea  şi  îmbrăcarea  mortului  în  haine  curate  simbolizează  veşmântul 
Cel  nou  al  nestricăciunii  In  care  se  vor  îmbrăca  trupurile  noastre  după 
învierea  cea  de  obşte  (I  Cor.  15,  42 — 44);  lumânările  care  se  aprind  la 
înmormântare  sau  la  parastas  simbolizează  credinţa  în  viaţa  veşnică; 
ele  îl  însoţesc  pe  cel  mutat  de  la  noi  spre  Hristos,  potrivit  cuvintelor 
Sale:  „Eu  sunt  Lumina  lumii;  cel  Ce-Mi  urmează  Mie  nu  va  umbla  în 
întuneric,  ci  va  avea  Lumina  Vieţii11  (In.  8,  12);  deci  credinciosul  pleacă 
cu  Hristos  „Lumina  Vieţii14  celei  veşnice;  crucea  care  se  duce  în  frun¬ 
tea  procesiunii  funebre  şi  se  aşează  apoi  la  căpătâiul  mortului,  pe  mor¬ 
mânt,  este  semnul  mântuirii  creştine;  prapurii  sau  steagurile  bisericeşti 
reprezintă  puterea  biruitoare  a  credinţei  atât  în  viaţa  de  aici  cât  şi  în 
cea  de  dincolo;  coliva  simbolizează  trupul  care  moare  şi  învie  întocmai 
ca  şi  bobul  de  grâu  care  se  seamănă  în  pământ,  unde  putrezeşte,  ca 
apoi  să  încolţească  spre  viaţă  nouă,  aşa  cum  spune  însuşi  Mântuitorul 
(In.  12,  24;  cf.  şi  I  Cor.  15,  36 — 38),  deci  este  semnul  văzut  al  credin¬ 
ţei  noastre  în  învierea  şi  nemurirea  sufletului. 

Iubiţi  credincioşi, 

•  *  t 

i»  •  *  •  .  .  #  •  • 

După  învăţătura  noastră  de  credinţă,  Biserica  este  alcătuită  nu  nu¬ 
mai  din  obştea  văzută  a  credincioşilor,  ci  şi  din  toţi  creştinii  adormiţi 
în  dreapta  credinţă  şi  în  nădejdea  învierii.  Cei  dintâi  formează  „Biseri¬ 
ca  luptătoare41,  pentru  că  ea  mai  luptă  încă  împotriva  păcatului  şi  a  rău¬ 
lui,  pe  când  cealaltă  este  o  „Biserică  biruitoare44  sau  „triumfătoare41,  în¬ 
trucât  ea  a  dobândit  „cununa  dreptăţii44  (II  Tim  4,  8)  sau  „cununa  cea 
nevestejită  a  măririi44  (I  Petru,  5,  4):  Amândouă  formează  acelaşi  Trup 
al  lui  Hristos,  legate  fiind  prin  legătura  iubirii,  adică  „prin  rugăciunile 
celor  vii  pentru  cei  morţi  şi  mijlocirea  celor  adormiţi  pentru  cei  ce  sunt 
încă  în  această  viaţă44  (învăţătura  de  credinţă,  p.  136). 

Tot  Biserica  învaţă  că  viaţa  pământească  este  muritoare  sau  tre¬ 
cătoare,  pe  când  moartea  este  nemuritoare.  Pentru  noi,  creştinii,  viaţa 
de  dincolo  este  o  realitate,  după  cum  a  fost  o  realitate  şi  învierea  Dom¬ 
nului.  Aceasta  este  un  preludiu  al  propriei  noastre  învieri,  după  cum 
spunea  Sfântul  Apostol  Pavel:  „Dumnezeu  Cel  ce  L-a  înviat  pe  Domnul, 
ne  va  învia  şi  pe  noi  prin  puterea  Sa.  Dacă  nu  există  o  înviere  a  mor¬ 
ţilor,  atunci  nici  Hristos  n-a  înviat.  Iar  dacă  Hristos  n-a  înviat,  atunci 
zadarnică  este  propovăduirea  noastră,  zadarnică  e  şi  credinţa  voastră. . . 
Hristos  a  înviat  din  morţi  (fiind)  pârgă  (-  întâiul  fruct  copt)  celor  ador¬ 
miţi.  Că  de  vreme  ce  printr-un  om  a  venit  moartea,  tot  printr-un  om  a 
venit  şi  învierea  morţilor44  (I  Cor.  15,  13 — 14  şi  20 — 21).  Dar  garantul 
vieţii  viitoare  pentru  noi  este  însuşi  Mântuitorul  Iisus  Hristos  Care 
ne-a  spus:  „Eu  sunt  învierea  şi  Viaţa,-  cel  ce  crede  în  Mine,  chiar  da¬ 
că  va  muri,  va  trăi44  (In.  11,  25). 

Cu  această  încredinţare,  facem  azi  pomenirea  înaintaşilor  noştri 
adormiţi  intru  dreapta  credinţă  şi  cu  nădejdea  învierii  de  obşte.  Ei  au 
trecut  de  pragul  acestei  vieţi  în  lumea  de  dincolo,  dar  sunt  alături  de 
noi  prin  rugăciunile  lor  pentru  noi,  după  cum  şi  noi  suntem  alături  de 

ei  prin  aceste  rugăciuni  pe  care  le  facem  la  soroacele  rânduite  de  Bi¬ 
serică,  prin  milosteniile  pe  care  le  facem  pentru  ei,  prin  îngrijirea  mor¬ 
mintelor  lor,  prin  florile  recunoştinţei  şi  prin  lumânările  pe  care  le  aşe¬ 
zăm  acolo,  „Numele  lor  sunt  scrise  în  cartea  Vieţii",  ar  spune  Sfântul 
Apostol  Pavel  (cf.  Fii.  4,  4),  iar  noi  putem  spune  că  sunt  scrise  în,  cartea 
recunoştinţei  şi  a  preţuirii  noastre  postume,  sunt  întipărite  în  inimile 
noastre  încât  să  nu-i  putem  uita  niciodată.  Datori  suntem,  ca  în  virtu¬ 
tea  dragostei  care  trebuie  să  ne  unească  în  calitatea  noastră  de  mem¬ 
bri  ai  aceluiaşi  Trup  tainic  al  Domnului,  să  ne  rugăm  pentru  iertarea 
greşelilor  celor  adormiţi  ai  noştri,  având  încredinţarea  că,  după  faptele 
lor,  Dumnezeu  i-a  rânduit  în  ceata  drepţilor  sau  a  celor  aleşi  ai  Săi. 
Să-L  rugăm  pe  îisus  Hristos  Domnul  să  ne  întărească  şi  să  vină  în  casa 
fiecăruia  dintre  noi  şi  să  ne  încurajeze  prin  cuvintele  rostite  în  casa  lui 
Iair:  „N-a  murit,  ci  doarme"  (Lc.  8,  52).  Să  plecăm  de  aici,  din  biserica 
în  care  s-au  rugat  părinţii,  bunicii,  fraţii  şi  alte  rude  ale  noastre,  cu  în¬ 
credinţarea  că  n-au  murit,  ci  trăiesc  în  „cerul  lui  Dumnezeu",  unde  „nu 
este  durere,  întristare  sau  suspinare,  ci  viaţă  fără  de  sfârşit",  şi  unde 
ei  se  roagă  pentru  noi  şi  ne  sunt  alături.  Să  nu-i  uităm  nici  noi  şi  să  ne 
rugăm  mereu  pentru  ei,  ca  să  ne  simţim  ca  într-o  familie,  aşa  cum  eram 
în  viaţa  de  aici.  Amin. 


Pr.  Prof.  Dr.  MIRCEA  PĂCURARIU 

Sf.  Ioan  Gură  de  Aur  —  Despre  feciorie.  Apologia  vieţii  mona¬ 
hale,  Despre  creşterea  copiilor,  E.I.B.M.B.O.R.,  Bucureşti,  2001, 

427  P-  . 

t  “  0 

i  t  '  •  *  •  *  • 

• 

•  •  ..  *  •  0*  *  *  ,  ♦  *  »  M.  I  • 

$  • 

•  .  •  %  *  »  .  •  I  ‘ 

.  Apărută  recent,  cartea  Sf.  Ioan  Gură  de  Aur  —  Despre  Feciorie, 
Apologia  vieţii  monahale,  Despre  creşterea  copiilor  vine  să  întregească 
traducerile  din  operele  Sf.  Părinţi  publicate  în  ultimii  ani  la  Editura 
Institutului  Biblic  şi  de  Misiune  al  Bisericii  Ortodoxe  Române.  Traduce¬ 
rea  a  fost  făcută  de  regretatul  Pr.  Prof.  Dumitru  Fecioru. 

Cartea  cuprinde  şapte  lucrări  grupate  în  trei  mari  tratate:  .Despre 
Feciorie,  Apologia  vieţii  monahale  şi  Despre  creşterea  copiilor.  . 

Traducerea  este  precedată  de  o  Precuvântare  semnată  de  Prea  Fe¬ 
ricitul  Patriarh  Teoctist,  care  argumentează  „folosul  publicării  unei  a- 
şemenea  cărţi  în  timpurile  acestea"  (p.  4)  şi  rolul  fecioriei  încă  de  la 
începuturile  omenirii.  Fecioria  „stă  la  temelia  mântuirii  noastre".  Apa¬ 
riţia  acestei  cărţi  este  de  o  nebănuită  valoare:  poate  niciodată  Sf.  Ioan 
Gură  de  Aur  nu  a  fost  mai  actual  ca  azi. 

In  prima  lucrare  —  Despre  feciorie  —  arată  adevăratul  rost  al  fe¬ 
cioriei  insistând  asupra  credinţei  adevărate  a  celor  ce  voiesc  să  trăias¬ 
că  în  feciorie:  „Pot  fi,  oare,  curate  fecioarele  acestea  ale  ereticilor  o  da¬ 
tă  ce  nu  iubesc  pe  singurul  bărbat  vrednic  de  iubire,  pe  Hristos,  ci  îl 
înlocuiesc  cu  altul,  care  nu-i  Dumnezeu?"  (p.  5).  Cei  ce  se  dedică  vieţii 
feciorelnice  nu  trebuie  să  necinstească  Taina  Căsătoriei.  Adevărata  sta¬ 
re  feciorelnică  nu  poate  să  existe  decât  în  Biserica  dreptmăritoare: 
„Castitatea  ereticilor  e  mai  rea  decât  desfrânarea  altora"  (p.  11).  Scopul 
căsătoriei  —  spune  Sf.  Ioan  Gură  de  Aur  —  a  fost  la  început  potolirea 
poftelor  şi  naşterea  de  copii.  Acum  căsătoria  nu  mai  are  decât  o  pricină 
pentru  a  exista:  îndepărtarea  desfrâului  şi  a  desfrânării  (p.  33). 

Aducând  exemple  de  oameni  sfinţi  cu  o  viaţă  trăită  în  feciorie, 
marele  Gură  de  Aur  scoate  în  relief  importanţa  căsătoriei  creştine  şi 
rostul  pe  care-1  are  în  mântuirea  neamului  omenesc.  Primejdiile  şi  gri¬ 
jile  care  îl  înconjoară  pe  cel  căsătorit  sunt  cu  mult  mai  mari.  Pentru 
aceasta  Sf.  Ioan  recomandă  fecioria  celor  ce  doresc  să  ducă  o  viaţă  de 
rugăciune  şi  luptă  pentru  mântuirea  lor.  Chipurile  celor  trei  bărbaţi 
sfinţi:  Ilie,  Elisei  şi  Ioan  Botezătorul  sunt  aduse  în  ochii  cititorului  ca 
pilde  vrednice  de  urmat.  Lucrarea  se  încheie  cu  îndemnul:  „Cel  care 
are  femeie,  să  fie  ca  şi  cum  n-ar  avea;  cel  care  Sntr-adevăr  nu  are  fe¬ 
meie  să  pună  în  practică  împreună  cu  fecioria  şi  toate  celelalte  virtuţi, 
ca  să  nu  plângem  fără  de  folos  după  ce  vom  pleca  de  pe  pământ" 
<p.  145). 

In  a  doua  lucrare  Câtre  o  femeie  rămasă  văduvă  de  tânără  Sf.  Ioan 
laudă  pe  văduvele  care-şi  duc  viaţa  în  curăţie  şi  rugăciune.  „Văduvia 
—  spune  Sf.  Ioan  Gură  de  Aur  —  nu  este  un  lucru  de  ocară,  ci  un  lucru 
vrednic  de  admiraţie  şi  de  cinste"  (p.  149).  El  arată  respectul  pe  care  îl 
aveau  păgânii  faţă  de  femeile  văduve  creştine.  „Mi-amintesc  —  spune 
Sf.  Ioan  — că  odinioară,  pe  când  eram  tânăr,  dascălul  meu  de  retorică 
(şi  era  un  păgân  convins  până  în  măduva  oaselor)  —  Libaniu  n.tr.  • —  a 
lăudat-o  în  faţa  multora  pe  mama.  După  cum  ii  era  obiceiul,  a  întrebat 
pe  cei  de  lângă  el  cine  sunt.  Unul  i-a  spus  că  sunt  fiul  unei  văduve. 
M-a  întrebat  apoi  ce  vârstă  are  mama  şi  de  când  este  văduvă.  Când 
i-am  spus  că  are  patruzeci  de  ani  şi  că  sunt  douăzeci  de  ani  de  când  a 
pierdut  pe  tatăl  meu,  s-a  minunat  şi  a  strigat  cu  glas  mare,  spunând 
celor  de  faţă:  „Ah,  ce  femei  au  creştinii!"  (p.  149). 

Despre  căsătoria  a  doua  a  văduvelor  —  a  treia  lucrare  a  Sf.  Ioan 
în  care  arată  că  a  doua  căsătorie  este  îngăduită  numai  pentru  „a  scăpa 
de  osândă  şi  de  pedeapsă,  dar  nimeni  n-o  laudă,  nici  n-o  proslăveşte" 
(p.  175).  Sfaturile  pe  care  le  dă  celor  ce  rămân  văduve  privesc  nu  nu¬ 
mai  viaţa  de  aici  ci  şi  pe  cea  de  dincolo:  „V-am  îndemnat  şi  v-am  sfă¬ 
tuit,  ca  să  nu  vă  legaţi  atât  de  mult  de  pământ.  Aţi  fost  dezlegate  de 
lanţurile  căsniciei?  Rămâneţi  libere!  Căutaţi  cerul!  Arătaţi  prin  viaţa 
voastră  că  trăiţi  în  cer.  Uniţi-vă  cu  Hristos!  Purtaţi-vă  aşa  cum  se  cu¬ 
vine  unor  femei  care  au  un  astfel  de  Mire"  (p.  182). 

A  patra  lucrare  —  Apologia  vieţii  monahale  —  este  un  adevărat 
tratat  despre  viaţa  monahală  şi  folosul  pe  care-1  au  cei  ce  se  dedică  a- 
cestei  vieţi.  Părinţii  sunt  îndemnaţi  să  nu  dispreţuiască  viaţa  monahală 
ci  să-şi  lase  copiii  să  urmeze  acest  chip  fericit  de  viaţă,  deoarece  spune 
el  „nici  pustia  nu  răpeşte  slava  cuiva  şi  nici  palatele  împărăteşti  nu  fac 
pe  cineva  strălucit  şi  slăvit.  Strălucirea  cuiva,  slava  şi  faima  lui  nu  de¬ 
pind  nici  de  locul  în  care  trăieşte,  nici  de  haine,  nici  de  funcţie,  nici  de 
putere,  ci  numai  de  virtute  şi  de  înţelepciune"  (p.  223).  Sf.  Ioan  dă  sfa¬ 
turi  părinţilor  cum  să  se  poarte  cu  copiii,  cum  să-i  crească,  ce  educaţie 
să  le  dea,  etc. 

Cuvânt  de  sfătuire  către  Teodor  cel  căzut  —  îndeamnă  la  curaj, 
părăsirea  păcatului  şi  dobândirea  încrederii  în  Dumnezeu.  „Omul  care 
poate  scăpa  de  laţul  deznădejdii  îşi  recapătă  tăria  şi  nu  încetează  de  a 
se  lupta  cu  diavolul  până  la  ultima-i  suflare;  chiar  de-ax  cădea  în  mii 
de  noi  păcate,  se  scoală  din  nou  şi  taie  pe  vrăjmaşi"  (p.  327).  „A  pă¬ 
cătui  este  ceva  omenesc,  dar  a  stărui  în  păcate,  asta  nu  mai  este  ceva 
omenesc,  ci  cu  totul  diavolesc"  (p.  361). 

Către  acelaşi  Teodor  —  o  altă  lucrare  care  îndeamnă  la  lupta  cu 
păcatul,  la  viaţă  cu  adevărat  creştină,  dobândirea  nădejdii  şi  mântuirea 
sufletului. 

Despre  mândria  slavei  deşarte  şi  despre  creşterea  copiilor  este  un 
adevărat  tratat  de  pedagogie  creştină.  îndemnurile  date  de  Sf.  Ioan 
pentru  buna  creştere  şi  educare  a  copiilor  se  pare  că  sunt  neegalate 
până  în  ziua  de  azi.  Intr-o  lume  plină  de  tot  felul  de  atacuri  şi  ispite 
din  partea  diavolului,  mai  ales  la  adresa  tinerilor,  Sf.  Ioan  apare  ca  un 

adevărat  pedagog.  Grija  şi  răspunderea  educării  copiilor  revin  părinţi¬ 
lor,  care  trebuie  să  fie  model  de  vieţuire  creştină.  „Copilul  —  spune 
Sf.  Ioan  —  nu  va  rosti  nici  un  cuvânt  nepotrivit  dacă,  nu  va  auzi  cu¬ 
vinte  nepotrivite  şi  dacă  va  fi  hrănit  cu  cuvinte  cuviincioase"  (p.  414). 

Caitea  este  de  folos  atât  celor  ce  au  ales  modul  de  vieţuire  in  fe¬ 
ciorie,  cât  şi  celor  căsătoriţi,  ambele  categorii  fiind  chemate  la  mântui¬ 
re.  Pentru  creştinii  dreptmăritori  Sf.  Părinţi  sunt  cei  mai  buni  cunoscă¬ 
tori  şi  trăitori  ai  vieţii  creştine.  Cuvintele  lor  rostite  acum  aproape  2000 
de  ani  sunt  tot  atât  de  actuale.  Intr-o  lume  şi  o  Europă  care  se  doreşte 
a  fi  creştină  nu  ne  revine  nimic  mai  mult  decât  să  ne  însuşim  expresia: 
„înapoi  la  Sfinţii  Părinţi!"  —  şi  Sf.  Ioan  Gură  de  Aur  este  unul  dintre  ei. 

Teodor  Baconsky  —  Puterea  Schismei,  un  portret  al  creştinis¬ 
mului  european,  Editura  Anastasia,  2001,  357  p. 


Există  în  scrisul  domnului  Baconsky  ceva  seducător  şi  senioral  ce 
te  invită,  provocator,  la  o  dezbatere  interioară  ce  construieşte,  la  scara 
omului  contemporan*  un  posibil  profil  al  atitudinii  creştine. 

Cartea  de  fată  se  compune  din  eseuri  şi  conferinţe  care  au  în  prim 
plan  creştinismul  ca  interval  între  deja  şi  nu  încă  (după  o  celebră  ex¬ 
presie  a  părintelui  Stăniloae),  ca  „loc  unde  proximitatea  Revelaţiei  se 
îngână  cu  iminenţa  mântuirii". 

Autorul  este  preocupat  de  aşezarea  tradiţiei  creştine  în  era  post- 
modernă,  relaţia  dintre  comunitatea  credincioasă  şi  societatea  civilă  şi 
rostul  dialogului  ecumenic  într-o  Europă  supusă  atâtor  prefaceri  insti¬ 
tuţionale,  accentuând  lipsa  Bisericilor  din  România  de  a  valorifica  ceea 
ce  le  uneşte  spre  configurarea  unui  spaţiu  obştesc  al  binelui,  {vezi  în 
acest  sens  şi  precedenta  carte  a  autorului  Ispita  binelui.  Eseu  despre 
urbanitatea  credinţei"). 

Cartea  este  grupată  în  jurul  a  patru  „problematici"  ce  vizează  so¬ 
cietatea  modernă  punctând  din  unghiuri  diferite  posibile  regăsiri  necon- 
juncturale:  antropologice,  ortodoxe,  catolice  şi  europene. 

Pentru  cei  familiarizaţi  cu  „stilul  baconskyan"  de  abordare  a  pers¬ 
pectivelor  creştine  cartea  de  fată  se  prezintă  şi  se  recomandă  de  la  sine. 
Pentru  cei  ce  mai  bâjbâie  prin  ..catacombele  modernităţii"  dl.  Baconsky 
le  propune  acest  demers  spre  lectură  ca  pe  un  posibil  model  metanoic 
întemeiat  pe  „sacrificarea  lucidă  a  intelectului". 

Primul  capitol  —  Antropologice  —  ne  introduce,  realist,  în  com¬ 
plicata  realitate  românea  că  ce  se  regăseşte  greu  în  spaţiul  spiritual  cu 
valenţă  eshatologică.  Regăsirea  ţine  de  enumerarea  responsabilităţii 
personale  în  termenii  unui  creştinism  viu  ce  se  dobândeşte,  concret,  sub 
epitrahilul  duhovnicului.  A-ţi  asuma  responsabilitatea,  conchide  auto¬ 
rul,  înseamnă  a  socoti  că  propriile  fapte  îţi  decid  soarta  eshatologică. 

Din  discursul  domnului  Baconsky  se  detaşează  marea  calitate  de 
ancorare  în  social.  Este  un  răspuns  Ia  multele  întrebări  care  ne  frămân¬ 
tă  existenţa  fie  că  este  vorba  de  „asceză  şi  angajare"  sau  de  „corupţie 
şi. stricăciune".  , 

Capitolul  al  doilea  —  Ortodqxe  —  tinde  să  precizeze  diferenţele 
esenţiale  între  spiritul  oriental  şi  occidental.  „Orientalul  fructifică  abi¬ 
litatea  de  a  rămâne  el  însuşi,  indiferent  de  capcanele  traseului.  Occi¬ 
dentalul,  dimpotrivă,  socoteşte  că  atingerea  scopului  justifică  oricâte 
metamorfoze  de  parcurs*.  Autorul  este  un  fin  observator  a  fenomenolo¬ 
giei  istorice  a  Bisericii  Ortodoxe  în  general  şha  celei  româneşti  în  spe* 

cial,  avansând  ideea  integrării  europene  fără  prejudecăţi  culturale  ce 
se  limitează  la  o  percepţie  simplistă  a  Bisericii  Ortodoxe  împotmolită 
într-un  „exotism  liturgic  misterios". 

Pe  de  altă  parte,  răspunsul  Bisericii  Ortodoxe  ar  trebui  să  fie  mai 
concret  prin  organizarea  mult  aşteptatului  sinod  panortodox  ce  ar  putea 
preciza  atitudinea  Bisericii  faţă  de  problemele  lumii  reale  şi  ale  societăţii 
vii.  Zadarnic  respectăm  formal  experienţa  patristică,  spune  autorul,  da¬ 
că  acea  experienţă  nu  este  asimilată  prin  transfigurarea  profetică  a 
prezentului.  Autorul  precizează  că  trecerea  de  la  modernizare  la  mo¬ 
dernitate  nu  se  poate  face  împotriva  Bisericii  după  un  scenariu  anti- 
clerical.  Integrarea  europeană,  atât  de  mult  visată,  va  trebui  să  ţină 
seama  de  deplina  implicare  a  Bisericii  Ortodoxe  alături  de  celelalte 
confesiuni  din  ţară. 

Autorul  insistă  asupra  unităţii  panortodoxe,  în  special  a  români¬ 
lor  aflaţi  în  comunităţi  dreptcredincioase  distante,  cu  convingerea  că 
această  lucrare  pentru  unitatea  creştinilor  înseamnă,  in  ultimă  instan¬ 
ţă,  a  diminua  partea  diavolului.  Decomunizarea  României  se  va  înteme¬ 
ia  pe  o  renaştere  morală  şi  abia  apoi  pe  schimbările  politice  aferente. 
Această  renaştere  morală  se  va  putea  realiza  doar  când,  între  românii 
din  afara  şi  dinăuntrul  ţării  se  vor  lega  punţi  de  frăţie  autentică  regă- 
sindu-se  în  dimensiunea  liturgică  a  altarului. 

Domnul  Baconsky  revine  asupra  unui  „of"  al  său  mai  vechi  — 
lipsa  unei  reviste  a  intelectualităţii  creştine  în  care  să  existe  o  autenti¬ 
că  dezbatere  religioasă  şi  care,  în  ultimă  instanţă,  să  facă,  legătura  din¬ 
tre  „cele  două  cetăţi"  —  Biserica  şi  Statul,  chemate  să-şi  precizeze  pro¬ 
pria  identitate  în  interiorul  unui  parteneriat  esenţial  pentru  toţi  românii. 

„Abia  atunci  când  prin  forum  vor  circula  patrioţi  fără  isterii  na¬ 
ţionaliste,  europeni  mândrii  de  românitatea  lor  şi  credincioşi  ieşiţi  din 
cămaşa  de  forţă  a  nostalgiilor  medievale  vom  asista  la  conturarea  dis¬ 
cretă  a  unei  societăţi  refăcute". 

Domnul  Baconsky  are  nu  numai  libertatea  dar  şi  credibilitatea  de 
a  emite  judecăţi  juste  cu  privire  la  situaţia  clerului  şi  a  Bisericii  Orto¬ 
doxe  româneşti  chiar  dacă  ele  pot  supăra  un  anumit  conservatorism  cle¬ 
rical  desuet  ce  mai  circulă,  din  păcate,  în  peisajul  contemporan. 

Capitolul  al  treilea  —  Catolice  —  deschide,  cu  generozitate  înţe¬ 
legerea  catolicismului  din  interior,  beneficiind  de  calitatea  diplomatică 

a  autorului  avută  pe  lângă  Sfântul  Scaun.  Autorul  are  avantajul  unei 
duble  poziţionări  Orientale  şi  Occidentale,  pe  care  o  priveşte  cu  profun¬ 
zimea  unei  atitudini  critice. 

Iar  în  ultimul  capitol  —  Europene  —  analizează  perspectivele  in¬ 
tegrării  României  în  structurile  europene  printr-o  evaluare  creştină  a 
raportului  dintre  civilizaţie-cultură-cult,  accentuând  nevoia  unei  „ten¬ 
siuni  ideale",  la  nivelul  popoarelor  europene,  şi  a  unui  „principiu  spiri¬ 
tual  coagulant"  prin  umanizarea  raporturilor  dintre  organismele  Uniu¬ 
nii  şi  cetăţenii  săi,  mai  vechi  sau  mai  noi. 

In  gândirea  contemporană,  de  sorginte  teologică,  cuvântul  dom¬ 
nului  Baconsky  penetrează  un  spaţiu  destul  de  solitar,  din  lipsa  unei 
atitudini  concrete,  în  formarea  unui  creştinism  viu  şi  lucrător.  De  aceea 
recomand  călduros  lectura  acestei,  admirabile  cărţi  cu  nădejdea  de  a  nu 
fi  un  „strigăt  in  pustiu"  al  autorului  ci  bucuria  unei  regăsiri  pe  calea 
lui  Hristos,  spre  care  să  ne  angajăm  realişti  şi  responsabili. 

Pr.  drd.  CRISTIAN  MUNTEAN 


* 


•• 

Pr.  Prof.  Dr.  John  Breck  —  Darul  sacru  al  vieţii,  Ed.  Patmos, 
Cluj-Napoca,  2001,  358  p.; 


Apărută  la  editura  Patmos,  din  Cluj-Napoca,  cu  binecuvântarea 
şi  în  traducerea  Prea  Sfinţitului  Episcop  vicar  Irineu  Pop  Bistriţeanul, 
în  condiţii  grafice  deosebite,  cartea  distinsului  Pr.  Prof.  Dr.  John  Breck, 
ne-a  reţinut  atenţia,  prin  cuprinsul  foarte  bogat  şi  de  o  actualitate  strin¬ 
gentă.  Pe  parcursul  a  358  de  pagini,  părintele  John  Breck,  expune  cu  o 
deosebită  acurateţe  punctul  de  vedere  ortodox  în  materie  de  morală  la 
unele  probleme  stringente  cu  care  biserica  noastră  se  confruntă  astăzi. 
Cu  siguranţă  această  carte  se  va  dovedi  un  important  document  de  re¬ 
ferinţă  atât  pentru  studenţii  în  teologie  cât  şi  pentru  clericii  Bisericii 
noastre,  oferind  soluţii  practice  la  necesităţile  spirituale  ale  păstoriţilor. 
Ca  un  lucru  colateral  aş  îndrăzni  să  spun  că,  materialul  pus  la  dispozi¬ 
ţia  noastră  de  părintele  John  Breck  prin  traducerea  Prea  Sfinţitului  Iri¬ 
neu,  ar  trebui  să  fie  unul  de  referinţă  pentru  orice  preot  paroh.  Solu¬ 
ţiile  oferite  în  cartea  de  faţă  vin  ca  o  rază  de  lumină,  în  contemporanei¬ 
tatea  secularizată. 

Născut  într-o  familie  protestantă  din  Statele  Unite  ale  Americii, 
John  Breck,  va  intra  în  legătură  cu  ortodoxia  la  Institutul  Sfântul  Ser- 
ghie  din  Paris,  după  anul  1965,  pe  când  se  afla  cu  familia  sa  în  Europa 
pentru  continuarea  studiilor  de  teologie  la  Heidelberg.  îndrăgostit  la 
prima  vedere  de  credinţa  noastră  din  care  nu  înţelegea  mai  nimic  (sluj¬ 
bele  la  care  a  asistat  prima  dată  fiind  în  limba  slavonă),  şi  cu  senzaţia 
de  familiaritate  pe  care  a  simţit-o,  proaspătă  în  memorie,  el  va  deveni 
unul  dintre  acei  mulţi  convertiţi  de  frumuseţea  ortodoxiei,  studiind  asi¬ 
duu  în  paralel  cu  doctoratul  făcut  la  Heidelberg  spiritualitatea  noastră. 
După  terminarea  studiilor  s-a  stabilit  cu  familia  în  Franţa,  aderând  la 
ortodoxie  în  1973.  în  anul  1977  a  fost  hirotonit  preot.  Studiile  făcute  au 
dus  la  numirea  lui  ca  profesor  la  un  reminar  teologic  în  Alaska,  apoi  la 
renumitul  seminar  de  la  Sfântul  Vladimir  din  New  York.  în  prezent  este 
profesor  de  Bioetică  şi  Hermeneutică  patristică  la  Institutul  Ortodox 
Sfântul  Serghie  din  Paris. 

Părintele  John  Breck  este  cunoscut  deja  cititorilor  de  la  noi  prin 
intermediul  unei  cărţi  deja  publicate  „Puterea  cuvântului",  apărută  la 
editura  Institutului  Biblic  şi  de  Misiune  al  Bisericii  Ortodoxe  Române, 

în  1999.  De  asemenea  mărturisesc  că  am  avut  plăcerea  de  a-1  cunoaşte 
în  cursul  anilor  de  studenţie  atunci  când  la  invitaţia  profesorilor  de  la 
Facultatea  de  Teologie  Ortodoxă  „Andrei  Şaguna"  din  Sibiu,  părintele 
John  Breck  a  avut  bunăvoinţa  să  susţină  câteva  cursuri  de  Spiritualita¬ 
te  ortodoxă  şi  Bioetică  la  facultatea  noastră. 

Cartea  de  faţă,  aşa  cum  am  arătat  încă  de  la  început,  este  menită 
să  acopere  un  gol  în  teologia  ortodoxă  contemporană.  Conţinutul  cărţii 
este  foarte  variat,  debutând  cu  o  introducere  făcută  de  traducător  în  ca¬ 
re  sunt  prefaţate  principale  teme  tratate  de  autor:  avortul  la  cerere,  fer¬ 
tilizarea  in  vitro,  ingineria  genetică  (inclusiv  donarea  embrionilor  u- 
mani),  sau  eutanasia  toate  privite  de  autor  în  lumina  „valorilor  şi  prin¬ 
cipiilor  morale  ale  Ortodoxiei*1.  Aceeaşi  prefaţă  delimitează  şi  o  cate¬ 
gorie  de  cititori  care  ar  trebui  să  fie  interesaţi  de  informaţia  din  pagi¬ 
nile  ei,  în  cercul  clericilor  Bisericii,  dar  şi  în  „cel  al  medicilor  sau  al 
părinţilor"2.  Este  lărgită  astfel  sfera  cititorilor  fixată  de  noi  la  începutul 
articolului  de  faţă. 

Urmează  apoi  o  prefaţă  a  autorului,  care  prezintă  disciplina  „Bio- 
eticii"3  în  raport  cu  cele  două  coordonate  urmărite  în  carieră  de  renu¬ 
mitul  profesor:  perspectiva  biblică  şi  cea  patristică,  pe  care  reuşeşte  să 
le  îmbine  în  mod  armonios.  Introducerea  făcută  de  părintele  John  Breck 
în  care  este  explicat  titlul  cărţii,  prin  întărirea  afirmaţiei  orotdoxe  că: 
„viaţa  este  un  dar,  oferit  în  mod  liber  de  către  un  Dumnezeu  al  Iubirii*11. 
Doar  această  afirmaţie  ni  se  pare  o  justificare  suficientă  a  titlului. 

Demne  de  reţinut  în  desfăşurarea  ulterioară  a  expunerii  sunt  cita¬ 
tele  patristice  aşezate  pe  post  de  motto  la  începutul  fiecărui  capitol,  ci¬ 
tate  ce  vin  să  argumenteze  părerea  susţinută  de  autor  în  dezvoltarea 
ulterioară.  Alături  de  citatele  patristice  regăsim  şi  unele  cugetări  ale 
unor  personalităţi  marcante  ale  culturii  sau  citate  scripturistice  (care 
abundă  pe  tot  parcursul  volumului  —  făcând  totodată,  dacă  mai  era  ne¬ 
voie,  dovada  temeiniciei  pregătirii  profesionale  a  autorului).  Toate  au 
menirea  de  a  întări  concluziile  la  care  ajunge  autorul.  Capitolul  I  — ► 
Fundamentele  teologice  ale  eticii  creştine  ortodoxe,  are  menirea  să  lă¬ 
murească  principalele  teme  teologice  care  argumentează  orice  răspuns 
ortodox  privitor  la  originea  vieţii  omeneşti  şi  finalitatea  ei,  prin  subca¬ 
pitole  ca:  Dumnezeu  ca  Treime,  Persoana  umană:  de  la  chip  la  asemă¬ 
nare,  sau  un  alt  titlu  sugestiv  Lucrarea  răscumpărării:  „Dumnezeu  era 
în  Hristos";  „Theosis"  sau  îndumnezeirea,  toate  fiind  teme  familiare 
pentru  un  teolog  şi  în  cel  mai  nefericit  caz  semne  de  întrebare  pentru 
cineva  nefamiliarizat  cu  limbajul  vehiculat  în  teologie,  care  poate  in¬ 
cita  Ia  aprofundarea  problemelor.  Odată  cu  cel  de  al  doilea  capitol  Se¬ 
xualitate,  căsătorie  şi  responsabilitate  se  intră  în  „miezul  problemelor*. 
Sunt  tratate  subiecte  ca:  Revoluţia  sexuală  (problema  sexului  şi  a  vieţii 
sexuale  privită  prin  prizma  „revoluţiei  de  care  se  bucură  societatea 
noastră*,  cu  forme  din  ce  în  ce  mai  „evoluate*  ca  Cyborn  sexul  —  se¬ 
xul  pe  calculator,  căruia  îi  cad  pradă  mii  de  tineri  antrenaţi  de  vârtejul 
informaţional  numit  Internet;  statistici  cutremurătoare  care  arată  in 
timp  creşterea  sarcinilor  în  rândul  adolescentelor;  semnale  de  alarmă 
trase  cu  privire  la  scăderea  pragului  nostru  de  toleranţă  atunci  când  e 
vorba  de  explicitare  şi  exploatare  sexuală;  etc.).  Alternativa  găsită  de 
autor  la  unele  din  probleme  e  dată  prin  formulări  de  tip:  Legământ  con¬ 
jugal  —  din  ce  în  ce  mai  desuet  în  ziua  de  azi,  sau  Notă  extinsă  —  pri¬ 
vitoare  la  diferenţierea  sexuală  de  după  înviere,  argumentată  cu  citate 
din  Sfinţii  Părinţi  de  genul  Vasile  cel  Mare  şi  Grigorie  Teologul.  Vir- 

tutea  castităţii,  şi  ea  căzută  de  pe  locul  care  i  se  cuvenea*  de  drept,  în- 
locuită  fiind  cu  Sexualitatea  premaritală  —  relaţia  premaritală  (cu  două 
alternative:  relata  întâmplătoare  între  două  cunoştinţe,  sau  relaţia  în¬ 
tre  doi  tineri  care  doresc  să  se  căsătorească)  şi  extra-conjugală  (adul¬ 
ter),  opusa  liindu-i  abstinenţa  sau  înfrânarea,  sunt  tot  atâtea  teme  de 
meditat,  mai  ales  pentru  tineri.  Alături  de  ele  Pornografia:  (cu  statistici 
cutremurătoare  de  ultimă  oră  din  Statele  Unite  ale  Americii),  Mastur¬ 
barea,  Homosexualitatea  (legată  inerent  de  maladia  devastatoare  a  se¬ 
colului  XX  —  SIDA),  completează  acest  „peisaj  nefast". 

Capitolul  al  III-lea  Procrearea  şi  începutul  vieţii,  discută  momen¬ 
tul  apariţiei  vieţii,  încercând  să  dea  un  răspuns  întrebării  „Când  începe 
viaţa  omului?"5.  Al  IV-lea  capitol  Afirmând  sacralitatea  vieţii,  ia  în  dis¬ 
cuţie  posibilităţile  şi  limitele  tehnologiei  biomedicale,  reproducerea  asis¬ 
tată,  avortul  şi  ingineria  genetică  aflată  încă  în  fază  de  experiere,  a- 
bundând  în  informaţii  amănunţite  de  descriere  a  procedeelor  medicale 
(sunt  folosiţi  o  seamă  de  termeni  greu  de  înţeles  şi  de  vehiculat  cu  ei 
mai  cu  seamă  din  partea  cuiva  lipsit  de  o  anumită  cultură  medicală). 
Faptul  în  sine  este  lăudabil  deschizându-se  astfel  şi  pentru  slujitorii  Bi¬ 
sericii  interesul  de  a  cerceta  mai  profund  implicaţiile  medicale  (şi  nu 
numai  cele  morale  teologice)  ale  bioeticii.  Partea  de  aplicaţie  pastorală 
este  adresată  nu  aşa  cum  spune  titlul  numai  Clericilor ‘ci  deopotrivă  şi 
medicilor  chemaţi  şi  ei  la  moralitate  (cerându-se  renunţarea  la  metode 
eugenice  menite  să  îmbunătăţească  o  „rasa",  sau  la  manipularea  pur  şi 
simplu  a  vieţii  umane). 

Ultimul  capitol  „Un  Paşte  binecuvântat",  abordează  problema  sfâr¬ 
şitului  vieţii  umane,  care  câte  o  dată  se  face  în  suferinţă  cerând  „inter¬ 
venţia"  medicului  care  să  curme  „din  dragoste  pentru  muribund"  viaţa 
acestuia  prin  injecţie  letală.  Acest  „concept"  denumit  Eutanasie — -moan 
te  bună,  este  pe  larg  dezbătut  astăzi  în  lumea  medicală  şi  în  mediile 
teologice.  Ca  şi  în  celelalte  cazuri  mai  sus  prezentate  soluţia  oferită  de 
ortodoxie,  bazată  pe  citate  biblice  (Fi)ipeni  1,  29;  Romani  5,  3 — 5;  II  Co- 
rinteni  4,  16;  II  Corinteni  12,  9 — 10;  Matei  10,  22  sau  Marcu  13,  13)  şi 
pe  mărturii  ale  teologilor  contemporani,  refuză  recurgerea  la  Eutanasie, 
dând  ca  sprijin  icoana  lui  Hristos,  model  de  urmat  pentru  toţi  creştinii, 
care  şi-a  asumat  de  bună  voie  suferinţa  pentru  a  putea  „să  se  îndrep  e 
spre  slava  Sa"6.  Mărturisesc  că  aceste  lucruri  lipsesc  din  manualele 
noastre  de  teologie,  fiind  de  cele  mai  multe  ori  subiecte  „tabu".- Lăuda¬ 
bilă  este  şi  discutarea  tot  în  acest  capitol  a  controversatului  diagnostic 
medical:  comă  profundă  şi  „moarte  cerebrală",  care  fac,  ca  în  accepţiu¬ 
nea  medicilor  un  om  aflat  în  această  stare  să  nu  mai  fie  considerat  „per¬ 
soană",  Punctul  d.e  vedere  al  părintelui  John  Breck,  este  acela  ca  „din 
perspectiva  creştină,  cea  mai  necesară  şi  fundamentală  condiţie  pentru 
„persoană"  este  unitatea  dintre  trup  şi  suflet.  Oricum  am  defini  „sufle¬ 
tul",  el  este  legat  în  mod  evident  de  funcţia  creierului  (deşi  cu  siguran¬ 
ţă  nu  este  limitat  la  aceasta).  Înseamnă  că  o  dată  survenită  „moartea 
creierului",  organismul  este  mort.  Totuşi  rămâne  problema:  cum  dennirn 
„moartea  creierului"."7  .Mai  departe  discuţia  se  poartă  urmărind  organi¬ 
zarea  „calculatorului  uman,  .pe  părţile  lui  componente"*  concluzia  tinală 

trasă  de  marea  majoritate  a  medicilor  şi  .eticienilor  fiind  aceea  că:  moar¬ 
te  cerebrală  este  realizată  numai  în  momentul  în  care  toate  component 
tele  „calculatorului"  au  căzut,  şi  nu  numai  atunci  când  Scoarţa  cerebra¬ 
lă  nu  îşi  mai  îndeplineşte  funcţiile.  In  încheierea  capitolului  părintele 
John  Breck  prezintă  un  sistem  instituţionalizat  în  America,  acela  al 
„diaconiei  filantropice"8,  văzut  nu  în  accepţiunea  cunoscută  de  noi,  ci  ca 
o  instituţie  pusă  în  slujba  ajutorării  semenului  aflat  în  suferinţă,  model 
pe  care  nu  ar  fi  rău  sa  ni-î  însuşim. 

Cartea  se  încheie  cu  trei  Apendici,  tratând:  1.  Ortodoxia  şi  avor¬ 
tul  —  poziţia  Bisericii,  cazuri  excepţionale,  etc.,  încheind  cu  Afirmaţia 
sinodală  despre  avortr  dată  de  cel  de  al  zecelea  sinod  din  întreaga  Ame¬ 
rică  al  Bisericilor  Ortodoxe  din  America.  Acest  articol  a  fost  publicat, 
după  cum  mărturiseşte  autorul,  ca  o  broşură  de  sine-slătătoare  pentru  a 
U  distribuit  în  parohiile  ortodoxe  şi  nu  numai, 

2.  Reflecţii  asupra  problemei  sinuciderii. 

3.  O  perspectivă  ortodoxă  asupra  incinerării  —  poziţia  Bisericii 
fiind  cea  a  susţinerii  practicii  îngropării  (poziţie  relevată  şi  de  scrierile 
patristice,  care  consideră  incinerarea  „ca  pe  o  dezonoare  a  celor  morţi 
(în  special  Tertulian)"9,  precum  şi  de  Sfânta  Scriptură  —  citatul  folosit 
în  mod  curent  (prezent  de  altfel  şi  în  rânduiala  slujbei  de  îngropare)  — 
(Facere  3,  19).  Concluzia  trasă  de  autor  fiind  aceea  că:  „înhumarea  tru¬ 
pului  fizic  intact  ar  trebui  privită  ca  normativă  şi  de  dorit  pentru  creşti¬ 
nii  ortodocşi".* 

Concluzionând  putem  afirma  fără  să  greşim  că  părintele  John 
Breck,  prin  cartea  de  faţă  a  făcut  un  mare  serviciu  ortodoxiei  contem¬ 
porane,  dându-ne  nouă  tuturor  un  „mic  ghid  pastoral"  de  strictă  necesi¬ 
tate  pastoratiei  ortodoxe  contemporane.  Putem  de  asemenea  afirma  că 
prin  alegerea  de  pe  lista  priorităţilor  de  traducere,  a  cărţii  „Darul  sacru 
al  vieţii",  Prea  Sfinţitul  Episcop  vicar  Irineu  Pop  Bistriteanul  a  adus  în 
atenţia  publicului  român  o  varietate  de  teme  de  un  larg  interes,  care 
poate  vor  solicita  şi  din  partea  sinodalilor  Bisericii  noastre  o  abordare 
fermă  şi  neîntârziată,  care  să  fie  de  un  real  folos  preoţilor  şi  credincio¬ 
şilor  ortodocşi  români.  De  asemenea  prin  limbajul  folosit  cartea  se  adre¬ 
sează  nu  numai  clericilor,  aşa  cum  am  spus,  ci  unui  public  cititor  foarte 
variat  atât  ca  vârstă  cât  şi  ca  orientare  profesională,  O  singură  obiecţie 
se  poate  aduce  volumului  de  faţă,  anume  lipsa  unei  bibliografii  selecti¬ 
ve,  care  face  destul  de  greu  de  urmărit  prin  păienjenişul  notelor  de  sub¬ 
sol  materialul  bibliografic,  foarte  bogat  de  altfel  şi  adus  la  zi.  Sperăm 
ca  prezentarea  făcută  să  incite  pe  cât  mai  mulţi  dintre  dumneavoastră 
la  lecturarea  acestei  cărţi  captivante. 


Drd.  VALENTIN  BUCŞA 


Note  bibliografice: 

Policarp  Moruşca,  Drumul  vieţii,  ediţie  de  Aurel  Sasu,  Bucu¬ 
reşti,  2001,  207  p. 


De  ce  adeseori  individualismul  domină  acolo  unde  ar  trebui  să 
existe  solidaritate,  iar  interesele  egoiste  ale  unui  grup  anihilează  perso¬ 
nalităţi  care  poartă  unica  vină  de  a-şi  dori  o  conlucrare  pe  toate  planu¬ 
rile  în  beneficiul  unei  comunităţi?  Aceasta  este  întrebarea  care  îşi  face 
loc  în  mintea  celui  care  lecturează  volumul  apărut  prin  eforturile  lui 
Aurel  Sasu,  pornind  pe  „drumul  vieţii-  alături  de  cel  care  a  fost  Poli¬ 
carp  Moruşca,  primul  episcop  misionar  pentru  românii  ortodocşi  din 
America. 

Cartea  este  alcătuită  din  frânturi  de  gând  ale  păstorului  de  suflete, 
scrise  în  îndepărtatul  continent,  —  câteva  şi  în  ţară  — ,  materializate  în 
articole  extrase  din  publicaţiile  ortodoxe  din  America:  Solia  şi  Calenda¬ 
rul  Solia,  însumând  o  selecţie  reprezentativă  din  activitatea  publicistică 
a  lui  Policarp  Moruşca. 

Volumul  evocă  un  destin  zbuciumat,  o  voce  îndrăzneaţă  căreia  îm¬ 
prejurările  şi  oamenii  i-au  redus  ecoul,  o  viaţă  pusă  în  slujba  comuni¬ 
tăţii  ortodoxe  româneşti  din  America,  pe  care  a  păstorit-o  efectiv  doar 
patru  ani,  dar  pe  care  a  purtat-o  mereu  în  suflet  şi  gânduri.  „Consolida¬ 
rea  vieţii  noastre  bisericeşti  şi  româneşti,  în  slujba  căreia  mi-am  pus  . . . 
energia  şi  devotamentul,  cu  toată  inima,  cu  gând  cinstit  şi  mâini  curate" 
e  cea  mai  scumpă  năzuinţă  a  episcopului. 

Tematica  articolelor  este  vastă,  atingând  toate  sectoarele  vieţii  şi 
conturând  astfel  un  tablou  al  modului  de  existenţă  al  românilor  din  SUA 
şi  Canada  în  anii  *30.  Policarp  Moruşca  se  confruntă  cu  o  misiune  difi¬ 
cilă,  cu  particularităţi  specifice,  o  lume  în  care  metodele  de  pastoraţie 
trebuie  mereu  diversificate  pentru  a  deveni  eficiente.  Intenţiile  sale  sunt 
lăudabile,  programele  —  îndrăzneţe,  o  parte  prinzând  chiar  viaţă.  Impe¬ 
dimentele  care  s-au  ivit  au  fost  însă  numeroase,  cel  mai  important  fiind 
reprezentat  de  acutizarea  treptată  a  conflictului  dintre  Episcopie  şi  întâi- 
stătătorul  acesteia  cu  „Uniunea  şi  Liga"  în  care  erau  organizaţi  mai  mulţi 
români  de  peste  Ocean,  şi  disputa  acestora  pentru  supremaţia  la  condu¬ 
cerea  şi  îndrumarea  populaţiei  româneşti.  Polemica,  la  originea  căreia 
se  aflau  interese  de  ordin  material,  era  purtată  în  presă,  In  ziarul  Ame¬ 
rica,  oficiosul  „Uniunii  şi  Ligii",  respectiv  în  Solia  şi  Calendarul  Soliei, 
publicaţiile  Episcopiei  misionare. 

Articolele  lui  Policarp  Moruşca  sunt  scrise  fără  patimă,  în  duhul 
adevărului  şi  al  dreptăţii,  blândeţea  păstorului  de  suflete  se  lasă  simţită 
printre  rânduri,  tonul  adoptat  fiind  moderat.  Sunt  impresionante  îndem¬ 
nurile  entuziaste,  apelurile  calde  la  unitate  —  „să  fiţi  întemeiaţi  într-un 
gând  şi  într-o  înţelegere",  dorinţa  „ca  toţi  să  fie  una",  feriţi  de  dureroasa 
dezbinare  care  pândea  pretutindeni. 

Episcopul  a  stat  neclintit,  asemenea  unui  zid  a  cărui  temelie  era 
Hristos,  deşi  s-au  ridicat  împotriva  sa  „sectarii  şi  evreii  şi  comuniştii11, 
asumându-şi  misiunea,  având  conştiinţa  responsabilităţii,  dar  şi  a  fap¬ 
tului  că  biserica  aparţine  poporului,  iar  episcopul  e  însăşi  Biserica,  pe 
care  o  reprezintă.  Incriminările  adversarilor  se  dovedesc  total  nefondate, 
suspiciunile  sunt  înlăturate  la  lecturarea  articolelor,  simple  ca  formă^ 
profunde  în  conţinut. 

Morala  sănătoasă  pe  care  dorea  să  o  înrădăcineze  în  sufletele  păs¬ 
toriţilor  săi,  indiferent  de  vârsta  acestora  sau  condiţia  lor  socială,  ne 
dezvăluie  un  adevărat  părinte  al  românilor  din  America,  a  Căror  ascen¬ 
siune  în  plan  religios,  cultural  şi  social  şi-o  dorea  cu  sinceritate:  „nu¬ 
mai  cine  este  bun  român  şi  bun  creştin  poate  fi  şi  bun  cetăţean  ame- 
rican  .  *  .  *  ■  —  •  *  •  ..... 

La  capătul  acestui  „drum"  constatăm  că  istoria  ne  oferă  încă  o  lec* 
tie:  nu  exclusiv  evenimentele,  conjuncturile  nefavorabile  determină  dis- 
funcţionalitatea  unui  sistem,  tragismul  unui  destin  ci,  în  primul  rând  oa¬ 
menii,  artizanii  faptelori'un  păstor  sufletesc  a  Venit  să  adune  pe  fiii  nea¬ 
mului  sub  „aripile14  bisericii^  precum  adună  cloşca  puii  săi  sub  aripi  (Cfj 
Mt.  23,  37),  dar  aceştia  nu  au  vrut.  Şi  casa  s^a-lăsat  pustie,  căci's-a  să¬ 
lăşluit  în  ea  dezbinarea.  Adevărul  răzbate’-însă  mereu  Ia  lumină.  Pen¬ 


tru  a-1  regăsi,  în  cazul  nostru,  merită  lecturat  volumul  prezentat. 

